
PREFAŢĂ 


Rolul liderilor politici a fost întotdeauna important pentru 
istorici, în încercarea lor de a înțelege politica dusă de aceștia 
atât pe plan intern, cât și mondial. Cele mai importante eveni- 
mente istorice sunt asociate, în mintea noastră, cu imagini ale 
oamenilor de stat care au fost direct implicaţi în luarea deciziilor 
importante într-un moment sau altul al istoriei unui popor. 
Analiza Războiului Civil American nu poate fi făcută fără să fie 
cercetate faptele si realizările lui Abraham Lincoln, ca preşedinte 
al Statelor Unite. Nu ne putem imagina evenimentele celui de Al 
Doilea Război Mondial fără să nu ne apropiem de faptele unor 
astfel de lideri charismatici cum au fost Winston Churchill și 
Franklin D. Roosevelt sau malefici precum Adolf Hitler si Iosif 
Stalin. Este greu de înțeles cum a fost posibil să fie rezolvată una 
dintre cele mai grave crize ale Războiului Rece, cum a fost cea a 
rachetelor cubaneze, fără să fie subliniat rolul jucat de John F. 
Kennedy și de Nikita Hrușciov în cadrul negocierilor tensionate 
din timpul confruntării. 

Despre ultimul lider al fostului imperiu sovietic s-au scris mii 
de studii și articole, încât cu greu se mai poate aduce ceva nou în 
istoriografia problemei. Și totuși, lucrarea Prin ochii inamicului. 
Mihail Gorbaciov și politica sa în percepţia Statelor Unite ale 
Americii surprinde cititorul pasionat de istoria recentă a 
popoarelor din fostul spaţiu sovietic prin încercarea de 
reconstrucție a imaginii liderului de la Kremlin cu ajutorul unor 
tehnici şi metode specifice postmodernismului. În Occident, încă 
din anii '70-'80, oamenii de știință din domeniul psihologiei 
sociale dar si teoreticieni ai relaţiilor internationale, cum este 
Robert Jervis, au început să exploreze rolul jucat de „percepţie” 
și „percepție gresita”/ misperception în deciziile de politică 
internaţională, acordând o atenţie deosebită raportului dintre 
ceea ce liderii percep ca pericol din partea altui stat sau actor 
nonstatal si ce dovezi reale au că aceste intenţii și capabilități 

militare pot să conducă la apariția unui pericol de securitate. 
Istoricii care au scris ani mai târziu si au avut acces deplin la 
documente justificative au putut prezenta argumentat intenţiile 
acestor lideri, cu o acuratețe chiar mai pronunţată decât cea a 
adversarilor lor politici din epoca respectivă. Este dificil de 
răspuns la întrebarea: De ce înşişi oamenii de stat au tendinţa de 
a denatura uneori, în mod deliberat, semnalele pe care și le 
trimit cu privire la capacităţile și intenţiile lor? De cele mai multe 
ori se suprapun explicaţii multiple. lată opinia lui Hans J. 
Morgenthau: „Cu cât un individ este mai îndepărtat de o anumită 
luptă de putere, cu atât este mai probabil să-i înțeleagă esența sa 
reală. Deci nu din întâmplare străinii posedă deseori o mai bună 
înțelegere a politicii unei anumite naţiuni decât localnicii, iar 
cercetătorii sunt mai bine dotați decât politicienii pentru a 
înțelege despre ce este vorba în politică. Pe de altă parte, cei din 
urmă au o tendință de neînfrânt de a se înşela asupra a ceea ce 
fac, referindu-se la politicile lor nu în termeni de putere, ci fie în 
termenii principiilor etice și legale, fie ai necesităţilor biologice”. 
În plus, după cum s-a afirmat în literatura de specialitate, 
„percepțiile pe care le au oamenii politici despre evoluţia vieţii 
internaționale sunt determinate de informaţiile pe care le 
primesc prin intermediul instituţiilor specializate, dar și de 
imaginile pe care media le promovează în spațiul public”.2 
Ipoteza de lucru care a stat la baza volumului elaborat de 
domnul Alexandru Purcăruș este împrumutată din teoria repre- 
zentărilor sociale aplicată relaţiilor internaţionale, care pleacă 
de la premisa potrivit căreia percepţia amenințării joacă un rol 
central în politicile de securitate ale statelor. Modul cum liderii 
politici sunt percepuți de opinia publică si de alti șefi de stat 
poate influența natura relaţiilor internaţionale la un moment 
dat. În timpul Războiului Rece, liderii sovietici începând cu Stalin 
şi terminând cu Brejnev erau percepuți de opinia publica 


1 Hans J. Morgenthau, Politica între națiuni. Lupta pentru putere și lupta 
pentru pace, lași, Editura Polirom, 2007, p. 130. 

2 Nicolae Melinescu, O viziune despre televiziune, Bucuresti, Master Print 
Super Off Set, 2013, passim. 

occidentală ca vectorii de expansiune ai comunismului la scară 
mondială. Mihail Gorbaciov avea să producă în opinia publică 
occidentală si la nivelul lidership-ului marilor puteri o răsturnare 
fundamentală de imagine, care va influența decisiv mersul 
istoriei în perioada de final a Războiului Rece. 

Un alt element care circumscrie volumul elaborat de domnul 
Alexandru Purcăruș în rândul lucrărilor de interes pentru 
specialiștii Războiului Rece este acela potrivit căruia imaginea 
adevărului istoric privind oamenii politici și faptele lor - cu 
referire la momente sau procese sociale, politice, culturale 
reflectate în memoria colectivă a unei societăţi - nu rămâne o 
constantă pe parcursul evoluţiei sale. Pe de altă parte, percepțiile 
asupra unui fapt istoric atât la nivelul opiniei publice, cât și la 
nivelul specialistilor/ istoricilor sunt puternic influențate de o 
serie de schimbări intervenite în mentalul colectiv, practica 
socială si politică și, nu în ultimul rând, de înnoirea metodelor si 
tehnicilor de cercetare, analiză și descriere. Uneori aceste 
rupturi iau forma unor cotituri decisive - turning points - cu 
impact decisiv asupra evoluţiei în toate domeniile unei societăți 
de la praxis la cunoaștere, inclusiv în cel al modului cum 
percepem, cercetăm și prezentăm istoria. După un asemenea 
point turning consumat scria Pierre Nora „Fiecare istorie este de 
natură critică, și toți istoricii au încercat să denunțe mitologiile 
ipocrite ale predecesorilor lor” Ieşirea din comunism a fost 
pentru popoarele din fostul spațiu sovietic, dar si din centrul si 
sud-estul continentului european, un turning point urmat firesc 
de un proces de rescriere a istoriei. Confruntarea dintre SUA si 
URSS, în perioada de final a Războiului Rece, precum și rolul 
jucat de liderii acestora au stat în atenţia cercetătorilor si a isto- 
ricilor, generând o literatură bogată, polemică și complexă. 

Fără a recurge la un exercițiu de istorie contrafactuală, 
domnul Alexandru Purcăruș nu își propune să devină parte a 
polemicii amintite, ci să analizeze rolul decidentilor de la 
Washington și al serviciilor speciale americane care au contri- 
buit la formarea unei percepții corecte asupra imperiului 
sovietic în perioada destrămării acestuia, dar și a liderului său 

Mihail Gorbaciov. Intenţia autorului, mărturisită în studiul 
introductiv, este aceea de a prezenta „percepţia furnizorilor si 
utilizatorilor de informaţii americani despre Uniunea Sovietică 
în epoca Gorbaciov (1985-1991)”. Autorul încearcă să răspundă 
la întrebările: „Când s-a produs schimbarea de optică și de 
conduită a SUA faţă de Moscova? Ce a motivat-o? Ce informaţii si 
analize ale serviciilor de informaţii au fundamentat-o?” 

Prin această tehnică de cercetare, domnul Alexandru 
Purcăruș a intenționat, de asemenea, să evite „poziția de parti- 
zanat cu care a fost abordată anterior de cele mai multe ori tema, 
pentru a se demonstra fie eşecul analistilor si al savanților de a 
anticipa desfăşurări viitoare, fie - dimpotrivă - pentru a le 
sublinia merite închipuite”. Acest tip de investigație științifică, 
bazat pe cercetarea rolului perceptiilor în decizia politică, nu 
presupune ignorarea surselor primare, dimpotrivă. Acesta este 
şi motivul pentru care domnul Alexandru Purcarus a valorificat, 
cu predilecție, documentele care au ajuns pe masa decidentilor 
de la Washington întocmite de către CIA, Departamentul de Stat 
sau alte instituţii cu atribuţii în acest sens. Pe cât posibil, au fost 
supuse analizei si materialele provenite din mediul jurnalistic, 
deoarece percepţia liderilor a fost nu de puţine ori „corectată” de 
ceea ce opinia publică a crezut cu referire la amenințările de 
securitate venite de la Kremlin si de la sateliții săi. Nu au fost 
neglijate nici strategiile de securitate elaborate la Washington, 
întrucât acestea sintetizau percepțiile si traduceau aceste 
percepții în acţiuni de politică externă. Imaginea liderului 
sovietic Mihail Gorbaciov a fost ajustată cu pricepere de domnul 
Alexandru Purcarus si prin cercetarea unei vaste literaturi de 
specialitate, a memoriilor unora dintre cei direct implicaţi în 
stabilirea politicii externe americane sau a unor martori și 
observatori ai evenimentelor. 

Lectura acestei cărți zugrăvește un lider politic cu o imagine 
apropiată de cea conturată de fostul consilier al lui Mihail 
Gorbaciov, Anatoli Cerneaev. Acesta nota: „Gorbaciov nu a fost un 
mare om politic, însă el a dus la capăt o misiune istorică pentru 
ruși - salvarea de un regim comunist totalitar. Acest lucru este 

cel mai important pentru istorie”? Gorbaciov a ocupat cu 
siguranță un loc unic în istoria poporului rus și a lumii, pentru că 
a contribuit mai mult decât orice alt politician al epocii sale la 
încheierea Războiului Rece, după cum se poate vedea și din 
paginile prezentei cărți. 


Constantin Hlihor 


3 Apud Andrei Grachev, Gorbachev, Moscow, Vagrius, 2001, p. 178. 


ARGUMENT 


MOTTO: 

„Prima lecţie pe care trebuie să o învețe un cercetător al 
politicii internationale si pe care nu trebuie să o uite în veci este că 
problemele internaţionale sunt de o complexitate ce face impo- 
sibile soluţiile simple și profetiile credibile. Aici se desparte drumul 
omului de știință de cel al sarlatanului. [...] Chestiunile inter- 
naționale rezervă surprize pentru oricine încearcă să întrevadă 
viitorul prin prisma cunoştinţelor sale despre trecut şi a semnelor 
prezentului”.+ Hans J. Morgenthau 


La 25 decembrie 1991, de Crăciun, Mihail Gorbaciov își 
anunța demisia din funcția de președinte al Uniunii Sovietice, 
stat care îşi înceta, oficial, existența în prima zi a anului următor. 
Prăbușirea Imperiului sovietic - considerată de către presedin- 
tele rus Vladimir Putin drept „cea mai mare catastrofă geopoli- 
tică a veacului al XX-lea”5 - a fost însă un proces agonizant, de 
durată. Rămâne încă subiect de dezbatere în ce măsură semnele 
acestui deznodământ au fost corect identificate și descifrate de 
către lumea academică sau de către comunitatea occidentală de 
informații. 

Potrivit unei opinii radicale, care este ilustrată aici de Leon 
Aron, „În anii premergători lui 1991, niciun expert, universitar, 
oficial, sau politician (subl.n.) nu a prevăzut colapsul iminent al 
Uniunii Sovietice și, odată cu dictatura, și al economiei planificate 
sau a controlului Kremlinului asupra imperiului domestic și est- 
european” Si reputatul istoric John Lewis Gaddis susține această 


4 Hans J. Morgenthau, Politica între naţiuni. Lupta pentru putere și lupta 
pentru pace, lași, Editura Polirom, 2007, p. 61. 

5 Depesa BBC: Putin deplores collapse of USSR, 25 aprilie 2005. 

6 Leon Aron, Tot ceea ce credeai despre dispariția Uniunii Sovietice este 
greșit, în „Foreign Policy România”, nr. 23, iulie/ august 2011, p. 67. 

idee: „ceea ce n-a înțeles nimeni (subl.n.), la începutul anului 
1989, a fost că Uniunea Sovietică, imperiul său, ideologia sa - și, 
în consecință, însuși Războiul Rece - erau o movilă de nisip gata 
să se surpe”.” 

În replică, unii sovietologi au pretins că demersul științific nu 
este similar „ghicitului într-un glob de cristal”, activitatea de 
cercetare în acest domeniu putând fi cel mai bine apreciată în 
raport cu proporția în care a fost înţeleasă si descrisă corect 
funcționarea sistemului sovietic.8 

Alți autori au mers însă mai departe, făcând direct trimitere 
la studii și monografii, anterioare anului 1991, în care era 
prognozată destrămarea URSS. Probabil, cea mai citată este 
celebra lucrare a disidentului sovietic Andrei Amalrik - Va 
supraviețui Uniunea Sovietică în 1984? - apărută în 1969. Aceasta 
nu este o excepție, cum s-ar crede.” De pildă, tot în 1969, sub 


7 John Lewis Gaddis, Războiul Rece, Bucuresti, Rao International Publishing 
Company, 2009,p. 306. Gaddis a mai exprimat această opinie și în alte 
ocazii: „Am fost surprinși cu toţii (subl. n.). Sfârșitul abrupt al Războiului 
Rece, neașteptatul război fierbinte din Golful Persic și brusca dezintegrare a 
Uniunii Sovietice ne-au uluit pe toți, indiferent dacă am fost în guverne, în 
academii, în presă sau în grupuri de reflecţie. Altfel, nu a fost nimic 
neplauzibil în aceste evenimente - Războiul Rece trebuia să se termine 
cândva, războiul a fost întotdeauna o posibilitate în Orientul Mijlociu, iar 
căderea comunismului era previzibilă de mai mulți ani - dar faptul că 
acestea s-au întâmplat atât de neașteptat arată că deficiențele persistă în 
modul în care prinții contemporani și prezicătorii își concep munca de a 
vedea viitorul curs al afacerilor mondiale”. Citat de Florin Abraham, 
Colapsul regimurilor comuniste între „eveniment inevitabil” și „hazard 
istoric”, în Constantin Corneanu, Adrian Pop (ed.), „Prăbușirea Imperiului 
Sovietic. «Lecţii» în retrospectivă”, Târgoviște, Editura Cetatea de Scaun, 
2012, p. 30. 

8 Mark Kramer, What Happened to the Soviet Union? How and Why American 
Sovietologists Were Caught by Surprise by Christopher I. Xenakis - Review, în 
„Political Science Quarterly”, vol. 118, nr. 4 (iarna, 2003/ 2004), pp. 689- 
690. 

9 „În pofida faptului că în 1969 disidentul sovietic Andrei Amalrik a scris o 
carte cu titlul extrem de sugestiv și provocator, respectiv Va supraviețui 
Uniunea Sovietică în 1984?, realitățile sovietice de la mijlocul anilor '80 nu 
lăsau să se întrevadă, la nivel de analiști ai serviciilor de informații 
occidentale și sovietologi, sfârșitul din acel 25 decembrie 1991”. Constantin 

coordonarea lui Zbigniew Brzezinski, era publicată, sub titlul 
Dilemele schimbării în politica sovietică, o culegere de 14 articole, 
dintre care şase considerau „colapsul drept o posibilitate seri- 
oasă, deși nu imediată”.10 Pentru a mai oferi un singur exemplu, 
nu trebuie ignorată contribuția lui Hélène Carrère d'Encausse, 
care isi intitula cartea, ieșită de sub tipar în 1978, Imperiul 
Spulberat. Revolta naţiunilor în URSS.11 

Unele previziuni şochează, privite retrospectiv, prin clarvi- 
ziune și precizie. Astfel, jurnalistul britanic Bernard Levin pu- 
blica, în septembrie 1977, în Times (Londra), un articol în care 
arăta că forţele politice, sociale și naționaliste care au generat 
mișcările de disidenta din Europa satelizată vor produce aceleași 
efecte în Patria Sovietelor, înșiși liderii sovietici fiind cei care vor 
deveni agenții prefacerii acesteia: 

„Ei nu conspiră, ei nu sunt în legătură cu agenţiile de spionaj 
occidentale, ei nu comit sabotaje. Ei sunt în orice privinţă 
funcționari sovietici model. Sau, mai degrabă, în orice privință cu 
excepția uneia: au recunoscut în sinea lor adevărul despre tara lor 
și au jurat în sinea lor că vor face ceva în acest sens. 

Așa se va întâmpla. Nu vor fi împușcături în stradă, nici bari- 
cade, nici greve generale, nici spânzurarea opresorilor de stâlpi de 
iluminat, nici prădarea sau incendierea sediilor guvernului, nici 
ocuparea posturilor de radio, nici dezertarea în masă a militarilor. 
Dar, într-o zi nu prea îndepărtată, unele fete noi vor apărea in 
Biroul Politic - sunt sigur că deja au apărut în autoritățile admi- 
nistrative municipale sau chiar regionale - și încet, foarte încet, 
alte fete de asemenea proaspete li se vor alătura. Până într-o zi 
când se vor uita unii la alții și vor înţelege că nu mai este nevoie să 
ascundă adevărul în inimile lor. Și fitilul va fi aprins. Nu e nimic 
romantic sau fantastic în această prognoză; este cea mai 


Corneanu, Operaţiunea „Farewell” si demantelarea Uniunii Sovietice, în 
Constantin Corneanu, Adrian Pop op. cit., p. 122. 

10 Apud, Seymour Martin Lipset și Gyorgy Bence, Anticipations of the Failure 
of Communism, în „Theory and Society”, vol. 23, nr. 2/ aprilie 1994, p. 177. 
11 Helene Carrere d'Encausse, Imperiul Spulberat. Revolta naţiunilor în URSS, 
București, Editura Remember, 1993, passim. 

cumpătată extrapolare a faptelor cunoscute și a evidenţei 
dovedite. Aceasta, sau ceva similar, se va întâmpla. Când se va 
întâmpla nu este nici posibil, nici util să ghicim; dar sunt sigur că 
va fi în timpul vieţii unor oameni mult mai în vârstă decât mine... 
dar hai să presupunem, de dragul acuratetii, pe 14 iulie 1989"12 

La rândul lor, experții din serviciile de informaţii americane 
au luat inițiativa desecretizării unor rapoarte referitoare la Uni- 
unea Sovietică, care au fost publicate, sub egida Agenţiei 
Centrale de Informaţii (CIA), în 1999 şi 200133, scopul fiind acela 
de a da la iveală faptul că instituţia nu a eșuat în demersul său de 
a anticipa evoluţiile din URSS, așa cum era de multe ori acuzată. 

Si printre politicienii epocii au existat unii care și-au exprimat 
cu tărie convingerea că Uniunea Sovietică este „un colos cu 
picioare de lut”, care nu poate supravieţui. În 1975, Ronald 
Reagan caracteriza comunismul drept „o aberaţie temporară 
care va ajunge să dispară de pe pământ, pentru că este contrară 
înseși naturii umane”.14 Apoi, în 1981, de la înălțimea funcției de 
președinte al Statelor Unite, Reagan și-a reiterat credința: „Vestul 
nu va controla comunismul, îl va transcende. Nu se va deranja să 
il... denunte, îl va respinge ca pe un capitol bizar în istoria uma- 
nitatii, ale cărui ultime pagini se scriu chiar acum”.15 Un exemplu 
chiar mai convingător este cel al politicianului și sociologului 
american Daniel Patrick Moynihan. lată ce afirma acesta, în 
ianuarie 1980, într-un discurs ţinut înaintea Senatului: „Indicii 
stagnării economice și chiar ai declinului sunt extraordinari. 
Indicii dezordinii sociale - patologie socială nu este un termen 
prea exagerat - sunt chiar mai ridicați. Evenimentul definitoriu 
al deceniului ar putea fi prăbușirea Imperiului sovietic”. În oc- 
tombrie 1984, înainte ca Gorbaciov să intre pe scenă, Moynihan 
a proclamat: „Războiul Rece s-a încheiat, Occidentul a câștigat... 
Uniunea Sovietică... s-a prăbuşit. Ca societate, pur si simplu nu 


12 Seymour Martin Lipset şi Gyorgy Bence, op. cit., pp. 200-201. 

13 Catherine Durandin, CIA în război, Bucuresti, Editura Incitatus, 2003, p. 
210. 

14 John Lewis Gaddis, op. cit., p. 276. 

15 Ibidem, p. 282. 

funcționează. Nimeni nu mai crede în ea”. În privinţa strategiei 
pe care responsabilii de la Washington trebuia s-o adopte, 
Moynihan propunea, cu alt prilej, „aşteptarea”, și conchidea: „Se 
vor prabusi”.16 Desigur, unii istorici ar putea obiecta că astfel de 
declaraţii pot fi privite ca mostre de wishful thinking sau ca 
simple profeţii hazardate, dar nimeni nu poate contesta 
existenţa lor. 

Studiul de față nu își propune să devină parte a polemicii 
amintite mai sus. Privind lucrurile din perspectiva rezultatului 
politicii americane față de Uniunea Sovietică, în etapa finală a 
Războiului Rece, se poate aprecia că aceasta a fost una de succes. 
Fără a recurge la un exerciţiu de istorie contrafactuală, cu greu se 
poate închipui în prezent un epilog al confruntării dintre super- 
puteri mai favorabil SUA. Și nu este vorba doar de volatilizarea 
URSS, de renunţarea Moscovei la ideologia comunistă, ci și 
despre modul în care a fost gestionată succesiunea acesteia și a 
uriașului său arsenal nuclear. Sau despre modul în care Europa 
satelizată a fost atrasă ferm pe orbita Occidentului. Or, dacă nu 
considerăm că Imperiul comunist a făcut pur și simplu implozie, 
fără nicio presiune din exterior, trebuie să admitem că o parte 
din merit aparține decidentilor de la Washington și chiar 
serviciilor speciale americane. 

În plus, pentru cercetătorul zilelor noastre este evident faptul 
că atitudinea Statelor Unite fata de Uniunea Sovietică a cunoscut 
dezvoltări dramatice și spectaculoase în timpul mandatului lui 
Gorbaciov (antagonismul specific fiind treptat înlocuit de 
colaborare si, în anumite domenii, chiar de parteneriat), care nu 
pot fi generate decât de o modificare a percepţiei elitei politice 
americane fata de inamicul său ireconciliabil. La finalul acestor 
evoluții, liderii de la Washington au putut chiar proclama 
sfârșitul Războiului Rece, din postura de învingători. 

Prin urmare, intenţia autorului studiului de fata este aceea de 
a prezenta care a fost percepţia furnizorilor si utilizatorilor de 
informaţii americani despre Uniunea Sovietică în epoca 


16 Seymour Martin Lipset şi Gyorgy Bence, op. cit., pp. 201-202. 

Gorbaciov (1985-1991). Când s-a produs schimbarea de optică si 
de conduită fata de Moscova? Ce a motivat-o? Ce informații si 
analize ale serviciilor de informaţii au fundamentat-o? lată 
câteva dintre întrebările cărora vom căuta să le oferim un posibil 
răspuns în cele ce urmează. 

Vom încerca, astfel, să evităm poziţia de partizanat cu care a 
fost abordată anterior de cele mai multe ori tema, pentru a se 
demonstra fie eșecul analistilor si al savanților de a anticipa 
desfășurări viitoare, fie - dimpotrivă - pentru a le sublinia 
merite închipuite. O altă lacună a acestui tip de „investigație 
științifică” este legată de ignorarea surselor primare. Tocmai de 
aceea, vom încerca să valorificăm cu predilecție documentele 
care au ieșit de sub pecetea secretului, documente întocmite de 
către CIA, Departamentul de Stat sau alte instituţii cu atribuţii în 
acest sens. Pe cât posibil, acestea vor fi comparate cu analize 
provenite din mediul civil. Neglijate au fost, din punctul nostru 
de vedere, și strategiile de securitate elaborate la Washington, de 
aceea le vom supune discuţiei. Acestora li se va adăuga vasta lite- 
ratură de specialitate, dar și memoriile unora dintre cei direct 
implicaţi în stabilirea politicii externe americane sau a unor 
martori si observatori ai evenimentelor. 

În încheiere, doresc să îi mulţumesc domnului profesor univ. 
dr. Constantin Hlihor, care a avut amabilitatea de a scrie prefața 
acestei lucrări. De asemenea, le sunt îndatorat bunilor mei 
prieteni Laurentiu-Cristian Dumitru si Constantin Corneanu 
pentru sprijinul pe care mi l-au acordat în elaborarea și 
publicarea studiului de fata. 


I. Percepția în relaţiile internationale 


Este un truism că „lumea fizică si cea perceptuală nu sunt 
unul si același lucru”17 sau că realitatea „este o interpretare 
construită prin comunicare”.18 


17 J.G. Seamon si D.T. Kenrick citați de Dumitru Zamfir, Stefan Vladutescu, 
Percepția si audioperceptia. O abordare cognitiv-constructiv-operationald, 
București, Editura Didactică și Pedagogică, 2003, p. 14. lată aceeași idee în 
exprimarea plastică a istoricului Lucian Boia: „Trăim într-o lume de imagini, 

lată de ce procesele perceptive au un rol important în inte- 
legerea și explicarea comportamentului uman. 

Acest fapt este valabil și în politica externă a unui stat, 
întrucât omul politic (pentru a-l parafraza pe Paul Watzlawick, 
care se referea la analiști politici) - atunci când acționează în 
arena internaţională - nu are de-a face cu „realităţi absolute ci 
doar cu reprezentări subiective și adesea contradictorii ale 
realității”.19 

Prin urmare, atenția acordată percepției în psihologie este 
indreptatita si a avut rezultate remarcabile în planul cunoașterii, 
existând în prezent o bibliografie bogată dedicată subiectului. 
Din păcate, nu același lucru s-a întâmplat în studiile privitoare la 
relaţiile internationale, multi specialiști preferând să-și concen- 
treze efortul pe factorii „obiectivi, precum structurile orga- 
nizatorice, procesul luării deciziilor, rolul si interesele aparatului 
birocratic sau constrângerile externe. Hans J. Morgenthau era 
categoric în această privință: „A căuta indicii pentru a înțelege 
politica externă exclusiv în motivele decidentilor (subl.n.) este, 
în același timp, inutil si inseldtor. Este inutil deoarece motivele 
sunt cele mai iluzorii dintre datele psihologice, deformate frecvent 
cum sunt, dincolo de orice posibilitate de recunoaștere, de 
interesele si emoţiile actorului și observatorului. Cunoastem, într- 
adevăr care ne sunt motivele? Ce stim despre motivele altora?'20 
Două observaţii se impun. În primul rând, Morgenthau își 
manifestă rezervele fata de ideea că, singură, percepţia pe care 


de imagini multiple si contradictorii. Nu sorbim realitatea, ci doar 
percepem inepuizabilele imagini ale ei (subl.n.). De altfel, ce altceva 
înseamnă fiecare dintre noi decât o sumă de imagini, imaginea sa despre 
sine și imaginile tuturor celorlalți despre el? În mod obiectiv, existăm, dar 
nu avem acces la noi înșine decât printr-un joc de imagini”. Lucian Boia, 
Jocul cu trecutul. Istoria între adevăr și ficțiune, București, Humanitas, 2013, 
p. 17. 

18 Alex Mucchielli, citat de Dumitru Zamfir, Stefan Vlăduţescu, op. cit., p. 15. 
19 Paul Watzlawick, citat de Constantin Hlihor, Geopolitica și geostrategia în 
analiza relaţiilor internationale contemporane. Consideraţii teoretice si 
metodologice, București, Editura Universității Naţionale de Apărare „Carol 
1”, 2005, pp. 229-230. 

20 Hans J. Morgenthau, op. cit., p. 45. 

un politician o are fata de un eveniment îi determină sau explică 
acțiunile. Apoi, după cum observa Keith L. Shimko21, Morgenthau 
însuși recunoștea importanța variabilelor psihologice, atunci 
când definea puterea politică - propriul său concept cheie în 
analiza relaţiilor internaţionale - drept „o relaţie psihologică 
(subl.n.) între cei care o exercită si cei asupra cărora este 
exercitată”.22 

Pentru alti cercetători, cărora ne raliem, utilizarea percepţiei 
în analiza de politică externă nu poate fi evitată: 

„Relaţiile internaționale sunt constituite din acţiuni și 
interacțiuni ale statelor și ale altor entități. Statele iau măsuri 
pentru a-și promova interesele, asa cum sunt definite și percepute 
de către liderii lor. Până la un punct, conducătorii își funda- 
mentează deciziile de politică externă pe factori obiectivi — politici, 
economici, militari, geografici și alţii. Dar, de asemenea, ei trebuie 
să facă judecăţi si alegeri pe baza propriilor valori si percepții. În 
relaţiile internaţionale, acţiunile și politicile sunt fundamentate nu 
doar pe interese si ţinte percepute subiectiv, dar de asemenea pe 
percepția subiectivă a intereselor si intentiilor altora ”.23 

Dar ce este percepția si cum poate ea fi definită? În sens larg, 
percepţia este un „proces psihic senzorial complex de prelucrare 
a informației primite de individ prin organele sale de simţ: o 
procesare de senzatii”.24 

În teoria relaţiilor internaţionale au fost propuse mai multe 
definiţii ale percepţiei. Dintre acestea, o reținem pe cea oferită de 
Constantin Hlihor, care are, în opinia noastră, meritul de a fi 
exaustivă: „În realitatea geopolitică (şi în relaţiile internaţionale 
- n.n), percepția este un proces psihosocio-cognitiv prin care 
actorii obtin informatii cu privire la caracteristicile economice si 


21 Keith L. Shimko, Images and Arms Control: Perceptions of the Soviet Union 
in the Reagan Administration, The University of Michigan, The University of 
Michigan Press, 1991, p. 1. 

22 Hans J. Morgenthau, op. cit., p. 68. 

23 Raymond L. Garthoff, Detente and Confrontation: American-Soviet 
Relations from Nixon to Reagan, Washington, DC, The Brookings Institution, 
1994, p. 20. 

24 Dumitru Zamfir, Stefan Vladutescu, op. cit., p. 17. 

strategice ale unui spațiu geografic, își formează o imagine 
coerentă asupra poziţiei proprii sau a adversarilor/ competito- 
rilor în ecuaţia de putere, ca și o viziune funcţională a sistemului 
relaţiilor internaţionale pentru a-și impune/ apăra propriul 
interes în acel spaţiu. 

Actorii câmpului geopolitic percep câmpul geopolitic, își fac o 
imagine, mai mult sau mai putin adecvată, în funcţie de natura si 
calitatea informaţiilor asupra resurselor, avantajelor/ facilitatilor 
economice și strategice pe care un spațiu geografic le oferă, dar 
mai ales încearcă să cunoască intenţiile si comportamentul altor 
actori în acel camp”.25 

După cum se poate observa din definiția de mai sus, percepţia 
este condiţionată de informaţie. Prin urmare, în cazul deciden- 
tilor din domeniul politicii externe, percepţia nu este directă, ci - 
de cele mai multe ori - mediată, întrucât sunt dependenţi de 
percepţia altora, respectiv de cea a furnizorilor de informaţii si 
analize (a serviciilor de informaţii). 

La 30 octombrie 2013, în plin scandal al interceptării de către 
SUA a comunicaţiilor aliaţilor (inclusiv cele ale cancelarului 
german Angela Merkel), James Clapper, directorul comunității 
serviciilor de informaţii americane (Director of National 
Intelligence - DNI), a fost audiat de către Comisia de Informaţii 
din Camera Reprezentanţilor, prilej cu care a dezvăluit că 
descifrarea intentiilor liderilor străini reprezintă un „principiu 
fundamental” pentru orice agenţie specială: 

„Timp de 50 de ani de când lucrez în informații, a cunoaște 
intenţiile (subl.n.) liderilor este un principiu fundamental pentru 
ceea ce încercăm să colectăm și să analizăm”. El a completat 
spunând că, astfel, se încearcă să se stabilească „dacă ceea ce 
spun corespunde cu ceea ce se întâmplă. Este indispensabil pentru 
noi să știm încotro merge statul, care le este politica, cum are 
consecințe asupra noastră într-o întreagă serie de domenii”.26 


25 Constantin Hlihor, op. cit., pp. 237-238. 
26 Depeșă BBC: US Intelligence Chief Clapper Defends Spying Policy, 30 
octombrie 2013. 

În paranteză fie spus, în august 2014, presa germană a dez- 
văluit că secretarul de Stat american Hillary Clinton, și ulterior 
succesorul său, John Kerry, ar fi fost spionati de către serviciile 
secrete germane.27 

Dar raporturile dintre factorii de decizie şi serviciile de infor- 
matii sunt de multe ori dificile. Politicienii afirmă constant că au 
nevoie de date exacte și relevante, ceea ce este adevărat. Pe de 
altă parte, atunci când acestea nu le convin din diferite motive, 
au tendința de a considera, pur și simplu, că furnizorul este 
incompetent28, situaţie în care vestile nedorite sunt ignorate. La 
rândul lor, furnizorii de informaţii au uneori tendința de a 
produce evaluări care să vină în întâmpinarea așteptărilor supe- 
riorilor, cu ignorarea evidențelor?’ Alteori, materialul furnizat de 
experţi poate fi folosit de oamenii de stat doar pentru a justifica 
măsuri adoptate din cu totul alte raţiuni. 

Nu trebuie uitat nici faptul că serviciile de informaţii nu sunt 
infailibile. Au existat, în istorie, nenumărate cazuri în care au fost 
blamate pentru că au eșuat în misiunea lor (atacul japonezilor 
asupra bazei americane din Pearl Harbor în 1941 sau atacurile 
teroriste din 11 septembrie 2001 fiind printre cele mai invocate 
exemple).30 Prin urmare, percepţia eronată a serviciilor speciale 
determină o percepţie eronată din partea politicienilor. 

În plus, mintea unui decident în politica externă nu este 
tabula rasa, ea conţine tipare complicate și interdependente, 
precum credințe, atitudini, valori, experiențe, emoții, stil, 
memorie, concepţii personale despre lume și viata etc.3! Or, 


27 Depesa BBC: Germany accused of spying on Kerry and Clinton, 16 august 
2014. 

28 Robert Jervis, Why Intelligence and Policymakers Clash, în „Political 
Science Quarterly”, volumul 125, nr. 2/ vara 2010, p. 185. 

29 Abram N. Shulsky, Gary J. Schmitt, Războiul tăcut. Introducere în universul 
informațiilor secrete, lași, Polirom, 2008, pp. 111-112. 

30 Jonel Niţu, Analiza de intelligence. O abordare din perspectiva teoriilor 
schimbării, București, Editura RAO, 2012, p. 177. 

31 Valerie M. Hudson, The History and Evolution of Foreign Policy Analysis, în 
Steve Smith, Amelia Hadfield, Timothy Dunne, „Foreign Policy: Theories, 
Actors, Cases”, Oxford, New York, Oxford University Press, 2008, p. 20. 


Prin ochii inamicului... | 25 


acestea sunt elemente subiective care condiţionează și influen- 
teaza percepţia. De aceea, există riscul ca elita conducătoare a 
unui stat să devină prizoniera propriilor ideologii, viziuni, 
aprehensiuni și chiar prejudecăţi, pe care le poate proiecta erga 
omnes, viciind realitatea. Astfel, ideologia marxistă, de pildă, a 
marcat iremediabil perspectiva liderilor sovietici asupra politicii 
externe. Extinzând si aplicând conceptul „luptei de clasă” la 
nivelul relaţiilor internaţionale, sovieticii au dezvoltat un 
veritabil complex al „cetăţii asediate”, presupunând că sunt 
permanent victimele unei conspirații capitaliste vizând distru- 
gerea „patriei proletariatului învingător'.52 La 17 martie 1948, la 
Bruxelles, Marea Britanie, Franța, Belgia, Olanda si Luxemburg 
(alarmate de lovitura de stat comunistă din Cehoslovacia) au 
încheiat un tratat prin care era creată Uniunea Europei Occiden- 
tale, alianță politico-militară cu caracter strict defensiv. lată cum 
era aceasta privită de către Moscova: „Prin conținutul său, tra- 
tatul de la Bruxelles poate fi împărțit în două părți principale. 
Prima parte cuprinde obligaţiile reciproce de ordin militar ale 
țărilor semnatare și dezvăluie rolul lui de instrument de provocare 
a unui război împotriva Uniunii Sovietice si a ţărilor de demo- 
cratie populară. Partea a doua conține obligaţiile reciproce ale 
țărilor semnatare în vederea menţinerii bazelor zdruncinate ale 
capitalismului european, precum si a luptei comune împotriva 
mișcării democratice si antiimperialiste, în permanentă creștere, a 
popoarelor din Europa si din ţările coloniale si dependente’33 În 
mod paradoxal, aceeași dogmă marxist-leninistă mai proclama 
însă şi că istoria a condamnat definitiv capitalismul, care ar fi 
intrat în etapa crizei finale, ceea ce presupunea că între „statele 
imperialiste” existau tensiuni majore care urmau să conducă, în 
mod inexorabil, la un război autodistructiv al sistemului (de 
altfel, Moscova punea ambele conflagrații mondiale pe seama 


32 Vojtech Mastny, NATO in the Beholder’s Eye: Soviet Perceptions and 
Policies, 1949-56, Washington, DC, Woodrow Wilson International Center 
For Scholars, martie 2002, [p. 2]. 

33 B.M. Halosa, Blocul agresiv al Atlanticului de Nord, Bucuresti, Editura 
Militară, 1963, pp. 45-46. 

,ascutirii contradictiilor dintre imperialişti”). În consecinţă, 
Kremlinul nu credea iniţial în soliditatea legăturilor euroatlan- 
tice sau în dorinţa benevolă a statelor din Vestul Europei de a se 
plasa sub umbrela de securitate a Statelor Unite, idee infirmată 
mai târziu de constituirea și succesul NATO.34 

În psihologie este un bun câștigat faptul că interesele influen- 
teaza în mod semnificativ selecția perceptivă, astfel încât există 
tendința de a vedea ceea ce ne convine și de a remarca mai greu 
ceea ce contravine așteptărilor şi aspirațiilor noastre. În mod si- 
milar, și în relaţiile internaţionale percepţia unui actor asupra 
altuia este afectată de propriul interes. Prin urmare, același eve- 
niment poate fi receptat în mod distinct de către diferite capitale. 
Pentru ilustrare, revoluţia portocalie din Ucraina (2004-2005) 
este relevantă. Moscova a privit desfășurările de la Kiev cu 
îngrijorare pronunțată, considerându-le inspirate de SUA, care ar 
fi acționat pentru a instala un guvern pro-occidental. Din pers- 
pectiva Kremlinului, americanii ar fi urmărit nu doar izolarea 
Federaţiei Ruse, ci chiar „contaminarea” cetățenilor din acest stat 
cu „virusul protestelor”, în vederea umilirii sau chiar schimbării 
regimului.35 La 18 decembrie 2012, secretarul Consiliului de 
Securitate al Federaţiei Ruse, generalul Nikolai Platonovici 
Patrusev, a acuzat Occidentul - într-un interviu acordat cotidia- 
nului Komsomolskaia Pravda - că se implică în organizarea 
diverselor mișcări de contestare populară din spaţiul ex-sovietic: 
»Revolutiile sunt importate din străinătate, iar scenariile sunt 
pregătite cu grijă de specialiștii occidentali”. El a continuat: 
„Condiţiile nu sunt întrunite pentru o «revoluţie a culorilor» în 
Rusia [..], iar noi nu vom permite ca scenarii similare să fie 
realizate in tara noastră”35 În schimb, administraţia George W. 
Bush a salutat Revoluţia portocalie, ca pe un episod al 


34 Vojtech Mastny, op. cit., [p. 2] si [p. 13]. 

35 Jeanne L. Wilson, Colour Revolutions: The View From Moscow and Beijing, 
în „Journal of Communist Studies and Transition Politics”, vol. 25, 2-3/ iunie 
2009, pp. 369-370 şi urm. 

36 Depeșă a Agenţiei RIA Novosti: No „Color Revolutions” in Russia - Security 
Council Chief, 18 decembrie 2012. 

democratizării regiunii, și a propus un modest ajutor financiar 
pentru Ucraina.37 

Nu-i de mirare că aceeași retorică a revenit recent, în 
contextul anexării peninsulei Crimeea de către Federaţia Rusă. 
De pildă, la 24 aprilie 2014, ministrul rus de Externe, Serghei 
Lavrov, a repetat acuzaţiile binecunoscute la adresa Vestului: 
„SUA si UE - haideţi să spunem lucrurilor pe nume - au încercat să 
creeze o nouă «revoluţie colorată», de schimbare a regimului, 
contrar Constituţiei” El a mai susținut că „puţini analiști serioși au 
dubii că în joc nu este atât soarta Ucrainei, cât faptul că aceasta a 
fost pur și simplu folosită și se încearcă în continuare folosirea sa 
drept pion într-un joc geopolitic’*® De la sine înțeles, Casa Albă a 
acuzat conduita Moscovei. La 2 mai 2014, președintele american 
Barack Obama a afirmat că Rusia este cea care destabilizează 
Ucraina: „Pe măsură ce forţele ucrainene acţionează pentru 
restabilirea ordinii în estul Ucrainei, este evident pentru întreaga 
lume că aceste grupuri susținute de ruși nu sunt formate din 
protestatari pașnici. Sunt militanti înarmaţi până în dinţi care 
primesc sprijin semnificativ din partea Rusiei”.39 

Persistenta acestui tip de discurs dă seamă despre continui- 
tatea interesului. În acelaşi timp, semnalează si continuitatea 
percepţiei. După cum sublinia Robert Jervis, odată ce o persoană 
(sau un actor al relaţiilor internaţionale) a proiectat o anumită 
imagine despre altul, și mai ales dacă această imagine este ostilă, 
va deforma și va decupa informaţiile ulterioare, chiar dacă 
acestea nu sunt concludente, pentru a se potrivi in puzzle.40 


37 Steven Woehrel, Ukraine’s Orange Revolution and US Policy, 
Congressional Research Service, The Library of Congress, 1 aprilie 2005, pp. 
7-10. 

38 Depesa a Agentiei RIA Novosti: West Tried to Stage Another Color 
Revolution in Ukraine - Lavrov, 24 aprilie 2014. 

39 The White House, Remarks by President Obama and German Chancellor 
Merkel in Joint Press Conference, 2 mai 2014, la 
http://www.whitehouse.gov/the-press-office/2014/05/02/remarks- 
president-obama-and-german-chancellor-merkel-joint-press-confere. 

40 Robert Jervis, Perception and Misperception in International Politics, 
Princeton, New Jersey, Princeton University Press, 1976, p. 68. 

Fără a avea pretenţia că am epuizat subiectul, am socotit util 
să prezentăm sumar aceste aspecte privitoare la importanța 
percepţiei în relaţiile internaţionale, în speranța că, astfel, 
secțiunile următoare ale lucrării de fata vor fi mai bine înţelese. 


II. Premisele receptării lui Gorbaciov: 
Uniunea Sovietică în percepţia americană 


Ordinea bipolară a fost una simplă și, prin urmare, inteligi- 
bilă. Două mari blocuri politico-militare, cu ideologii, valori și 
moduri de viață incompatibile, erau angajate într-o competiție 
„existenţială”41 În mare, percepţia mutuală (atât la nivelul 
opiniei publice, cât si la nivelul decidentilor) poate fi rezumata 
printr-o replică celebră dintr-o piesă a lui Jean-Paul Sartre: 
„L'enfer, c'est les Autres” (Infernul sunt ceilalți ).42 

lată cum era caracterizată Uniunea Sovietică de către 
Washington în Documentul nr. 68 al Consiliului Securităţii 
Nationale (National Security Council Paper - NSC - 68) din 1950: 

„[...] Societatea noastră se găsește provocată de moarte de 
către sistemul sovietic (subl.n.). Niciun alt sistem de valori nu este 
atât de ireconciliabil cu al nostru, atât de implacabil în scopul său 
de a ne distruge, atât de capabil de a întoarce în favoarea sa 
tendinţele cele mai periculoase și divergente ale societăţii noastre, 
niciun sistem nu evocă atât de eficient și de puternic elementele 
iraționale ale naturii umane de pretutindeni, şi niciun altul nu are 
suportul unui centru mare si în creștere de putere armatd”.43 

Poziţiile fiind atât de clare si de ferme, Războiul Rece nu 
putea fi decât „un joc de sumă nulă”, care nu se putea termina 
decât prin înfrângerea totală a uneia dintre parti. Numai 


x» 


41 Sintagma „amenințare existențială” a fost folosită de către Daniel 
Lieberfeld (Talking with the Enemy, Westport, Praeger, 1999) pentru a 
desemna o amenințare majoră la adresa securității naționale, amenințare 
de natură să afecteze însăși existența națională. Apud Barbara Farnham, 
Reagan and the Gorbachev Revolution: Perceiving the End of Threat, în 
„Political Science Quarterly”, vol. 116, nr. 2, vara 2001, p. 227. 

42 Jean-Paul Sartre, Huis clos, Paris, Gallimard, 2000, p. 92. 

43 S. Nelson Drew, NSC-68: Forging the Strategy of Containment, 
Washington, DC, National Defense University Press, 1996, p. 42. 

instinctul de autoconservare a impus o limită a acestei confrun- 
tări, făcând ca cele două superputeri ale epocii să evite o ciocnire 
militară directă. 

„Axioma” a fost formulată negru pe alb în NSC 68: „Odată cu 
apariția terifiantelor arme de distrugere în masă, fiecare individ 
se confruntă cu omniprezenta posibilitate a anihilării, în ipoteza 
în care conflictul intră în faza războiului total” În plus, 
recurgerea la arme nu putea soluţiona disputa ideologică dintre 
cele două parti: 

„Recurgerea la război este nu numai ultima opțiune pentru o 
societate liberă, ci este, de asemenea, un act care nu poate pune 
capăt în mod definitiv conflictului fundamental din domeniul 
ideologic. Ideea sclaviei poate fi învinsă doar prin demonstrarea 
persistentă și de durată a superiorității ideii de libertate. Singură, 
victoria militară va afecta numai parţial și, poate, numai 
temporar conflictul fundamental, pentru că, deși capacitatea 
Kremlinului de a amenința securitatea noastră ar putea fi distrusă 
pentru o perioadă, resurgenta forțelor totalitare și restabilirea 
sistemului sovietic sau a echivalentului său nu vor întârzia mult, 
dacă nu sunt făcute progrese importante în conflictul fun- 
damental” În consecinţă, concluzia planificatorilor americani era 
aceea că „nu avem altă șansă decât să demonstrăm superioritatea 
ideii de libertate prin aplicarea sa constructivă și să încercăm să 
schimbăm situaţia mondială prin mijloace nerăzboinice, într-o 
manieră care să frustreze planul Kremlinului și să grăbească 
prăbușirea sistemului sovietic” (subl.n.).*5 

Am citat din acest act, care a stat multă vreme la baza politicii 
SUA față de Uniunea Sovietică, pentru a arăta liniile de 
permanenţă si continuitate ale atitudinii Casei Albe fata de 
Kremlin, pe durata Războiului Rece. Astfel, dincolo de alternanţa 
dintre crize şi „destindere” în relaţiile bilaterale, este evident că, 
pentru Washington, sistemul sovietic a reprezentat principala și 
cea mai gravă ameninţare în perioada 1947-1991. În mentalul 


44 Ibidem, p. 38. 
45 Ibidem, pp. 44-45. 

colectiv american, imaginea „convenţională” a Uniunii Sovietice 
era aceea a inamicului prin excelenţă, a unui stat totalitar și agre- 
siv, care aspiră să aservească întreaga lume și pe toți oamenii. Or, 
după cum sublinia și Tony Judt, modul în care conducătorii ame- 
ricani înțelegeau lumea era determinat de propriile asteptari.*6 
Drept urmare, liderii sovietici și conduita lor au fost receptati, în 
mod implacabil, prin intermediul acestei grile de interpretare a 
realității. 

Se poate replica, desigur, că este putin probabil ca un 
document adoptat în 1950 să reverbereze și să producă efecte în 
ultima decadă a Războiului Rece. NSC 68 a fost desecretizat în 
1975. La 4 mai 1977, Ronald Reagan i-a dedicat un comentariu 
radiodifuzat.+7 Când, în februarie 2001, au fost adunate în volum 
intervenţiile sale radiofonice (între 1975 și 1979, a avut nu mai 
puţin de 600), așa cum și le scrisese singur, a fost o surpriză 
pentru mulți istorici și politologi să descopere că Reagan își 
conturase deja atitudinea fata de problemele interne și externe 
ale Statelor Unite, cu mult înainte de a deveni președinte. 
Neasteptata a fost și măsura în care șeful statului american a 
urmat în politica sa (inclusiv fata de URSS) ideile cuprinse în 
aceste mesaje timpurii pe care le-a adresat concetatenilor sai.48 
În discursul său din 1977, Reagan citează fraze cheie din NSC 68: 
„Uniunea Sovietică, animată de o credinţă fanatică care este în 
antiteză cu a noastră, caută să-și impună autoritatea asupra 
restului lumii” sau „Kremlinul ne recunoaște drept singura 
ameninţare la adresa telurilor sale de dominație mondială”. Si 
continuă afirmând că americanii trebuie să înțeleagă că Războiul 
Rece este un război real, iar nu imaginar, și că miza este 
supraviețuirea lumii libere. Numai cu disciplină și sacrificiu, 


46 Tony Judt, Europa iluziilor, laşi, Polirom, 2000, p. 277. 

47 Kiron K. Skinner, Annelise Anderson, Martin Anderson, Reagan, In His 
Own Hand: The Writings of Ronald Reagan that Reveal His Revolutionary 
Vision for America, New York, Touchstone, 2001, p. 109. 

48 Edoardo M. Airoldi, Stephen E. Fienberg, Kiron K. Skinner, Whose Ideas? 
Whose Words? Authorship of Ronald Reagan's Radio Addresses, în „Political 
Science & Politics”, nr. 3/ iulie 2007, p. 501. 

americanii si aliaţii lor pot dobândi puterea militară superioară 
celei sovietice, fără de care politica de îngrădire este un bluff. 
Apoi încheie: „Acestea erau constatările și recomandările făcute 
lui Harry Truman acum 27 de ani. Voi continua mâine. Acesta este 
Ronald Reagan. Mulţumesc pentru atenţie”? lar în partea a doua 
a discursului său rezumă cele spuse anterior, afirmă că lucrurile 
stau încă mai rău decât în vremea lui Truman și conchide că NSC 
68 este un document mai actual decât oricând.50 

În mod vădit, Reagan a fost influențat de NSC 68, din care a 
preluat ideea superiorității democraţiei americane și convin- 
gerea că Uniunea Sovietică poate fi, într-un final, convertită. 
Înainte de a deveni preşedinte, el a avut o lungă conversaţie cu 
Richard Allen, cel care mai târziu avea să-i devină primul con- 
silier pe probleme de securitate națională, căruia i-a dezvăluit 
viziunea sa referitoare la relațiile cu Moscova: „Ideea mea privind 
politica americană faţă de Uniunea Sovietică este simplă, iar unii 
ar considera-o chiar simplistă”, a spus Reagan. „Este aceasta: Noi 
câştigăm, iar ei pierd. Ce părere ai despre asta?'51 De asemenea, 
religios din fire, era marcat de spectrul unei apocalipse nucleare, 
evocat și in NSC 68. În memoriile sale, el și-a prezentat astfel 
repulsia față de aceste arme: „Nimeni nu ar putea «câștiga» un 
război nuclear. Totuși, atâta vreme cât ar exista arme nucleare, ar 
exista permanent și riscul ca ele să fie folosite și odată lansată o 
armă nucleară, cine știe până unde s-ar ajunge. Visul meu a 
devenit atunci o lume fără arme nucleare'52 

În ianuarie 1981, aproape imediat după preluarea prero- 
gativelor prezidenţiale, Ronald Reagan le-a declarat reporterilor 
că nu are de ce să caute un răspuns în privința intentiilor 
sovietice, deoarece toţi conducătorii sovietici, începând din 
timpul revoluţiei bolșevice, au repetat obsesiv „hotărârea că 
obiectivul lor trebuie să fie promovarea revoluţiei mondiale și a 


49 Kiron K. Skinner, Annelise Anderson, Martin Anderson, op. cit., p. 111. 

50 Ibidem, pp. 111-112. 

51 Sean Wilentz, The Age of Reagan. A History, 1974-2008, New York, Harper 
Collins, 2008, p. 151. 

52 Henry Kissinger, Diplomaţia, București, Editura All, 1998, p. 706. 

unui stat global socialist sau comunist”53 În 1983, anul în care a 
anunțat dezvoltarea sistemului antirachetă numit Iniţiativa de 
Apărare Strategică (Strategic Defense Initiative - SDI), el a 
calificat Uniunea Sovietică drept un „imperiu al răului”: „Vă 
îndemn să vă ridicaţi împotriva celor care doresc să pună Statele 
Unite într-o poziţie de inferioritate militară si morală... Vă îndemn 
să vă feriti de tentatia mândriei - tentatia de a considera, plini de 
infumurare, că vă aflaţi deasupra acestor lucruri si că ambele 
parti sunt la fel de vinovate, ignorând adevărul istoric si 
impulsurile agresive ale unui imperiu al răului” (subl.n.).5 În 
replică, liderul sovietic luri Andropov l-a numit pe președintele 
american „nebun si mincinos”.55 

La 17 ianuarie 1983, Casa Albă a aprobat o directivă de 
securitate națională cu titlul Relaţiile SUA cu URSS, care reflecta 
convingerile lui Reagan: 

„Politica SUA față de Uniunea Sovietică va consta din trei 
elemente: rezistenţă externă la imperialismul sovietic; presiune 
internă asupra URSS pentru a slăbi sursele imperialismului 
sovietic; și negocierile pentru a elimina, pe baza unei stricte 
reciprocitati, dezacordurile majore” 

Concret, în plan international, Washingtonul își propunea nu 
doar să îngrădească expansionismul sovietic, ci chiar, în timp, 
să-i determine refluxul. Întrucât agresivitatea sovietică avea 
rădăcini interne, Casa Albă și-a asumat o agendă ambițioasă 
referitoare la Moscova, proclamându-și misiunea de a promova 
un proces de schimbare în Uniunea Sovietică, astfel încât să se 
ajungă la un sistem politic și economic mai pluralist, în care 
puterea elitei să fie redusă în mod gradual. Din perspectiva 
americană, un rol important urma să revină negocierilor prin 


53 Barbara Farnham, op. cit., p. 228. 

54 John Lewis Gaddis, op. cit., p. 284. 

55 Benjamin B. Fischer, A Cold War Conundrum: The 1983 Soviet War Scare 
(Intelligence Monograph), Central Intelligence Agency, Center for the Study 
of Intelligence, septembrie 1997, p. 1. 

care, pe bază de reciprocitate, interesele americane să fie 
protejate.56 

Retorica lui Reagan reflecta nu doar convingerile personale 
puternic anticomuniste și antisovietice, ci era justificată și de 
anumite acțiuni relativ recente ale Moscovei, considerate 
belicoase. În 1975-1976, partidul marxist Frontul Naţional 
pentru Eliberarea Angolei (FNLA) a preluat puterea în această 
tara, ca urmare a implicării militare substanţiale a Cubei lui Fidel 
Castro.57 În octombrie 1976, Moscova s-a grăbit să încheie cu 
Angola un acord de prietenie și cooperare.58 In 1977-1978, a 
urmat Etiopia. Serviciile americane de informaţii au descoperit 
că sovieticii trimiseseră militari, inclusiv ofițeri de rang înalt, 
printre care și un general. La 27 mai 1978, președintele Jimmy 
Carter s-a întâlnit la Casa Albă cu ministrul de Externe sovietic, 
Andrei Gromiko, căruia i-a reproșat acest fapt. Demnitarul 
sovietic i-a răspuns că nu există un „Napoleon sovietic în 
Africa”.59 Etiopia a devenit o republică socialistă prosovietică. 
Mult mai aproape de teritoriul SUA, în America Centrală, Frontul 
Sandinist a preluat puterea în Nicaragua, care ajunsese să fie 
privită la Casa Albă drept o nouă Cubă.50 

Cuba însăși rămânea un motiv de disensiuni între Moscova și 
Washington. Pe parcursul anului 1979, prezența unei brigăzi de 
luptă sovietice pe insulă a dus la tensionarea relațiilor dintre 
superputeri.51 În noiembrie 1978, americanii identificaseră în 


56 The White House, National Security Decision Directive Number 75. US 
Relations with the USSR, Washington, DC, 17 ianuarie 1983, p. 1, la 
http://www. foia.cia.gov, pagină accesată la 12 septembrie 2013. 

57 Chris Saunders, Sue Onslow, The Cold War and Southern Africa, 1976- 
1990, in Melvyn P. Leffler, Odd Arne Westad (editori), ,The Cambridge 
History of the Cold War”, vol. 3 - „Endings”, Cambridge, Cambridge 
University Press, 2010, p. 225. 

58 Martin McCauley, Rusia, America și Războiul Rece. 1949-1991, laşi, 
Polirom, 1999, p. 87. 

59 Olav Njølstad, The Collapse of Superpower Detente, 1975-1980, in „The 
Cambridge History of the Cold War”, vol. 3, pp. 146-147. 

60 Peter Calvocoressi, Politica Mondială după 1945, București, Allfa, 2000, 
pp. 763-765. 

61 Martin McCauley, op. cit., p. 92. 

Cuba si avioane MiG-23. Deşi militari ai Armatei Roşii continua- 
seră să existe în Cuba și după criza dramatică din 1962, ei au fost 
(re)descoperiti de serviciile americane de informaţii, ceea ce a 
stârnit iritare şi temeri la Casa Alba.62 Thomas R. Johnson a 
caracterizat episodul drept „unul dintre cele mai bizare din 
istoria” SUA și a serviciilor sale de informaţii.63 

Președintele Carter a cerut Kremlinului să-și evacueze mi- 
litarii. La 27 septembrie 1979, Leonid Brejnev a convocat Biroul 
Politic al CC al PCUS, pentru a oferi un răspuns Washingtonului, 
răspuns care constituia, de fapt, un refuz: „Deţinem în Cuba un 
centru de instrucţie militară care a existat acolo de mai mult de 17 
ani. Își îndeplinește funcţia de antrenament în conformitate cu un 
acord cu guvernul cubanez. Nu face nimic mai mult și nici nu 
poate face mai mult. Puteţi să fiţi relaxat în această privinţă. Într- 
o conversaţie cu Andrei A. Gromiko, însuși Secretarul de Stat C. 
Vance a remarcat de asemenea că Uniunea Sovietică nu a făcut 
nimic care să contravină acordului din 1962, iar personalul 
militar sovietic care este staționat în Cuba nu prezintă niciun fel 
de ameninţare la adresa Statelor Unite”.64 

În acest context, invazia Armatei Roșii în Afganistan, din 27 
decembrie 1979, a părut parte a unui val expansionist al Uniunii 
Sovietice. Preşedintele Carter a caracterizat evenimentul drept 
„cel mai serios pericol pentru pace de la Al Doilea Război Mondial 
încoace” - punându-l astfel mai presus de Blocada Berlinului, 
Războiul din Coreea sau criza rachetelor din Cuba.65 


62 Alexandru Purcăruș, A doua (mini)criză cubaneză, în „Istorie și 
civilizație”, nr. 10/ iulie 2010, pp. 69-71. 

63 Thomas R. Johnson, American Cryptology during the Cold War, 1945-1989, 
Book III: Retrenchment and Reform, 1972-1980, Center for Cryptologic 
History, National Security Agency, 1998, p. 256. De remarcat ca acest 
volum, elaborat pentru uzul intern, a fost declasificat in 2007. 

64 Vezi stenograma sedintei Biroului Politic al CC al PCUS in ,Cold War 
International History Project Bulletin”,vol. 8-9, iarna 1996/ 1997, p. 192. 

65 Yael S. Aronoff, In like a Lamb, out like a Lion: The Political Conversion of 
Jimmy Carter, în „Political Science Quarterly”, vol. 121, nr. 3, (vara) 2006, p. 
444. 

La nivelul publicului, sondajele de opinie dezvăluiau că majo- 
ritatea americanilor considera că principalul obiectiv al Mosco- 
vei era obținerea dominaţiei mondiale, (57% în iunie 1978; 55% 
în octombrie 1979, 73% în februarie 1980, 66% în noiembrie 
1980 și 69% în septembrie 1981), mulți crezând că Uniunea 
Sovietică ar fi chiar dispusă să riște un război major pentru a-și 
atinge scopul.66 

Existau, chiar la Moscova, voci care trăgeau un semnal de 
alarmă asupra acestei abordări. La 22 aprilie 1982, Viaceslav 
Dașicev (membru de seamă al Academiei de Științe) i-a prezen- 
tat lui Leonid Brejnev studiul O analiză a situaţiei prezente a 
relațiilor Est-Vest, în care afirma: „Intervenţia trupelor noastre în 
Afganistan, fără niciun dubiu, a încălcat limitele admise ale 
confruntării Est-Vest pe arena lumii a treia”67 In 1988, Daşicev 
avea să se exprime încă mai radical: „Pentru SUA și aliaţii săi, 
detenta era acceptabilă numai dacă statutul politic internaţional 
și militar-strategic era menţinut. Dar, după cum Occidentul a 
văzut, conducerea sovietică a profitat activ de destindere pentru 
a-și întări forțele militare. SUA, paralizate de catastrofa din 
Vietnam, au fost frustrate de extinderea influenței sovietice în 
Africa, Orientul Mijlociu și în alte regiuni. În Occident, toate 
acestea au fost interpretate drept o creștere suplimentară a 
amenințării sovietice” Concluzia sa era că, „În ochii majorităţii 
covârșitoare a publicului occidental, Uniunea Sovietică [a devenit] 
o putere periculoasă a cărei conducere năzuiește prin mijloace 
militare să lichideze democratiile burgheze si să instituie un sistem 
comunist de tip sovietic în întreaga lume’:68 


66 Tom W. Smith, The Polls: American Attitudes Toward the Soviet Union and 
Communism, in ,,The Public Opinion Quarterly”, vol. 47, nr. 2, (vara) 1983, p. 
281. 

67 Martin McCauley, op. cit., p. 169. 

68 Citat de Harry Gelman, Soviet-American Mutual Perceptions in the 1980s - 
How Far Have We Come, and How Far Are We Going, The RAND Corporation, 
noiembrie 1988, pp. 2-3. Harry Gelman se referă la un articol publicat in 
„Literaturnaia Gazeta”, din 18 mai 1988, de Aleksandr Dașicev. Este, 
probabil, o eroare. Compara cu Padma Desai, Perestroika in Perspective: The 
Design and Dilemmas of Soviet Reform, Londra, IB Tauris & Co Ltd, 1989, p. 

După ce, la 20 ianuarie 1981, Ronald Reagan s-a instalat la 
Casa Albă, au apărut alte acţiuni ale Kremlinului, care i-au întărit 
convingerile despre conduita agresivă a Moscovei. De data 
aceasta, sovieticii acționau brutal în propria sferă europeană de 
influență. În Polonia, generalul Wojciech Jaruzelski (devenit șef 
al partidului comunist și al guvernului) a instituit legea marțială 
şi a trecut la represalii împotriva membrilor sindicatului Solida- 
ritatea și a greviștilor. Deşi măsurile sale dure puteau fi motivate 
de teama fata de o intervenţie sovietică, Reagan a decis adop- 
tarea unor sancțiuni economice împotriva Poloniei și Uniunii 
Sovietice.6? 

Ulterior, la 1 septembrie 1983, un avion Boeing 747 al Liniilor 
Aeriene Coreene (zborul KAL 007), care a intrat - din cauza unei 
regretabile erori - în spațiul aerian al URSS deasupra insulei 
Sahalin, a fost doborât de un avion de vânătoare sovietic Su-15. 
Aeronava se deplasa pe ruta Alaska - Seul și avea la bord 269 de 
persoane (pasageri și echipaj), printre care se aflau și 63 de 
cetățeni americani (inclusiv congresmenul american Larry 
McDonald70). Incidentul l-a tulburat pe Reagan, cu atât mai mult 
cu cât sovieticii nu și-au asumat nicio vină si nu au exprimat 
niciun regret, însuși luri Andropov susținând că totul nu fusese 
altceva decât o provocare a serviciilor speciale americane.1 
Președintele american a calificat incidentul drept „un act de 
barbarism’, generat de o societate care nu are niciun respect fata 
de viata umană sau fata de drepturile individului, o societate 
care „caută constant să se extindă si să domine alte naţiuni”.72 Nu 
doar sfidarea sovieticilor l-a afectat pe Reagan. El a constientizat 
că riscul izbucnirii accidentale a unui război nuclear devastator 


84. Citând același articol, Padma Desai îl atribuie lui Viaceslav Dasicev. Vezi 
şi Henry Kissinger, op. cit., pp. 723-724. 

69 Martin McCauley, op. cit., p. 98. Vezi si Peter Calvocoressi, op. cit., p. 51. 

70 Constantin Hlihor, Ecaterina Hlihor, Comunicarea în conflictele 
internaţionale. Secolul XX și începutul secolului XXI, București, Editura 
Comunicare.ro, 2010, p. 162. 

71 John Lewis Gaddis, op. cit., p. 287. Vezi si Martin McCauley, op. cit., pp. 
100-101. 

72 Benjamin B. Fischer, op. cit., p. 19. 


Prin ochii inamicului... | 37 


între superputeri este cât se poate de real și a afirmat că 
întâmplarea arată cât de aproape de prăpastie ajunsese lumea și 
cât de mult se impunea controlul armamentelor.73 

Un simplu film de televiziune, „The Day After”, care prezenta 
efectele terifiante ale unui cataclism nuclear, i-a lăsat aceeași 
impresie cutremurătoare. La 10 octombrie 1983, Reagan nota în 
jurnal că, după vizionare, a rămas „profund deprimat”.”4 

Aproape imediat, a urmat un alt şoc. În intervalul 2-11 
noiembrie 1983, Statele Unite, împreună cu aliaţii săi din NATO, 
au desfășurat aplicația militară „Able Archer”. Exerciţiile de acest 
tip nu erau ceva nou pentru observatorii din Pactul de la 
Varşovia, care le urmăriseră în anii anteriori. Ei au remarcat însă 
un nivel sporit de participare a conducătorilor. În plus, aplicaţia 
implica simularea procedurilor privind iniţierea unui atac 
nuclear, în ipoteza escaladării unui conflict de la faza 
convenţională la cea nucleară.75 Sovieticii au monitorizat foarte 
atent exerciţiul. Încă din 1981, ei evaluaseră discursurile lui 
Reagan și politica sa și ajunseseră să se teamă de un eventual 
atac surpriză din partea americanilor. De fapt, au fost în alarmă 
nucleară nu mai putin de doi ani.” La sfârşitul lunii septembrie 
1983, Andropov își exprimase public îngrijorarea că un război ar 
putea izbucni si acuzase „psihoza militară nesăbuită” din Statele 
Unite.77 În atmosfera bilaterală tensionată, la Moscova s-a 
instaurat o stare de anxietate accentuată, cu atât mai mult cu cât, 
la 23 noiembrie 1983, în Bundestag urma să fie aprobată 
amplasarea, pe teritoriul Germaniei Occidentale, a rachetelor 
americane cu rază medie Pershing II, în virtutea unui plan al 
NATO de la începutul anilor '80 de a contrabalansa ameninţarea 


73 Barbara Farnham, op. cit., p. 232. 

74 Ronald Reagan, Douglas Brinkley (ed.), The Reagan Diaries Unabridged, 

75 John Lewis Gaddis, op. cit., p. 287. Vezi si Vojtech Mastny, How Able Was 

Cold War Studies”, vol. 11, nr. 1, (iarna) 2009, p. 118. 

76 Tim Weiner, CIA - o istorie secretă, Bucuresti, Litera International, 2011, 

77 Vojtech Mastny, op. cit., p. 118. 

noilor rachete sovietice SS-20. Ca răspuns la desfășurarea exer- 
citiului „Able Archer”, Kremlinul a ridicat starea de alertă a unui 
număr de aproximativ douăsprezece bombardiere strategice 
purtătoare de arme nucleare, staționate în Germania de Est si 
Polonia.78 Americanii au aflat de aprehensiunile sovieticilor la 
câteva săptămâni de la încheierea manevrelor militare, când ofi- 
terul KGB Oleg Gordievski - care spiona de fapt în beneficiul 
Serviciului de Informaţii Secrete al Marii Britanii - a transmis un 
raport în acest sens. În paralel, în Uniunea Sovietică se desfăşura 
o campanie mediatică aproape isterică referitoare la pericolul 
declanșării unui război. La Moscova, Reagan era comparat cu 
Hitler si se vorbea despre legăturile sale cu Mafia. În presă, 
existau articole alarmiste, peste tot erau organizate marșuri 
pentru pace, la radio erau difuzate fragmente din celebrul 
discurs al lui Stalin din 1941, adresat trupelor care defilau prin 
Piața Roșie.7? Populația era panicată. E greu de spus însă în ce 
măsură conducătorii sovietici înșiși chiar se gândeau că pot 
deveni victima unui iminent atac sau era vorba doar de 
propagandă îndreptată împotriva amplasării rachetelor Pershing 
II în Europa. Fapt este că Reagan a fost mișcat de paranoia 
sovietică. După cum mărturisea mai târziu, a fost foarte surprins 
să afle că multi oameni din vârful ierarhiei sovietice erau sincer 
speriați de americani și că priveau SUA drept un potenţial 
agresor capabil să inițieze o primă lovitură nucleară.80 

Dacă ambii adversari împărtășeau temerea fata de un 
Armaghedon nuclear, însemna că există loc pentru îmbunătă- 
tirea relaţiilor prin dialog și negociere. Președintele american 
făcuse primii paşi în acest sens încă de la debutul mandatului 
său. În 1981, Reagan i-a scris lui Leonid Brejnev, gest care 
constituia o veritabilă invitație în acest sens: „Se sugerează 
adeseori... că noi avem planuri expansioniste și că, în felul acesta, 
constituim o ameninţare la adresa securităţii tării dumneavoastră 

și a statelor nou create. Nu numai că nu există nicio dovadă care 
să sprijine această acuzaţie, dar există chiar proba solidă a 
faptului că Statele Unite, chiar atunci când ar fi putut domina 
lumea fără pericolul vreunui risc, nu au făcut niciun efort pentru 
aceasta... Mi-as permite să spun că nu există absolut niciun temei 
pentru acuzaţia că Statele Unite sunt vinovate de imperialism sau 
de încercări de a-și impune voința altor țări, prin folosirea forței... 
Domnule preşedinte, oare nu ar trebui să ne intereseze eliminarea 
obstacolelor care împiedică popoarele noastre, pe care dumnea- 
voastră si eu le reprezentăm, să-și realizeze cele mai scumpe 
idealuri?”®1 La 11 iulie 1983, Reagan a făcut un gest similar, 
scriindu-i lui Iuri Andropov, pentru a-l asigura încă o dată că 
Washingtonul nu are planuri agresive.82 Mai mult, la 16 ianuarie 
1984, Reagan a ţinut un discurs televizat în care a invocat nece- 
sitatea îmbunătăţirii relațiilor dintre superputeri, relaţii care să 
aibă la bază „o mai bună colaborare și înțelegere”. De asemenea, 
el s-a referit la speranţa existenței unei lumi fără arme nucleare. 
Pe un ton cald și conciliator, preşedintele american a recurs chiar 
la un exercițiu de imaginaţie, povestind despre o întâlnire fictivă 
între un copil rus și unul american care descoperă că lucrurile ce 
îi apropie le covarsesc pe cele care îi despart. Apoi a făcut un 
apel direct către Kremlin, cerând întărirea păcii și reducerea 
înarmării. „Haideţi să începem acum” - a încheiat el.8 Sovieticii 
au răspuns denuntand campania propagandistică declanșată de 
Reagan pentru a-și asigura un nou mandat la Casa Albă. Din 
păcate, conjunctura nu era favorabilă dialogului, iar președintele 
american nu își găsise încă un interlocutor pe măsură. Andropov 
avea să moară la 9 februarie 1984. Nici următorul conducător 
sovietic, Konstantin Cernenko, nu i-a oferit lui Reagan prilejul 
unei discuţii „de la bărbat la bărbat’ asa cum acesta din urmă și- 
ar fi dorit, potrivit însemnărilor din jurnalul său.84 Cernenko a 
decedat la 10 martie 1985. 

Dincolo de imaginea de forță și de vitalitate pe care Uniunea 
Sovietică încerca să o proiecteze în afară, comunitatea americană 
de informaţii a început să deslușească semnele crizei sistemice 
pe care aceasta o traversa. Un document al CIA din iunie 1983, 
intitulat în mod expresiv Pierderea de viteză a industriei sovietice, 
1976-198285, prezintă dificultățile economice cu care se con- 
frunta Moscova: „În timp ce încearcă să revigoreze creșterea 
economiei sovietice, noii conducători avându-l în frunte pe 
secretarul general Andropov trebuie să se confrunte cu o serie de 
probleme deosebit de dificile în industrie. Creșterea industrială, 
care s-a aflat în declin după cel de Al Doilea Război Mondial, a 
scăzut într-o manieră uimitor de rapidă în perioada 1976-1982. 
Creșterea anuală a producţiei industriale era, în medie, de peste 
9% în anii '50, de 6,4% în anii '60 si de 5,9% în anii 1971-1975. 
Pentru anii 1976-1980, creșterea anuală nu a fost decât de 3,2% și 
a scăzut la 2,4% în 1981-1982. Scăderea brutală a productivității 
- adică a eficacitatii articulației dintre muncă si capital - este încă 
și mai dramatică. În pofida unor eforturi considerabile, sovieticii 
au fost incapabili să blocheze această deteriorare [...]”.86 In plus, 
priorităţile militare (precum operaţiunile din Afganistan) 
deveneau o povară tot mai mare pentru economie. Este inte- 
resant că autorul studiului, atunci când trece în revistă cauzele 
care au dus la performanţa mediocră a industriei sovietice, se 
referă pe larg și la „factorul social”. Pe scurt, tocmai în „Patria 
proletariatului victorios”, muncitorii erau nemulțumiți de 
condiţiile de viata, ceea ce ducea la o creștere a pesimismului și a 
lipsei de motivaţie, care se traducea în absenteism, dezinteres, 
lipsă de disciplină si alcoolism. 

Nu este singura analiză elaborată de CIA în această perioadă 
care scoate la iveală anumite tare ale regimului sovietic. Din 

punctul nostru de vedere, dintre toate se distinge însă memoran- 
dumul semnat de Herbert E. Meyer, vicepreședinte al Consiliului 
National de Informaţii al SUA (National Intelligence Council - 
NIC), la 30 noiembrie 1983, cand tensiunile dintre Moscova si 
Washington erau în toi. Materialul - adresat directorului 
Agenţiei Centrale de Informaţii (William J. Casey) și adjunctului 
său (John McMahon) - purta un titlu anost: De ce este lumea un 
loc atât de periculos? Probabil, Casey a fost intrigat și de prima 
propoziţie a textului - „Nivelul violenței globale a crescut la fel 
de brusc si de neașteptat precum febra unui copil” - mai 
potrivită pentru începutul unui roman decât pentru cel al unei 
analize de intelligence. Apoi, Meyer enumera câteva evenimente 
recente, precum doborârea avionului coreean de linie, asasi- 
narea prim-ministrului Maurice Rupert Bishop din Republica 
Grenada (în urma căreia SUA invadează această tara din Caraibe 
la 25 octombrie) și atacul terorist asupra cartierului general al 
pușcașilor marini americani din Beirut (23 octombrie 1983) etc. 
Exista vreo legătură între acestea? „Cred că actuala explozie de 
violență este mai mult decât o coincidenţă. Mai precis, cred că 
semnalează începutul unei noi etape a luptei globale dintre Lumea 
Liberă și Uniunea Sovietică. Afirmația mea se bazează pe 
percepția că politicile SUA au schimbat fundamental cursul istoriei 
într-o direcţie favorabilă intereselor și securității noastre și ale 
aliaților noștri. Ceea ce vedem acum este un efort al sovieticilor de 
a riposta, în același sens în care Mafia ripostează când agențiile de 
impunere a legii lansează un program eficient de combatere a 
criminalității. Permiteti-mi să recunosc acum că nu pot dovedi 
aceasta - dacă definiţia pe care dumneavoastră o dati probei se 
reduce la interceptări, fotografii si documente sustrase. Desigur, 
aceste lucruri contează. Contează enorm. Dar pentru reala 
înțelegere a unui fenomen ciudat precum Uniunea Sovietică, 
trebuie mers dincolo de inventarul faptelor; este nevoie de 
asemenea de un exercițiu de imaginaţie'88 

Continuarea este însă şi mai surprinzătoare. Practic, pe par- 
cursul celor 8 pagini ale documentului, Meyer susținea că Mos- 
cova a pierdut Războiul Rece si că nu este departe momen- 
tul în care se va prabusi. lată câteva dintre judecatile sale: 
1. „Uniunea Sovietică a eșuat total să devină o tara”; 2. „Econo- 
mia sovietică se îndreaptă spre dezastru”; 3. „Uniunea Sovietică 
este un coșmar demografic”; 4. „Sateliții est-europeni devin din 
ce în ce mai dificil de controlat”. Fiecare dintre aceste puncte era 
expus pe câteva rânduri. Concluzia? „Dacă Uniunea Sovietică nu- 
si împlinește ambiția de a înlocui SUA ca principala putere a 
lumii în - cu mare aproximaţie - următorii 20 de ani, nu va reuși 
niciodată”.8 Potrivit lui Meyer, această părere era împărtășită de 
mai multi sovietologi pe care-i consultase. 

Să vedem un pasaj chiar mai expresiv: „A fost mult timp la 
modă să privim Războiul Rece ca pe o caracteristică permanentă a 
politicii globale, una care va dăinui pentru următoarele câteva ge- 
neratii, cel putin. Dar mi se pare mult mai verosimil că presedin- 
tele Reagan a avut perfectă dreptate când a observat în discursul 
său de la Notre Dame că Uniunea Sovietică - «unul dintre cele mai 
triste si mai bizare capitole ale istoriei» - ajunge la paginile sale 
finale. (Ar trebui într-adevăr să urmăm sugestia președintelui 
de a începe planificarea pentru o lume post-sovietică 
(subl.n.); Uniunea Sovietică si oamenii săi nu vor dispărea de pe 
planetă, și nu ne-am gândit încă serios ce fel de structură politică 
și economică e probabil să apară.) Pe scurt, Lumea Liberă a 
surclasat Uniunea Sovietică din punct de vedere economic, a 
zdrobit-o ideologic, și a înfrânat-o politic” (subl.n.).70 

Oricât ar părea de paradoxal, miza lui Meyer nu era de a 
convinge că timpul nu mai are răbdare cu o Uniune Sovietică 
agonizantă (după cum o spune, într-o formulare care amintește 
de Marin Preda), ci de a explica pericolul care pandeste SUA, din 
cauza acestei stări de fapt. Pentru a se face înţeles, el recurge la 

parabola, extrem de plastică, a ,ambitiei zădărnicite”. Bunăoară, 
un oarecare vicepreședinte al unei companii, înţelege, în 
preajma vârstei de 45 de ani, că și-a atins limitele profesionale si 
că nu va ajunge niciodată să conducă firma în care muncește. 
Constientizarea acestei realităţi, oricât de dureroasă ar fi, il 
poate duce la acceptarea situaţiei. Dar e în firea omului să nu se 
învoiască întotdeauna cu soarta. Caz în care individul cu pricina 
poate recurge la gesturi nesăbuite, ce îl pot împinge chiar pe 
poarta unei închisori. Se va împăca Moscova cu evidența sau se 
va simți tentată ca, în momentul colapsului, să tragă toată lumea 
după ea în prăpastie, prin violență armată?! 

Care a fost impactul acestei analize extraordinare? Meyer a 
mărturisit, în 2011, că printre membrii comunităţii americane 
de informaţii ajunsese să se afirme, în soapta, că și-ar fi pierdut 
minţile. Lucrurile s-au complicat și mai mult după ce, în urma 
unei scurgeri de informaţii, doi jurnaliști faimoși în epocă, 
Rowland Evans şi Robert Novak, au scris un articol despre 
memorandum. Pentru Meyer, totul se putea transforma într-un 
dezastru. De aceea, a fost extrem de nervos când Bill Casey l-a 
chemat în biroul său. Şeful CIA i-a spus, pe un ton serios: „Herb, 
în acest moment ai cel mai mic fan club din Washington”. Si a 
continuat râzând: „Relaxează-te, e format din mine si din prese- 
dinte” Apoi i s-a ordonat sa continue.92 

Drept pentru care, Herbert E. Meyer a recidivat. La 28 iunie 
1984, el a transmis directorului CIA un nou memorandum, 
intitulat Ce e de făcut cu rușii? Prima parte a documentului relua 
sintetic ideile principale ale materialului anterior. În continuare, 
Meyer repeta predicția vizând disoluția inamicului fundamental 
al Washingtonului: 

„Din momentul în care Partidul Comunist al Uniunii Sovietice a 
preluat puterea în 1917, obiectivul principal al propagandei sale a 
fost de a convinge nu numai proprii oameni, dar, de asemenea, pe 

noi, cei din Occident, că revoluţia partidului este ireversibilă, că 
Uniunea Sovietică organizată de Lenin & Co. este un stat stabil, 
permanent. Atât de reușit a fost acest efort al propagandei, încât 
timp de decenii gândirea convenţională aici, în Occident, a fost 
așa: Uniunea Sovietică se află aici pentru a rămâne. Un corolar al 
înțelepciunii convenţionale este că însăși rivalitatea dintre SUA si 
URSS reprezintă o caracteristică permanentă a vieții pe pământ. 

Cu toate acestea, noua perspectivă pe care am conturat-o în De 
ce este lumea un loc atât de periculos, și pe care am recapitulat-o 
pe scurt aici, contestă în mod fundamental atât înțelepciunea 
convenţională cât si corolarul său. Această perspectivă 
recunoaşte Uniunea Sovietică drept ceea ce este - un imperiu 
- si admite faptul că, la fel ca toate imperiile, și acesta 
trebuie, în cele din urmă, să se dezintegreze. Mai mult decât 
atât, acest punct de vedere susţine că începuturile acestei 
descompuneri sunt evidente acum” (subl.n.).%3 

Pentru Meyer era evident ca, in competitia globala, Uniunea 
Sovietică îşi pierduse suflul si nu mai putea recupera avansul 
Occidentului. Economia americană înregistra o creștere anuală 
de 9 procente, cheltuielile militare ale SUA erau în creștere, 
Moscova era privată de credite din partea Vestului, iar accesul la 
tehnologia de vârf îi fusese restricționat. Balanța de putere in 
Europa era din nou înclinată în favoarea NATO, după amplasarea 
rachetelor cu rază medie Pershing II. Prin adoptarea progra- 
mului „Războiul Stelelor” (Iniţiativa de Apărare Strategică), 
America exercita o presiune suplimentară asupra adversarilor, 
care - conștienți de reușita unor proiecte la fel de ambitioase, 
precum Manhattan sau Apollo - nu aveau cum să îi pună la 
îndoială implementarea. În Nicaragua, Mozambic, Angola, Cam- 
bodgia și Afganistan apăruseră puternice insurgente antisovieti- 
ce, care limitau insinuarea puterii Kremlinului în Lumea a Treia. 

În plus, intervenţia militară americană în Grenada destrămase 
mitul caracterului ireversibil al revoluțiilor comuniste.%4 

De la raportul anterior apăruseră chiar semne noi ale comei 
în care se zbătea URSS. Între acestea se numărau desemnarea lui 
Konstantin Cernenko în poziția de urmaș al lui Andropov, 
scăderea accentuată a nivelului de trai, apariţia unui sentiment 
de pesimism la nivelul populaţiei, vizibil inclusiv în rata 
astronomică a avorturilor (între 60 și 70% la nivelul întregii 
Uniuni Sovietice). În paranteză fie spus, punctul din urmă l-a 
șocat pe Reagan, care însă s-a ferit să invoce, public, incredibilele 
cifre.95 Până si creaţiile artistice începeau să reflecte sumbra 
realitate. Meyer citează un fragment dintr-un cântec al lui Bulat 
Okudjava, Imperiul Roman (Rimskaia Imperiia, 1979), care fusese 
interpretat recent pe scena unui cabaret moscovit: 

„Imperiul Roman, la vremea prăbușirii sale, 

Mentinea aparenţa unei ordini de fier, 

La locul său era Cezarul, înconjurat de tovarășii de arme, 

Viaţa era minunată, dacă te iei după scripte. 

Dar criticii vor spune că «tovarăși de arme» 

Nu-i latină vorbă, 

Că această greșeală golește de sens întreg acest cânt. 

Poate, poate, poate nu-i latină vorbă”.%6 

Adică, după cum ar fi spus Horaţiu: „Quid rides? Mutato 
nomine, de te fabula narratur Comparatia dintre Uniunea 
Sovietică și Imperiul Roman era evidentă.” 

Ce se putea întâmpla în viitorul apropiat? Meyer întrevedea 
trei posibile evoluţii: 

1. „Sovieticii ar putea întreprinde reforme fundamen- 
tale”. În acest caz, era dificil de presupus că orice încercare de 

primenire ar fi avut sorți reali de izbândă. Economia nu putea fi 
redresată fără reduceri substanţiale în bugetul apărării sau fără 
reforme de substanţă, remedii care puteau afecta puterea 
partidului. În egală măsură, problema demografică era, practic, 
fără soluţie. Așadar, chiar dacă elita sovietică ar fi fost dispusă să- 
și asume riscurile schimbării, era greu de crezut că efectele ar fi 
condus la inversarea tendințelor negative. 

2. „Sovietele ar putea s-o dea în bara’. Înscrisă pe o violen- 
tă spirală descendentă, URSS dispărea, locul ei fiind luat de un 
tip diferit de societate, fie ea democratică sau tot represivă. 
Iarăşi, nu se putea anticipa natura relaţiilor dintre centrul rus al 
puterii imperiale și restul republicilor, fapt este că noua 
structură ar fi fost absorbită de propriile probleme si, deci, mai 
putin amenințătoare la adresa Vestului. 

3. „Sovieticii ar putea decide «să rupă pisica-n două». 
Conștienți de dimensiunile catastrofei, liderii de la Kremlin 
puteau recurge la măsuri disperate si periculoase, menite să 
schimbe, dintr-o lovitură, corelatia forțelor: o acţiune preventivă 
la adresa Statelor Unite, invadarea Europei Occidentale sau o 
incursiune în zona Golfului Persic.%8 

Pentru specialistul american, era vital ca SUA să articuleze și 
să implementeze o strategie privitoare la relațiile cu Moscova, 
astfel încât sovieticii să nu fie tentaţi să caute o soluţie externă la 
problemele lor interne și, mai ales, să nu recurgă la război. 

Meyer propunea chiar câteva linii directoare ale acestei 
strategii. În primul rând, având în vedere că prăbuşirea Uniunii 
Sovietice era un proces ireversibil, al cărui final era doar o 
chestiune de timp, nu avea rost ca administraţia americană să 
încerce să găsească un catalizator. Nu numai că nu era nevoie să 
fie aruncate bombe asupra sovieticilor, dar era deopotrivă 
periculos si stupid. Pentru vicepreședintele Consiliului National 
de Informaţii al SUA, Moscova trebuia lăsată pur și simplu pe 
seama Istoriei, cel mai puternic aliat al americanilor, în situaţia 
dată. În al doilea rând, Washingtonul nu trebuia să-și schimbe 


98 Herbert E. Meyer, op. cit., pp. 6-7. 

abordarea politică, ci să rămână ferm în a nu acorda sprijin 
financiar si tehnologic putredului regim sovietic. Oricum, 
Moscova nu avea să folosească resursele pentru îmbunătățirea 
standardelor de viata, ci pentru dezvoltarea unor arme noi. În al 
treilea rând, ideal ar fi fost ca liderii de la Kremlin să-și dedice 
energiile și abilitățile în scopul reformării sistemului, astfel încât 
să se ajungă la o Uniune Sovietică liberă, prosperă, sigură și 
stabilă, adică la un stat democratic în sensul clasic al cuvântului. 
Dacă ar fi existat până și cel mai mic indiciu că lucrurile se 
îndreptau în această direcţie, Casa Albă trebuia să încurajeze și 
să susțină demersul rivalilor. În al patrulea rând, era absolut vital 
ca, în anii următori, Kremlinul să nu ajungă cumva la concluzia 
că ar putea să se salveze distrugând SUA. Se impunea ca apă- 
rarea americană să fie întărită, astfel încât să descurajeze orice 
acțiune militară, deznădăjduită si hazardată, a sovieticilor. 

Nu știm exact cum a fost primit de către Reagan acest mate- 
rial şi în ce măsură a fost transpus în practică. Privind retrospec- 
tiv, este însă evident că politica americană a urmat, în perioada 
următoare (inclusiv în epoca administraţiei George H.W. Bush), 
punctele esenţiale ale strategiei formulate de Herbert E. Meyer. 
Pentru meritele sale, acestuia i-a fost conferită ulterior cea mai 
înaltă distincţie a comunităţii americane de informaţii ce se 
poate oferi unui lucrător în domeniu (National Intelligence 
Distinguished Service Medal).19 Meritele sale au fost însă 
ignorate aproape total de istorici, deși raportul Ce e de făcut cu 
rușii? a fost desecretizat încă din 1995. John Lewis Gaddis - în 
monumentala sa lucrare Strategii de îngrădire: o evaluare critică 
a politicii de securitate națională americană în timpul Războiului 
Recel0! (ediţia revizuită din 2005!) -nici măcar nu-l pomenește. 


99 Ibidem, pp. 7-9. 

100 Mark Lawrence Schrad, Vodka Politics: Alcohol, Autocracy, and the Secret 
History of the Russian State, Oxford, New York, Oxford University Press, 
2014, p. 285. 

101 John Lewis Gaddis, Strategies of Containment. A Critical Appraisal of 
American National Security Policy during the Cold War, Oxford, New York, 
Oxford University Press, 2005, passim. 

De fapt, Meyer este absent din aproape toate cărțile dedicate 
Războiului Rece. Din punctul nostru de vedere, Herbert E. Meyer 
poate fi comparat cu George F. Kennan, autorul politicii ameri- 
cane de stăvilire. 

Concluzionând, în martie 1985, Washingtonul percepea Mos- 
cova drept principala ameninţare. În paralel, administraţia de la 
Casa Albă era convinsă de superioritatea democraţiei americane, 
dar și de faptul că Imperiul Sovietic este „un colos cu picioare de 
lut”, a cărui existență nu este un dat istoric imuabil. Statele Unite 
mizau pe menţinerea superiorității militare, dar și pe o politică 
externă intransigentă - care să tempereze orice eventuală 
acțiune agresivă a URSS - și lăsau deschisă, în același timp, 
portita dialogului. 


III. Gorbaciov, adversarul charismatic 


La 11 martie 1985, când a câștigat poziția de lider sovietic, 
Gorbaciov nu era un necunoscut pentru CIA. El căpătase 
vizibilitate de mai multi ani si se bucura de atenţie, dar si de o 
anumită simpatie printre specialiștii Agenţiei. 

Într-un Buletin informativ zilnic (National Intelligence Daily - 
NID) din 28 noiembrie 1978 al CIA erau prezentate succint 
schimbările de la vârful elitei sovietice, cea mai importantă fiind 
numirea lui Konstantin Cernenko în Biroul Politic. În continuare 
se afirma: „Interesele lui Brejnev au fost de asemenea servite 
prin numirea de către Plen a unui mai tânăr conducător provin- 
cial în Secretariat, pentru a-l înlocui pe responsabilul cu agricul- 
tura, Fedor Kulakov, decedat - o mutare care pregătește chesti- 
unea identificării unui succesor pe termen lung al lui Brejnev”.102 

La 19 decembrie 1978, într-un material similar, erau deja 
expuse inițiativele noului secretar cu agricultura al partidului: 
„Şedinţa specială a Academiei pe probleme de agricultură s-a 
desfășurat la numai nouă zile de la numirea lui Gorbaciov în 
Secretariat, sugerând că una dintre prioritățile sale în noua 


102 Central Intelligence Agency, National Intelligence Daily, 28 noiembrie 
1978, p. 1, la http://www.foia.cia.gov, pagină consultată la 12 ianuarie 
2013. 

poziție va fi integrarea Academiei în eforturile de cercetare ale 
națiunii în domeniul agriculturii. Ca rezultat al acestei întâlniri, 
Academia formulează acum proiectul unui program, care va 
specifica zonele care reclamă o atenţie sporită a Academiei în 
dezvoltarea agriculturii sovietice până în 1985".103 

A doua zi după moartea lui luri Andropov, survenită la 9 
februarie 1984, CIA a elaborat un material privitor la moștenirea 
politică a acestuia. Numele lui Gorbaciov era din nou pomenit în 
contextul unei eventuale ascensiuni la vârful puterii sovietice: 
„După câte se pare, Andropov l-a pregătit pe Gorbaciov, pentru 
a-i deveni succesor”. În continuare, se menţiona că ambasada 
americană primise recent chiar o informaţie conform căreia 
Gorbaciov ar fi fost deja „uns” urmaș al lui Andropov. Analiştii 
americani apreciau însă că seniorii din Biroul Politic - septuage- 
narii Gromiko, Cernenko, Ustinov și Tihonov - ar fi mai degrabă 
reticenti în a-l accepta drept lider pe „tânărul”, de doar 52 de ani, 
Gorbaciov.104% Merită menţionat că specialiștii considerau că 
Cernenko avea reale şanse de a fi favorit, în pofida problemelor 
de sănătate. La 13 februarie Konstantin Cernenko era ales în 
funcţia de Secretar General al PCUS. 

După o îndelungată și constantă monitorizare, în 1985 
Gorbaciov era considerat un jucător dispus să înfrunte proble- 
mele economice majore si să evite astfel căderea Uniunii Sovie- 
tice într-o criză de natură să producă haos intern și eventuale 
aventuri belicoase în afară.105 Prin urmare, era apreciat pentru 
capacitatea de a menține stabilitatea (si predictibilitatea) URSS, 
nimeni nebănuind că ar putea să adopte măsuri care, în ultimă 


103 Idem, National Intelligence Daily, 19 decembrie 1978, p. 8, la 
http://www.foia.cia.gov, pagină consultata la 12 ianuarie 2013. 

104 Idem, Memorandum. Andropov's Legacy and the Future, 10 februarie 
1984, p. 3, la http://www.foia.cia.gov, pagină consultată la 15 ianuarie 
2013. 

105 Robert M. Gates, From the Shadows: The Ultimate Insider's Story of Five 
Presidents and How They Won the Cold War, New York, Simon & Schuster, 
2006, p. 327. 

instanţă, să conducă la disoluția Imperiului sovietic însuși.106 De 
asemenea, aducea un aer de prospeţime si dinamism, în com- 
paratie cu predecesorii săi mult mai vârstnici si mai conserva- 
tori. Apoi, se spera, după o perioadă tensionată în relația bila- 
terală, că Gorbaciov va fi absorbit de problemele interne și va 
mai relaxa competiţia cu Occidentul.107 

Potrivit memoriilor lui Robert M. Gates (reputat analist pe 
probleme sovietice al Agenţiei și, mai târziu, director al acestei 
instituții și secretar al Apărării), „CIA a fost entuziasmată 
(subl.n.) de Gorbaciov încă de când acesta a apărut drept 
protejatul lui Andropov la începutul lui 1983. Știam multe despre 
el. Chiar și așa, ne-a luat câţiva ani să-l înțelegem - să-i cuprindem 
îndrăzneala și curajul, dar de asemenea contradicţiile omului, și 
limitele indrdznelii și curajului, dar si ale viziunii sale. L-am 
supraestimat în privinţe importante si l-am subapreciat în altele, 
la fel de importante”.108 

În plus, Agenţia a prognozat cu succes că Gorbaciov era cel 
care îl va înlocui pe Konstantin Cernenko (decedat la 10 martie 
1985): 

„Noi in CIA eram convinşi dinainte că Gorbaciov îi va urma lui 
Cernenko. La 5 februarie 1985, i-am spus președintelui că cei doi 
probabili succesori ai lui Cernenko erau Gorbaciov și Romanov 
(șeful Partidului Comunist din Leningrad), cu Gorbaciov ca favorit 
evident. L-am descris drept cel mai pragmatic, mai deschis la 
abordări proaspete ale problemelor economice sovietice. Avea 
puţină experienţă în politica externă, dar o abilitate dovedită de a 
proiecta o imagine de flexibilitate, fără a se abate de la poziţiile 
perene sovietice. Am scris apoi despre potenţialul de schimbare 
sub Gorbaciov: «Dacă Gorbaciov este ales, aceasta ar putea 
conduce la manifestarea unui mai articulat, încrezător de sine fel 
de conducere sovietică. El ar putea presa spre soluţii mai inovative 


106 John Diamond, The CIA and the Culture of Failure: US Intelligence from 
the End of the Cold War to the Invasion of Iraq, Stanford, California, Stanford 
University Press, 2008, p. 38. 

107 Robert M. Gates, op. cit., p. 328. 

108 [bidem, p. 327. 

la problemele economice sovietice și spre o mai mare flexibilitate si 
inițiativă în abordarea oportunităţilor si provocărilor 
externe»”.109 

Receptarea noului stăpân de la Kremlin avea însă o doză de 
ambiguitate. Pe de o parte, Gorbaciov rămânea un produs al 
sistemului, un aparatcik tipic, a cărui carieră a fost sprijinită de 
ideologul șef al comuniștilor, Mihail Suslov, și, mai ales, de luri 
Andropov, fostul șef al temutului KGB și, din noiembrie 1982, 
secretar general al partidului. Pe de altă parte, mai ales în timpul 
vizitelor din Canada (1983) si Marea Britanie (1984), Gorbaciov 
izbutise să-și seducă interlocutorii, lăsând impresia unei 
persoane degajate, sincere și cu simţul umorului. 

Charles Powell, consultantul în domeniul afacerilor externe al 
lui Margaret Thatcher, descria în termeni elogiosi purtarea noii 
„vedete” sovietice: „Nu știam sigur în ce măsură va fi Gorbaciov 
cel ales, însă părea să fie. Vizita a fost extraordinară (subl.n.). 
Îţi dădeai seama încă din prima secundă că Thatcher și Gorbaciov 
erau interesați unul de altul... era o adevărată chimie între ei”.110 

Un raport amplu, extrem de detaliat, al periplului britanic al 
lui Gorbaciov a fost elaborat de John Browne, membru al Came- 
rei Comunelor, care a avut oportunitatea de a-l observa direct pe 
Gorbaciov în decembrie 1984. Politicianul britanic a făcut parte 
din comitetul care l-a întâmpinat si l-a însoţit în diversele activi- 
tati oficiale. Textul de 20 de pagini, datat 20 mai 1985 si intitulat 
Domnul Gorbaciov - Un Kennedy la Kremlin? Impresii despre om, 
stil si impactul probabil asupra relaţiilor Est-Vest, a ajuns pe masa 
de lucru a președintelui Reagan și, probabil, a fost special redac- 
tat pentru responsabilii americani. lată fragmentul introductiv: 

„De decenii, Uniunea Sovietică a fost condusă de oameni stersi, 
care s-au pitit, în mod conştient, după un zid de secrete. În martie 
1985, se pare că s-a renunțat la această imagine. Un nou tip de 
conducător a fost ales - un conducător care, deși deloc mare la 


109 Ibidem, pp. 328-329. 
110 Victor Sebestyen, 1989. Prăbușirea imperiului sovietic, Bucuresti, Litera 
Internațional, 2009, p. 123. 

stat, are o prezenţă impunătoare - un om cu o privire pătrunză- 
toare și cu un zâmbet, cu toate acestea, binevoitor, care transmite 
încredere și forţă interioară. Acest om este Mihail Sergheevici 
Gorbaciov, a cărui semnătură se află pe fotografia (a se vedea mai 
sus) care-l arată așezat la biroul lui Lenin din Clerkenwell, Londra, 
în decembrie 1984. El reprezintă o nouă generaţie de lideri 
sovietici. Aduce cu sine o combinaţie proaspătă de loialitate 
profundă faţă de Partidul Comunist și o abilitate de conducere 
evidentă. Deși este un produs clar al sistemului sovietic, Domnul 
Gorbaciov nu numai că emană încredere de sine, dar are si un stil 
personal charismatic, care se poate dovedi a fi de mare folos 
Uniunii Sovietice” Cam în acelaşi mod era portretizată si soția lui 
Gorbaciov, Raisa, o doamnă elegantă, educată și atractivă. Având 
în vedere toate acestea, John Browne își asuma riscul de a fi 
ridiculizat sau ignorat, concluzionând că Mihail Gorbaciov și 
Raisa aveau potenţialul de a deveni echivalentul sovietic al 
perechii Jack si Jacqueline Kennedy.!11 

Pe tot parcursul expunerii, John Browne se dovedeste un bun 
cunoscator al istoriei Rusiei, pe care o evoca, dar si al realitatilor 
sovietice. Trebuie precizat ca el nu facea un inventar subiectiv al 
unor închipuite calităţi ale liderului sovietic. Raportul său este 
echilibrat, argumentat și presărat cu exemple concrete, care îi 
justifică asertiunile. În plus, se remarcă luarea aminte a detaliilor. 
Analiza merge până la interpretarea limbajului trupului 
(Kinezică - „Gesturile explică mentalitatea si, de aceea, cunoas- 
terea manifestărilor kinezice ale oamenilor constituie una dintre 
modalităţile cele mai eficiente de a pătrunde în universul lor 
interior”112) și a comunicării non-verbale - semn că parlamen- 
tarul britanic era fie un cititor împătimit, fie perspicace din năs- 


111 John Browne, Mr. Gorbachev - A Kennedy in the Kremlin?, 20 mai 1985, 
The Reagan Files, p. 1, la http://www.thereaganfiles.com/19850520.pdf, 
pagina consultata la 5 noiembrie 2013. 

112 Mihai Dinu, Fundamentele comunicării interpersonale, Bucuresti, Bic All, 
2004, p. 227. 

care, fie o persoană care a beneficiat de o pregătire de specia- 
litate113; 

„Din primele momente ale întâlnirii cu Domnul Gorbaciov a 
devenit limpede că este inteligent, iscoditor și ager. Nu numai că a 
pus constant întrebări, dar a ascultat de asemenea meticulos si 
atent răspunsurile. Această calitate are implicaţii politice impor- 
tante prin faptul că oamenii presupun că oricine este sincer inte- 
resat în ceea ce au de spus este probabil demn de respectul lor. 
Aceste calităţi, împreună cu zâmbetul său reţinut, dar totuși 
călduros, îl fac atractiv și cât se poate de fascinant. Cu toate 
acestea, poate fi extrem de ferm când își folosește vocea, ochii 
străpungători și chiar gesturile, pentru a sublinia ceva. 

Am observat un exemplu viu al acestor două extreme ale 
expresivităţii. Pilda a apărut când l-am întrebat de ce Uniunea 
Sovietică încurajează și finanţează în continuare terorismul în 
America Latină. Mi-a răspuns, în timp ce m-a bătut în mod repetat 
pe umăr, chiar înainte ca interpretul să traducă întrebarea mea. 
Aceasta mi-a creat impresia clară că, probabil, înțelege engleza. 
M-a întrebat dacă i-as considera pe coloniștii care au luptat în 
Războiul American de Independenţă teroriști sau luptători pentru 
libertate. Întreaga sa expresie s-a schimbat abrupt apoi, când m-a 
atins încet pe încheietura mâinii spunând «dar desigur ne opunem 
total teroriștilor izolați precum cei care l-au ucis pe Dr. Morro în 
Italia»" 114 

Practic, întregul material este construit în această manieră. 
Browne îl descrie pe Gorbaciov ca fiind pragmatic, stăpânit, 
curios, dornic să înveţe, ba chiar deschis pentru adoptarea și 
adaptarea unor practici și reguli occidentale, care să îmbunătă- 
teasca funcționarea sistemului sovietic. El insistă pe reliefarea 


113 „Ce-i face pe agenţii serviciilor secrete și ai CIA atât de buni la detectarea 
mincinoșilor este se pare un amestec dintre natură și educație. Talentul lor 
înnăscut pentru detectarea limbajului trupului i-a adus probabil către 
această slujbă, iar apoi ani întregi de studiu conștient al comunicării 
nonverbale i-au făcut maeștri în detectarea minciunilor”. Tonya Reiman, 
Limbajul trupului. Cum să ai succes atât în planul profesional, cât și în cel 
personal, București, Curtea Veche, 2010, p. 266. 

114 John Browne, op. cit., p. 2. 

nonconformismului pe care îl afișa demnitarul sovietic (care a 
preferat să viziteze Catedrala Sfântul Paul din Londra si resed- 
inta oficială a premierului britanic din Downing Street 10, în 
dauna unui pelerinaj la mormântul lui Marx115). 

Pe de alta parte, Gorbaciov știa să fie autoritar cu membrii 
propriei delegații (deși încerca să pozeze, cu modestie, în 
ipostaza de primus inter pares), dar şi suficient de abil încât să 
ocolească răspunsuri clare la anumite întrebări adresate de 
parlamentarii britanici, întrebări care l-ar fi pus în dificultate 
(precum cele legate de politica sovietică față de Afganistan sau 
cele referitoare la persecutarea evreilor şi creștinilor în URSS). 
Pe scurt, Browne afirma că Gorbaciov etala „o forță interioară 
deosebită bazată pe convingere, control și încredere” și că se 
deosebea de ceilalți lideri sovietici prin creativitate şi 
flexibilitate.116 

Cum a putut un asemenea om să fie propulsat în fruntea 
Imperiului sovietic? Politicianul britanic oferea propria explica- 
tie, plecând de la criza economică, socială și militară pe care o 
traversa, în opinia sa, Uniunea Sovietică. În aceste condiţii, 
nomenklatura, care tinea să-și prezerve privilegiile si stilul de 
viata, înțelegea că schimbarea era necesară și dezirabilă, iar 
Gorbaciov, a cărui loialitate politică și ideologică era de necon- 
testat, primise misiunea de a revigora atmosfera internă. 

Pentru a nu stărui prea mult asupra acestui material (pre- 
zentat integral în Anexa nr. 2), să mai spunem doar că, în finalul 
său, conţinea o succintă comparaţie între cei doi mari lideri 


115 De remarcat împrejurarea că, în memoriile sale, Gorbaciov se sfieste să 
menţioneze motivul pentru care nu a mai ajuns la mormântul lui Marx: 
„Apoi am avut întâlniri cu miniștrii, cu lideri ai partidelor politice, cu 
reprezentanţi ai cercurilor de afaceri. Am vizitat fabrica de automobile 
Austin-Rover, sediul companiei John Brown, Complexul de cercetare 
Jealott's Hill, Camera de Comerț și Industrie, British Museum, Biblioteca 
Memorială Karl Marx. Și iată că, la mormântul lui Marx, unde s-a dus o parte 
a delegaţiei noastre, eu, printr-un concurs de împrejurări, nu am ajuns”. 
Mihail Sergheevici Gorbaciov, Amintiri. Viața mea înainte și după 
perestroika, Bucureşti, Editura Litera, 2013, p. 349. 

116 John Browne, op. cit., pp. 3-6. 


Prin ochii inamicului... | 55 


rivali: Reagan și Gorbaciov. Conștient că un summit al super- 
puterilor SUA și URSS este inevitabil, Browne a simţit nevoia să 
le furnizeze americanilor un atuu sau măcar să le transmită un 
avertisment. Din punctul său de vedere, atât Reagan (cu care se 
întâlnise, de asemenea, personal, chiar cu o lună înainte de 
elaborarea notei), cât si Gorbaciov erau impunători din punct de 
vedere fizic si charismatici. Ambii radiau forță interioară şi erau 
excelenți comunicatori. Însă Gorbaciov era proaspăt intrat „în 
jocul de sah global”, si acest simplu fapt îl transforma într-o știre 
de senzație pentru jurnaliști. Politicianul britanic intuia sau 
anticipa „gorbimania” care avea să cuprindă presa occidentală și 
se temea ca Reagan să nu fie pus pe picior de inferioritate. De 
aceea, el recomanda ca prima întâlnire bilaterală să nu se 
desfășoare pe teritoriul Statelor Unite, ştiut fiind că presa 
americană avea tendința de a-și sprijini mai mult președintele 
atunci când acesta se afla pe pământ străin. În plus, Browne îl 
sfătuia pe Reagan să nu se lase atras de Gorbaciov, mai ales în 
fața camerelor de televiziune, într-un concurs de telegenie, din 
care ar fi putut ieşi în dezavantaj.117 

Nu e de mirare că, plecând de la informări similare provenite 
de la partenerii din Canada și Marea Britanie, schițele de profil 
vizându-l pe Gorbaciov pe care specialiștii americani încercau să 
le încropească ajunseseră să semene, după cum remarca Gates, 
mai degrabă cu nişte „fluturași electorali”.118 In plus, CIA nu a 
reușit niciodată să recruteze spioni capabili să pătrundă în 
intimitatea elitei conducătoare sovietice, astfel că analiștii de la 
Washington simțeau o anumită frustrare, întrucât se vedeau 
nevoiţi să folosească date provenite de la aliați. Pe bună dreptate, 
ei se întrebau dacă nu cumva le-a scăpat ceva esenţial și grav 
despre Gorbaciov.119 În consecință, Agenţia a rămas circumspec- 
tă. Dincolo de acest fapt, în analizele din acea perioadă care l-au 
vizat pe Gorbaciov erau deja prezente anumite nuanţe care con- 


117 Ibidem, p. 18. 
118 Robert M. Gates, op. cit., p. 329. 
119 Ibidem, pp. 560-561 si p. 329. Vezi si John Diamond, op. cit., p. 39. 

turau profilul unui personaj și al unei personalități inedite 
pentru Uniunea Sovietică. 

Si la Casa Albă, ascensiunea noului „ţar” a fost privită cu o 
oarecare relaxare. Jack Matlock, consilierul principal al presedin- 
telui Reagan pe probleme sovietice, nu se sfia să-și etaleze 
satisfacția: „Atât acasă, cât si în străinătate, toţi erau sătui să vadă 
Imperiul sovietic zbătându-se sub incompetenti infirmi” - afirma 
el. „Gorbaciov era ca o gură de aer proaspăt. Merge, vorbește, 
costumul stă bine pe el... a uluit pe toată lumea”.120 Alţi oamenii 
din stafful preşedintelui american au avut prilejul de a-şi forma o 
impresie chiar la Moscova, participând la înmormântarea lui 
Konstantin Cernenko, prezidată de succesorul său. Punctele de 
vedere nu concordau în totalitate. Astfel, vicepreședintele 
George H.W. Bush se arăta mai degrabă rezervat și reticent, 
încercând să treacă dincolo de aparente: „O să ofere liniei 
sovietice un ambalaj mai atrăgător pentru consumul occidental, 
într-o manieră mult mai eficientă decât predecesorii săi. Are un 
zâmbet dezarmant, o privire caldă si un mod captivant de a 
aborda subiecte delicate... apoi de a da înapoi pentru a stabili o 
comunicare autentică cu interlocutorii săi. Poate să fie foarte 
ferm. De exemplu, când am ridicat problema drepturilor omului... 
a răspuns cu același exces de retorică pe care l-am auzit și înainte: 
«În interiorul graniţelor voastre reprimati drepturile omului». (Se 
referea la afro-americani). Însă ar fi trebuit să adauge: «Suntem 
pregătiţi să abordăm acest subiect... haideţi să îl discutăm»"121 În 
schimb, George Shultz, secretar de stat al SUA, demonstra, în 
raportul său, un entuziasm necenzurat: „Prin Gorbaciov avem în 
Uniunea Sovietică un tip de lider total diferit” - remarca el. 
„Gorbaciov e rapid, proaspăt, captivant și cu vederi largi. Am fost 
impresionat sincer de modul în care gândește, de intensitatea și de 
energia intelectuală a acestui nou om de pe scenă”.122 


120 Victor Sebestyen, op. cit., p. 118. 
121 Ibidem, p. 124. 
122 Ibidem, p. 124. 

Potrivit unui mit care putea fi auzit la Washington - deși 
destrămat de mult de către specialiști123 - președintele Reagan 
nu ar fi fost interesat de lecturarea și aprofundarea rapoartelor 
furnizate de serviciile speciale. Dispunem, din fericire, de unele 
documente referitoare la liderul sovietic, create pentru a-i fi 
direct supuse atenției lui Reagan și care contrazic flagrant 
imaginea sa de ignorant în materie de informații. Un asemenea 
text, din 27 iunie 1985, era însoţit de un mesaj succint (desecre- 
tizat în ianuarie 2011) al lui William J. Casey, directorul CIA 
(1981-1987): „Stimate Domnule Președinte, puteţi găsi aceasta 
drept o lectură potrivită în timpul zborului. Este un tablou bun al 
stilului, obiectivelor și metodelor de acţiune ale lui Gorbaciov, așa 
cum S-au manifestat în primele 100 de zile de conducere. Veţi 
simpatiza luarea în colimator a masivului aparat birocratic”.124 

Sinteza începea cu următorul paragraf: 

„În primele 100 de zile la conducere, Gorbaciov s-a dovedit a fi 
cel mai agresiv și mai activ lider sovietic de la Hrușciov încoace. E 
dispus să ia decizii controversate si chiar nepopulare - precum 
campania anti-alcool - si să rupă tradiţia de până acum, permi- 
țându-și să critice acţiunile colegilor săi din Biroul Politic”125 

Schița de portret dezvăluia un şef sovietic atipic, activ si 
populist. Este interesant că, la secțiunea „Stilul lui Gorbaciov”, 
era creionată o posibilă motivaţie aflată la originea activității 
sale nonconformiste: 

„Gorbaciov a arătat clar faptul că el consideră că politicile sale 
sunt justificate de problemele externe și interne în creștere cu care 
se confruntă URSS: 


123 Nick Dujmovic, Ronald Reagan, Intelligence, William Casey, And CIA: A 
Reappraisal, în „Ronald Reagan, Intelligence and the End of the Cold War”, 
Center for the Study of Intelligence, The Ronald Reagan Presidential 
Library, 2 noiembrie 2011, pp. 9-19. 

124 Central Intelligence Agency, Directorate of Intelligence, Gorbachev, the 
New Broom, iunie 1985, la http://www.foia.cia.gov/Reagan/19850601.pdf, 
pagină consultată la 21 mai 2013. 

125 Ibidem, p. 1. 

- Și-a împânzit discursurile cu un limbaj care evocă imaginea 
unei crize, și sugerează că URSS se găsește acum într-un 
punct de cotitură (subl.n.). 

- A decis să facă apel la conștiința naţională rusească și să 
impună un control strict asupra ordinii și disciplinei. 

- La Plenara Comitetului Central din aprilie, a fost foarte critic 
la adresa relaxării economice din timpul lui Brejnev și a lipsei de 
respect faţă de deciziile luate de conducere. 

- În discursul său de la conferința S&T (Ştiinţă si Tehnologie, 
n.n.), la începutul lunii iunie, a avertizat că o creștere economică 
accelerată este un imperativ ca urmare a necesităţii de a menţine 
nivelurile actuale de consum în paralel cu investiţiile în domeniul 
apărării reclamate de prezentele tensiuni internationale”.126 

Chiar dacă ideea nu era formulată explicit, experții americani 
lăsau să se înțeleagă că Gorbaciov era conștient de situaţia 
extrem de dificilă în care se afla Moscova. 

Un material similar îl reprezintă Biografia curentă, 
actualizată de CIA, în august 1985, din care spicuim: 

„Mihail (Sergheevici) Gorbaciov 

(n.) 2 martie 1931 - Secretar General al Partidului Comunist al 
Uniunii Sovietice. Adresă: Comitetul Central al Partidului 
Comunist, Staraia Plosciad nr. 4, Moscova, Uniunea Sovietică. 

Alegerea lui Mihail Gorbaciov, la 11 martie 1985 - pentru a-i 
succede lui Konstantin U. Cernenko ca secretar general al parti- 
dului comunist - marchează o nouă epocă în istoria Uniunii 
Sovietice (subl.n.). Articulat, bine educat și încrezător, Gorbaciov 
«întruchipează stilul și substanța noii generații de la Moscova», 
potrivit lui Serge Schmemann, în New York Times Magazine (3 
martie 1985). Cel mai tânăr lider sovietic de când Iosif Stalin i- 
a urmat lui Lenin în 1924 (subl.n.), Gorbaciov a slujit douăzeci 
și doi de ani ca oficial al partidului în sudul districtului Stavropol, 
înainte de a fi numit secretar cu agricultura al Comitetului Central 
al partidului în 1978, și de a ajunge, curând, parte a cercului intim 
al Kremlinului. De la alegerea sa, a continuat programul de 


126 Ibidem, p. 3. 

reformă politică și socială inițiat de mentorul său, Iuri Andropov, 
și, în timp ce a menţinut o poziție dură față de Statele Unite, a 
semnalat o dorinţă de a urma un curs al coexistentei paşnice, 
în spiritul detentei din anii 1970 (subl.n.)'.127 

Biografia conține date generale de ordin personal și insistă 
asupra acelui cursus honorum prin care s-a remarcat proaspătul 
conducător sovietic. O atenţie specială era acordată aptitudinilor 
şi calităților sale: 

„Când Gorbaciov a condus o delegaţie sovietică într-o vizită de 
schimb la Parlamentul Britanic, în decembrie 1984, însoţit de 
către rafinata sa soţie, a demonstrat simţ al umorului, inteligenţă 
vioaie si stil sofisticat, care l-au făcut imediat o senzaţie media. 
Chiar Margaret Thatcher, premierul, al cărei anticomunism este 
dincolo de orice îndoială, a fost foarte impresionată de el și a 
remarcat: «Îmi place domnul Gorbaciov. Putem face afaceri 
împreună».128 

Autorii materialului observau că lui Gorbaciov îi lipseşte „in- 
stinctul criminal” prezent la predecesorii săi, că era prea tânăr 
pentru a fi fost influenţat direct de stalinism și că s-a format într-o 
epocă în care Uniunea Sovietică se afla în plină dezvoltare și extin- 
dere a puterii sale, ceea ce îl făcea să fie mai degrabă încrezător în 
sistem. Dar avertizau că stilul său relaxat nu îl transformă automat 
într-un liberal. Drept ilustrare era citat Andrei Gromiko, care îl 
caracterizase astfel: „Tovarăși, acest om are un zâmbet plăcut, dar 
dinţi de otel”.129 

În privinţa politicii interne, se presupunea că noul lider 
sovietic va continua reformele lui Andropov, punând accent pe 
întărirea puterii personale, reorganizarea partidului (prin 
înlăturarea birocratilor corupți și ineficienti) si revitalizarea si 
modernizarea economiei. De asemenea, se estima că va încerca, 
potrivit propriilor declaraţii, să menţină capacitatea Uniunii 


127 Central Intelligence Agency, Gorbachev, Mikhail Sergeyevich - Current 
Biography, august 1985, p. 19, la http://www.foia.cia.gov, pagina consultata 
la 11 decembrie 2012. 

128 Ibidem, p. 21. 

129 Ibidem, p. 22. 

Sovietice de a se apăra, ceea ce, în jargonul sovietic, însemna că 
Moscova nu înțelegea să abandoneze cursa înarmărilor. În 
relaţiile cu Statele Unite și Occidentul, se aprecia că Gorbaciov va 
fi favorabil destinderii, fiind preocupat mai ales de problemele 
interne. Deşi nu era foarte experimentat în plan diplomatic, se 
considera că este suficient de abil încât să se arate un rival 
redutabil. În paralel, era de așteptat să tindă spre consolidarea 
legăturilor cu celelalte state comuniste, cu China în particular. 

În mod paradoxal, liderul inamicului fundamental al SUA era 
privit fără prejudecăţi, aproape cu bunăvoință și simpatie. Nu 
doar specialiștii serviciilor speciale aveau o astfel de percepţie a 
„starului” de la Kremlin. 

Pentru comparaţie, prezentăm câteva fragmente dintr-un 
material cu titlul Gorbaciov și Europa, semnat, la 18 noiembrie 
1985, de reputatul analist si diplomat Ronald D. Asmus, pentru 
Radio Europa Liberă: 

„MS. Gorbaciov: O nouă abordare a politicii externe? 

Cel mai tânăr lider sovietic de la Stalin și cel mai bine educat de 
la Lenin, Secretarul General Mihail Gorbaciov a impresionat până 
acum occidentalii atât în plan intern, cât si în călătoriile sale 
externe, drept un om de stat articulat, modest, cu picioarele pe 
pământ, si inteligent; chiar si soția sa a atras atenţia ca o femeie 
elegantă, care a făcut mult pentru a modifica cliseele obișnuite 
privitoare la consoartele liderilor de partid sovietici. O reacţie tipic 
occidentală a fost oferită de către un om de afaceri american, care 
l-a întâlnit pe Gorbaciov în decembrie 1984, în timpul unei vizite in 
Uniunea Sovietică: «nedogmatic, pragmatic, manierat și bine 
informat despre politica americană și politica externă». După ce 
și-a fermecat gazdele în Canada în 1983 și pe premierul britanic 
Margaret Thatcher în 1984, Gorbaciov a finalizat recent primul 
său periplu continental cu o vizită puternic mediatizată in 
Franţa ”.130 


130 Ronald D. Asmus, Gorbachev and Europe, Radio Free Europe, 18 
noiembrie 1985, p. 1, la 
http://osaarchivum.org/files/holdings/300/8/3 /text/101-2-20.shtml, 
pagina consultata la 5 septembrie 2012. 

Ronald D. Asmus remarca faptul că observatorii occidentali 
au fost interesaţi nu doar de stilul lui Gorbaciov, ci și de intențiile 
sale, multi interpretând vizita la Paris ca pe un semn că încearcă 
să seducă Europa de Vest, inițiind astfel o schimbare în politica 
externă sovietică. Era aceasta o tentativă de a testa soliditatea 
coaliției transatlantice? De a crea breșe între Washington si 
partenerii săi europeni? Gorbaciov însuși negase acest lucru 
chiar în fata Adunării Nationale din Paris, susținând că nu 
urmărește o politică de „echilibru a puterii” a la Metternich, 
asmutirea unui stat împotriva altuia sau crearea unor „axe”, ci o 
politică de destindere la nivel mondial și de consolidare a 
securității globale. Mai mult, subliniase că sovieticii sunt realiști 
și înțeleg cât de puternice sunt legăturile politice si economice 
care unesc Statele Unite si Europa Occidentală.131 

Comentatorii anticipau că el va aborda diferit si relaţiile cu 
Europa Răsăriteană, poate acordând într-un grad mai mare 
autonomie unora dintre aliații mai recalcitranti ai Moscovei. În 
acest sens, nu era trecut cu vederea că venirea lui Gorbaciov la 
pupitrul de comandă fusese primită cu entuziasm de elita comu- 
nistă din statele-satelit, cu excepţia câtorva „dinozauri”. Se pre- 
supunea că noul lider ar fi mai deschis spre o politică dinamică si 
plină de imaginație, mergând până la respectarea intereselor 
statelor din „lagărul roșu”. Erau deja evocate reforme probabile 
în URSS, care puteau inspira măsuri similare si în alte capitale 
din Europa Rasariteana.132 

Potrivit unui studiu recent, experții de la Washington ar fi 
mers chiar mai departe, realizând o evaluare psihologică la dis- 
tanta a liderului sovietic. Concluzia lor a fost aceea că „Gorbaciov 
întruchipa tipul de gândire feminină și era reprezentantul culturii 
agrare”. Pe scurt, persoanele care au acest profil sunt tentate să 
acorde mai multă atenţie formei decât fondului, să neglijeze 
interesul logic și să caute permanent să se afle în centrul atenţiei. 
Dominanta feminină este asociată cu următoarele cuvinte cheie: 


131 Ibidem, pp. 1-3. 
132 Ibidem, pp. 5-7. 

emoții, intuiţie, fatalism, stabilitate, conservatorism, conformism 
şi adaptare.133 

Plecând de la această evaluare, specialiștii americani ar fi 
conceput chiar „o strategie specială de comportament și comu- 
nicare cu președintele URSS”. Aceasta miza pe valorificarea 
tipului particular de gândire a liderului sovietic, astfel încât să se 
obțină influențarea sa subtilă. Treptat, americanii ar fi încercat 
să inducă în conștiința lui Gorbaciov ideea că este „un personaj 
istoric remarcabil”, un om menit să lase urme si să schimbe astfel 
lumea. Se încerca măgulirea ego-ului său, pentru a-l face mai 
maleabil și mai deschis în raport cu Occidentul, dacă nu chiar 
manipulabil. Această strategie ar fi fost implementată atât în 
timpul administrației Reagan cât și în cea a lui Bush, fiind 
aplicată mai ales în contextul pregătirii unor întrevederi 
bilaterale la varf.134 

Există anumite indicii care susțin această ipoteză. Astfel, la 18 
octombrie 1985, Robert McFarlane, consilierul de securitate na- 
tionala, a alcătuit pentru președintele Reagan un memorandum, 
care avea drept subiect unele sugestii privind modul în care 
Gorbaciov putea fi manevrat, plecând de la sugestiile lui Oleg 
Gordievski (fost șef de rezidentură KGB la Londra), care defec- 
tase în vara lui 1985. În paranteză fie spus, cam în aceeaşi peri- 
oadă, însuși William J. Casey, Directorul Informaţiilor Centrale, 
s-a deplasat cu avionul la Londra, unde s-a întâlnit în secret cu 
Gordievski, pentru a se informa despre Gorbaciov.135 lată frag- 
mentul introductiv al acestui text: 

„Vă amintiţi că Margaret Thatcher v-a oferit un document care 
rezumă punctele elaborate de către defectorul sovietic Gordievski 
referitoare la comportamentul fata de Gorbaciov. Gordievski a 
lucrat pentru serviciile britanice cu ani înainte de a defecta și a 


133 Manuela Vârlan, Evaluare psihologică la distanță a liderilor in 
gestionarea crizelor, în Cristian Dobre, „Psihologie militară - în slujba 
interesului national”, București, Editura Universităţii Nationale de Apărare 
„Carol I”, 2013, p. 149. 

134 Ibidem, pp. 149-150. 

135 Jeffrey T. Richelson, op.cit., p. 436. 

furnizat informaţia care a fundamentat recenta expulzare în masă 
a agenților sovietici din Marea Britanie. Prin urmare, se pare că 
nu există dubii rezonabile despre bona fides. Felul său de a vedea 
lucrurile este acela al unui om care a activat în cea mai «sensibilă» 
organizaţie de securitate sovietică și a fost bine informat despre 
atitudinile celor din jurul său și ale superiorilor săi, dar care n-a 
avut acces direct la cele mai înalte niveluri ale politicii. 
Observațiile si evaludrile sale sunt în general în concordanţă cu 
ale mele’:136 

Memorandumul conţinea cele 12 teze formulate de 
Gordievski, dar și comentariul lui McFarlane pe marginea fiecă- 
reia dintre ele. Gordievski aprecia că Uniunea Sovietică era 
extrem de îngrijorată de Iniţiativa de Apărare Strategică, progra- 
mul inițiat de Reagan în 1983. Moscova își dorea cu ardoare să 
evite angajarea într-o cursă a înarmărilor care s-ar fi dovedit de- 
vastatoare pentru economia sovietică și așa fragilă, dar aceasta 
nu însemna că nu va investi în apărare strategică, dacă s-ar 
vedea nevoită, măsură care ar putea fi ușor justificată în fata 
propriilor cetățeni printr-o campanie de propagandă împotriva 
Statelor Unite. În acest context, prioritățile lui Gorbaciov vizau 
controlul înarmărilor și relația cu Washingtonul. În opinia lui 
Gordievski, Gorbaciov avea două motive pentru îmbunătăţirea 
legăturilor bilaterale: pe de o parte resimțea nevoia de a căpăta 
acces la tehnologia și știința americane, pe de altă parte dorea să 
înregistreze un succes diplomatic personal. „Este de asemenea 
important din punct de vedere psihologic pentru ruși să simtă că 
sunt egalii Statelor Unite. Cooperarea sovieto-americană în cel de 
Al Doilea Război Mondial este foarte măgulitoare pentru ei”.137 
McFarlane era de acord cu această interpretare și socotea că 
Washingtonul dispunea de un atu, putând să speculeze nevoia 
lui Gorbaciov de a bifa mici victorii în plan extern. De asemenea, 


136 Robert C. McFarlane, Memorandum for the President. Gordiyevsky's 
Suggestions, The White House, Washington, DC, 30 octombrie 1985, p. 1, la 
http://www.thereaganfiles.com/19851030-gordiyevsky.pdf, pagină 
consultată la 13 decembrie 2013. 

137 Ibidem, pp. 4-5. 

nu costa nimic să i se dea de înţeles că este privit drept un egal al 
omologului său american sau să fie flatat, amintindu-i-se despre 
victoriile sovietice din marea conflagrație mondială. 158 

Având în vedere cele expuse, nu este exclus ca, în timp, 
americanii să fi desăvârșit o veritabilă strategie de influențare 
subtilă a liderului sovietic. Însă, în lipsa altor documente care să 
confirme această teorie, o menționăm deocamdată cu rezerva de 
rigoare. 

În concluzie, Gorbaciov s-a bucurat din partea americanilor 
de o percepţie neutră, dacă nu chiar binevoitoare, fără precedent 
la vreun alt ,tar” sovietic. Este adevărat că în CIA existau și voci 
care îi contestau vocaţia de reformator. Reagan însă a rămas mai 
degrabă rezervat și circumspect în ceea ce-l privește. Prima sa 
reacţie la aflarea dispariţiei lui Cernenko a fost una de frustrare: 
„Cum se presupune că aș putea ajunge undeva cu rușii, dacă ei tin 
să-mi tot moard?”!39 Apoi, când nu mai exista niciun dubiu în 
privinţa celui care avea să devină noul stăpân de la Kremlin, 
preşedintele american a rămas alert, fiind animat de neliniște: 
„Nu pot pretinde că am crezut din start că Mihail Gorbaciov urma 
să aparțină unui tip diferit de conducător sovietic. În schimb... 
eram îngrijorat”.140 În autobiografia sa, el mai notează că nu era 
convins că avea să se confrunte cu un personaj inedit pentru 
sovietici: „Întâlnire cu ambasadorul nostru în Uniunea Sovietică, 
Art Hartman. El confirmă ce cred, că Gorbaciov va fi la fel de dur 
ca oricare dintre liderii lor. Dacă nu ar fi un îndoctrinat confirmat, 
nu ar fi fost niciodată ales de către Biroul Politic”141 


IV. Schimbarea perspectivei americane asupra Moscovei în 
cel de-al doilea mandat al lui Reagan 


Treptat, pe parcursul anului 1985, interesul administraţiei de 
la Washington s-a deplasat dinspre descifrarea personalității lui 


138 Ibidem, p. 3. 

139 Ronald Wilson Reagan, An American Life: An Autobiography, New York, 
Simon & Schuster, 2011, p. 611. 

140 Ibidem, p. 614. 

141 Ibidem, p. 614. 

Gorbaciov spre enormele misiuni interne pe care acesta trebuia 
să le îndeplinească. Estimarea Consiliului National de Informaţii - 
Constrângerile interne ale sistemului sovietic, din noiembrie 
1985, este grăitoare în acest sens. „Aprecierile-cheie” cu care 
debutează documentul sunt o veritabilă diagnoză: 

„URSS este afectată de un complex de maladii interne care 
s-au agravat (subl.n.) în mod serios la sfârșitul anilor 1970 și 
începutul anilor 1980. Atenuarea lor reprezintă una dintre cele 
mai semnificative și dificile provocări cu care se confruntă regimul 
lui Gorbaciov. 

După majoritatea standardelor contemporane, Uniunea 
Sovietică este un stat foarte stabil. În următorii cinci ani, si pentru 
viitorul previzibil, deficiențele societății nu vor periclita sistemul 
de control politic care garantează dominația Kremlinului, nici nu 
vor amenința economia cu colapsul. Dar, pentru sfârşitul anilor 
1980 şi mai târziu, afacerile interne ale URSS vor fi marcate de 
eforturile regimului de a se lupta cu aceste probleme variate, ceea 
ce va avea, de asemenea, o influență asupra conduitei de 
securitate națională si externe sovietice"142 

Ulterior, concluziile acestui raport i-au fost prezentate 
personal lui Reagan, de către cei mai proeminenţi sovietologi ai 
Agenţiei, Robert Gates si Fritz Ermarth. Un al treilea kremlinolog 
a participat la discuţii, dar numele său a rămas până în prezent 
secret. Întâlnirea a avut loc la 13 noiembrie 1985, în Biroul Oval 
din Casa Alba.143 

Pe seama lui Reagan circula, în epocă, o glumă potrivit căreia 
i-ar fi ars biblioteca, incident în care „i-au ars ambele cărţi”, in- 
clusiv cea pe care nu o terminase de colorat.!** Malitiozitatea 
făcea trimitere la prezumtiva lene intelectuală a președintelui. 


142 A se vedea CIA, National Intelligence Estimate (NIE) 11-18-85, November 
1985, Domestic Stresses on the Soviet System, p. 3, la 
http://www.foia.cia.gov, pagină consultată la 5 noiembrie 2012. 

143 National Security Council, Meeting with Soviet Analysts, 12 noiembrie 
1985, p.1, la http://www.foia.cia.gov/collection /reagan-collection, pagina 
consultată la 18 noiembrie 2012. 

144 Nick Dujmovic, op. cit., p. 10. 

S-ar putea presupune că şedinţa de la Casa Albă era menită să-i 
facă munca mai lesnicioasă, invitații având rolul de a-i oferi rezu- 
matul celor douăzeci de pagini ale Estimării. În treacăt fie spus, 
în agenda de lucru se spunea, cu o ironie probabil neintentiona- 
tă: „suntem bucuroși să vă punem la dispoziţie esenţa și aroma 
acestui studiu (subl.n.) și să discutăm împreună cu dumnea- 
voastră implicaţiile sale”.1+5 Pe de alta parte, trebuie menţionat 
că Reagan avea programată o întrevedere cu Gorbaciov. Or, con- 
sultarea experților era necesară pentru lămurirea tuturor aspec- 
telor conţinute în raport, cu atât mai mult cu cât el contura tablo- 
ul neverosimil al unui „mastodont” sovietic aflat în suferință: 
„(Textul n.n.) se referă la alienarea, alcoolismul, abuzul de 
droguri, infractionalitatea, declinul încrederii în sistem si în 
conducere, renașterea religiei și a opoziţiei cu care noul lider va 
trebui să lupte”.146 

O eroare comună a analizei de intelligence constă în exage- 
rarea unor tendințe, ceea ce duce la subaprecierea sau, din 
contră, la supraevaluarea adversarului. Tabloul destrămării 
accelerate a Uniunii Sovietice era atât de șocant, încât specialiștii 
înșiși s-au temut ca nu cumva să fie greșit intelesi. De aceea, au 
strecurat fraza: „Aceasta nu înseamnă că Uniunea Sovietică 
este pe cale să se prăbușească” (subl.n.).1%7 

De remarcat că sovietologii CIA și-au cântărit atent cuvintele 
si au ţinut să nu se hazardeze atunci când au propus predicții: 

„Gorbaciov se confruntă cu dificultăți interne severe - 
economice, sociale. El are nevoie de o pauză si de sprijin sau de 
cooperare economică cu Occidentul. Trebuie să evite noi cheltuieli 
majore și neanticipate cu apărarea. [..] Nu credem că planul său 
de a reface economia sovietică va avea succes (subl.n.). Prin 
urmare, ne așteptăm ca presiunea asupra sa să crească treptat și, 
la un anumit moment - poate atât de devreme ca în următorii doi, 
trei ani - sovieticii să ia în calcul concesii reale în privința forțelor 


145 CIA, DCI Talking Points Meeting with the President, 13 November 1985, p. 
1, la http://www.foia.cia.gov, pagină consultată la 18 noiembrie 2012. 

146 Ibidem, p. 1. 

147 Ibidem, p. 1. 

strategice și a politicii externe - dacă SUA menţin presiunea în 
competiţia strategică și în Lumea a Treia”.148 

Un an mai târziu, CIA a elaborat un document care isi propu- 
nea să prezinte politica Moscovei față de Washington: Estimarea 
Specială a Consiliului National de Informaţii - Politica lui 
Gorbaciov față de Statele Unite, 1986-1988. 

Pe scurt, acesta relua unele dintre ipotezele de lucru deja 
amintite. Experții americani opinau că liderul sovietic are în con- 
tinuare nevoie de răgaz pentru implementarea reformelor, mai 
ales a celor din domeniul economic. Pentru a se concentra asu- 
pra aspectelor interne, era de așteptat ca Gorbaciov să meargă în 
continuare pe calea destinderii în relaţiile cu SUA. Relaxarea nu 
însemna anularea competiţiei globale, Moscova dorind doar să-și 
reafirme pe termen lung poziția de superputere. Din cauza impa- 
sului financiar, Kremlinul se vedea obligat să atenueze cursa 
înarmării, de aceea insista pentru aranjamente bilaterale refe- 
ritoare la controlul armamentelor, Gorbaciov părând dispus să 
negocieze reducerea drastică a forțelor nucleare ofensive. Pentru 
sovietici, un motiv real de îngrijorare îl constituia Inițiativa 
americană de Apărare Strategică, care îi punea într-o situaţie de 
evidentă inferioritate fata de rivalul lor. Desi vulnerabilă din 
acest punct de vedere, Uniunea Sovietică nu dădea semne că ar fi 
capabilă de concesii frapante, mai degrabă se preconiza că va 
pretinde compromisuri din partea SUA. Se estima că Gorbaciov 
va continua să-și urmărească si impună interesele în Lumea a 
Treia si că va căuta să submineze coeziunea Vestului.1%9 

Raportul era însoţit de o anexă care detalia politica sovietică 
fata de statele-satelit din Europa, fata de China, Orientul Mijlociu, 
Afganistan si aliatii Statelor Unite. 

În privinţa ţărilor din sfera sovietică de influență, se aprecia 
că Gorbaciov va menţine linia fermă stabilită de predecesorii săi: 


148 Ibidem, p. 1. 

149 A se vedea Central Intelligence Agency, Special National Intelligence 
Estimate (SNIE 11-9-86), Gorbachev's Policy Toward the United States, 1986- 
1988, septembrie 1986, pp. 3-4, la http://www.foia.cia.gov, pagină 
consultată la 22 decembrie 2012. 

„Nu este interesat de nicio liberalizare fundamentală a relațiilor 
sovieto-est-europene și a reafirmat principiile de bază ale Doctri- 
nei Brejnev - Europa Răsăriteană se află în lagărul sovietic pentru 
a rămâne, iar orice mutare pentru a schimba aceasta reprezintă o 
ameninţare la adresa păcii. Pretenţiile economice sporite, schim- 
bările de conducere și alte constrângeri interne din Europa Răsări- 
teand, ca si incertitudinile despre limitele precise ale tolerantei 
sovietice sunt de natură să producă probleme pentru Moscova în 
această regiune”.15° 

În 1988, Agenţia a realizat o analiză care avea drept subiect 
distinct relaţiile dintre Moscova și sateliții săi europeni: Esti- 
marea Consiliului National de Informaţii - Politica sovietică faţă 
de Europa Răsăriteană în timpul lui Gorbaciov. Faţă de materialul 
anterior, aceasta aducea unele note particulare. Americanii 
considerau că politica lui Gorbaciov crescuse potenţialul pentru 
instabilitate în zonă. Chiar dacă liderul sovietic nu le impusese 
„tovarășilor” săi europeni să imite programul de reforme eco- 
nomice, politice şi sociale din Uniunea Sovietică, în statele-satelit 
se făceau resimtite tensiuni diverse. Unele dintre ele începuseră 
să experimenteze mici schimbări, după modelul sovietic. Socie- 
tatea dădea semne de nerăbdare, pe măsură ce frustrările se 
acumulau. Problemele economice erau la fel de acute precum 
cele cu care se confrunta Moscova. Din această cauză, sovieticii 
nu puteau miza pe resursele regiunii. O altă îngrijorare capitală 
era legată de felul în care va fi gestionată succesiunea în unele 
capitale, pe măsură ce liderii comuniști înaintau în vârstă. Sovie- 
ticii se puteau confrunta cu revolte populare în România, Unga- 
ria şi Polonia; politicile Kremlinului puteau fi repudiate deschis 
de conducătorii „ortodocși” din România si Germania de Est; 
exista și riscul ca în unele tari reformele să scape de sub control, 
mergând până la eliminarea supremației partidului comunist.151 


150 [bidem, p. 23. 

151 A se vedea Central Intelligence Agency, National Intelligence Estimate 
(NIE 11/12-9-88), Soviet Policy Toward Eastern Europe under Gorbachev, 
mai 1988, în Benjamin B. Fischer (ed.), „At Cold War's End: US Intelligence 

Din perspectiva noastră, cel mai interesant capitol al studiului 
se referea la România, de aceea îl redăm integral: 

„România: Criză iminentă? 

Potenţialul pentru o criză amenințătoare la adresa regimului 
este în creştere in România, tara cea mai putin afectată de politi- 
cile lui Gorbaciov și cea mai sfidătoare la adresa criticilor. Proble- 
mele României sunt domestice, din cauza măsurilor severe de 
austeritate ale regimului Ceausescu și politicilor interne 
draconice. 

O revoltă majoră în Brașov, implicând un număr estimat între 
5000 şi 10 000 de protestatari, în noiembrie 1987, a fost cea mai 
vizibilă manifestare a nemulțumirii publice ascendente, care a 
generat greve generalizate, demonstraţii și acte de sabotaj. Până 
acum, nemulțumirile au rămas izolate și localizate: nu există 
opoziţie organizată, iar forțele de Securitate sunt bine echipate 
pentru a suprima protestele - cu provizii de alimente, dar si cu 
bastoane. 

Evidentă este, de asemenea, creșterea agitatiei în cadrul 
ierarhiei de partid în sine. Dezamăgirea cadrelor - alimentată de 
protestele populare si de transformarea partidului în «tapul 
ispăşitor» pentru eșecurile economice ale lui Ceaușescu - l-a 
izolat. Critica publică a lui Gorbaciov fata de stilul de guvernare 
al lui Ceaușescu și larga cunoașterea a problemelor medicale ale 
lui Ceaușescu accelerează această tendinţă, pe măsură ce 
funcţionarii din întregul sistem încearcă să se distanteze de el, 
pentru a evita să devină victime ale curateniei post-Ceausescu. 
Nemulțumirea în cadrul partidului a fost difuză până în prezent, 
iar îndepărtarea de către Ceauşescu a unor personaje-cheie a 
oprit apariţia unui factor de opoziţie. 

Aceste presiuni economice și politice se adaugă situaţiei 
interne tot mai volatile, oricum, mai multe scenarii posibile ar 
putea conduce la o revoltă pe scară largă: 


on the Soviet Union and Eastern Europe, 1989-1991”, Washington, DC, 
Central Intelligence Agency, 1999, pp. 154-155. 

- Decesul lui Ceausescu sau incapacitatea. Ceauşescu suferă de 
cancer de prostată si a slăbit vizibil în ultimul an (desi isi menti- 
ne un program aglomerat). Dacă el va deceda în timpul manda- 
tului, va fi, probabil, înlocuit de un colectiv care ar include-o pe 
soția sa, Elena, si pe alti loiali; un astfel de regim ar fi, probabil, 
implicat rapid într-o luptă extinsă pentru succesiune. 

- O lovitură de palat. Cel mai probabil scenariu al crizei ar 
consta în creșterea nemulțumirii populare, stimulând și mai 
mult insatisfactia în cadrul partidului și creând premisele pentru 
înlăturarea lui Ceaușescu. EI va fi, probabil, urmat de un colectiv 
de figuri aflate în prezent în cadrul conducerii partidului; Elena 
şi restul clanului ar fi maturati împreună cu Ceausescu. 

- O explozie a nemulțumirii populare. Izbucniri simultane de 
protest ar putea declanșa o revoltă mai extinsă, coplesind resur- 
sele Securităţii și ducând la destrămarea ordinii publice. Cvasi- 
anarhia care ar rezulta ar putea duce la confiscarea puterii de 
către militari. 


Poziţiile sovietice 

Atât timp cât România nu va cădea într-o dezordine com- 
pletă, Moscova ar avea, probabil, mai mult de câștigat decât de 
pierdut într-un scenariu de criză. O conducere post-Ceausescu ar 
oferi oportunităţi pentru restabilirea influenţei pierdute; iar 
realitățile geopolitice și economice ale României vor reprezenta 
constrângeri severe pentru orice regim succesor la București. 

Intervenţia militară nu ar fi nici măcar o eventualitate 
plauzibilă, cu excepţia cazului în care ar exista semne de anarhie 
incipientă în România sau semne ale apariţiei unei conduceri 
care să amenințe cu retragerea României din Pactul de la 
Varşovia. Niciuna nu este probabilă. 


Impactul în Europa de Est 

Cu excepţia invaziei sovietice, evenimentele din România nu 
ar avea repercusiuni majore în altă parte. Şi nici nu ar afecta 
agenda mai largă a lui Gorbaciov, în care o criză românească nu 
ar fi legată de politicile sovietice sau de tactici de presiune; într- 
adevăr, o criză provocată de proastă guvernare a lui Ceaușescu ar 


Prin ochii inamicului... | 71 


întări argumentul lui Gorbaciov că stabilitatea reclamă o 
revigorare economică și politică. Cu toate acestea: 

- relațiile româno-maghiare ar fi grav tensionate în cazul în 
care violenţa internă în România s-ar transforma în violenţă et- 
nică îndreptată împotriva minorității maghiare din Transilvania. 

- și Iugoslavia ar fi implicată, în cazul vărsării de sânge sau de 
haos în România, care ar genera un exod al românilor în căutarea 
unui refugiu în străinătate prin lugoslavia”.152 

După cum se poate observa din cele expuse până acum, 
americanii au sesizat, în timpul administraţiei Reagan, fragilita- 
tea tot mai accentuată a Uniunii Sovietice și criza majoră pe care 
o traversa. 

Un inamic slăbit rămâne însă tot un inamic. De aceea, „șoimii 
apărării” (defense hawks) din Statul Major Interarme American 
au continuat să vadă în Uniunea Sovietică un inamic implacabil, 
care deţinea în continuare capabilități militare redutabile. 
Pentru a nu lăsa garda jos, Statul Major a recomandat pe parcur- 
sul anilor 1980 un nivel ridicat de pregătire militară pentru în- 
tregul spectru de conflicte, de la cele convenționale limitate până 
la un război nuclear.153 

În 1986, în SUA a fost adoptată Legea Goldwater - Nichols pri- 
vind reorganizarea Departamentului Apărării. Acest act normativ 
prevedea ca președinții americani să prezinte membrilor Con- 
gresului un document cardinal: strategia de securitate natio- 
nala.154 Ca atare, administraţia Reagan a adoptat, în ianuarie 1987, 
Strategia de Securitate Naţională a Statelor Unite. Aceasta reitera 
că Moscova rămânea principalul inamic al Washingtonului: 

„Cea mai semnificativă amenințare pentru securitatea și 
interesele naţionale ale Statelor Unite este provocarea globa- 


152 Ibidem, p. 169. 

153 Steven L. Rearden, Council Of War. A History of the Joint Chiefs of Staff 
1942-1991, Washington, DC, National Defense University Press, 2012, p. 
459. 

154 Don M. Snider, The National Security Strategy: Documenting Strategic 
Vision, Strategic Studies Institute, US Army War College, 15 martie 1995, p. 
2. 

ld reprezentată de Uniunea Sovietică (subl.n.). În timp ce doar 
câţiva oameni din Biroul Politic pot pretinde cu oarecare îndreptă- 
tire că ştiu cu exactitate planurile tactice, pe termen scurt ale 
Kremlinului, direcția strategică pe termen lung a politicii externe 
sovietice este clară. Motivată de cerințele sistemului politic 
menținut și dominat de ideologia marxist-leninistă și de partidul 
politic care o întruchipează, Moscova încearcă să modifice siste- 
mul internaţional actual și să impună hegemonia sovietică glo- 
bală. Aceste obiective sovietice cu bătaie lungă constituie cadrul 
conceptual general al politicii externe si de apărare sovietice’:15° 

În percepţia planificatorilor americani, statul totalitar sovie- 
tic ducea o politică expansionistă, sprijinea grupările implicate 
în războaie de „eliberare naţională”, oferea arme și instruire 
militară grupărilor teroriste și promova și exploata instabilitatea 
regională. Legăturile Moscovei cu terorismul mondial erau 
dincolo de orice îndoială. Mai mult, Kremlinul se implicase 
într-un război ilegal în Afganistan. Consilieri sovietici (și chiar 
trupe combatante) erau, de asemenea, prezenţi în diferite regi- 
uni ale globului. Conducerea sovietică investea masiv în înarma- 
re, puterea militară fiind, de fapt, principala sursă a influenței 
Moscovei în lume. Americanii apreciau că 15-17 procente din 
produsul naţional brut erau dedicate cheltuielilor militare. Ar- 
mata Roșie dispunea de mai mult de 5 milioane de oameni, 
cărora li se adăugau cei din trupele de grăniceri și din forțele de 
securitate, estimati la încă un milion. Desi economia era slăbită, 
sovieticii încercau să obțină tehnologie de ultimă generaţie și 
tehnică militară din Occident, atât pe căi legale cât și ilegale. 

Peste exact un an, în ianuarie 1988, Casa Albă a conceput o 
nouă Strategie de Securitate Naţională. Desi, în linii mari, rapor- 
tarea la Kremlin se menținea aceeași, pot fi sesizate nuanţe noi: 

„Cea mai semnificativă ameninţare pentru interesele de 
securitate ale SUA rămâne provocarea globală reprezentată 
de Uniunea Sovietică (subl.n.). În ciuda reformelor adoptate 


155 The White House, National Security Strategy of the United States, 
Washington, DC, ianuarie 1987, p. 6. 

recent de conducerea Uniunii Sovietice - reforme neclare din punc- 
tul de vedere al semnificației și duratei - puterea militară sovietică 
și diplomația activă continuă să conteste cu impetuozitate 
interesele noastre vitale în multe părti ale lumii. Uniunea Sovietică 
acordă o mare importanţă creării și exploatării unor diviziuni în 
interiorul si între aliaţii occidentali”.155 Moscova dovedea, în con- 
tinuare, o conduită agresivă fata de statele în curs de dezvoltare. 
În Strategie erau remarcate evoluţiile ce îi puteau fi atribuite lui 
Gorbaciov, fără ca acesta să fie evocat în mod explicit: 

„Ca urmare a schimbărilor în stilul de conducere, Uniunea 
Sovietică a reușit să proiecteze o imagine internaţională mai favo- 
rabilă. Reformele interne anunţate și inițiativele de politică 
externă au dat naștere, în unele cazuri, la speranțe privind 
schimbări fundamentale în comportamentul sovietic. Noul stil al 
politicii sovietice are impact politic. Moscova se mișcă în direcţii 
noi, oferind un evantai de iniţiative, punând sub semnul întrebării 
ipoteze vechi, atrăgând un sprijin international proaspăt si 
plasând uneori guvernele occidentale în defensivă. 

Acest fapt reprezintă o provocare mult mai sofisticată, nouă și 
continuă, pentru politica occidentală. Rămâne de văzut dacă re- 
centele schimbări constituie o oportunitate reală pentru îmbună- 
tdtiri fundamentale în relaţiile cu Uniunea Sovietică. Suntem 
deschiși în această direcţie. Recunoscând caracterul predominant 
contradictoriu si competitiv al relației noastre, trebuie să men- 
ținem un dialog cu Uniunea Sovietică, cu scopul de a profita de 
oportunităţi pentru relații mai constructive”157 

În preambulul Strategiei, Ronald Reagan susținea că va saluta 
schimbările reale care ar putea apărea în Uniunea Sovietică. 
Desigur, discuţiile referitoare la „noua gândire”, care se făceau 
auzite în birourile de la Kremlin, erau îmbucurătoare, dar Mos- 
cova trebuia să-și probeze noua orientare internă si internatio- 
nală prin gesturi concrete, precum abandonarea aspirațiilor ex- 


156 The White House, National Security Strategy of the United States, 
Washington, DC, ianuarie 1988, p. 5. 
157 Ibidem, p. 5. 

pansioniste sau relaxarea politicii de înarmare. Americanii, 
sublinia președintele SUA, vor evalua Uniunea Sovietică obser- 
vând cu atenţie acțiunile Moscovei, iar nu retorica sa.158 

Unele evenimente de la Moscova păreau să sugereze, în mod 
neașteptat, că Uniunea Sovietică se pregătește să treacă la refor- 
marea regimului său politic. Astfel, în vara anului 1988, s-a 
desfășurat cea de-a XIX-a Conferință a PCUS, în cursul căreia au 
fost adoptate unele decizii vizând trecerea la alegeri libere și 
instaurarea statului de drept, prin separarea puterilor, functio- 
narea independentă a justiției și a forului legislativ, introducerea 
prezumtiei de nevinovăție etc. De asemenea, documentele 
conferinței făceau trimitere la respectarea drepturilor funda- 
mentale ale cetățenilor.!5 În opinia ambasadorului american în 
capitala sovietică, Jack Matlock, „ceea ce descriau «tezele» era 
ceva mai aproape de social-democratia europeană” Ambasadorul 
american era convins că, „dacă libertăţile de expresie, a presei sia 
întrunirilor vor fi într-adevăr garantate, dacă alegerile cu 
candidaţi multipli și vot secret vor fi permise, dacă principiile 
independenței justiţiei vor primi forța legală, atunci nu am niciun 
dubiu că monopolul Partidului Comunist asupra puterii politice se 
va încheia curând”. El considera că „Gorbaciov este, în sfârșit, 
pregătit să treacă Rubiconul și să abandoneze ideologia marxistă 
care a definit și a justificat dictatura Partidului Comunist în 
Uniunea Sovietică” În consecinţă, Matlock i-a mărturisit prese- 
dintelui Reagan că, dacă acestea reforme vor deveni realitate, 
„Uniunea Sovietică nu va mai putea să fie niciodată ceea ce a fost 
în trecut”.160 

Acest moment - în cursul căruia, potrivit lui Archie Brown, 
„dintr-un reformator al sistemului din interiorul său, Gorbaciov s-a 


158 [bidem, p. V. 

159 Mihail Sergheevici Gorbaciov, op. cit., pp. 480-485. A se vedea si Adrian 
Pop, Originile si tipologia revoluțiilor est-europene, Bucuresti, Editura 
Enciclopedică, 2010, p. 201. 

Organization”, vol. 61, nr. 1/ 2007, p. 167. 

metamorfozat într-un transformator sistemic al acestuia”61 - a 
avut un impact semnificativ asupra lui Reagan. 

Conform lui Mark L. Haas, schimbarea de atitudine a lui 
Reagan față de Kremlin nu a fost o consecință a diminuării pu- 
terii sovietice (după cum susţin realiștii), nici a adoptării de 
către Moscova a unei politici externe mai cooperante (după cum 
argumentează constructiviștii), ci tocmai rezultatul schimbărilor 
din politica internă a URSS: „Contrar previziunilor realiste, facto- 
rii de decizie din SUA nu au judecat amenințarea sovietică mai 
ales prin capacităţile acestui stat, ci prin intenţiile percepute 
(subl.n.) ale liderilor sovietici”162 

Pentru americani, susține autorul citat mai sus, simpla inten- 
tie a liderului sovietic de a încerca reformarea sistemului sovie- 
tic în sensul liberalizării sale, chiar dacă nu începuse să producă 
efecte, a fost mai importantă decât relaxarea conduitei Moscovei 
în politica externă. Propunerile lui Gorbaciov vizând crearea 
unor instituții mai democratice în URSS au relevat buna credință 
a acestuia și au dat asigurări rezonabile că procesul de liberali- 
zare iniţiat de Kremlin nu mai putea fi oprit cu usurinta.163 

Un alt factor care a favorizat schimbarea percepţiei reciproce 
a superputerilor a fost dialogul nemijlocit dintre cei doi lideri în 
cadrul unor întâlniri bilaterale. Credinţa în virtuțile comunicării 
interpersonale face parte din tradiția americană. Astfel, Franklin 
D. Roosevelt a dorit să aibă un tâte-ă-tâte cu Iosif V. Stalin, fiind 
încredinţat că își va convinge interlocutorul să-i aprobe viziunea 
referitoare la organizarea postbelică a planetei: „[...] Roosevelt 
avea nevoie de contacte personale. Stia că numai dacă se va 
întâlni cu Stalin vor putea începe să discute despre cum ar trebui 
să arate lumea în viitor. Președintele a început să facă presiuni 
asupra sovieticului pentru stabilirea unei întrevederi imediate. 


161 Citat de Adrian Pop, op. cit., p. 201. 
162 Mark L. Haas, op. cit., p. 175. 
163 Ibidem, passim. 

Roosevelt era sigur că sub influenţa farmecului său personal, 
Stalin va sfârși prin a avea încredere în el” (subl.n.).16+ 

Acest factor subiectiv a fost încadrat de către specialiștii în 
comunicare printre procesele perceptive interpersonale şi 
denumit Self-fulfilling prophecy (profeția autoîmplinită; Karl 
Popper, în lucrarea Mizeria Istoricismului, vorbeşte despre „efec- 
tul Oedip”): ,,Profetiile care se autoimplinesc sunt predicții care 
ajung să se realizeze tocmai pentru că lumea se așteaptă la asta. 
[..] Cea mai cunoscută ipostază a profetiilor care se autoimplinesc 
o reprezintă așa-numitul efect Pygmalion. Inspirat de legenda 
antică grecească despre sculptorul cu același nume care, îndră- 
gostit de propria sa creaţie, statuia unei fete superbe, i-a îndu- 
plecat pe zei să o insufleteascd, acest efect constă în transfor- 
marea spectaculoasă a unui subiect uman ca urmare a cre- 
dintei nestrămutate a celui care se angajează să îl modeleze” 
(subl.n.).165 

Desigur, se poate întâmpla ca, în practică, „profeția” să nu se 
adeverească, nefiind altceva decât o formă de autoamăgire. La 16 
iunie 2001, președinții George W. Bush și Vladimir Putin s-au în- 
tâlnit pentru prima oară, la Ljubljana, în Slovenia. La sfârșitul con- 
vorbirilor, liderul american a declarat satisfăcut jurnaliștilor: 
„L-am privit în ochi. Mi s-a părut foarte simplu și demn de încredere 
și am avut un dialog foarte bun. Am reușit să înțeleg ce-i în sufletul 
sdu”.166 George W. Bush se pricepea să flateze un om, dar știa mai 
putin cum „să-l citească”, In 2011, vicepreşedintele SUA Joe Biden 
s-a întâlnit, la Moscova, cu Vladimir Putin (premierul Federaţiei 
Ruse în acea perioadă). Cu acest prilej, Biden i-a mărturisit stă- 
pânului de facto al Rusiei: „Domnule prim-ministru, mă uit în ochii 


164 Susan Butler (ed.), My Dear Mr. Stalin. Corespondenta completă dintre 
Franklin D. Roosevelt și Joseph V. Stalin, București, Editura Historia, 2006, p. 
27. 

165 Mihai Dinu, op. cit., pp. 54-55. 

166 Depeșă BBC: Bush and Putin: Best of friends, 16 iunie 2001. 

dumneavoastră și nu cred că aveți suflet”. Putin a schițat un zâmbet 
și a răspuns sec: „Ne înțelegem unul pe altul”.167 

Președintele Reagan împărtășea optimismul și determinarea 
lui Franklin D. Roosevelt de a-şi influenţa interlocutorul. În me- 
moriile sale, el mărturisește că avea unele pretenţii de la astep- 
tata întrevedere: „George Shultz mi-a spus că, și dacă singurul 
rezultat al acestei prime întâlniri cu Mihail Gorbaciov va fi o inte- 
legere să avem alt summit, va fi un succes. Dar am dorit să înfăp- 
tuiesc mai mult decât atât. Eram încredinţat că, dacă urma să 
înlăturăm vreodată barierele de neîncredere care ne divizau sta- 
tele, trebuia să începem prin stabilirea unor relaţii personale 
între conducătorii celor mai puternice două naţiuni de pe 
Pământ (subl.n.)”.168 

Gorbaciov fusese înștiințat de dorința lui Reagan încă din 
timpul funeraliilor lui Cernenko, când vicepreședintele George 
H.W. Bush i-a înmânat o scrisoare din partea Casei Albe, conti- 
nând propunerea unei întrevederi. Proaspătul lider sovietic și-a 
manifestat interesul, având rezerve doar în privința locului 
sugerat de partea americană. Până la urmă, după un schimb de 
mesaje, s-a ajuns la un compromis, Geneva fiind acceptată de 
ambele parti.169 

Gorbaciov avea propriile motive pentru a veni în întâmpi- 
narea lui Reagan. În primul rând, el dorea să-și cunoască și să-și 
evalueze adversarul. În martie 1985, şeful de la Kremlin a ţinut 
să afle de la ambasadorul sovietic la Washington, Anatoli 
Fedorovici Dobrînin, ce fel de om este Reagan. Se putea discuta 
cu el? Era un pragmatic sau un anticomunist fanatic? După cum 
i-a destăinuit ulterior lui Dobrinin - care era mai degrabă rezer- 
vat - Gorbaciov se arăta nerăbdător: „Acum timpul este scurt, 


167 Depesa Reuters: US Vice President Biden says Putin has no soul: New 
Yorker, 21 iulie 2014. 

168 Ronald Wilson Reagan, op. cit., p. 12. 

169 Martin McCauley, op. cit., p. 107. 

avem nevoie să-l cunoaștem pe Reagan și, mai important, să initi- 
em un dialog personal cu președintele american’:170 

În al doilea rând, Gorbaciov intenţiona să promoveze o ima- 
gine nouă a diplomaţiei sovietice, încercând să pozeze într-un 
campion al păcii, într-un adept al abandonării cursei înarmărilor. 
În plus, el căuta să creeze brese în solidaritatea euro-atlantică si 
să-l izoleze astfel pe Reagan.171 

Întâlnirea la nivel înalt de la Geneva (19-21 noiembrie 1985) 
nu a avut rezultate spectaculoase. Cu toate acestea, cei doi adver- 
sari au convenit să preîntâmpine orice tip de război între 
Uniunea Sovietică și SUA. Mai mult, s-au angajat să nu se mai 
implice într-o nouă cursă a înarmărilor, iar Gorbaciov a declarat 
că trupele sovietice nu vor rămâne în Afganistan. Desigur, au 
existat și disensiuni, mai ales legate de Inițiativa Apărării 
Strategice.172 


Foto 1. „Discuţie la gura sobei”. Președintele american Ronald 
Reagan și liderul sovietic Mihail Gorbaciov, în cadrul primei 
întâlniri bilaterale, Geneva, 19 noiembrie 1985. 


170 William D. Jackson, Soviet Reassessment of Ronald Reagan 1985-1988, în 
„Political Science Quarterly”, vol. 113, nr. 4/ iarna 1998-1999, p. 621. 

171 Ibidem, p. 621. 

172 Martin McCauley, op. cit., p. 108. 

Gheaţa fusese spartă. Mai târziu, când și-au așternut memo- 
riile pe hârtie, ambii au rememorat evenimentul cu nostalgie. 
Gorbaciov destăinuie că, initial, după primul schimb de replici, 
prejudecățile păreau să-i domine pe amândoi. EI însuși l-a carac- 
terizat pe Reagan drept „dinozaur”, iar acesta, la rândul său, l-ar 
fi numit în intimitatea propriei delegaţii „un bolșevic capata- 
nos"173 La un moment dat, în cursul negocierilor care au durat 
aproape 15 ore, preşedintele american și-a invitat interlocutorul 
la o mică plimbare, apoi i-a cerut să-l însoţească într-un foișor 
din curtea vilei, unde au avut o discuţie „la gura sobei”. „Marele 
Pedepsitor” al comunismului, decis să joace acum rolul de „Mare 
Pacificator'174, a făcut primul gest de bunăvoință: „Suntem aici, 
tu și cu mine, doi bărbaţi într-o cameră, probabil, singurii doi oa- 
meni din lume care ar putea declanșa al III-lea Război Mondial. 
Dar, în același timp, am putea fi singurii doi oameni din lume care 
ar putea, poate, impune pacea în lume”. Şi a continuat pe același 
ton: „Domnule Secretar General, noi nu ne suspectăm reciproc 
pentru că suntem înarmaţi; noi suntem înarmaţi pentru că nu 
avem încredere unul în celălalt'175 Reagan a evocat și „nebunia” 
distrugerii reciproce asigurate (Mutual Assured Destruction - 
MAD) si a facut apel la necesitatea sporirii confientei bilate- 
rale.176 EI a venit chiar cu o ofertă surprinzătoare și șocantă de 
conlucrare - „Cum ati evalua propunerea Statelor Unite de a 
colabora în cazul unei amenințări comune din cosmos?” 
(subl.n.) - care a fost bine primită de liderul sovietic.177 În final, 
ambii au convenit asupra unor ulterioare întrevederi. 

Ani mai târziu, Edmund Morris l-a întrebat pe Gorbaciov ce a 
văzut când s-a uitat în ochii lui Ronald Reagan, pentru prima 


173 Mihail Sergheevici Gorbaciov, op. cit., p. 429. 

174 După formularea lui Peter Calvocoressi, op. cit., p. 54. 
175 Ronald Wilson Reagan, op. cit., p. 13. 

176 Ibidem, p. 13. 

177 Mihail Sergheevici Gorbaciov, op. cit., p. 431. 

dată. „Răsăritul şi cerul senin... L-am simţit imediat ca pe o 
persoană umană foarte autentică. Avea calibru”.178 


Foto 2. Ronald Reagan și Mihail Gorbaciov discută în timpul 
summitului din Geneva, 20 noiembrie 1985. 


Sirul reunilor a continuat cu Reykjavic, Islanda (11-12 octom- 
brie 1986). Întâlnirea nu s-a finalizat printr-un acord nou, deși 
cei doi lideri au convenit de principiu să elimine rachetele 
balistice cu rază medie din Europa („zero în Europa”). La insis- 
tentele părții sovietice ca americanii să renunţe la Iniţiativa de 
Apărare Strategică, Reagan s-a ridicat și a părăsit pur și simplu 
încăperea.179 În ciuda acestui moment tensionat, la conferința de 
presă care a urmat și la care a participat singur, Gorbaciov a 
cedat si a minimalizat incidentul. „În ciuda dramatismului său, 
Reykjavic nu este o înfrângere, este o breșă. Am privit pentru 
prima oară dincolo de orizont"180 - a afirmat el. Revenit la Mos- 
cova, Gorbaciov a izbucnit însă într-o ședință a Biroului Politic, 
jignindu-l pe Reagan. După ce s-a liniștit, a spus că e totuși 


178 Valerie M. Hudson, Foreign Policy Analysis: Classic and Contemporary 
Theory, Lanham, Rowman & Littlefield, 2014, p. 15. 

179 Henry Kissinger, op. cit., p. 708. 

180 Mihail Sergheevici Gorbaciov, op. cit., p. 437. 

convins că ambii sunt ,sortiti să colaboreze”.181 În opinia unor 
autori, acesta a reprezentat un moment de cotitură în istoria 
Războiului Rece, intransigenta si hotărârea șefului de stat 
american ducând, în ultimă instanță, la îngenuncherea Uniunii 
Sovietice.182 După multi ani, când părăsise prima scenă a 
politicii, Gorbaciov a fost întrebat de George P. Shultz care a fost, 
după părerea sa, acel turning point ce a dus la sfârșitul confrun- 
tării epice dintre superputeri. Spre surprinderea lui Shultz, fostul 
stăpân de la Kremlin a răspuns, fără să ezite: Reykjavic. El a 
argumentat că, în Islanda, a avut posibilitatea să discute cu 
Reagan despre cele mai arzătoare probleme aflate pe agenda 
bilaterală.183 Gorbaciov a vrut să asculte și părerea lui Shultz, iar 
replica acestuia a fost relativ acidă: „Amplasarea rachetelor 
Pershing pe pământ german, despre care aţi crezut că pot atinge 
Moscova”.184 

În perioada 7-10 decembrie 1987, Gorbaciov a vizitat 
Washingtonul (prima sa vizită în SUA). De data aceasta, el nu a 
mai insistat ca americanii să abandoneze programul „Războiul 
Stelelor”, ceea ce a dus la deblocarea negocierilor și ajungerea la 
o înţelegere cu președintele american. Tratatul cu privire la 
Armele Nucleare cu Rază Medie de Acţiune (Intermediate-Range 
Nuclear Forces - INF Treaty) era o împlinire remarcabilă prin 
care se decidea eliminarea stocurilor de rachete cu rază medie 
de acțiune cu focoase nucleare. Acordul, care a intrat în vigoare 
în 1988, prevedea distrugerea tuturor tipurilor de arme cu rază 


181 Martin McCauley, op. cit., p. 110. 

182 „Dar meritul decisiv în încheierea Războiului Rece (subl.n.) îi revine 
președintelui Ronald Reagan, care, la 13 noiembrie 1986, a părăsit 
tratativele de la Reykjavik cu sovieticii privind Iniţiativa de Apărare 
Strategică (Strategic Defence Initiative - SDI), după ce Gorbaciov ceruse 
reducerea SDI la o cercetare științifică de laborator”. A se vedea Mircea 
Soreanu, NATO în timpul Războiului Rece, în „Revista de Istorie Militară”, nr. 
1-2/ 2009, p. 11. 

183 George P. Shultz, A Perspective from Washington, in Kiron K. Skinner 
(Editor) Turning Points in Ending the Cold War, Stanford, Calif., Hoover 
Press, 2007, pp. XXIII-XXIV. 

184 Ibidem, p. XXIV. 

medie de acțiune până în 1991. De remarcat că Uniunea 
Sovietică era obligată să renunţe la de peste două ori mai multe 
lansatoare şi rachete decât NATO.185 În paranteză fie spus, la 28 
iulie 2014, preşedintele american Barack Obama i-a trimis o 
scrisoare omologului său rus Vladimir Putin, prin care își 
exprima îngrijorarea față de încălcarea de către Moscova a 
Tratatului INF. Concret, la începutul anului 2014, Federaţia Rusă 
a testat o nouă rachetă de croazieră, în cadrul unui program 
inițiat încă din 2008. La 19 iunie 2013, Putin a caracterizat 
acțiunea lui Gorbaciov de a semna Acordul INF drept „cel puţin 
discutabilă”.186 


Foto 3: Ronald Reagan și Mihail Gorbaciov, 
summitul de la Reykjavik, Islanda, 12 octombrie 1986. 


185 Peter Calvocoressi, op. cit., p. 56. Vezi și Thomas Parish, Enciclopedia 
Războiului Rece, București, Univers Enciclopedic, 2002, p. 285. 

186 Michael R. Gordon, Russians’ Test Called Breach of Missile Pact, în „The 
New York Times”, 29 iulie 2014, p. A1. 

Foto 4: Ronald Reagan si Mihail Gorbaciov, in timpul 
summitului de la Washington, 10 decembrie 1987. 


Dincolo de aceasta schimbare semnificativa in relatiile dintre 
cele două state, lucrurile au evoluat si la nivelul legăturilor inter- 
umane. Reagan a simţit nevoia să propună ca adresarea dintre ei 
să se facă pe numele mic: „Puteţi să-mi spuneţi Ronni. lar eu, dacă 
îmi permiteti, am să vă spun Michael”.187 La 10 decembrie, în ulti- 
ma zi a vizitei sale, Gorbaciov nu s-a sfiit să-și oprească mașina 
pentru a face o „baie de mulţime”. A coborât și a început să în- 
chege un dialog cu oamenii de pe stradă, fiind entuziasmat că 
americanii de rând l-au întâmpinat cu emoție, fără ostilitate. Era 
începutul „gorbimaniei” în Occident.188 Vicepreşedintele SUA, 
Bush, a asistat la întreaga scenă, cu oarecare invidie: „Trebuia să 
plecăm de la ambasada sovietică spre Casa Albă în aceeași 
coloană de mașini, iar el întârzia, însă acest lucru nu părea să-l 
afecteze” - povestește Bush. „Mi-a spus la repezeală... să urc în 
aceeași mașină cu el. Pe măsură ce înaintam, vedeam mulțimi 
uriașe. La un moment dat, i-am spus că mi-aș fi dorit să aibă timp 
să se oprească și să discute cu oamenii, pentru că ar fi bine primit. 


187 Mihail Sergheevici Gorbaciov, op. cit., p. 441. 
188 Martin McCauley, op. cit., p. 111. 

Un minut mai târziu, limuzina s-a oprit brusc... Agenţii serviciilor 
secrete din Uniunea Sovietică si SUA s-au mobilizat când el a ieşit 
într-o mulţime surprinsă si entuziastă... dând mâna cu ei si 
salutându-i în rusă... pentru el era ca adrenalina”.189 „Michael”, in 
schimb, era încântat. De data aceasta, discursul său din Biroul 
Politic a fost cu totul altul: „În Washington, poate pentru prima 
dată, am înțeles atât de clar cât de important este factorul uman 
în politicile internaționale... Pentru noi, Reagan apare drept un 
reprezentant si un purtător de cuvânt al celei mai conservatoare 
parti din cel mai conservator segment al capitalismului american 
și al complexului militar-industrial. Dar... politicienii... reprezintă 
de asemenea calităţi pur umane, interesele și aspiraţiile oamenilor 
simpli, si pot fi ghidaţi de sentimente și aspirații strict normale... 
Acesta este un aspect important al noii gândiri internaţionale și 
acum a produs rezultate”190 

În februarie 1988, Gorbaciov a făcut publică decizia sa ca 
trupele sovietice să fie retrase din Afganistan, iar în luna mai 
Armata Roșie a început să părăsească și Mongolia. În același an, 
a venit rândul lui Reagan să viziteze Moscova. Între 29 mai și 2 
iunie, preşedintele american s-a întâlnit, pentru a patra oară, cu 
Gorbaciov. La 1 iunie, la Kremlin, cei doi au semnat actele de 
ratificare a Tratatului referitor la forţele nucleare cu raze medie 
de acțiune. Într-o conferință de presă ad-hoc, liderul de la Casa 
Albă a fost întrebat dacă mai consideră URSS drept un „imperiu 
al răului”. Reagan a negat: „Vorbeam despre alte vremuri, despre 
altă epocă”191 lată cum relatează Gorbaciov episodul: „Eu 
stăteam alături și mă gândeam: Așa deci. Cum spuneau vechii 
greci, «totul curge, totul se schimbă». Jurnalistul a tot insistat să 
afle de ce președintele SUA își schimbase părerea. Reagan a 
răspuns: «În bună măsură datorită conducerii acestei țări, domnul 
Gorbaciov, Și mi se pare că aici (adică în URSS) s-au petrecut 
anumite schimbări în cursul procesului de implementare a 


189 Victor Sebestyen, op. cit., p. 252. 

190 Valerie M. Hudson, op. cit, p. 15. 

191 Kiron K. Skinner, Talking Across the Cold War Divide, în Kiron K. Skinner, 
op. cit., p. 2. 

perestroikăi. Judecând după ceea ce citesc despre ea, cu multe 
dintre aceste schimbări s-ar putea să fiu de acord»"192 

Si opinia publică americană suferise o modificare de 
percepţie. Doar 30% dintre americani mai vedeau în Moscova o 
amenintare.193 Câteva luni mai târziu, Margaret Thatcher 
proclama: „Acum nu mai suntem în Război Rece”.1%4 


Moscova, 31 mai 1988. 


192 Mihail Sergheevici Gorbaciov, op. cit., pp. 444-445. 
193 Martin McCauley, op. cit., p. 111. 
194 Kiron K. Skinner, op. cit., p. 2. 

În decembrie 1988, Gorbaciov a revenit pe tărâm american, 
pentru a ține un discurs în forul Organizaţiei Naţiunilor Unite. Cu 
acest prilej, el a evocat schimbările pozitive intervenite în rapor- 
turile dintre Washington și Moscova: „Relaţiile dintre Uniunea So- 
vietică și Statele Unite ale Americii numără cinci decenii și jumă- 
tate. S-a schimbat lumea, si cu ea s-au schimbat și caracterul, si 
rolul, locul acestor relaţii în politica mondială. Prea multă vreme 
ele au fost concepute sub semnul confruntării, ba uneori chiar al 
dușmăniei - fie sinceră, fie ascunsă. Dar, în ultimii ani, toată lumea 
a putut respira usuratd mulțumită schimbărilor în bine care s-au 
făcut simţite în însăși esenţa și atmosfera relaţiilor dintre Moscova 
si Washington..."1%5 El a mai anunţat că Uniunea Sovietică își va 
reduce în mod unilateral efectivele militare cu jumătate de 
milion. De asemenea, trupele sovietice staționate în RDG, 
Cehoslovacia și Ungaria urmau să fie retrase. După eveniment, 
Gorbaciov s-a întâlnit cu Reagan și cu Bush Senior (președintele 
ales), la Governors Islands (New York City). Cu acest prilej, 
Gorbaciov a încercat să-și facă o idee despre cum vor fi 
influențate legăturile bilaterale de schimbarea de ștafetă de la 
Casa Albă. În acest context, Bush i-a vorbit despre continuitate si 
l-a informat că intenţionează să-şi formeze propria echipă si să 
formuleze propriile sale politici de securitate naţională.19 În 
schimb, Bush a fost curios să ştie dacă Gorbaciov este încrezător 
în succesul reformelor din URSS. „Nici măcar lisus Hristos nu 
poate răspunde la această întrebare” - a replicat, cu oarecare 
iritare, oaspetele. 


V. Perestroika eşuată: 
imaginea Uniunii Sovietice în epoca George H.W. Bush 


La 20 ianuarie 1989, George H.W. Bush a preluat mandatul de 
președinte la Washington. Predând ștafeta, Reagan a ţinut să 


195 Mihail Sergheevici Gorbaciov, op. cit., p. 577. 

196 George Bush și Brent Scowcroft, A World Transformed, New York, Alfred 
A. Knopf, 1998, p. 7. 

197 Sean Wilentz, op. cit., p. 273. 

sublinieze unul dintre punctele cele mai importante ale 
moștenirii sale: „Războiul Rece s-a încheiat”.1%8 Prea orgolios 
pentru a urma pur si simplu direcția trasată de predecesorul său, 
Bush îşi dorea să imprime relațiilor cu Moscova o notă 
personală. Problema era că nu se decisese încă în privința 
pașilor concreti pe care trebuia să îi facă. In plus, Bush nu agrea 
stilul șefului sovietic („Să fiu al naibii dacă Gorbaciov va 
domina opinia publică mondială” - nota el într-o scrisoare 
personală1%) și nici nu avea încredere în sinceritatea de refor- 
mator a acestuia. În sfârșit, Bush se temea că exista posibilitatea 
ca Gorbaciov să fie răsturnat de la putere, iar el însuși va putea fi 
acuzat de către opinia publică americană sau chiar de către noii 
stăpâni de la Kremlin că s-ar fi grăbit să-i acorde sprijinul.2°° La 
numai trei săptămâni de la instalarea la Casa Albă, Bush a 
afirmat în fața Congresului: 

„Faptul esenţial este acela că sovieticii păstrează o maşinărie 
militară foarte puternică în slujba unor obiective care sunt încă 
prea adesea în conflict cu ale noastre. Deci, să luăm în serios noua 
deschidere, dar hai să fim de asemenea realiști. Și hai să fim 
puternici”.201 După cum singur destăinuia, nu avea o viziune clară 
despre sensul schimbărilor de la Moscova: „Oare am văzut noi 
ceea ce avea să se petreacă atunci când am preluat funcţia? Nu, 
n-am făcut-o, si nici n-am putut planifica nimic':202 

Si apropiații săi îl bănuiau pe Gorbaciov de intenţii ascunse. 
Brent Scowcroft, asistent al președintelui pe probleme de 
securitate nationala (Scowcroft fusese consilierul presedintelui 
Gerald Ford in domeniul securitatii nationale, iar dupa alegerile 
din 1988 revenise la Casa Alba, la insistentele presedintelui 


198 Ibidem, p. 286. 

199 Victor Sebestyen, op. cit., p. 252. 

200 Michael R. Beschloss, Strobe Talbott, La cele mai înalte niveluri. Relatare 
din culisele puterii referitoare la sfârșitul Războiului Rece, laşi, Editura Elit, 
[1994], p. 212. 

201 Melvyn P. Leffler, For the Soul of Mankind: The United States, The Soviet 
Union, and the Cold War, New York, Hill and Wang, 2007, p. 424. 

202 John Lewis Gaddis, Războiul Rece, p. 307. 

Bush203), avea o doză mare de scepticism în privinţa motivatiilor 
şi scopurilor lui Gorbaciov, fiind convins că acesta urmărește 
doar să acorde URSS răgazul pentru a-și recăpăta dinamismul 
necesar reluării confruntării cu Occidentul, ceea ce îl făcea chiar 
mai periculos decât predecesorii săi, mai onești atunci când își 
asumau o logică a competiţiei globale.20+ Și secretarul de Stat al 
SUA, James A. Baker III, împărtășea un punct de vedere similar, 
crezând că Gorbaciov era interesat să creeze breșe între Europa 
şi SUA.205 Richard Cheney, secretarul Apărării, era încă mai 
categoric: „Sunt unii care doresc să declare că Războiul Rece s-a 
sfârșit. Ei percep o diminuare semnificativă a amenințării... Dar eu 
consider că precautia este necesară. Securitatea naţiunii noastre 
nu trebuie jucată la loterie, pentru ceea ce ar putea fi o aberaţie 
temporară în comportamentul adversarului nostru cel mai 
important'206 

Prin urmare, la 15 februarie 1989, Bush a cerut instituţiilor 
abilitate, inclusiv serviciilor speciale, să treacă la revizuirea si 
actualizarea politicii americane față de Uniunea Sovietică si 
Europa Răsăriteană, proces care avea să întârzie însă mai mult 
decât era prevăzut, din pricina numeroaselor tergiversări 
birocratice.207 

Dar încercarea de a descifra, anticipa și prognoza evoluțiile 
sovietice nu era apanajul strict al CIA. Şi Departamentul de Stat 
avea preocupări similare. Un exemplu în acest sens îl reprezintă 
telegrama pe care Jack Matlock a expediat-o, la 3 februarie 1989, 


203 Michael R. Beschloss, Strobe Talbott, op. cit., p. 15 si p. 23. 

204 Brent Scowcroft: „Eram neîncrezător cu privire la motivele lui Gorbaciov 
şi sceptic în privinţa perspectivelor sale. Încerca să ne copleşească cu 
amabilitatea sa. Temerea mea era că ar fi putut să ne convingă în ceea ce 
privea politica de dezarmare, fără ca Uniunea Sovietică să fie nevoită să-și 
modifice fundamental structura militară proprie și, prin urmare, într-un 
deceniu sau două, am fi putut să ne confruntăm cu o amenințare mai 
serioasă decât până atunci”. George Bush și Brent Scowcroft, op. cit., pp. 13- 
14 şi p. 134. 

205 James A. Baker III, The Politics of Diplomacy: Revolution, War, and Peace, 
1989-1992, New York, G.P. Putnam's Sons, 1995, p. 70. 

206 Melvyn P. Leffler, op. cit., p. 425. 

207 Bush si Brent Scowcroft, op. cit., p. 40. 

de la Moscova, superiorilor săi de la Washington. Autorul solicita 
Departamentului de Stat ca lucrarea sa - intitulată Uniunea 
Sovietică în următorii cinci ani - să fie transmisă și generalului 
Brent Scowcroft. Materialul propus de Matlock nu diferea în mod 
substanţial, nici ca ton, nici ca stil, nici ca abordare de cele pe 
care Agenţia le elaborase anterior. Autorul, care a dorit să 
precizeze din prima frază că era vorba despre evaluarea sa 
personală, aprecia că Moscova va fi, pentru o perioadă lungă de 
timp, absorbită de problemele interne. În opinia sa, perestroika 
nu putea descătușa economia planificată din chingile care o 
împiedicau să fie viabilă și performantă, accentuând frustrările 
populare, ceea ce creștea potenţialul unor izbucniri violente. 
Demnitarii sovietici, fie ei din aparatul birocratic de stat sau din 
partid, erau preocupaţi nu numai de aceste aspecte, colosul 
sovietic resimtind nevoia presantă de a se adapta lumii tehnolo- 
gice moderne, ceea ce urma să aibă impact, inevitabil, și în sec- 
torul militar, care putea fi astfel privat de o serie de resurse. 
Concluzia lui Matlock era că Uniunea Sovietică și-a declarat, 
asemeni unei corporaţii, „falimentul”.208 

Telegrama era împărțită în două parti distincte. Prima se 
concentra asupra aspectelor domestice din URSS, în timp ce a 
doua parte era dedicată previzionării activităţii internaţionale a 
Moscovei. 

În linii mari, ambele se mențineau în linia rapoartelor CIA 
deja prezentate anterior, de aceea nu vom mai insista asupra lor. 
Având avantajul de a fi la fata locului, Matlock sesizează însă 
ceea ce nu era la fel de evident pentru un expert aflat într-un bi- 
rou de la Washington - criza pe care o traversa sistemul sovietic 
nu afecta doar palierele politic, militar, economic si social, ci și pe 


208 A se vedea telegrama lui Jack Matlock către Departamentul de Stat, The 
Soviet Union over the Next Four Years, Ambasada SUA din Moscova, 3 
februarie 1989, National Security Archive, The George Washington 
University, Washington, DC, [p. 2]. La http://www2.gwu.edu/~nsarchiv/ 
NSAEBB/NSAEBB364/docs_am/1)%201989.02.03%20The%20Soviet%20 
Union%20over%20the%20Next%20Four%20Years.pdf, pagină accesată la 
26 februarie 2013. 

cel ideologic: „Tentativele anterioare de reformă au încercat să 
păstreze ideologia intactă și să modifice, simplu, modalitatea în 
care era aplicată. Aceasta a fost suficient pentru eliminarea as- 
pectelor celor mai evidente ale terorii staliniste, dar nu și pentru 
îmbunătățirea eficienței manageriale a economiei. Când 
Gorbaciov a venit inițial la putere, se părea că și el era înclinat 
spre ajustări superficiale în gestionarea economiei. Cu toate 
acestea, pe măsură ce programul său s-a dezvoltat, a început tot 
mai mult să confrunte baza ideologică a vechilor practici și să 
schimbe vechile prezumtii. Procesul a urmat mai multe căi. Unul 
a fost un atac generalizat la adresa stalinismului, care implicit - 
și uneori si explicit - nega că sistemul stalinist al monopolului de 
stat a reprezentat măcar o formă legitimă de socialism. Conco- 
mitent, a apărut o reabilitare graduală a gânditorilor marxiști, 
precum Buharin, cu intenţia evidentă de a oferi variante și inter- 
pretări mai agreabile ale principiilor marxiste. Lenin a rămas 
sacrosant, dar trimiterile sale la subiectele zilei au fost atât de 
variate, încât cercetătorul atent poate găsi un citat pentru a 
sprijini virtual orice idee. Leninismul, prin urmare, a devenit ceea 
ce actualii lideri doresc să fie, chiar dacă aceasta reclamă o 
transformare recunoscută a însuși marxismului. Printre punctele 
ideologice majore pe care reformatorii încearcă să le impună 
sunt: rolul fundamental al pieței în stabilirea valorii economice 
(nu prea mai vedem mult din teoria marxistă a muncii si valorii); 
importanţa creşterii iniţiativei private si eliberării creativităţii 
individuale; necesitatea unor stimulente economice mai 
puternice, nevoia trecerii de la controlul administrativ la cel 
economic (a se citi de piaţă) al vieţii economice si, dar nu în ulti- 
mul rând, o degradare a luptei de clasă într-o poziție subordo- 
nată interesului comun al umanității”.209 

Cu ale cuvinte, Matlock intuia că Moscova pasea pe drumul 
irevocabil al abandonării treptate a ideologiei marxist-leniniste, 
idee pe care puțini sovietologi din mediul academic ar fi fost 
dispuși s-o crediteze. 


209 Ibidem, [pp. 4-5]. 

De altfel, pentru a avea o perspectivă cât mai completă și mai 
nuanțată asupra desfășurărilor surprinzătoare si rapide care se 
petreceau în marele stat rival, administraţia Bush nu a ezitat să 
solicite consultanţă din partea savanților independenţi. În acest 
sens, Scowcroft a mandatat-o pe Condoleezza Rice (experta sa în 
probleme sovietice) să stabilească o listă cu universitari de top 
care se dedicaseră studierii Uniunii Sovietice și să organizeze o 
întrevedere cu aceștia. Întâlnirea experților cu președintele Bush 
a avut loc la 12 februarie 1989. Fuseseră convocați Adam Ulam 
(Universitatea Harvard), Marshall Goldman (Centrul pentru 
studii ruse - Wellesley si Harvard), Stephen Mayer, Robert 
Pfaltzgraff (Tufts) și Ed Hewett (Institutul Brookings). Dezbateri- 
le au avut un caracter colocvial, cu atât mai mult cu cât se desfă- 
surau în casa bunicului președintelui american, de la Walker's 
Point. 

Dialogul a abordat teme precum natura și profunzimea refor- 
melor din URSS, rolul lui Gorbaciov, efectele schimbărilor și reac- 
tiile posibile ale conservatorilor din partid sau KGB. Bineînţeles, 
au fost trecute în revistă și aspecte legate de politica externă a 
Moscovei, în relaţia cu Statele Unite, dar și cu statele din lagărul 
comunist. Dincolo de anumite puncte de vedere particulare si 
divergente, specialiștii au agreat că Uniunea Sovietică suferă o 
metamorfoză prin care se dorește „umanizarea” sa în interior si 
transformarea sa într-un membru mai rezonabil al comunității 
internaționale. Meritul îi aparținea lui Gorbaciov, care se identifi- 
case cu perestroika, dar cursul pe care îndreptase Moscova nu 
mai putea fi schimbat radical, chiar în ipoteza dispariţiei sale. A 
fost evocat, în acest context, riscul îndepărtării sale printr-o 
lovitură de stat instrumentată de conservatori. În discuţie au mai 
fost aduse evoluţiile din Europa Răsăriteană, unele state din 
zonă părând dispuse să renunţe la dictatura partidului unic. 
Aceasta ar fi putut alimenta sentimentele anti-sovietice ale 
populaţiei, punând Uniunea Sovietică în fata dilemei de a alege 
între intervenţia militară, cu rezultate de imagine și de prestigiu 
catastrofale, şi renunţarea la controlul sferei sale de influență. În 
plus, schimbările pozitive din tarile-satelit puteau influența 

Moscova însăși, impulsionând republicile sovietice să pretindă 
autonomie. Concluzia a fost că, pe acest fond de vulnerabilitate a 
sovieticilor, Statele Unite trebuie să evite să stârnească 
aprehensiunea traditionalistilor, care ar putea fi tentaţi să revină 
la practicile stalinisto-brejneviste.210 Nu a fost singura discuţie 
de acest fel, altele desfășurându-se la Casa Alba.211 

Chiar dacă relaţiile americano-sovietice păreau în impas prin 
simpla întârziere a clarificării politicii establishment-ului de la 
Washington fata de Moscova, contactele bilaterale au continuat 
la nivel neoficial. La mijlocul lunii ianuarie, fostul secretar de Stat 
Henry Kissinger a călătorit în URSS, ca reprezentant al Comisiei 
Trilaterale, dar având acordul administraţiei americane.212 La 18 
ianuarie, Kissinger s-a întâlnit cu Gorbaciov, căruia i-a înmânat o 
scrisoare semnată de Bush. Președintele american afirma că 
intenționează să continue progresele din vremea lui Reagan. În 
mod surprinzător, el îl anunţa pe liderul sovietic despre faptul că 
are nevoie de timp pentru a-și decanta poziția si analiza optiu- 
nile.213 Kissinger mai avea un mesaj la fel de frapant. El propu- 
nea ca Moscova să se angajeze că nu va face uz de forță pentru a 
reprima procesul de liberalizare din Europa satelizată, iar, în 
schimb, Occidentul promitea să nu profite de pe urma schim- 
bărilor din regiune pentru a afecta interesele sovietice.214 În 
acest sens, echipe de oficiali americani și sovietici urmau să 
înceapă un „dialog politic” secret care să favorizeze desfășurarea 
evenimentelor din Europa Răsăriteană într-un mod ordonat, evi- 
tându-se instabilitatea sau chiar „exploziile politice”.215 Ulterior, 
Gorbaciov a informat Biroul Politic despre faptul că i se oferise, 


210 Michael R. Beschloss, Strobe Talbott, op. cit., pp. 34-36. 

211 Victor Sebestyen, op. cit., p. 249. 

212 Mark Kramer, The Demise of the Soviet Bloc, în Vladimir Tismăneanu și 
Bogdan C. Iacob (eds.), „The End and the Beginning: The Revolutions of 
1989 and the Resurgence of History”, Budapest, Central European 
University Press, 2012, p. 207. 

prin Kissinger, „un condominium sovieto-american în Europa”.216 
Gorbaciov i-a răspuns lui Kissinger, aparent neintrigat, că ideea 
merita să fie urmărită.217 

La Washington, Bush, Scowcroft și Baker erau nerăbdători să 
treacă la revizuirea relaţiilor cu Moscova. Dar studiul așteptat a 
întârziat mai mult decât era prevăzut inițial. „Am primit 
prostii”, scria, cu vădită frustrare, Baker.218 

Pentru ca lucrurile să se complice si mai mult, în aprilie, CIA a 
elaborat Estimarea Națională de Securitate („National 
Intelligence Estimate - NIE”) 11-4-89, Politica sovietică față de 
Occident: Provocarea lui Gorbaciov. De regulă, un astfel de docu- 
ment nu se limitează la simpla descriere a situației, având 
ambiția de a încerca să anticipeze cum se va dezvolta ea. Acest 
tip de material reprezintă „cea mai competentă evaluare cu pri- 
vire la un anumit subiect a comunității americane de informa- 
ţii”219 În mod normal, NIE include punctele de vedere ale tuturor 
agențiilor, căutându-se consensul. Când divergentele sunt prea 
mari, eventuala „opinie separată” este exprimată într-o „notă de 
subsol”.220 Din acest punct de vedere, NIE 11-4-89 frapează, 
pentru că integra o secțiune distinctă cu titlul „Dezacorduri”. 

Pe scurt, unii analiști percepeau schimbările politice din Uni- 
unea Sovietică ca fiind în mare măsură tactice, motivate de ne- 
voia de respiro a Moscovei în încleștarea globală. Ei considerau 
că imperativele ideologice ale marxism-leninismului și ostilitatea 
Kremlinului față de țările capitaliste erau de durată și subliniau 
că, în trecut, tentativele sovietice de reformă au eșuat, iar 
perioadele de „destindere” s-au dovedit tranzitorii. Alţi analiști 
credeau, dimpotrivă, că politica lui Gorbaciov reflecta o regân- 
dire fundamentală a intereselor sovietice. Ei susțineau că prin- 
cipii ideologice fundamentale ale marxism-leninismului, precum 
lupta de clasă și conflictul ineluctabil dintre lagărul comunist și 


216 Ibidem, p. 208. 

217 Michael R. Beschloss, Strobe Talbott, op. cit., p. 27. 

cel capitalist, se aflau în plin proces de revizuire. Aceștia consi- 
derau că retragerea Armatei Roșii din Afganistan și evoluţiile din 
Europa Răsăriteană indicau o schimbare istorică în definirea, de 
către sovietici, a interesului national.221 

Experții au convenit totuși că procesul declanșat de 
Gorbaciov crea noi oportunități pentru Occident, în atingerea 
unor obiective precum:reducerea puterii militare sovietice pe 
Bătrânul Continent, erodarea hegemoniei sovietice în Europa 
Răsăriteană, diminuarea sprijinului sovietic pentru radicalii de 
stânga din Lumea a Treia sau extinderea libertăţilor individuale 
în Uniunea Sovietică însăși.222 

lată opinia, succintă și relativ recentă, a lui Victor Sebestyen 
despre această estimare: „După multe analize - deoarece prese- 
dintele nu considera documentul suficient de inventiv -, 
Condoleezza Rice a primit, în sfârșit, misiunea de a elabora 
politica administraţiei Bush cu privire la Uniunea Sovietică și 
Europa Centrală. Documentul strict secret National Intelligence 
Estimate II-4-89 (sic!, n.n.) era mult mai bine scris si cu o atitu- 
dine mult mai pozitivă fata de reformele din URSS. «Cel mai pro- 
babil, folosirea de către Uniunea Sovietică a puterii militare ca 
pârghie în relaţiile externe va fi redusă și mai mult», se spunea în 
document. «Procesul inițiat de Gorbaciov... va duce la schimbări 
de durată în comportamentul sovieticilor». Însă concluzia finală 
era tipică pentru Bush. Imperiul sovietic se va prabusi de la sine. 
America nu trebuie să facă nimic pentru a grăbi acest proces. A 
decis, cu precauţie, să aştepte si să vadă”.223 

Textul citat este nefericit scris si poate crea confuzii. În pri- 
mul rând, cititorul poate înțelege că NIE 11-4-89 a fost conceput 
de către Condoleezza Rice.224 În al doilea rând, nu se spune clar 


221 NIE 11-4-89, Soviet Policy Toward the West: The Gorbachev Challenge, 
April 1989, în Benjamin B. Fischer, op. cit., p. 231. 

222 [bidem, p. 252. 

223 Victor Sebestyen, op. cit., p. 252. 

224 În National Intelligence Estimate II-4-89, Condoleezza Rice, consilierul 
pentru probleme sovietice al lui Brent Scowcroft, avea să scrie «Cel mai 
probabil, folosirea de către Uniunea Sovietică a puterii militare ca pârghie 

că este vorba despre două documente: NIE 11-4-89 şi Directivele 
de Securitate Naţională (NSD-23). Despre primul, din care si 
citeaza225, afirmă autorul că „era mult mai bine scris”, în vreme 
ce critica sa se referă la NSD-23. 

De fapt, Scowcroft i-a desemnat pe Robert Blackwill și 
Condoleezza Rice responsabili de articularea noii politici ameri- 
cane fata de URSS.226 Documentul secret — Directive de Securitate 
Naţională (NSD-23) - a fost definitivat tot în aprilie 1989. 
Concluzia principală a materialului era că, date fiind schimbările 
din Uniunea Sovietică, „s-ar putea să avem posibilitatea să 
trecem dincolo de politica de îngrădire spre o politică a SUA care 
să promoveze activ integrarea Uniunii Sovietice în sistemul 
international actual”.227 Dar colaborarea cu Moscova nu era de la 
sine înțeleasă, ci condiționată. Kremlinul trebuia să-și demons- 
treze bunele intenţii, trecând de la fapte la vorbe. Între altele, 
Uniunea Sovietică trebuia să renunţe la „doctrina Brejnev”, si să- 
şi reafirme adeziunea la principiile Cartei ONU, mai ales să se 
abțină de la folosirea forţei si ameninţarea cu forța împotriva 
independenței și integrităţii teritoriale a oricărui stat.228 Un 
pasaj făcea trimitere la Gorbaciov, chiar dacă acesta nu era 
menționat explicit. Este interesant că eventualele relații de 
cooperare dintre SUA si URSS nu erau intuitu personae („având 
în vedere persoana”, lat.): „Politica noastră nu este concepută 
pentru a ajuta un anumit conducător sau o anumită echipă con- 
ducătoare din Uniunea Sovietică. Urmărim, în schimb, modificări 


în relaţiile externe va fi redusă și mai mult. Procesul inițiat de Gorbaciov... 
va duce la schimbări de durată în comportamentul sovieticilor»”. 
Constantin Corneanu, op. cit., p. 150, nota nr. 124. 

225 A se vedea, spre comparație, NIE 11-4-89, Soviet Policy Toward the West: 
The Gorbachev Challenge, April 1989, în Benjamin B. Fischer, op. cit., p. 234 

fundamentale în structura militară sovietică, instituţiile și 
practicile care pot fi inversate numai prin costuri mari pentru 
Uniunea Sovietică, din punct de vedere economic și politic”. 
Acestea erau principalele limite ale documentului. În primul 
rând, americanii declarau că sprijină perestroika, iar nu pe 
Gorbaciov. Ulterior, Bush a fost nevoit să admită că „[...] omul 
ăsta (Gorbaciov, n.n.) e perestroika”22% În al doilea rand, desfasu- 
rările din unele state-satelit, erau deja spectaculoase, făcând 
studiul invocat să pară depășit. 

Directivele de Securitate Naţională (NSD-23) au fost aprobate 
formal de Bush abia la 22 septembrie 1989, dar preşedintele 
american a început, în luna mai, să introducă în discursurile sale 
idei și chiar fragmente din acest document: „Ne apropiem de 
încheierea unei lupte postbelice istorice între două viziuni: una a 
tiraniei și conflictului și una a democraţiei și libertăţii... Scopul 
nostru este îndrăzneţ, mai ambițios decât oricare altul pe care 
predecesorii mei l-ar fi crezut posibil... Este timpul pentru a trece 
dincolo de îngrădire la o nouă politică pentru anii 1990 - una 
care recunoaște întregul evantai de schimbări care au loc în 
întreaga lume și în Uniunea Sovietică”. Scopul SUA tintea, a 
adăugat Bush, „mai departe de simpla îngrădire a expansionis- 
mului sovietic. Urmărim integrarea Uniunii Sovietice în comuni- 
tatea națiunilor”.230 

Noua atitudine americană părea mai agresivă, dar și mai 
nehotărâtă fata de cea din perioada Reagan. Pe de o parte, sovie- 
ticii erau nelamuriti si nemulţumiţi, iar pe de altă parte adminis- 
trația de la Washington se afla în urma realitatilor din Europa 
Răsăriteană. 

Astfel, încă din aprilie, Gorbaciov i-a mărturisit premierului 
britanic Margareth Thatcher, cu prilejul unei scurte vizite la 
Londra, că era „furios” pe americani care minează cooperarea bi- 
laterală: „De ce unui președinte care a făcut parte din administra- 
tia anterioară îi ia atâta timp să-și stabilească propria abordare?” 


229 Michael R. Beschloss, Strobe Talbott, op. cit., p. 123. 
230 Melvyn P. Leffler, op. cit., p. 426. 

- a întrebat Gorbaciov. „Nu se întâmplă nimic... doar hdrtuiri mes- 
chine. Întreaga situaţie e de netolerat” - a adăugat el.231 Thatcher 
s-a simţit nevoită să-i dea dreptate și l-a sfătuit să aibă răbdare. 
După încheierea întrevederii, ea i-a scris chiar lui Bush despre 
temerile lui Gorbaciov. Cu șase săptămâni în urmă, ea îl sfătuise 
pe Baker să nu mai lase lucrurile să stagneze: „Nu lăsați terenul 
necultivat'.232 

Până și presa americană critica lipsa de inițiativă a presedin- 
telui Bush. La 21 mai 1989, un editorial din The New York Times 
începea cu următorul paragraf: „Imaginaţi-vă că o navă extrate- 
restră s-ar apropia de pământ si ar transmite un mesaj: «Duceti- 
mă la conducătorul vostru». Cine ar fi acela? Fără îndoială, Mihail 
Sergheevici Gorbaciov'233 Restul articolului scotea în evidenţă, 
prin comparaţie cu activitatea prodigioasă a liderului sovietic, 
apatia omologului său american. Bush a citit cu amărăciune 
acest text, care-i reproşa că pierde teren in fata lui Gorbaciov, 
mult mai prezent în atenția mass-media si a opiniei publice, la 
nivel mondial.234 

Dincolo de materialele de presă sau de analizele, mai mult 
sau mai puţin inspirate, furnizate de experţi sau de instituţiile 
abilitate, evoluţiile spectaculoase apărute pe parcursul anului 
1989, în unele state din Europa Centrală și Răsăriteană, indicau 
faptul că retorica lui Gorbaciov nu reprezenta doar o tentativă de 
seducere a Occidentului, după cum se temuse inițial preşedintele 
Bush. 

La nivel discursiv, liderul sovietic se lepădase, încă din noiem- 
brie 1986, de „doctrina Brejnev”. El și-a făcut cunoscută poziţia 
chiar în cadrul unei reuniuni a CAER, afirmând că „independența 
fiecărui partid, dreptul său de a lua decizii suverane asupra 
problemelor dezvoltării din fiecare tara, responsabilitatea sa fata 


231 Victor Sebestyen, op. cit., p. 251. 

232 Ibidem, p. 252. 

233 Take Me to Your Leader, în „The New York Times”, 21 mai 1989, la 
http://www.nytimes.com/1989/05/21/opinion/take-me-to-your- 
leader.html, pagină accesată la 15 ianuarie 2014. 

234 Michael R. Beschloss, Strobe Talbott, op. cit., p. 99. 

de propriul popor” sunt principii fundamentale ale relaţiilor 
dintre statele socialiste.235 Într-un discurs ținut la Praga, în 
aprilie 1987, secretarul general al PCUS a repetat practic aceeași 
fraza.236 La 28 iunie 1988, într-o cuvântare adresată participan- 
tilor la cea de-a XIX-a Conferinţă a PCUS, Gorbaciov a reluat, inca 
mai apăsat, aceeași idee: „[...] Impunerea dinafară - prin orice 
mijloace, nemaivorbind de mijloace militare - a unei structuri 
sociale, a unui mod de viață sau a unei politici face parte din ar- 
senalul periculos al anilor trecuţi. Suveranitatea si independenţa, 
drepturile egale și neamestecul devin norme recunoscute ale 
relațiilor internaționale”.237 Pentru a mai da un singur exemplu, 
la 7 decembrie 1988, Gorbaciov a reiterat mesajul, vorbind la Or- 
ganizatia Naţiunilor Unite: „Pentru noi este de asemenea limpede 
că principiul liberei opțiuni devine neapărat necesar. A nu recu- 
noaște aceasta ar avea consecințe grele pentru lumea întreagă. 
Semnul cel mai vizibil este varietatea tot mai mare a modelelor de 
dezvoltare a diferitelor țări. Faptul că diversitatea se impune de la 
sine în lume face inutile încercările de a supraveghea de sus ţările 
din jur, impunându-le un model de «democrație». Fără a mai 
aminti că valorile democratice își pierd adesea foarte repede 
meritele, atunci când sunt «exportate». Parcurgerea unei etape noi 
cere eliberarea de ideologie a relaţiilor internationale. Nu 
renuntdm la convingerile noastre, la filosofia si tradiţiile noastre, 
nu cerem nimănui să le renege pe ale sale’?38 Noua abordare 
sovietică a primit numele de „doctrina Sinatra” (aluzie la celebra 
melodie a lui Frank Sinatra, My Way), după expresia folosită, la 


235 Adrian Pop, op. cit., p. 203. 

236 Gorbaciov: „Independenţa fiecărui partid, responsabilitatea sa fata de 
propriul popor și dreptul său de a rezolva problemele dezvoltării din 
fiecare tara într-o manieră suverană - acestea sunt principii incontestabile 
pentru noi”. A se vedea F. Stephen Larrabee, The New Soviet Approach to 
Europe, în „Proceedings of the Academy of Political Science”, vol. 38, nr. 1 
(The New Europe: Revolution in East-West Relations), 1991, p. 7. 

237 Adrian Pop, op. cit., p. 203. 

238 Mihail Sergheevici Gorbaciov, op. cit, pp. 568-569. Idem, Memorii, 
Bucureşti, Nemira, 1994, pp. 213-214. 

25 octombrie 1989, de către Ghenadi Gherasimov, purtătorul de 
cuvânt al Ministerului sovietic de Externe.239 

Inspirate și impulsionate de perestroika si de „noua gândire”, 
unele partide comuniste din statele-satelit initiasera reforme 
surprinzătoare. În Polonia, din ianuarie 1989, Solidaritatea a 
redevenit un partener de discuţii al Partidului Muncitoresc Unit 
Polonez (comunist), condus din octombrie 1981 de generalul 
Wojciech Jaruzelski. La negocieri a fost cooptată si Biserica. În 
cadrul acestei „Mese Rotunde”, în aprilie, s-a convenit, printr-un 
acord politic, reorganizarea Guvernului și Parlamentului, organi- 
zarea de alegeri libere și dreptul opoziției de a avea candidaţi 
proprii, dar şi de a avea acces liber la mijloacele de informare în 
masă. La alegerile din iunie 1989, PMUP a pierdut practic 
alegerile, dar și monopolul puterii.240 

În Ungaria, lucrurile urmau un curs similar. La mijlocul lunii 
februarie 1989, Comitetul Central al Partidului Muncitoresc So- 
cialist Ungar (comunist) accepta principiul tranziției spre multi- 
partitism. Karoly Grósz, liderul partidului, declara același lucru 
la 19 mai 1989. În iunie, puterea si opoziţia reuseau să se pună 
de acord în privința organizării de alegeri libere în 1990.241 

Americanii au înţeles că se află în fata unei oportunități 
istorice. „Obiectivul nostru principal ar trebui să fie să încer- 
căm să îndepărtăm bocancul militar al Kremlinului de pe 
gâtul est-europenilor’, aprecia Scowcroft. Şi Bush se gândea că 
exista şansa reală de a pune capăt divizării Europei și de a crea 
un continent unit bazat pe valorile occidentale.2+2 Scoaterea 
statelor-satelit de sub dominaţia Moscovei reprezenta mai mult 
decât un scop în sine, era un mijloc de a reduce puterea și forța 
de atracţie internaţională a Uniunii Sovietice. 


239 Depeşă Reuters: „Sinatra Doctrine” at Work in Warsaw Pact, Soviet Says, 
25 octombrie 1989. 

240 Joan Scurtu, Revoluţia Română din 1989 în context international, 
București, Editura Redactiei Publicatiilor pentru Străinătate, 2009, pp. 86- 
87. 

241 Ibidem, p. 88. Vezi si Jean-Frangois Soulet, Istoria comparată a statelor 
comuniste din 1945 până în zilele noastre, laşi, Polirom, 1998, p. 314. 

242 Melvyn P. Leffler, op. cit., p. 428. 

Dar liberalizarea nu era un proces ireversibil. Americanii au 
putut înțelege acest lucru urmărind ce se întâmpla în China, 
unde, la 4 iunie 1989, mişcarea pentru democraţie era strivită 
sub senilele tancurilor, peste 3000 de manifestanți fiind uciși. 
Începând din 1979, comuniştii chinezi trecuseră la o deschidere 
prudentă față de Occident şi la reforme economice, care nu 
fuseseră însă însoţite de o relaxare în plan politic. În 1986, Hu 
Yaobang, liderul partidului, a cerut demisia retrogradului aparat 
de conducere, ceea ce l-a costat propria poziţie. El a decedat la 
15 aprilie 1989, demonstrațiile de doliu transformându-se, la 
Beijing, în unele de protest fata de guvernanti. Aflat în prima sa 
vizită în China, Gorbaciov a nimerit în plin tumult protestatar. „În 
Uniunea Sovietică, ei îl au pe Gorbaciov. În China, noi pe cine 
avem?” - se putea citi pe o pancartă. Tulburările au continuat 
mult după plecarea liderului sovietic, fiind nevoie de intervenţia 
brutală a armatei pentru înăbușirea manifestatiilor din Piaţa 
Tiananmen.24%3 

Pe acest fundal dramatic, în iulie 1989 Bush a efectuat un 
turneu oficial în Polonia și Ungaria, unde s-a întâlnit atât cu diri- 
guitorii comuniști, cât și cu reprezentanții de seamă ai opoziţiei 
democratice. Astfel, a putut să constate, la fata locului, cat de 
mare a fost impactul politicii lui Gorbaciov în aceste state. Toc- 
mai de aceea, și pentru a nu-l antagoniza pe liderul sovietic, pre- 
şedintele american le-a atras atenţia celor care-i concepeau dis- 
cursurile să fie temperati: „Indiferent cum ar fi privită această vi- 
zită, nu trebuie să pară un tur de onoare al învingătorului; nu am 
de gând să mă plimb bătându-mă cu pumnul în piept”. Dintr-o 
dată, Bush a simţit nevoia să menajeze susceptibilitatile Krem- 
linului: „Nu vreau să fac nimic pentru a le îngreuna vieţile lui Gor- 
baciov si ale celorlalți... Nu vreau să-i scot ochii lui Gorbaciov”.244 
După cum remarca Raymond L. Garthoff, Bush a înțeles cu 
această ocazie că trebuie să încurajeze alături de Moscova 
procesul de liberalizare, iar nu împotriva ei. Mai mult, încă 


243 John Lewis Gaddis, op. cit., p. 311. 
244 Michael R. Beschloss, Strobe Talbott, op. cit., p. 113. 

înainte de a reveni pe pământ american, el a decis că venise 
timpul pentru o întâlnire cu Gorbaciov, căruia i-a transmis o 
scrisoare în acest sens2%5, desi unii dintre colaboratorii săi, 
precum Scowcroft, rămâneau reticenţi.2+6 Bush a ţinut să le inde- 
părteze rezervele: „Este mai bine să stăm de vorbă fata în față, 
decât să ne trimitem scrisori, discursuri și propuneri de la unul la 
altul. Vreau să-l văd de aproape, să am posibilitatea să-i citesc 
gândurile (subl.n.) și să am siguranța că m-a înţeles și el pe mine 
corect”.2+7 Când dorinţa i s-a împlinit, Bush a recunoscut chiar în 
fata lui Gorbaciov că, propunându-i o întrevedere, făcuse o coti- 
tură de 1802 fata de poziţia sa anterioara.248 

Dar, până la preconizată întâlnire bilaterală la vârf, comu- 
nitatea americană de informaţii a continuat să monitorizeze cu 
atenţie situaţia din URSS si să elaboreze estimări. Un rezultat 
relevant al acestui efort îl reprezintă raportul conceput, în 
septembrie 1989, de Oficiul CIA pentru Analize Sovietice (SOVA). 
Intitulat Ruleta internă a lui Gorbaciov și instabilitatea în URSS, 
textul purta semnătura lui Grey Hodnett, senior analist. Ceea ce 
surprinde este lipsa de menajamente cu care era criticat condu- 
cătorul sovietic. Spre exemplificare, se susținea că multe dintre 
dificultăţile cărora Gorbaciov trebuia să le facă fata nu erau atât 
o moștenire a trecutului brejnevist, ci efectele propriilor tenta- 
tive de reformare. Potrivit lui Hodnett, lipsa de armonizare între 
politica de Glasnost (transparenţă) si Perestroika (restructurare) 
nu făcea decât să sporească tensiunile existente deja în Uniunea 


245 Ibidem, p. 124. Bush: „Daţi-mi voie să intru rapid în subiectul acestei 
scrisori. Aș dori foarte mult să stau de vorbă cu dumneavoastră, dacă vă 
surâde această idee. Vreau să fac acest lucru fără miile de asistenţi care 
privesc peste umărul nostru, fără informaţiile omniprezente și, evident, fără 
presa care să strige la noi din cinci în cinci minute «cine câștigă?», «la ce 
înțelegeri s-a ajuns?» sau «întâlnirea noastră a fost un success sau un 
esec?»” 

246 Raymond L. Garthoff, The Great Transition. American-Soviet Relations 
and the End of the Cold War, Washington, DC, The Brookings Institution, 
1994, p. 381. 

247 Michael R. Beschloss, Strobe Talbott, op. cit., p. 123. 

248 Mihail Gorbaciov, Memorii, p. 79. 

Sovietică. Astfel, transparența crea, în rândul populaţiei, un prag 
de așteptare ridicat, oamenii nutrind speranţa îmbunătățirii 
nivelului de trai și o relaxare generală a societăţii, promisiuni pe 
care restructurarea nu le putea onora curând. Această cezură 
între aspirație si realitate era evidentă nu numai în domeniul 
economic, ci si în cel politic sau chiar în chestiunea nationali- 
tatilor din Uniunea Sovietică, generând instabilitate în viitorul 
previzibil: „Șansele ca Gorbaciov să depășească cu succes dilemele 
(multe provocate de el însuși) cu care se confruntă sunt, pe termen 
lung, îndoielnice în cel mai bun caz”.249 Erau inerente manifestări 
fatise ale nemulțumirilor populare, mergând până la revoltă. 
Hodnett aprecia că liderul de la Kremlin, chiar daca ar fi răspuns 
provocărilor prin măsuri dure, nu ar fi fost capabil să utilizeze 
forța brută, preferând mai degrabă să-și dea demisia decât să 
impună legea marţială. Pericolul putea veni de la oponenții săi: 
„Cursul spre liberalizare si disolutie imperială este perceput ca 
un pericol evident si prezent de către unii membri ai elitei poli- 
tice sovietice, care sunt șocați de ceea ce consideră o distrugere a 
disciplinei sociale și o pierdere de control a regimului. Anxieta- 
tea, teama si mânia se pot cristaliza într-o tentativă de lovitură 
de stat, îndepărtare legală sau chiar asasinat”.25° Conflicte in- 
teretnice puteau izbucni în regiunea baltică, Caucaz, Moldova so- 
vietică, sau chiar Ucraina. În plus, pretenţiile balticilor de a-şi do- 
bândi autonomia făceau inevitabilă încordarea legăturilor cu 
Moscova. 

Un document mai important si mai relevant este însă 
Estimarea Consiliului National de Informații - Sistemul sovietic în 
criză: perspective pentru următorii doi ani, din noiembrie 1989. 

Raportul debuta cu „Aprecieri-cheie”, practic o sinteză a 
ideilor care urmau să fie dezvoltate, pe larg, în cuprinsul său. 

Încă de la început, se aprecia că Uniunea Sovietică nu 
dispunea de capacitatea de a depăși, în perioada următorilor doi 


249 A se vedea Central Intelligence Agency, Office of Soviet Analysis, SOV 89- 
10077, Gorbachev's Domestic Gambles and Instability in the USSR, 
septembrie 1989, in Benjamin B. Fischer, op. cit., p. 47. 

250 Ibidem, p. 46 

ani, criza cu care se confrunta, aceasta având chiar potenţialul de 
„a ameninţa viabilitatea sistemului”. În acest sens, două aspecte 
retineau mai ales atenţia specialiștilor americani: în primul rând, 
ei subliniau că URSS era măcinată de tensiuni etnice care tindeau 
să se agraveze; în al doilea rând, afirmau că nu se întrevedea o 
rezolvare a gravelor probleme ale economiei sovietice. Dincolo 
de acest tablou sumbru, se considera însă că Gorbaciov deţinea o 
poziție relativ sigură, ceea ce i-ar fi permis să încerce măsuri mai 
radicale pentru redresarea situaţiei. Plecând de la aceste premi- 
se, analiștii conturau două posibile scenarii de evoluţie. Potrivit 
primului, era anticipată continuarea și amplificarea liniei refor- 
miste initiate de liderul de la Kremlin, cu efecte totuși limitate si 
modeste. Celălalt scenariu, creditat de înșiși cei care l-au elabo- 
rat ca având perspective reduse de a deveni realitate, descria un 
viitor mai pesimist în care regimul și statul nu mai puteau fi sal- 
vate decât prin folosirea brută a forței, pe fondul unor eventuale 
revolte populare si al tensiunilor dintre baltici si Moscova.251 

Este interesant că directorul adjunct pentru informaţii al CIA 
a simţit nevoia de a veni cu propriile nuanţe, realizând o „opinie 
separată”, semnalată ca atare în text: 

„Presupunând că Gorbaciov păstrează puterea si se abtine de 
la recurgerea la represiune, este probabil ca următorii doi ani să 
aducă un avans semnificativ spre un sistem democratic pluralist 
(subl.n.) - deși haotic, acompaniat de un grad mai înalt de 
instabilitate politică, de mișcări sociale și de conflicte interetnice 
decât cel considerat posibil de către prezenta evaluare. În aceste 
circumstanţe, credem că există o probabilitate importantă ca, în 
timpul perioadei avute în vedere, Gorbaciov să piardă treptat 
controlul evenimentelor. Puterea politică personală pe care a 
acumulat-o este posibil să se erodeze, iar poziția sa politică să fie 
sever testată. Esenţa crizei sovietice este că nici sistemul politic pe 
care Gorbaciov încearcă să îl schimbe, nici sistemul emergent pe 


251 A se vedea CIA, National Intelligence Estimate (NIE) 11-18-89, November 
1989, The Soviet System in Crisis: Prospects for the Next Two Years, în 
Benjamin B. Fischer, op. cit., p. 53. 

care îl clădește nu sunt potrivite pentru a răspunde efectiv noilor 
cereri populare masive și adâncirii crizei economice'/252 

Trebuie spus că, pe lângă scenariile principale, anunțate încă 
din introducere, în raport mai erau evocate alte trei. Astfel, putea 
fi imaginată „o poveste de succes”, potrivit căreia economia 
sovietică ar fi fost revitalizată, partidul comunist ar fi devenit 
mai deschis, acceptând să tolereze si să colaboreze cu forte 
politice din afara sa, în sensul unei tranzitii democratice, în 
paralel cu îndeplinirea doleantelor popoarelor din Uniunea 
Sovietică referitoare la o autonomie sporită. Nu era exclusă nici 
„revenirea la neostalinism”, în ipoteza în care Gorbaciov ar fi fost 
înlăturat printr-o lovitură de palat de către conservatori, care ar 
fi iniţiat, cu sprijinul armatei, o nouă perioadă de represiuni, 
acţiune care nu era însă de natură să rezolve criza de sistem. În 
sfârşit, o altă variantă invoca „revoluţia socială”: 

„La celălalt capăt al spectrului, concesiile lui Gorbaciov fata de 
populație, slăbirea severă a tuturor instituţiilor majore ale regi- 
mului si incompetenta în administrarea economiei ar putea să-l 
facă să piardă controlul situaţiei. Violenţa etnică, revendicările 
separatiste, provocările tot mai puternice la adresa conducerii 
Partidului Comunist și deteriorarea catastrofală a economiei pot 
declanșa o instabilitate generalizată si, poate, o revoluție socială. 
Aceasta poate include detașarea multor republici neruse si o 
perioadă prelungită de război civil':253 

Pot părea astăzi, privite retrospectiv, aceste încercări ale 
experților americani de a schiţa viitoruri alternative, eşuate sau 
insuficiente? Este adevărat că, în raport, nu există nicio frază de 
tipul „estimăm posibilă destrămarea Uniunii Sovietice în urmă- 
torii doi ani”. Dar nu este mai putin adevărat că, dacă suprapu- 
nem toate scenariile de mai sus, imaginea de ansamblu este cea 
a unei Uniuni Sovietice evoluând spre colaps. Dacă sunt luate în 
calcul doar trimiterile la trecerea Moscovei spre un sistem 
democratic multipartid sau la ruperea unor republici de centru, 


252 Ibidem, p. 55. 
253 Ibidem, p. 64. 

atunci devine evident că analiștii de la Washington aveau perc- 
eptia precaritatii extreme în care se găsește principalul lor 
inamic. Pentru ei era evident că Moscova traversa o criză 
profundă, nu doar economică, ci de sistem și că aceasta îi poate fi 
fatală. Până şi „povestea de succes” admitea nu întărirea URSS, ci 
transformarea acesteia într-o societate pluralistă. 

Dar, dacă furnizorii de informaţii și analiză nu pot fi acuzaţi 
că nu au descifrat corect sensul desfășurărilor din Uniunea 
Sovietică, care a fost impactul activităţii lor asupra decidentilor 
politici americani? A fost documentul cunoscut și dezbătut la 
vârful puterii americane? Pentru a răspunde acestor întrebări, 
există - din fericire - mărturii utile: 

„Bush a studiat (subl.n.), de asemenea, un document de cea 
mai înaltă importanță: Evaluările Informaţiilor Naţionale (NIE) 
pregătit sub conducerea lui Robert Blackwill, care fusese 
însărcinat cu redactarea informărilor CIA pe parcursul celor trei 
vizite ale lui Bush la Moscova, în calitate de vicepreședinte. În 
momentul de faţă, Blackwill era Ofiţer al Informaţiilor Nationale 
pentru Uniunea Sovietică. Purtând ştampila SECRET și intitulat 
Aprecieri cheie (Sic! în realitate, după cum am văzut, titlul era 
Sistemul sovietic în criză: perspective pentru următorii doi ani, 
n.n.), documentul lui Blackwill prezicea că dilema economică va 
face din anii 1990-1991 perioada cea mai tumultoasă din istoria 
sovietică'!254 

Aceleași surse dezvăluie și aspecte din culisele elaborării 
documentului. Astfel, viziunea temperată a lui Robert Blackwill 
privind reformele lui Gorbaciov nu era unanim împărtășită în 
interiorul colectivului de experți americani. Unii dintre colegii 
săi de la SOVA, printre care se număra si Grey Hodnett, erau de 
părere că liderul sovietic risca să scape haturile din mână, impa- 
sul economic putând genera unde de șoc la nivel social, mergând 
până la izbucnirea unei revoluţii, ceea ce ar fi oferit un pretext 
liniei dure din partid pentru a se impune. Nu erau uitate nici 
frictiunile dintre Ţările Baltice si Moscova, care erau susceptibile 


254 Michael R. Beschloss, Strobe Talbott, op. cit., p. 182. 

să degenereze, ducând la abandonarea Uniunii de către repu- 
blici. În cele din urmă, tentatia specialiștilor de a acoperi toate 
cursurile probabile de acţiune ale Moscovei s-a materializat, cu 
acordul directorului CIA, William Webster, prin inserarea 
„opiniei separate” în raportul final.255 

Rezumând și simplificând cele expuse, dincolo de nume- 
roasele variante, se conturau două scenarii opuse: conform celui 
optimist Gorbaciov va reuși să păstreze cursul, continuând 
reformele; conform celui pesimist Uniunea Sovietică avea să 
cunoască un nou regim dur, „ortodox”. 

În funcţie de aceste reprezentări antagonice, americanii 
aveau să articuleze și previziunile privind atitudinea Moscovei în 
planul relaţiilor internaţionale. Dacă liderul sovietic păstra pu- 
terea, era de aşteptat să rămână absorbit de chestiunile interne, 
mentinandu-se adeptul unei destinderi Est-Vest. Gorbaciov ar fi 
fost interesat de adoptarea unui acord referitor la controlul 
armamentelor, ar fi dorit îmbunătăţirea legăturilor cu SUA și 
Europa Occidentală, ar fi fost dispus să tolereze schimbările din 
Europa Răsăriteană, chiar dacă astfel ar fi fost subminată influ- 
enta sovietică, și ar fi redus angajamentele militare fata de Lu- 
mea a Treia. Prin urmare, ar fi transformat Moscova într-un 
actor credibil. Dimpotrivă, în ipoteza revenirii la stalinism, se 
reintra în logica Războiului Rece.256 

Trebuie menţionat, în acest context, si modul în care erau 
percepute statele-satelit ale Moscovei: 

„Transformările radicale în curs din Europa Răsăriteană vor 
avea probabil un impact major asupra destinului procesului de 
perestroika în URSS. Atâta vreme cât violența domestică genera- 
lizată este evitată, antisovietismul ţinut în șah și apartenenţa la 
Pactul de la Varşovia menținută, Gorbaciov pare dispus să tolere- 
ze aproape orice schimbare politică în țările est-europene - in- 
clusiv abandonarea partidelor comuniste (subl.n.). O conti- 
nuare a unor asemenea reforme fundamentale în Europa Răsări- 


255 Ibidem, p. 183. 
256 CIA, op. cit., p. 79. 

teană va întări trendul spre reforme încă mai radicale în Uniunea 
Sovietică. Deşi miza este mai mare acasă, disponibilitatea lui 
Gorbaciov de a accepta sisteme pluripartide în Europa 
Răsăriteană va face în timp mult mai dificil pentru el să respingă 
o asemenea direcție in URSS”.257 

După cum am reliefat deja, percepţia unui actor internaţional 
asupra altuia include și interesul. Plecând de la aceste scenarii, 
Washingtonul nu și-a propus să treacă, prin diverse mijloace, la 
încurajarea tensiunilor interetnice în Uniunea Sovietică, de pildă, 
sau la activizarea separatismului unor republici. Formulat altfel, 
în mod paradoxal, cel puţin pentru moment, SUA nu au urmărit 
direct să precipite demantelarea Uniunii Sovietice. În schimb a 
fost ales un obiectiv aparent lipsit de ambiţie: „Asupra unui 
singur punct au căzut de acord cu toţii - Statele Unite nu trebuie 
să-i facă lui Gorbaciov viața mai grea decât era. Dacă Bush va 
face un gest pe care traditionalistii să-l poată interpreta drept o 
încercare de a profita de tulburările interne sau externe ale 
Uniunii Sovietice, Gorbaciov va fi foarte vulnerabil în fata unei 
eventuale lovituri de stat”.258 

În prezent, când Uniunea Sovietică este istorie de mai mult de 
două decenii, putem fi descumpaniti de incapacitatea specialis- 
tilor contemporani cu evenimentele extraordinare din intervalul 
1985-1989 de a le pătrunde pe de-a-ntregul sensul. După ce am 
trecut în revistă analizele pregătite în laboratoarele CIA și ale De- 
partamentului de Stat, socotim oportună compararea acestora 
cu un ambițios proiect paralel, care isi propunea să arunce o pri- 
vire asupra Moscovei în veacul al XXI-lea. Considerăm că demer- 
sul prezintă interes din două raţiuni: în primul rând developează 
modul în care se articulează și se construiește prognoza; în al 
doilea rând relevă limitele instrumentelor logice cu care ope- 
rează specialistul, influențat deopotrivă de propriile prejudecăţi, 
dar și de cele majoritare în societate și în mediul academic. 
Aceasta deoarece, după cum afirma Jack Matlock, „globurile de 


257 Ibidem, p. 72. 
258 Michael R. Beschloss, Strobe Talbott, op. cit., p. 184. 

cristal nu sunt niciodată atât de clare pe cât ne-am dori, și ele 
tind să se aburească în vremuri de schimbări fundamentale și 
rapide”.259 

În 1987, F. Douglas Whitehouse (sovietolog, absolvent al Co- 
legiului Naţional de Război din SUA) a publicat, sub egida Uni- 
versitatii Nationale de Apărare din Washington, un studiu dedi- 
cat posibilelor/ probabilelor alternative sovietice. Acesta făcea 
parte dintr-o culegere mai vastă, care avea drept temă planifica- 
rea strategică. Autorul începe prin a descrie metodologia și baza 
teoretică a încercării sale si subliniază că nu dorește să parieze 
pe cel mai verosimil parcurs pe care URSS îl va îmbrăţișa în 
prima decadă a secolului al XXI-lea, ci doar să arate cum poate fi 
dezvoltată o strategie de răspuns a Statelor Unite, în funcție de 
anumite scenarii. 

Or, din punctul nostru de vedere, interesante sunt astăzi 
tocmai respectivele scenarii închipuite de F. Douglas Whitehouse. 
Ambele porneau de la premisa angajamentului ferm al liderilor de 
la Kremlin fata de crezul comunist. Ambele se raportau cu 
predilecție la modul în care sovieticii reușeau să își gestioneze 
resursele energetice. Simplificând cât mai mult prezentarea, 
potrivit primului scenariu, Uniunea Sovietică reușea cumva să-și 
prelungească agonia, supraviețuind tensiunilor din epoca 
Gorbaciov până la orizontul anilor 2010. Cunoscutele tare ale 
economiei planificate vor fi atunci accentuate de o acută criză 
demografică, dar mai ales de una energetică. Pe scurt, în primii ani 
ai secolului al XXI-lea, Uniunea Sovietică ar fi putut arăta ca o 
caricatură a celei din vremea gorbaciovistă. Celălalt exercițiu de 
imaginaţie propunea o variantă mai optimistă pentru Moscova. În 
2010, declinul fusese oprit, iar sovieticii cunoșteau o perioadă de 
vitalitate graţie unor descoperiri tehnologice de top în producția 
de energie, agricultură și în folosirea spațiului pentru dezvoltarea 
unor materiale inovatoare. Deși progresul nu se resimțea la nivelul 
populaţiei, sovieticii își permiteau să investească în modernizarea 
armatei. 


259 Jack Matlock, op. cit., [p. 2]. 

La prima vedere, construcţiile lui Douglas Whitehouse par 
puerile, dar meritul său este acela de a fi adus în atenţie impor- 
tanta resurselor naturale. În acest sens, este suficient să ne ra- 
portăm la modul în care Rusia lui Vladimir Putin utilizează 
propriile resurse energetice ca pe o veritabilă ,arma’. Autorul 
mai face trimitere la un set de două scenarii, elaborate, de data 
aceasta, plecând de la premisa apariţiei unor factori „surpriză” — 
o revoltă antisovietică generalizată în Europa de Est, izbucnită 
cândva, la debutul mileniului al III-lea sau opţiunea liderilor de 
la Kremlin pentru economia de piață. lată un fragment care 
prezintă ipoteza secundă: „Socialismul de piață în URSS. Daca 
apare o întreagă nouă generație de lideri sovietici, poate în a 
doua decadă a secolului 21, și dacă, sub presiunea unei economii 
sovaitoare si a disconfortului social acasă și a incapacității de a 
funcționa ca o mare putere în exterior, această conducere 
aboleste planificarea centralizată și adoptă o formă oarecare de 
socialism de piaţă, care va fi impactul asupra obiectivelor 
Statele Unite (și restul Occidentului dezvoltat, de altfel) vor 
exclama, probabil: Există din nou convergență! Aceasta ar fi o 
eroare”.260 

Douglas Whitehouse nu este futurolog și nici nu se pretinde a 
fi. Scopul său fundamental nu este acela de a imagina viitoruri 
alternative, ci posibile răspunsuri ale Washingtonului la aceste 
virtuale provocări, plecând de la obiectivele și interesele sale 
majore de securitate. Exercitiul său relevă însă cât de dificilă este 
munca celui care trebuie să facă prognoze pe termen mediu și 
lung. Prin comparaţie, activitatea experților din cadrul CIA și a 
Departamentului de Stat își dezvăluie caracterul de seriozitate si 
profesionalism. La cincisprezece ani de la colapsul Imperiului 
sovietic, fostul diplomat american Jack Matlock a susținut că 


260 F. Douglas Whitehouse, Coping with Alternative Soviet Futures: A Case 
Study in Strategic Planning, în Perry M. Smith, Jerrold P. Allen, John H. 
Stewart II, F. Douglas Whitehouse, „Creating Strategic Vision. Long-Range 
Planning for National Security’,Washington, DC, National Defense 
University Press, 1987, pp. 93-130. 

serviciile speciale ale țării sale descifraseră sensul schimbărilor 
de la Moscova, chiar dacă nu au redactat un material explicit în 
acest sens, iar decidentii erau de asemenea conștienți de fra- 
gilitatea Uniunii Sovietice: „Al treilea mit pe care îl voi menționa 
este acela că SUA au fost prinse nepregătite. Se afirmă, de obicei, 
că trebuie să fie adevărat, deoarece CIA nu a prevăzut niciodată 
destrămarea URSS. Aceasta este adevărat. Mulţumesc lui Dum- 
nezeu că CIA nu a prevăzut niciodată oficial destrămarea 
(subl.n.), pentru că în momentul în care ar fi făcut-o, dacă ar fi 
făcut-o, s-ar fi aflat, și întregul proces de reformă în Uniunea 
Sovietică s-ar fi sfârșit. Dar abtinerea comunității de informaţii 
de a prezice formal că Uniunea Sovietică va face implozie nu 
înseamnă că politicienii noștri nu înțelegeau ce se întâm- 
pla’2®! (subl.n.). Având în vedere cele expuse, ne raliem opiniei 
formulate de Catherine Durandin: „Președintele american be- 
neficiază de această sincopd sovietică despre care este per- 
fect informat (subl.n.). Ceea ce înseamnă că, citind arhivele de- 
clasificate ale CIA, trebuie să încetăm cu ideea unei slăbiciuni a 
serviciilor americane privind starea informațiilor referitoare 
la URSS (subl.n.). Blocajele economice și eșecurile ideologice sunt 
cunoscute și semnalate în mod sistematic încă de la începutul 
anilor '70; supravegherea stării de fapt de către responsabilii 
serviciilor de informaţii americane este solidă, dar este firesc ca, în 
măsura în care inamicul n-a capitulat deschis, el să fie în 
continuare considerat ca potential periculos"262 

Prin urmare, chiar înainte de întâlnirea la vârf americano- 
sovietică, Bush era conștient atât de reculul Uniunii Sovietice, cât 
şi de situaţia dificilă în care se afla numărul unu de la Kremlin. În 
plus, în perioada în care Eduard Sevardnadze, ministrul sovietic 
de Externe, și James Baker, omologul său american, au pus la 
punct detaliile reuniunii informale, care urma să se desfăşoare în 


261 Markian Dobczansky (ed.), The Fifteenth Anniversary of the End of the 
Soviet Union: Recollections and Perspectives, Washington, DC, Woodrow 
Wilson International Center for Scholars, 2006, p. 7. 

262 Catherine Durandin, Statele Unite ale Americii, mare putere europeană, 

decembrie, evoluţiile din Europa satelizată întrecuseră orice 
așteptări. La 23 august (când se comemorau cincizeci de ani de 
la semnarea pactului Ribbentrop-Molotov, care a permis anexa- 
rea statelor baltice de către Uniunea Sovietică), în Lituania, 
Letonia si Estonia avuseseră loc ample demonstrații, „fronturile 
populare” din aceste tari solicitând chiar ieşirea din URSS. La 18 
octombrie 1989, în Republica Democrată Germană, sub presi- 
unea valului de refugiați care își abandonau căminul în favoarea 
Republicii Federale Germane, Erich Honecker a fost nevoit să 
plece, după 18 ani, din funcția de secretar general al Partidului 
Socialist Unit (comunist). La 9 noiembrie, comuniștii est-ger- 
mani au permis deschiderea și căderea, aproape incredibilă, a Zi- 
dului Berlinului. Mai mult, au anunţat că partidul renunţă la rolul 
conducător și acceptă alegeri libere. La 28 noiembrie, cancelarul 
Helmuth Kohl a propus un plan în zece puncte vizând reunifi- 
carea celor două Germanii.2& În paralel, la Praga, „revoluţia de 
catifea” determina, la 24 noiembrie, demisia conducerii partidu- 
lui comunist, permițându-i lui Vaclav Havel, purtătorul de cuvânt 
al „Forumului cetatenesc” să preia iniţiativa. Până la 30 noiem- 
brie, sub presiunea celor 200000 de manifestanți, comuniștii 
acceptau revendicări esenţiale precum înlăturarea din Consti- 
tutie a articolului care postula rolul conducător al partidului sau 
organizarea de alegeri libere.26 Până și la Sofia, la 10 noiembrie, 
Todor Jivkov (conducătorul PC bulgar din 1954!) era înlăturat 
din fruntea partidului și statului de către Petăr Mladenov, un 
„gorbaciovist”. Doar România părea, deocamdată, încremenită. 
Ce semnificaţie au toate acestea? Pe scurt, ca să folosim formula- 
rea inspirată a istoricilor Jean-Baptiste Duroselle și Andre Kaspi, 
„de acum înainte, democratiile aşa-zis populare aparțin trecu- 
tului. Brâul protector strategic al Uniunii Sovietice s-a topit ca un 


263 Jean-Francois Soulet, op. cit., p. 319. 

bulgăre de zăpadă la soare. Pactul de la Varșovia mai există doar 
pe hartie”.265 

Americanii au înţeles foarte bine atât momentul de slăbiciune 
internă al Uniunii Sovietice, cât si refluxul său in plan extern. La 
11 octombrie 1989, în timpul unei întâlniri cu secretarul general 
al NATO, Manfred Worner, Bush a subliniat că este vital să-i con- 
vingă pe sovietici să permită schimbările din Europa Centrală și 
Republica Democrată Germană. Când Manfred Worner a argu- 
mentat că Moscova nu va lăsa RDG să evadeze din Pactul de la 
Varşovia, Bush l-a contrazis cu optimism: „Ar putea părea naiv, 
dar cine a prevăzut schimbările pe care le vedem astăzi?'266 
Într-un memorandum din 17 noiembrie 1989, înaintat Casei 
Albe de către Departamentul de Stat, se afirmă că „întâlnirea de 
la Malta prezintă o excelentă oportunitate pentru a determina 
schimbări politice in Europa Orientală” Autorul atrăgea atenția ca 
Gorbaciov nu trebuie lăsat să discute despre o eventuală disolu- 
tie simultană a Alianţei Nord-Atlantice și a Pactului de la Varso- 
via. În acelaşi sens, liderului sovietic nu trebuia să i se creeze 
oportunitatea de a milita pentru o Germanie reunificată neu- 
tra.267 Pentru Bush se conturau astfel două obiective majore: 
avea să încerce să reducă cât mai mult posibil prezenţa și in- 
fluenta sovietică în Europa si să integreze Germania Răsăriteană 
în NATO. 

Ca atare, Gorbaciov nu mai avea aşi în mânecă pe care să-i 
speculeze în cadrul negocierilor. Pentru a-și continua agenda sa 
internă, dar și cea externă, avea nevoie disperată ca Statele Unite 
să nu îl pună în dificultate, ba chiar să-i acorde o mână de ajutor, 
mai ales în plan economic. În consecință, la summitul de la Malta, 
din 2-3 decembrie 1989, Gorbaciov a oferit, sub aparenţa unor 


265 Jean-Baptiste Duroselle și André Kaspi, Istoria relațiilor internationale. 

gesturi de bunăvoință, o serie de concesii fără precedent pentru 
un lider sovietic. 


Foto 6: Presedintele american George H.W. Bush siliderul 
sovietic Mihail Gorbaciov, intalnirea de la Malta, 
2 decembrie 1989. 


Mai întâi, în cadrul discuţiilor cu Bush, a evocat posibilitatea 
ca Moscova să nu mai vadă în Washington un inamic, fapt care 
putea fi anunţat public: „În primul rând, președintele Statelor 
Unite trebuie să ştie că Uniunea Sovietică nu va declanșa în niciun 
caz vreun război. Este un lucru atât de însemnat, încât am ținut să 
v-o repet personal. Ba, mai mult, Uniunea Sovietică este gata să 
nu mai considere Statele Unite drept dușmanul său (subl.n.) 
și să declare acest lucru în mod deschis” Consecvent, a vorbit 
despre epoca înfruntării ca despre un capitol încheiat, referindu- 
se la „experienţa trecută, cea din timpul «Războiului Rece»”.268 Era 


268 Mihail Gorbaciov, op. cit, p. 93 si p. 85. Citatele sunt preluate din 
stenograma sovietică a întâlnirii de la Malta. Pentru transcriptul american, 
vezi Joshua R. Itzkowitz Shifrinson, The Malta Summit and US-Soviet 
Relations: Testing the Waters Amidst Stormy Seas, Cold War International 
History Project e-Dossier No. 40, Woodrow Wilson International Center for 
Scholars, Washington, DC, la 

o declarație curajoasă, mai ales pentru că, la Moscova, generalii 
sovietici nu erau încă pregătiți să nu mai vadă în SUA un 
adversar ireconciliabil, a cărui simplă existență justificase 
întărirea militară a statului totalitar sovietic.269 

Apoi, Gorbaciov a recunoscut statutul de putere europeană al 
SUA: „Statele Unite sunt, în aceeași măsură cu URSS, parte inte- 
resată în chestiunile europene. Intelegem foarte bine angajamen- 
tul Dumneavoastră în Europa. A înțelege altfel rolul Statelor Unite 
pe vechiul continent ar fi irealist, greșit”270 De la constituirea 
Alianţei Nord-Atlantice, în 1949, Moscova căutase constant să-i 
mineze coeziunea și eficiența, dar si să-i scoată pe americani din 
Europa.27! Pentru secretarul american de Stat, James A. Baker, 
aceasta a fost declaraţia cea mai încurajatoare făcută de Gorba- 
ciov, întrucât acesta nu mai tindea să-i alunge pe americani de pe 
Bătrânul Continent.272 Și Condoleezza Rice, aflată în sală, a 
remarcat această afirmaţie care părea neverosimilă: „Lumea s-a 
schimbat complet... A fost momentul în care Gorbaciov a spus ceva 
ce nu am crezut să aud vreodată din gura unui lider sovietic. A 
spus direct și fără urmă de ranchiună că privea Statele Unite ca pe 
o putere europeană și ca pe un partener. Pentru noi, aceea a fost o 
schimbare revolutionard’273 

În al treilea rând, el nu s-a exprimat împotriva unei eventuale 
reunificări germane, posibilitate evocată de către Bush, dar și de 
către Baker. Astfel, când secretarul american de Stat a opinat că 
reunificarea Germaniei trebuie să se facă „respectând principiile 

transparenţei, pluralismului si liberei pieţe”, Gorbaciov s-a arătat 
iritat. Dar nemulțumirea sa nu privea reconstituirea statului 
german unit și nici desfășurarea acestui proces sub auspiciile 
valorilor occidentale. În mod paradoxal, Gorbaciov a afirmat că 
pluralismul și piața liberă reprezintă, în egală măsură, valori 
sovietice! Bush a intervenit în discuţie, reamintind că acestea 
sunt imbratisate de Statele Unite si de Europa Occidentală de 
multă vreme, în timp ce la Moscova fuseseră impuse abia recent 
prin reformele liderului sovietic. Până la urmă, Baker a sugerat, 
cu diplomaţie, că acestea erau «valori democratice», universale, 
idee care l-a satisfăcut pe Gorbaciov.274 

Surprinzător, au existat momente când șeful de la Kremlin 
şi-a îndepărtat proprii interpreţi, preferând să discute cu Bush 
doar prin mijlocirea translatorului american.275 

Ce a primit în schimb? Președintele Bush s-a ferit să fie la fel 
de generos și nu a menţionat că Uniunea Sovietică nu mai este 
un inamic al Statelor Unite, după cum observa chiar și translato- 
rul sovietic Pavel Palajcenko276, ci doar l-a încredinţat pe Gorba- 
ciov că administraţia sa doreşte ca perestroika să reuşească. De 
asemenea, a prezentat proiectul unui parteneriat economic, care 
i-ar fi permis Moscovei să obțină clauza naţiunii celei mai favori- 
zate şi să devină observator în cadrul Acordului General pentru 
Tarife si Comerț (General Agreement on Tariffs and Trade - 
GATT). Iar în privinţa Europei Centrale și Răsăritene, a subliniat 
că nu intenționează să tulbure procesele din zonă sau să 
prejudicieze interesele URSS: „Nu cred că punctele noastre de 
vedere sunt divergente. Noi suntem pentru autodeterminare și 
pentru dezbaterile ce le însoțesc. Aș dori să intelegeti atitudinea 
noastră: valorile occidentale nu înseamnă absolut deloc că am 
dori să impunem sistemul nostru României, Cehoslovaciei sau 
RDG”277 Merită relevat un fapt foarte important, din punctul 
nostru de vedere: toate aceste asigurări pur formale (de altfel, 


274 Mihail Gorbaciov, op. cit., pp. 104-105. 
275 Martin McCauley, op. cit., p. 112. 

276 Pavel Palazchenko, op. cit., p. 156. 

277 Mihail Gorbaciov, op. cit., pp. 103-104. 

întâlnirea nu s-a soldat cu acorduri ferme278) erau exprimate 
într-o manieră care-i asigura lui Bush un evident ascendent 
asupra interlocutorului său sovietic. Astfel, liderul american a 
transmis, cu eleganță, că este conștient de poziția delicată și vul- 
nerabilă în care se găsea Gorbaciov, accentuând în mod repetat 
că nu va profita de aceasta. Să vedem un exemplu: „Nădăjduiesc 
că ati observat că, în timpul schimbărilor din Europa de Est, 
Statele Unite nu au făcut declaraţii arogante, care ar fi putut 
aduce prejudicii Uniunii Sovietice. Cu toate că în Statele Unite 
sunt unii care mă acuză că sunt fricos, iar administraţia mea 
încearcă să nu întreprindă nimic ce ar putea să vă zdruncine 
poziţiile. Dar mi-a fost sugerat cu insistență alt lucru: să mă catar, 
cum s-ar spune, pe zidul Berlinului si să dau declarații sforăitoa- 
re. Totuși, administraţia mea nu va recurge niciodată la aseme- 
nea măsuri, ea încearcă să fie discretă”.272 Şi atunci când a vorbit 
despre colaborarea economică, Bush a procedat în același chip: 
„Am încercat să ne redactăm propunerile în așa fel încât să nu se 
creeze impresia că America «salvează» Uniunea Sovietică. Vorbim 
despre un program de cooperare, nu de un program de aju- 
torare”.280 Tocmai insistența lui Bush - jucată magistral281 - de a 
scoate în evidență preocuparea sa de a nu îi face probleme lui 
Gorbaciov trebuia să-l facă pe acesta din urmă să înțeleagă că 
depinde de ingaduinta americanilor. Aceasta întrucât, după cum 
s-a arătat în literatura de specialitate, „în orice relație interperso- 
nală, persoana care păstrează puterea - persoana care este in 
măsură să controleze comportamentul celeilalte persoane - este 
cea care este mai putin interesată de recompensele si pedepsele 
controlate de către o altă persoană '.282 


278 Martin McCauley, op. cit., p. 113. 

279 Ibidem, p. 89. 

280 Ibidem, p. 81. 

281 După cum remarca Hans J. Morgenthau, „actorul de pe scena politică nu 
poate evita «să joace teatru», ascunzându-și adevărata natură a acțiunilor 
politice în spatele unei ideologii politice”. Hans J. Morgenthau, op. cit, p. 
130. 

282 Joseph A DeVito, The Interpersonal Communication Book, New York, 
Harper & Row, 1986, p. 273. 

Întrevederea de la Malta s-a desfășurat chiar lângă portul 
Valetta, pe timpul unei furtuni năprasnice pentru Mediterana, de 
aceea presa a numit evenimentul „summitul răului de mare”. 
Initial se convenise ca discuţiile să aibă loc, succesiv, la bordul 
unui vas militar sovietic (crucișătorul „Slava”) si a unuia ame- 
rican (crucișătorul „USS Belknap”). Vremea rea a făcut însă ca, în 
locul acestora, să fie preferată nava sovietică de croazieră 
„Maxim Gorki”. În ciuda condiţiilor dificile, Bush a spus unui 
reporter că „întâlnirea decurge admirabil”.283 Avea motive să fie 
mulțumit. Până la final, cei doi șefi de stat au mai abordat și alte 
teme -precum respectarea drepturilor omului, situația din Ţările 
Baltice şi reducerea arsenalelor, ambii acceptând elaborarea 
unor tratate referitoare la reducerea forțelor convenţionale în 
Europa (Conventional Forces in Europe Treaty - CFE) şi a armelor 
strategice (Strategic Arms Reduction Talks - START) - fără ca 
divergențe majore să afecteze dialogul. Singurul moment mai 
tensionat a fost generat de Bush, care i-a reproșat lui Gorbaciov 
implicarea sovietică în America Centrală, în opinia sa singurul 
„element de ruptură” în relaţiile bilaterale. Bush a condiţionat 
chiar susținerea economică de felul în care Moscova avea să 
rezolve această chestiune.284 

În aceste condiţii, nu e de mirare că, din perspectiva preşe- 
dintelui american, summitul de la Malta a fost un „mare suc- 
ces".285 Acum îl agrea pe numărul unu de la Kremlin și simțea, 
după cum spusese și Margaret Thatcher, că putea face treabă cu 
el. Și Gorbaciov ajunsese să creadă că legăturile se îmbunătăţise- 
ră considerabil în urma acestei întâlniri.286 La finalul convorbi- 
rilor, cei doi lideri au participat, pentru prima dată în istoria 
întrevederilor bilaterale la nivel înalt, la o conferință comună de 


283 Michael R. Beschloss, Strobe Talbott, op. cit., pp. 205-207. Vezi și Don 
Oberdorfer, From the Cold War to a New Era. The United States and the 
Soviet Union, 1983-1991, Baltimore and London, Johns Hopkins University 
Press, 1998, p. 375. De asemenea, a se vedea și Mikhail Sergeevich 
Gorbachev, Memoirs, New York, Doubleday, 1996, p. 510. 

284 Michael R. Beschloss, Strobe Talbott, op. cit., pp. 199-200. 

285 Robert M. Gates, op. cit., p. 482. 

286 Mikhail Sergeevich Gorbachev, op. cit., p. 515. 

presă. Ulterior, la 6 decembrie, Bush a declarat în cadrul unui 
interviu acordat publicaţiei Time că, după discuţiile de la bordul 
vasului „Maxim Gorki”, relația cu Gorbaciov devenise foarte per- 
sonală: „Găsesc modalități să-l contactez într-un fel foarte calm. 
Pot să-i scriu, pot să-i dau telefon. Nu vom fi «prieteni prin cores- 
pondenta», dar putem comunica”.287 Până si „războinicul rece” 
Scowcroft a mărturisit că lucrurile au decurs chiar mai bine 
decât a sperat.288 Din partea sovietică, purtătorul de cuvânt al 
Ministerului de Externe, Ghenadi Gherasimov, a conchis inspirat: 
„Am îngropat Războiul Rece pe fundul Mării Mediterane”.289 
Ultimele zile ale anului 1989 au fost marcate de Malta. În de- 
cembrie, Revoluţia română aducea sfârșitul stalinistului Nicolae 
Ceaușescu și a regimului său. La 24 decembrie, Baker a afirmat, 
în cadrul unei emisiuni de televiziune a postului NBC, că „Statele 
Unite (care invadaseră cu puţin timp înainte statul Panama 
pentru a-l dărâma de la putere pe dictatorul Manuel Noriega - 
n.n.) nu ar obiecta dacă Pactul de la Varșovia ar găsi necesar să 
intervină în România” Moscova însă a respins sugestia cu preca- 
uție.2% De Anul Nou, Gorbaciov a transmis un mesaj televizat 
cetățenilor sovietici. Apoi a înregistrat un altul, dedicat special 
americanilor: „În timpul întâlnirii de la Malta, președintele Bush şi 
cu mine am căzut de acord că este esențial să renunțăm la 
Războiul Rece si să abandonăm și armele Războiului Rece, în asa 
fel încât anii '90 să inițieze o perioadă de cooperare adevărată” 
Gorbaciov a ținut să atragă atenţia asupra unei nedorite even- 
tuale întreruperi a contactelor la vârf, cum se întâmplase în anul 
anterior. In 1990 - a spus el - americanii nu trebuie să se lase 


287 Michael R. Beschloss, Strobe Talbott, op. cit., p. 214. 

288 William C. Wohlforth (ed.), Cold War Endgame: Oral History, Analysis, 

289 Adrian Pop, op. cit., p. 206. 

pradă „ezitărilor, atitudinilor sovdielnice, dubiilor si suspiciu- 
nilor'291 

Dar anul 1990 nu a debutat sub cele mai bune auspicii pentru 
Gorbaciov. În ianuarie, după ce naționaliștii azeri au declanşat o 
campanie de persecutare a armenilor (soldată cu zeci de morţi), 
trupele sovietice au intrat în Baku, capitala Azerbaidjanului. La 
11 martie, Lituania şi-a declarat independenţa fata de Moscova. 
Patru zile mai târziu, guvernul sovietic a anunţat că actul este 
ilegal și a redus drastic livrările de gaz, petrol și cărbune. La 23 
martie, parașutiștii și tancurile Armatei Roșii se aflau în Vilnius. 
Exista riscul ca lucrurile să degenereze (mai ales că se înregistra- 
seră și victime), Kremlinul putând fi tentat să recurgă la rezol- 
varea manu militari a sfidării balticilor. Administraţia americană 
se găsea într-o situație delicată. Pe de o parte, năzuința spre 
libertate a lituanienilor era justificată și legitimă, iar Bush a 
declarat în cadrul unei conferinţe de presă ţinută la 22 martie că 
SUA nu recunoscuseră niciodată anexarea Lituaniei de către 
Moscova. Pe de altă parte, Casa Albă nu putea să lase impresia că 
încurajează sau chiar instigă la disoluția Uniunii Sovietice, 
fărâmând astfel puntile de încredere care fuseseră create cu 
atâta efort. Bush a preferat să facă presiuni „discrete” - perso- 
nale si confidentiale - asupra lui Gorbaciov pentru a-l tempera. 
În paralel, Casa Albă încerca să-și exercite influenţa şi asupra 
președintelui lituanian, Vytautas Landsbergis, astfel încât să se 
ajungă la un compromis. Practic, SUA interveneau în afacerile 
interne ale statului sovietic, asumându-și un rol de mediator, si 
făceau aceasta cu acordul tacit al Kremlinului!292 Chiar dacă, 
pentru moment, criza a fost aplanată, aceasta marca începutul 
implacabil al destrămării Imperiului sovietic. La scurt timp, 
Letonia si Estonia şi-au declarat, la rândul lor, independenţa. 

Episodul a avut un impact puternic la Washington, unde, 
oricum, nu toți membrii administraţiei Bush se lăsaseră fer- 
mecati de stilul, aproape occidental, al șefului de la Kremlin. Unii 

rămăseseră sceptici în ce-l priveşte, chiar si după Malta. Acest 
lucru a ieșit la iveală odată cu definitivarea Strategiei de 
Securitate Naţională, în aceeași lună martie. 

Prefaţa, semnată de președintele Bush, aducea un omagiu 
politicilor curajoase și perseverente prin care SUA reușiseră, 
după patru decenii de confruntare între cele două superputeri, 
să îngenuncheze Uniunea Sovietică. Chiar dacă nu explicit, Bush 
proclama atât sfârșitul Războiului Rece, cât și înfrângerea 
Moscovei: 

„În urma celui de Al Doilea Război Mondial, Statele Unite și-au 
asumat o misiune inedită - responsabilitatea de a conduce si de a 
ajuta la apărarea națiunilor Lumii Libere. Această tard a luat 
măsuri îndrăznețe și fără precedent pentru a sprijini redresarea 
atât a aliaţilor, cât și a adversarilor învinși, pentru a oferi un scut 
în spatele căruia democraţia să poată înflori și pentru a susține 
progresul economic la nivel mondial. Provocarea unei Uniuni 
Sovietice agresive și represive a fost îngrădită de un sistem de 
alianțe, pe care l-am creat și l-am condus. În acest demers 
istoric, America a reuşit strălucit” (subl.n.).2% 

Prin urmare, se arăta mai departe, era inevitabil ca Uniunea 
Sovietică - stăvilită de o coaliție puternică de naţiuni libere, 
decise să-i reziste - să fie obligată să se confrunte cu realitatea 
propriilor tare și contradicții interne. 

În continuare, Bush afirma că atitudinea statornică nu va fi 
abandonată, întrucât obiectivele si interesele SUA rămâneau 
aceleași: 

„Fermitatea noastră de peste patru decenii ne-a adus la acest 
moment de oportunitate istorică. Nu vom lăsa să treacă această 
oportunitate, nici nu vom da înapoi de la provocările create de 
noile condiţii. Răspunsul nostru reclamă o viziune strategică - o 
percepție clară a obiectivelor noastre, a intereselor noastre si a 

mijloacelor disponibile pentru a le aduce la îndeplinire și pentru a 
le proteja'!294 

În cuprinsul documentului erau recunoscute şi meritele lui 
George Kennan, cel care articulase, în 1947, politica de 
„containment” (stăvilire) față de Uniunea Sovietică. „Sistemul 
sovietic suferă de deficiențe care îi vor slăbi, în cele din urmă, 
potenţialul total” - sustinuse Kennan în articolul The Sources of 
Soviet Conduct („Izvoarele comportamentului sovietic”), publicat 
în iulie 1947. Potrivit lui Kennan, acest lucru „le asigură Statelor 
Unite abordarea, cu o încredere moderată, a unei politici de «în- 
grădire» fermă, menită să îi confrunte pe ruși cu o contraforta 
dârză în fiecare punct unde ei dau semne că vor să pătrundă 
între interesele unei lumi stabile și pașnice”. Dacă SUA vor pro- 
ceda astfel, Kennan profetea că Uniunea Sovietică se va prabusi, 
mai devreme sau mai târziu: „Stă în puterea Statelor Unite să 
mărească enorm presiunile sub care politica sovietică trebuie să 
opereze, să forţeze Kremlinul la un grad mult mai mare de 
moderație si circumspectie decât a trebuit să o facă în ultimii ani. 
În acest fel se vor promova tendinţele care vor duce, în cele din 
urmă, la dezmembrarea sau îmblânzirea puterii sovietice” 
(subl.n.).295 Pasajul subliniat era citat în strategie, onorând astfel 
rolul jucat de Kennan. 

Dar noile realități impuneau ca SUA să treacă dincolo de 
politica de stăvilire, scopul fiind „integrarea Uniunii Sovietice în 
sistemul international ca un partener constructiv”.2% Cu alte 
cuvinte, Washingtonul dorea să convertească Uniunea Sovietică, 
dintr-un stat agresiv și imprevizibil, într-un actor clasic, 
predictibil, al relaţiilor internaţionale. Se sublinia că acest 


294 Ibidem, p. V. 

295 Michael Stürmer, Putin şi noua Rusie, București, Litera Internațional, 
2014, pp. 126-127; Stefano Guzzini, Realism și relaţii internaţionale, laşi, 
Institutul European, 2000, p. 114. Despre Kennan, vezi, de asemenea, 
Robert Frazier, Kennan, „Universalism,” and the Truman Doctrine, în „Journal 
of Cold War Studies”, vol. 11, nr. 2, primavara 2009, pp. 3-34. 

296 The White House, op. cit., p. 9. 


122 | Alexandru Purcăruș 


obiectiv era la îndemână, pentru prima dată în perioada 
postbelică. 

Noile evoluţii de la Moscova erau „aplaudate”, dar Casa Albă 
aștepta să vadă cum sovieticii îmbrățișează valorile democratice. 
Documentul se inspira, în mod evident, din Directivele de 
Securitate Naţională (NSD-23) - septembrie 1989, pe care le-am 
prezentat mai sus: 

„Noi sprijinim puternic actualul proces dramatic de reformă 
politică si economică și avem o miză semnificativă în succesul său. 
Cu toate acestea, politica Statelor Unite nu depinde și nu 
poate depinde de un anumit lider sau de o echipă de lideri din 
URSS. Aşteptăm modificări fundamentale în instituţiile și 
practicile sovietice, care pot fi anulate doar cu mari costuri 
economice și politice. În domeniul politic, democraţia este cea 
mai bună asigurare a unor schimbări ireversibile (subl. n.). 
În domeniul militar, cu acordurile în vigoare - cu armele distruse, 
cu reconversia liniilor de producţie si cu forțele demobilizate - 
oricărui viitor lider sovietic i se va părea costisitor, cronofag și 
dificil să țintească ajungerea la supremație militară si imposibil să 
încerce, fără să declanșeze o amplă avertizare strategică. Acesta 
trebuie să fie standardul nostru’?29” 

Este interesant că documentul reafirma susținerea Statelor 
Unite fata de politica de reforme din Uniunea Sovietică, iar nu 
neapărat fata de Gorbaciov. Din acest punct de vedere, nu e de 
mirare că unul dintre criticii strategiei a caracterizat-o drept 
„schizofrenică”.298 

Mai trebuie remarcat că Washingtonul considera că, 
indiferent de modul în care ar fi evoluat în decada următoare, 
Moscova rămânea o formidabilă putere militară, de aceea SUA 
urmau să continue efortul de modernizare a propriei apărări.2% 

La nivelul percepţiei publice, a americanului de rând, un 
sondaj de opinie realizat tot în martie 1990 dezvăluia că 

aproximativ trei pătrimi dintre americani receptau cu încredere 
si optimism schimbările din Europa Răsăriteană și Uniunea 
Sovietică însăşi si credeau că aceste națiuni se îndreptau spre 
democrație, mai curând decât spre o nouă formă de dictatură. 
Foarte interesant si grăitor, un procent similar se pronunța, cu 
toate acestea, în favoarea menţinerii prezenţei militare ameri- 
cane în Europa, cu costurile aferente.300 

În aprilie 1990, CIA a elaborat Estimarea Naţională de Secu- 
ritate 12-90 (Viitorul Europei Răsăritene). Specialiştii americani 
apreciau, fără nicio umbră de îndoială, că „regimul comunist în 
Europa de Est este terminat, si nu va fi reînviat” (subl.n.).3°! 
În continuare, în analiză se afirma că „Pactul de la Varşovia este 
mort, în esenţă, ca o alianță militară, iar eforturile sovietice de a- 
l transforma într-o alianţă politică vor eşua în cele din urmă'.302 

În Uniunea Sovietică, Gorbaciov se confrunta cu noi pro- 
vocări. La 1 mai, Ziua proletarilor din toate țările, el a fost hui- 
duit de un mic grup de sovietici, în timp ce asista de la tribuna 
oficială la paradă. Din 1918, niciun alt lider sovietic nu mai 
îndurase o umilință similara.3°3 Apoi, la 29 mai, Boris Elțîn a fost 
ales preşedinte al Sovietului Suprem al Republicii Sovietice 
Federale Socialiste Ruse (RSFSR). Gorbaciov avea o părere 
extrem de proastă fata de Elțîn. Disensiunile dintre ei începuseră 
să iasă la iveală încă din 1987. Pe atunci, Elțîn era conducătorul 
organizației de partid din Moscova, care era cea mai mare din 
tara. La 21 octombrie 1987, la plenara CC, i-a imputat lui 
Gorbaciov că încurajează crearea unui nou cult al personalității. 
Confruntat cu reacția ostilă a celor prezenți, Elțîn a dat înapoi. 
Apoi, câteva zile mai târziu, a simulat chiar o tentativă de 
sinucidere, rănindu-se cu o foarfecă de birou. Gorbaciov l-a iertat 

şi i-a permis să-și păstreze locul în CC, dar l-a privit cu neîncre- 
dere, mai ales că Elțîn s-a manifestat mai departe ca un oponent 
radical si ca un populist.2% Ca atare, liderul sovietic s-a prezentat 
în mai 1990 în Parlamentul rus și l-a acuzat pe Elțîn că doreşte 
„să excomunice Rusia din socialism” şi să destrame URSS, încer- 
când astfel să împiedice alegerea celui mai inversunat critic al 
său.305 A fost informat că Elțîn va fi noul preşedinte al Rusiei în 
timp ce zbura deasupra Atlanticului, îndreptându-se spre Ameri- 
ca de Nord, unde avea programată o rundă de tratative cu Bush. 

La Casa Albă, unde s-a desfășurat întrevederea (30 mai - 3 
iunie), preşedintele SUA a profitat din plin de momentul de slăbi- 
ciune al lui Gorbaciov. Ştia că acesta, pus în dificultate de con- 
testarea internă, avea nevoie disperată de sprijinul economic al 
Occidentului. În plus, Gorbaciov folosea vizita ca pe un turneu de 
promovare, sperând să-i impresioneze pe cei de acasă cu sim- 
patia de care se bucura din partea presei și a publicului ame- 
rican. Într-o primă fază a discuţiilor, Bush a tărăgănat semnarea 
acordului comercial (inclusiv acordarea clauzei naţiunii celei mai 
favorizate), conditionand-o de normalizarea situaţiei din Litu- 
ania și de adoptarea de către Moscova a unei legi care să permită 
cetățenilor sovietici să emigreze liber. Fără ca acest dosar al 
negocierilor să fie închis, s-a trecut apoi la discutarea reunificării 
germane. Pus la colt, Gorbaciov a adoptat o poziţie defetista: 

„M. Gorbaciov: Deci, dacă rezumăm: Statele Unite și Uniunea 
Sovietică sunt pentru ca Germania unificată, în momentul 
reglementării definitive, ținând cont de situaţia de la sfârșitul 
celui de Al Doilea Război Mondial, să decidă ea însăși cărei 
uniuni vrea să se alăture. 

G. Bush: Eu aș propune o redactare un pic diferită: Statele 
Unite sunt în mod clar pentru ca Germania unificată să fie 
membră NATO, totuși, dacă ea va avea o opţiune diferită, noi nu o 
vom contesta, ci o vom respecta. 

M. Gorbaciov: De acord. Adopt formula dumneavoastră”.306 

Gorbaciov a plusat chiar, afirmând că speră că militarii ameri- 
cani vor rămâne în Europa mult timp.307 

Scowcroft avea să scrie mai târziu că aproape nu îi venea să- 
şi creadă ochilor și urechilor:308 Era, într-adevăr, un eveniment 
epocal. Istoricul Catherine Durandin a surprins foarte bine im- 
portanta sa: „În fapt, jocul american constă în distrugerea ordinii 
de la Ialta, integrând în NATO Germania unificată. Această etapă, 
o Germanie unificată în NATO, semnează înfrângerea URSS ca 
putere victorioasă în 1945 și prăbușirea ideologiei comuniste, al 
cărei stindard era RDG. Gorbaciov pierde teren”.399 

Ca si la Malta, Bush și-a jucat cu talent rolul, coplesindu-si 
interlocutorul cu asigurări formale și promisiuni de sprijin, dar 
şi santajandu-l voalat.310 

Abia a doua zi după ce Gorbaciov a consimţit la reunificarea 
Germaniei în NATO, Bush i-a oferit, la rândul său, mult doritul 
tratat comercial, care a fost semnat în Camera de Est a Casei 
Albe. În memoriile sale, Gorbaciov afirmă că acesta a fost „cel 
mai dificil subiect” aflat în discuţie în timpul vizitei sale la 
Washington.311 Președintele american l-a avertizat însă pe 
omologul său sovietic că nu va trimite documentul Congresului, 


306 Mihail Narinski, Liderii sovietici și reunificarea germană, în „Magazin 
Istoric”, nr. 4 (553)/ aprilie 2013, p. 67. 

307 Michael R. Beschloss, Strobe Talbott, op. cit., p. 279. 

308 George Bush și Brent Scowcroft, op. cit., p. 282. 

309 Catherine Durandin, CIA în război, p. 236. 

310 „Pentru liderul sovietic, cel mai bun lucru pe care-l putea obţine era să 
negocieze un aranjament care să stabilizeze situația în timp ce Uniunea 
Sovietică avea să devină un partener egal cu Statele Unite în procesul de 
făurire a «noii ordini mondiale». Cel puţin acesta era sentimentul nutrit de 
Gorbaciov, pe care Bush l-a exploatat cu pricepere în Malta și apoi la 
Washington. Reprezentatia actoricească dată de Bush merită toate lau- 
dele (subl. n.). El și-a acoperit cu promisiuni omologul sovietic, i-a dat 
asigurări, l-a flatat și l-a ameninţat subtil (subl. n.). Trebuia să-l seducă pe 
Gorbaciov cu planurile parteneriatului global în timp ce îi cerea acceptul 
pentru prăbușirea imperiului sovietic din Europa”. Zbigniew Brzezinski, A 
doua șansă. Trei președinți și criza superputerii americane, Bucureşti, 
Editura Antet, [2008], p. 48. 

311 Mikhail Sergeevich Gorbachev, op. cit., p. 539. 

dacă Moscova nu va ridica sancţiunile impuse Lituaniei. În 
domeniul dezarmării, cele două parti au mai încheiat un acord 
referitor la armele chimice și un altul privitor la experienţele 
nucleare. La conferința comună de presă, Bush a declarat că el si 
Gorbaciov erau „întru totul de acord” că apartenenţa la una 
dintre cele două alianțe militare era „o chestiune în care trebuiau 
să hotărască germanii înșiși”. Sovieticii nu au avut niciun fel de 
obiecţii fata de această afirmatie.312 

La sfârşitul summitului, Bush jubila. Le-a mărturisit apro- 
piatilor că, din punctul său de vedere, isi îmbunătăţise relaţia 
personală cu Gorbaciov. Cu toate acestea, „se temea că, în urma 
întâlnirii la cel mai înalt nivel, s-ar putea ca Gorbaciov să-și 
piardă puterea”. Nu era vorba doar despre potentiala compro- 
mitere a conducătorului sovietic în fata propriilor cetățeni si în 
fata liniei dure a comuniștilor de la Moscova pentru că acceptase 
condiţiile occidentale privind refacerea Germaniei; în timpul 
tratativelor, Bush observase că între membrii echipei sovietice 
existau divergențe, iar uneori Gorbaciov era contrazis de către 
unii colaboratori.13 Era un semn evident că steaua rosie a 
acestuia începea, încet-încet, să pălească. 

Peste numai câteva zile, Rusia lui Boris Elțîn deschidea 
„parada suveranitatilor și războiul legilor”.31 La 12 iunie, Parla- 
mentul a aprobat Declaraţia de suveranitate, cu 907 voturi 
pentru, 13 voturi împotrivă si 9 abţineri. De asemenea, a procla- 
mat supremaţia legislației republicane în fața celei sovietice.315 
Deși declaraţia conţinea o decizie referitoare la rămânerea 
Rusiei în componenţa unei Uniuni înnoite, precedentul era creat, 
anticipând dezmembrarea URSS.316 


312 Michael R. Beschloss, Strobe Talbott, op. cit., pp. 288-289. 

313 Ibidem, p. 290. 

314 Mihail Sergheevici Gorbaciov, Amintiri, p. 502. 

315 Anders Aslund, Russia's Capitalist Revolution: Why Market Reform 
Succeeded and Democracy Failed, Washington, DC, Peterson Institute for 
International Economics, 2007, p. 75. 

316 Adrian Cioroianu, op. cit., p. 78. 

În aceeași lună, o analiză a CIA avertiza asupra erodării con- 
stante a puterii si influenţei lui Gorbaciov: „Recenta accelerare a 
evenimentelor politice din URSS ar putea produce curând dis- 
continuitati majore în politica sovietică și schimbări substanţiale 
în conducerea la vârf. Președintele Gorbaciov pierde controlul 
asupra proceselor politice şi se va afla sub o presiune crescândă 
pentru a face o mișcare dramatică spre stânga sau spre dreapta, 
în încercarea de a recâștiga inițiativa politică”. În acest context, 
era evocat si riscul unei lovituri de stat la adresa sa.317 

În perioada 2-13 iulie, Gorbaciov a prezidat cel de-al XXVIII- 
lea Congres al PCUS. Lucrările au urmat ritualul cunoscut: Gor- 
baciov a ţinut în plen un discurs prin care a încercat să-i moti- 
veze pe cei prezenţi, anuntandu-i că perestroika mai are nevoie 
de doar doi ani pentru a deveni victorioasă; iar delegații l-au rea- 
les secretar general al partidului. Lovitura de teatru s-a produs 
însă în penultima zi a congresului, când Elțîn și-a manifestat 
fronda, prezentandu-si demisia din PCUS.318 

Cam in aceeasi perioada, Bush si Baker au decis, cu pragma- 
tism, că venise vremea să nu mai joace totul pe o singură carte si 
să cultive relaţii si cu un alt potential lider sovietic, în afara lui 
Gorbaciov, iar orientarea către Elțîn se impunea de la sine.319 Mai 
târziu - când și-a asternut pe hârtie amintirile si a putut citi 
mărturiile unora dintre „partenerii” săi americani, dar și unele 
rapoarte ale CIA - Gorbaciov a scris cu amărăciune: „Dar, de la 
începutul anului 1990, asa cum se vede din documente care au 
fost apoi publicate și au devenit cunoscute, o serie de lucrători ai 
serviciilor secrete americane si personal ministrul american al 
Apărării, Dick Cheney, au început să-l convingă insistent pe 
preşedintele SUA să renunțe la «miza» sa monocentrică pe 
Gorbaciov și să-l susțină pe B. Elțîn. Argumentul lor principal era 
faptul că planurile politice ale lui Elțîn referitoare la dezmem- 
brarea si lichidarea Uniunii Sovietice, ca si la introducerea în 


317 Robert M. Gates, op. cit., p. 518. 
318 Adrian Cioroianu, op. cit., pp. 79-80. 
319 Michael R. Beschloss, Strobe Talbott, op. cit., p. 305. 

Rusia a pieţei libere, necontrolate de stat, răspund mai bine 
intereselor naționale ale SUA decât linia politică a lui Gorbaciov, 
care este preocupat de modalităţile de a «atenua» socialismul de 
stat si de a trece numai la o economie de stat «reglementata»”.320 

Dincolo de tristețea îndreptată spre trecut a părintelui politi- 
cii de perestroika, trebuie spus că decizia Casei Albe de a stabili si 
alte canale de comunicare cu Moscova nu însemna doar aban- 
donarea cinică a lui Gorbaciov, ci - mai degrabă - asigurarea unei 
alternative. Deocamdată, soarta Uniunii Sovietice nu părea 
pecetluita. 

De altfel, s-a dovedit că administraţia de la Washington avea 
încă nevoie de Gorbaciov. În primele ore ale zilei de 2 august 
1990, Irakul lui Saddam Hussein a ocupat micul emirat produ- 
cător de petrol, Kuwait. În paranteză fie spus, CIA a eşuat lamen- 
tabil în anticiparea agresiunii irakiene. La 31 iulie, Agenţia încă 
mai susținea că o invazie era improbabilă (de altfel, şi cei din 
KGB fuseseră prinși pe picior greșit). Casa Albă a aflat despre 
agresiune abia când trupele irakiene se revărsau peste grani- 
ta.321 La cererea SUA, Consiliul de Securitate al ONU a adoptat, în 
aceeași zi, Rezoluţia nr. 660, care condamna invazia, cerea retra- 
gerea imediată și necondiționată a Irakului și solicita părților să 
înceapă negocieri. Până la 29 noiembrie, Consiliul va mai adopta 
încă 11 rezoluţii pe această temă. Rezoluţia nr. 678/ 29 
noiembrie autoriza statele membre ONU să ia toate măsurile 
necesare împotriva Irakului, dacă acest stat nu se va retrage din 
Kuwait până la 15 ianuarie 1991, constituind baza legală a Răz- 
boiului din Golf, în ipoteza în care Bagdadul nu se conforma.322 
În toată această perioadă, Moscova nu şi-a exercitat dreptul de 
veto, plasându-se la „remorca americana”.323 

A fost nevoie de eforturi diplomatice considerabile, astfel 
încât Kremlinul să adopte această atitudine. Încă din prima zi, 

321 Tim Weiner, op. cit., pp. 445-446. 

James Baker si Eduard Şevardnadze s-au întâlnit pe aeroportul 
Vnukovo 2 din Moscova si s-au pus de acord în privinţa unei 
declarații comune, care condamna invadarea emiratului de către 
armata lui Saddam Hussein. Gorbaciov se afla într-o situaţie 
neplăcută: Irakul era un stat aliat căruia Moscova îi furnizase 
armament. Mii de consilieri sovietici se aflau în tara, asistand 
armata irakiană. Ca să nu mai pomenim despre faptul că URSS 
avea printre locuitorii săi peste 50 de milioane de musulmani. 
Prin urmare, nu putea accepta cu ușurință o acțiune militară 
americană pentru a-l scoate pe Saddam din Kuwait. Bush a 
încercat să-i măgulească orgoliul, propunându-i o întrevedere 
într-o capitală neutră din Europa. Intentiona chiar să-i ofere un 
modest ajutor financiar. La 9 septembrie, cei doi șefi de stat s-au 
întâlnit la Helsinki, în Palatul prezidenţial al președintelui 
finlandez, Mauno Koivisto, reușind să convină asupra unei 
declaraţii comune care conţinea următorul fragment: ,,Preferinta 
noastră este să rezolvăm criza în mod pașnic și vom fi uniţi 
împotriva agresiunii Irakului atâta timp cât există criza. Cu toate 
acestea, suntem hotărâți să vedem această criză terminată și, 
dacă actualele măsuri nu reușesc să-i pună capăt, suntem 
pregătiți să luăm în considerare măsuri adiționale, in 
conformitate cu Carta ONU. Trebuie să demonstrăm dincolo de 
orice dubiu că agresiunea nu folosește și nu va folosi'!324 

Gorbaciov alesese să pozeze în liderul raţional și pacifist, 
apărător al dreptului international si, desi a susținut eliberarea 
necondiționată a Kuwaitului, a făcut tot posibilul să evite o 
confruntare terestră între americani și irakieni.325 

La conferinţa de presă, el a fost întrebat de un reporter în ce 
măsură se poate face o legătură între abordarea sovietică și aju- 
torul financiar propus de Washington. „Ar fi foarte simplist și 
foarte superficial să se creadă că Uniunea Sovietică ar putea fi 


324 Michael R. Beschloss, Strobe Talbott, op. cit., p. 335, nota nr. 1. 
325 Institutul de Istorie și Teorie Militară, op. cit., p. 29. 

cumpărată cu dolari”326 - a răspuns imperturbabil șeful de la 
Kremlin. 

Bush si Gorbaciov s-au mai întâlnit la Paris, la 19 noiembrie 
1990, la un summit al Conferinţei pentru Securitate si Cooperare 
în Europa (CSCE). Pe lângă semnarea Tratatului referitor la 
reducerea forțelor convenţionale în Europa (Conventional Forces 
in Europe Treaty - CFE) potrivit căruia numărul total de tancuri, 
piese de artilerie si vehicule blindate de luptă pe care Moscova le 
putea păstra la vest de Munţii Urali era cu aproape 70% mai mic 
decât în 1989327, cei doi lideri au avut un tâte-ă-tâte în timpul 
căruia au discutat, din nou, despre probleme legate de situația 
din Golful Persic. Între timp, la 3 octombrie 1990, Germania isi 
sărbătorise, cu fast si bucurie, reunificarea, iar la 15 octombrie 
1990 Gorbaciov fusese desemnat câștigător al Premiului Nobel 
pentru Pace, ca o recunoaștere a iniţiativelor prin care a promo- 
vat pacea internaţională - inclusiv cele care au condus la schim- 
bările politice din Europa Răsăriteană. Totodată era aclamat 
pentru contribuţia sa la încheierea Războiului Rece. În articolul 
din The New York Times care anunța acordarea prestigiosului 
premiu, erau prezentate datele unui sondaj de opinie care 
indicau că 49% (dintr-un eșantion de 960 de americani) dintre 
cei intervievaţi considerau că superputerile abandonaseră con- 
fruntarea, fata de 43% care nu erau de acord cu această afirma- 
tie. În sondajele precedente, majoritatea americanilor considera 
că Războiul Rece nu luase încă sfarsit.328 


326 A se vedea Joint News Conference of President Bush and Soviet President 
Mikhail Gorbachev in Helsinki, Finland, 9 septembrie 1990, George Bush 
Presidential Library and Museum at Texas A&M University, la 
http://bushlibrary.tamu.edu/research/ 

La Paris, Gorbaciov a cinat cu Bush la reședința ambasado- 
rului Statelor Unite.329 Discutia a fost cordială, pe alocuri chiar 
sentimentală. Bush a adoptat un ton cald, amical: „Mă bucur să 
vă văd. Mă gândesc mereu la dumneavoastră. Treceti printr-o 
perioadă dificilă. Desigur, nu vreau să mă amestec în treburile 
voastre interne, dar permiteti-mi să spun: vom încerca să facem 
tot ceea ce putem pentru a vă ajuta în misiunea dumneavoastră 
împovărătoare”. Apoi l-a felicitat pe Gorbaciov pentru primirea 
Premiului Nobel, ba chiar l-a măgulit spunându-i că vestea a fost 
primită cu căldură la Washington. De asemenea, l-a încurajat, 
afirmând că această onoare reprezintă totodată expresia încre- 
derii că va izbuti să ducă până la capăt reformele. Schimbând 
subiectul, Bush i-a mărturisit lui Gorbaciov că, în urmă cu câteva 
zile, fusese oaspetele cancelarului german Helmut Kohl, prilej cu 
care vizitase unele baze americane din Germania. Se uitase în 
ochii „băieţilor”, care sunt „copiii și nepoţii nostri” si se gândise 
că nu ar vrea să-i trimită la război, un sentiment pe care, desigur, 
îl împărtășise cândva și Gorbaciov privind la tinerii săi militari. 
În acest moment, Bush a abordat frontal subiectul care-l interesa 
cel mai mult: „În această privință, am nevoie de ajutorul dum- 
neavoastră. Trebuie să adoptăm în cadrul ONU o rezoluţie care 
să aprobe adoptarea măsurilor necesare, respectiv folosirea for- 
tei, pentru a-l convinge pe Saddam Hussein că trebuie să se 
conformeze cerințelor stabilite de ONU. Sincer vorbind, nu văd 
niciun alt mod de a-l convinge că trebuie să facă ceea ce toată 
lumea fi solicită”.330 

În opinia noastră, Bush şi-a demonstrat astfel încă o dată 
măiestria de manipulator subtil al interlocutorului, de data 
aceasta apelând la „coarda sensibilă” a liderului sovietic. În lim- 
baj comun, mesajul său era simplu: „lată, mă gândesc la tine, știu 

prin ce treci, te înțeleg, o să încerc să te ajut. Intelege-m si tu si 
ajută-mă! Să arătăm lumii că suntem împreună în povestea asta”. 

În continuare, Bush l-a comparat pe Saddam cu Hitler şi a 
menționat că opinia publică americană susține, în mare măsură, 
intervenţia, desi el însuși ar fi preferat să nu fie necesară. Prese- 
dintele american i-a dat de înțeles omologului său că nu dorește 
să-i forțeze mâna în niciun fel, tocmai de aceea a preferat să-i 
vorbească între patru ochi: „Cele două state ale noastre au fost 
inamice, dar în prezent colaborează. Chiar dacă în situația dată 
nu mă puteţi ajuta, vom coopera cu toate acestea. Dar eu vă cer să 
mă ajutaţi să-i trimit lui Saddam acest semnal. Considerăm că va 
fi de ajuns [pentru a-l obliga] pe Saddam să facă ceea ce i se 
cere”331 

Gorbaciov s-a lăsat înduplecat. A spus că nu vrea să-l vadă pe 
Bush la ananghie, că ar fi de preferat ca războiul - care s-ar putea 
transforma pentru americani într-un alt Vietnam - să nu încea- 
pă şi s-a declarat de acord cu adoptarea rezoluţiei. A avut si o 
mică rezervă: rezoluţia, care putea fi adoptată cât timp SUA 
dețineau conducerea rotativă a Consiliului de Securitate, trebuia 
să fie „bipolară”. Adică să autorizeze folosirea forței pe de o 
parte, dar, pe de altă parte, să-i acorde și lui Saddam o ultimă 
șansă, respectiv o perioadă în care să se retragă din Kuwait - 
până la mijlocul lunii ianuarie 1991. Bush a acceptat imediat, 
apreciind că şi chinezii (care au, la rândul lor, drept de veto), ar 
putea fi de acord cu o asemenea formulă.332 

Prin urmare, adoptarea Rezolutiei nr. 678/ 29 noiembrie, pe 
care am evocat-o anterior, nu a întâmpinat probleme. Rezultatul 
votului a fost 12 voturi pentru, două împotrivă (Cuba și Yemen - 
care, nefiind membri permanenți ai Consiliului de Securitate, nu 
aveau drept de veto) și o abţinere (China).333 

Operaţiunea „Furtună în deșert” a început la 17 ianuarie 
1991, după ce expiraseră toate ultimaturile ONU care ar fi 


331 Ibidem. 

trebuit să-l determine pe dictatorul irakian să se retragă din 
Kuwait. În Războiul din Golf, victoria forțelor multinaționale, 
conduse de SUA, a fost rapidă. La 28 februarie 1991, presedin- 
tele Bush anunţa deja încetarea luptelor. Irakienii fuseseră scoși 
din Kuwait. Armata lor nu mai reprezenta o ameninţare: 29 
dintre cele 42 de divizii fuseseră complet distruse, peste 3000 de 
tancuri si în jur de 1900 de tunuri fuseseră scoase din luptă. 
Numărul prizonierilor se ridica la aproape 200000. Irakul se 
văzuse forțat să accepte necondiţionat toate rezolutiile ONU.334 
Dar prima „victimă colaterală” a războiului se înregistrase la 
Moscova. La 20 decembrie 1990, Eduard Sevardnadze, ministrul 
sovietic de Externe, a demisionat.335 Pierderea glacisului strate- 
gic în Europa, reunificarea Germaniei, revendicările tot mai 
puternice ale Statelor Baltice, si, în sfârşit, criza din Golf provo- 
caseră mari nemulțumiri în rândul comuniștilor din linia dură, 
conservatoare. Şevardnadze era ţinta unor critici acerbe pentru 
poziţia sa de cedare în fața SUA, fiind în aceeași măsură afectat 
de atitudinea şefului său de la Kremlin, prea puţin dispus să-i ia 
apărarea în public.33 Gorbaciov însuși se afla într-o poziţie 
incomodă, confruntându-se nu numai cu provocările externe, ci 
şi cu cele interne: probleme economice si sociale insurmonta- 
bile, dublate de răzvrătirea republicilor, tot mai sfidătoare la 
adresa Uniunii. Un Raport Informativ Zilnic (National Intelligence 
Daily - NID), emis de CIA la 24 ianuarie, cuprindea o secţiune 
intitulată „Crizele și momentele lor de cotitură”, în care se arăta, 
printre altele: „Gorbaciov a declanșat un conflict fără un program 
concret și cu șanse reduse de reușită pe termen lung. El nu va 
ieși decât cu mare greutate din această situaţie dificilă pentru 
care este răspunzător în mare măsură și nu e deloc imposibil să 


334 Despre Războiul din Golf, a se vedea, de pildă, Richard Alan Schwartz, 

335 Jacques Lévesque, The Enigma of 1989. The USSR, and the Liberation of 
Eastern Europe, Berkeley, Los Angeles, London, University of California 
Press, 1997, p. 249. 

devină principala sa victimă”.337 Mai grav, chiar unele publicaţii 
sovietice începeau să pună la îndoială politicile liderului sovietic. 
Indirect, înfrângerea armatei lui Saddam Hussein reprezenta o 
umilință si pentru Uniunea Sovietică, întrucât, la urma urmei, 
mare parte din tehnica de luptă irakiană distrusă cu atâta ușu- 
rinta de americani fusese furnizată de Moscova, care contribuise 
şi la antrenarea militarilor irakieni. La 12 februarie, ziarul 
Sovietskaia Rusia îşi informa cititorii că hotărârea guvernantilor 
sovietici de a permite coaliției formate de americani să folo- 
sească forța împotriva Irakului „pusese capăt existenței URSS ca 
mare putere”.338 

Un raport al Oficiului CIA pentru Analize Sovietice (SOVA), 
datat 25 aprilie 1991, era încă si mai devastator. Intitulat Cazanul 
sovietic, documentul surprinde astăzi prin acuitatea cu care a 
prevăzut desfășurările ulterioare. Prima frază este grăitoare: 
„Criza economică, aspiraţiile spre independenţă și forțele antico- 
muniste destramă Imperiul sovietic și sistemul de guvernare”.339 
Analiştii americani apreciau că Boris Elțîn devenise adversarul 
fostei ordini si avea șanse reale de a deveni primul președinte al 
Rusiei ales prin scrutin universal, căpătând astfel o legitimitate 
de netăgăduit. În schimb, credibilitatea lui Gorbaciov se apropia 
de zero, politicile sale neaducând rezultatele sperate, iar econo- 
mia aflându-se într-o „spirală descendentă”. Până și unii dintre 
apropiații săi începeau să-l părăsească. La nivelul opiniei publice, 
un sondaj de opinie dezvăluia că 52% dintre respondenţi (cetă- 
teni sovietici!) considerau că ipocrizia este trăsătura care-l 
caracterizează cel mai bine. În aceste condiţii, se considera că 
dinozaurii comuniști ar putea fi tentaţi să încerce să-și impună 
controlul „cu sau fără Gorbaciov”, dar se estima (cu acuratețe, 
după cum s-a putut vedea ulterior), că un eventual puci nu avea 
şanse de reușită. Specialiștii CIA intuiau, corect, că naționalismul, 
separatismul si aspiraţia spre independenţă reprezentau cea mai 


337 Michael R. Beschloss, Strobe Talbott, op. cit., p. 403. 

338 Ibidem, p. 426. 

339 Central Intelligence Agency, Office of Soviet Analysis, The Soviet 
Cauldron, 25 aprilie 1991, în Benjamin B. Fischer, op. cit., p. 111. 

directă ameninţare la adresa Uniunii, mai ales în Ucraina, 
Bielorusia, Georgia și Ţările Baltice.340 

În aceste condiţii, administraţia de la Casa Albă nu avea 
niciun interes să arunce banii contribuabilului american în 
„cazanul sovietic”. Dimpotrivă. Spre dezamăgirea sa, Gorbaciov 
avea să constate că nu putea miza pe sprijinul financiar al SUA, în 
care isi pusese atâtea speranţe, pentru a mai îndulci situaţia 
economică precară a Uniunii Sovietice. Deşi, în iunie, primise cu 
satisfacție vestea că americanii acordau URSS un credit de 1,5 
miliarde de dolari pentru a cumpăra grâne, ajutorul era practic 
nesemnificativ. Războiul din Golf costase 100 de miliarde de 
dolari, bani care fuseseră adunaţi imediat - le reproşa el interlo- 
cutorilor de la Washington - de ce nu s-ar fi strâns si pentru 
perestroika o sumă similară?341 La 17 iulie, Gorbaciov s-a întâlnit 
la Londra cu Bush, în marja unei reuniuni a Grupului celor mai 
importante şapte state industrializate (G7). De data aceasta, el 
nu și-a putut reține amărăciunea, reprosandu-i președintelui 
american că nu ar considera că este în interesul SUA ca URSS să 
se bucure de prosperitate. Ieşirea sa era generată si de șocul 
resimţit de modul în care fusese reflectată venirea sa la Londra 
de presa internaţională. Obișnuit să fie aclamat de media din 
Occident, se vedea acum ridiculizat: era privit drept ,,cersetorul 
comunist” care stătea cu „pălăria în mână” în fata „părinţilor 
capitalismului”. La finalul discuţiilor avute si cu alte autorităţi din 
Grupul Celor Sapte, liderul sovietic nu a obţinut altceva decât 
gratuite urări de bine.3%2 

Cei doi lideri s-au revăzut, peste numai câteva zile, la 30 iulie, 
cu prilejul primei vizite pe care Bush senior o făcea la Moscova, 
în calitate de președinte. A fost o întâlnire mai fructuoasă: după 
zece ani de negocieri dificile, tratatul START era, în sfârșit, 
semnat. Cu acest prilej, Bush s-a întâlnit și cu Boris Elțîn, care 
era, din 12 iunie 1991, primul preşedinte al Rusiei ales prin vot 


340 Ibidem, pp. 111-119. 
341 Martin McCauley, op. cit., p. 124. 
342 Michael R. Beschloss, Strobe Talbott, op. cit., pp. 522-523. 

universal. De aici, liderul american s-a îndreptat spre Kiev, unde 
a ţinut un discurs în fata parlamentului ucrainian. Spre stoparea 
asistenţei, el l-a lăudat pe Gorbaciov pentru eforturile sale, susti- 
nând că acesta a înfăptuit lucruri extraordinare, iar politica sa a 
avut drept obiective libertatea, democraţia și bunăstarea econo- 
mică. Mai mult, el le-a recomandat ucrainienilor să nu caute 
independenţa în dauna libertăţii și i-a avertizat că SUA nu-i vor 
sprijini pe cei care promovează „naționalismul sinucigaș, bazat 
pe ură etnică”.3+% Nu doar ucrainienii au fost șocați. William 
Safire a comentat ironic evenimentul, în paginile cotidianului 
The New York Times, caracterizându-l drept „discursul laș din 
Kiev”.344 Poate că Bush s-a simţit dator să-i întoarcă lui 
Gorbaciov o mică favoare prin gestul său. Dar, mai presus de 
orice, el ar fi preferat de fapt să încurajeze menţinerea unei 
Uniuni Sovietice slăbite și dependente economic de Occident, 
care ar fi deținut controlul ferm al armelor nucleare, în loc să se 
vadă nevoit să negocieze cu patru noi puteri nucleare (Rusia, 
Bielorusia, Ucraina și Kazahstan), a căror politică putea deveni 
imprevizibila.345 

La 1 august 1991, a fost publicata noua Strategie de Securitate 
Naţională, care încerca sa călăuzească politica SUA într-o lume 
post-Război Rece. De la adoptarea precedentului document, pe 
lângă Războiul din Golf, în urma căruia se putea vorbi despre „o 
nouă ordine mondială”, se mai produsese un eveniment impor- 
tant, mai ales din punct de vedere simbolic: la 1 iulie 1991, la 
Praga, Pactul de la Varșovia se autodesfiintase.346 În perspectivă, 
relaţiile cu Uniunea Sovietică rămâneau o preocupare majoră. De 
remarcat că statutul URSS era mai degrabă incert - un fost 


343 Serhii Plokhy, The Last Empire. The Final Days of the Soviet Union, 
London, Oneworld Publications, 2014, p. 64. 

344 Sean Wilentz, op. cit., p. 313. 

345 Pierre Lorrain, Incredibila alianță Rusia-Statele Unite, Bucuresti, Editura 
Științelor Sociale și Politice, [2002], p. 77. 

346 Mioara Anton (ed.), România și Tratatul de la Varșovia. Conferinţele 
miniștrilor Afacerilor Externe si ale adjunctilor lor (1966-1991), Bucuresti, 
Editura Alpha MDN, 2009, p. 1230. 

inamic, care nu putea fi însă privit ca un stat prieten - ca si 
viitorul său: 

„De peste 40 de ani, marea strategie americană de îngrădire a 
reflectat o epocă de expansiune a puterii sovietice, a agresiunii 
sovietice si comunismului sovietic. Totuși, descoperim acum că 
Uniunea Sovietică este mult mai concentrată asupra sa, întrucât se 
luptă cu propriile crize interne. Nu ştim pe ce drum va apuca 
Uniunea Sovietică în cele din urmă, dar o revenire a superputerii 
inamice cu care ne-am confruntat peste 40 de ani este puţin 
probabilă” Cu toate acestea, Uniunea Sovietică rămânea singurul 
stat care avea capacitatea militară de a distruge societatea 
americană printr-un singur atac cataclismic, iar modernizarea 
forțelor sale strategice continua, în ciuda formidabilelor con- 
strângeri economice.3%7 

Strategia aprecia că unele „elemente ale relațiilor americano- 
sovietice vor rămâne competitive și există întotdeauna pericolul 
unei reaparitii a confruntării”. De asemenea, evoluţia relaţiilor 
bilaterale avea să depindă de modul în care Uniunea Sovietică 
avea să isi rezolve problemele, întrucât: „Ordinea internă a unui 
stat se reflectă în cele din urmă în comportamentul său extern. 
Vom rămâne atenți la potentialele consecinţe strategice ale unei 
reveniri la politicile totalitare”.348 

În aceeași lună, s-a dovedit că administrația de la Washington 
avea de ce să-şi manifeste circumspectia fata de Moscova. La 19 
august 1991, comuniștii antireformiști au încercat o lovitură de 
stat împotriva preşedintelui URSS. De altfel, Gorbaciov a fost 
avertizat, încă din 20 iunie, chiar de către Casa Albă, că urmează 
să aibă loc o tentativă de înlăturare a sa de la putere.349 Puciul a 
eșuat la 21 august, în urma acțiunilor decisive ale popularului și 
energicului Elțîn. Arestat pentru o scurtă perioadă, Gorbaciov a 
fost reinstalat în funcţiile deținute. Dar, după cum observa 


347 The White House, National Security Strategy of the United States, 
Washington, DC, august 1991, p. 1. 

348 Ibidem, p. 6. 

349 Vasile Buga, Din enigmele puciului de la Moscova din august 1991, în 
Constantin Corneanu, Adrian Pop, op. cit., p. 187. 

istoricul rus Roi Medvedev, istoria Uniunii Sovietice s-a încheiat 
odată cu acest capitol, chiar dacă „agonia... a mai continuat 
câteva luni”.35° 

Prima analiză elaborată de CIA după puciul de la Moscova, în 
septembrie 1991, avea aceeași concluzie: „URSS si sistemul său 
comunist au murit” (subl.n.). Până și titlul acestei Estimări 
speciale (SNIE) era grăitor - Republicile din fosta URSS (subl.n.): 
Perspective pentru anul următor. Dar, dacă Uniunea Sovietică 
decedase, era mai complicat de deslușit ce fel de structură îi va 
lua locul. În acest sens, erau conturate trei posibile scenarii: 1. 
URSS se va transforma într-o confederație (republicile urmau să- 
şi coordoneze economia, apărarea şi politica externă); 2. unele 
dintre fostele republici sovietice alegeau să închege o formă de 
asociere politică limitată, în timp ce altele, precum Ucraina, și-ar 
fi urmat propriul drum; 3. Uniunea Sovietică se va dezintegra.351 
După cum se poate lesne constata, ultimele două scenarii com- 
binate întrezăreau viitorul. 

Bush și Gorbaciov s-au mai întâlnit, pentru ultima oară într- 
un context oficial, la Madrid, în 29-30 octombrie 1991, cu ocazia 
unei conferințe de pace pentru Orientul Mijlociu. Conferinţa era 
patronată de SUA și Uniunea Sovietică, dorindu-se emblematică 
pentru noul parteneriat americano-sovietic. La Madrid, Gorba- 
ciov era de nerecunoscut, părând mai degrabă absent sau absor- 
bit de grijile legate de casă. În convorbirile particulare cu Bush, a 
vorbit despre complexitatea crizei cu care se confrunta, afir- 
mând că ar fi stupid ca liderii republicilor să meargă pe calea 
„secesiunii”. La conferința comună, președintele american a ţinut 
să-l încurajeze în fata reporterilor si a lumii întregi: „Încă esti 
stăpân pe situatie!”352 


350 Ibidem, p. 209. 

351 Central Intelligence Agency, The Republics of the Former USSR: The 
Outlook for the Next Year (SNIE 11-18.2-91), septembrie 1991, tn Benjamin 
B. Fischer, op. cit., pp. 185-214. 

352 Michael R. Beschloss, Strobe Talbott, op. cit., pp. 570-572. 

La 1 decembrie 1991, aproape 90,3% dintre votantii ucrai- 
nieni s-au declarat în favoarea separării de Uniunea Sovietica.353 
Bush își anunţase public intenţia de a recunoaşte independenţa 
Ucrainei încă de la 28 noiembrie, spre amărăciunea condu- 
cătorului sovietic.354 La 8 decembrie, fără știința lui Gorbaciov, 
Boris Elțîn (Rusia), Leonid Kravciuk (Ucraina) și Stanislav 
Suskevici (Bielorusia) s-au întâlnit lângă Brest, în pădurea 
Belovejskaia și au convenit asupra dispariţiei Uniunii Sovietice în 
calitate de subiect de drept internațional. În mod grăitor, ei l-au 
informat asupra acestei decizii mai întâi pe Bush și abia apoi pe 
Gorbaciov.355 La 21 decembrie, în capitala kazahă Alma Ata, 11 
dintre cele 15 foste republici sovietice (fără cele trei state baltice 
și Georgia) decideau constituirea Comunităţii Statelor Indepen- 
dente (CSI). În aceste condiţii, lui Gorbaciov - care din 24 august 
se retrăsese din funcția de secretar general al Partidului Comu- 
nist din Uniunea Sovietică - nu-i mai rămânea decât să-și prezin- 
te demisia din funcția de preşedinte al Uniunii Republicilor 
Sovietice Socialiste. O va face la 25 decembrie, într-o alocutiune 
televizată. Cu câteva ore înainte de a face acest anunţ, el l-a sunat 
pe Bush, la Camp David: „Dragul meu George, numai bine! Dă-mi 
voie să încep cu ceva plăcut. Un Crăciun fericit tie, Barbarei si 
familiei tale!” Conversatia a fost caldă, un rememeber emotio- 
nant al legăturii care se crease între ei de-a lungul timpului, 
întrerupt din când în când de exprimarea speranţei în viitor. La 
finalul dialogului, Bush a promis că va întreţine prietenia cu 
Gorbaciov si cu consoarta sa, Raisa: „Barbara si cu mine pretuim 
nespus de mult această prietenie”.356 

Uniunea Sovietică încetase să mai existe. În timp ce drapelul 
roşu era coborât de pe Kremlin, Bush își tinea, din Biroul Oval, 
propriul discurs televizat. Cu acest prilej, el l-a omagiat pe ex- 
preşedintele sovietic pentru eforturile depuse în sprijinul păcii 
mondiale. Fără a vorbi despre înfrângerea URSS, pentru a-l 


353 Adrian Cioroianu, op. cit., p. 115. 
354 Michael R. Beschloss, Strobe Talbott, op. cit., p. 573. 

356 Michael R. Beschloss, Strobe Talbott, op. cit., p. 591. 

menaja pe Gorbaciov, a proclamat doar sfârșitul Războiului Rece: 
„Timp de peste patruzeci de ani, Statele Unite au condus Occiden- 
tul în lupta împotriva comunismului si a amenințării pe care o 
reprezenta el la adresa valorilor noastre principale. Această 
confruntare a luat sfârșit”357 

Brent Scowcroft împărtășea același sentiment de ușurare si 
de satisfactie abia cenzurata: 

„Se terminase. Un eveniment pe care nu mi-aş fi imaginat 
niciodată că îl voi vedea în timpul vieţii mele chiar s-a produs. Mi- 
a lăsat o senzaţie de amorteald, de neîncredere. Nu pentru că nu l- 
am văzut venind. Eram obișnuit, chiar oarecum călit, să privesc la 
un Gorbaciov în mod constant asediat, dar semnele unei 
deteriorări rapide după tentativa de lovitură de stat erau fără 
echivoc. Nu, evenimentele indicau o tendinţă clară; era mai ales 
incapacitatea pură de a înţelege că un astfel de eveniment istoric 
s-ar putea produce într-adevăr. Reacţia mea iniţială la coborârea 
steagului de pe Kremlin pentru ultima oară a fost una de mândrie 
fata de rolul nostru în atingerea acestui rezultat. Am muncit din 
greu pentru a împinge Uniunea Sovietică în această direcţie, 
într-un ritm care să nu provoace o explozie la Moscova și, cu 
atât mai putin, o conflagrație mondială (subl.n.) - care nu era 
în perspectivă istorică un eveniment neașteptat în timpul agoniei 
marilor imperii’358 Desigur, admite Scowcroft, americanii își 
făcuseră partea lor de treabă. De rest se ocupase Gorbaciov, care 
avusese meritul de a încerca să reformeze un sistem care nu 
putea fi reformat. 


357 Ibidem, p. 592. 
358 George Bush și Brent Scowcroft, op. cit., p. 563. 


CONCLUZII 


În 1835, la apariţia Democraţiei lui Tocqueville, probabil că 
multi cititori au fost nedumeriti de afirmaţia profetică a acestuia, 
conform căreia viitorul va fi marcat de confruntarea globală 
dintre ruşi și americani.359 Istoria avea să-i dea dreptate. 

A fost nevoie de un „război de șaptezeci și șapte de ani” 
(1914-1991), dacă acceptăm teza istoricului Neagu Djuvara, 
pentru a determina puterea „căreia îi revenea de acuma rolul de 
a domina ultima fază a civilizaţiei occidentale.360 

În 1991, la finalul ultimului capitol al conflictului, Războiul 
Rece, nu exista niciun dubiu în privinţa învingătorului. 


359 „Pe pământ sunt acum două mari popoare care, pornite din două 
puncte diferite, par că avansează spre același scop: rușii și ameri- 
canii (subl.n.). Ambele au crescut în obscuritate; și în timp ce lumea se 
uita în altă parte, ele au ajuns în primul rang al naţiunilor și oamenii au 
descoperit, aproape în același timp, și nașterea și măreţia lor. Toate 
celelalte popoare par că au atins limitele trasate de natură și că de acum 
înainte nu trebuie decât să le păstreze; dar aceste două popoare sunt în 
creștere; toți ceilalţi, fie că s-au oprit, fie că avansează foarte greu doar 
cele două evoluează într-un ritm susținut și rapid pe un drum căruia 
nimeni nu-i vede capătul. Americanul combate obstacolele pe care i le 
pune în fata natura; rusul se luptă cu oamenii. Unul luptă cu pustietatea si 
barbaria, celălalt cu civilizația înarmată cu toate armele ei; astfel, 
victoriile americanului sunt obținute cu brăzdarul plugarului, cele ale ru- 
sului - cu sabia soldatului. Pentru a-și atinge scopul, primul se sprijină 
pe interesul personal pe care îl lasă să acţioneze fără să-l dirijeze, pe 
forţa și raţiunea indivizilor. Cel de-al doilea concentrează într-un 
singur om întreaga putere a societăţii. Primul are ca principal mijloc 
de acţiune libertatea, cel de-al doilea - servitutea. Punctele lor de 
plecare sunt diferite, căile diverse; totuși, fiecare dintre ei pare a fi 
chemat, datorită unui plan secret al Providentei, să tina într-o zi, in 
mâinile sale, destinele unei jumătăţi de lume (subl.n.)”. Alexis de 
Tocqueville, Despre democrație in America, vol. I, Bucuresti, Humanitas, 
1995, pp. 501-502. 

360 Neagu Djuvara, Războiul de șaptezeci și șapte de ani și premisele 
hegemoniei americane (1914-1991). Eseu de istorie-politologie, București, 
Humanitas, 2008, p. 6. 

Începând din 1989, Uniunea Sovietică a pierdut întâi glacisul 
strategic construit cu atâta efort de către Stalin, la sfârșitul celui 
de Al Doilea Război Mondial3*!, în timp ce Statele Unite și-au 
menținut prezenţa militară în Europa, ba mai mult, au consolidat 
NATO prin reunificarea Germaniei în cadrul Alianţei, un an mai 
târziu. Apoi, URSS însăși s-a destrămat în 1991, rezultatul fiind 
15 republici independente, dintre care cea mai importantă, Fe- 
deratia Rusă, a fost împinsă din punct de vedere geopolitic într-o 
„fundătură continentală”. Si mai semnificativ, Rusia a revenit 
teritorial la granițele din vremea lui Petru cel Mare362, și - cu atât 
mai dureros - s-a despărțit de Ucraina. A devenit, dintr-o super- 
putere mondială, o simplă putere regională, abandonând exclu- 
siv Statelor Unite râvnitul statut. Economia sa era secătuită, fiind 
dependentă de sprijinul Vestului. La nivel militar, Pactul de la 
Varşovia s-a desființat, iar Moscova a acceptat reduceri semni- 
ficative ale arsenalului său. Din punct de vedere ideologic, Rusia 
și-a renegat însăși ideologia în virtutea căreia pretinsese preemi- 
nenta planetară si s-a convertit, fie si de fațadă, la valorile Occi- 
dentului: economie de piață, stat de drept, separatia puterilor, 
alegeri libere etc. După cum observa Francois Furet, comunismul 
se termină în neant, iar dispariția Imperiului sovietic lasă în 
urmă o tabula rasa: „nici principii, nici coduri, nici instituții, 
nici măcar o istorie”.353 

Oare ce alt rezultat ar fi fost mai dezirabil pentru 
Washington? Cum ar fi putut fi atins și cu ce costuri, umane și 
materiale? O capitulare necondiționată a Kremlinului - în urma 
unei conflagrații apocaliptice ce ar fi reclamat pierderi, umane și 


361 Laurențiu Constantiniu, Uniunea Sovietică între obsesia securității și 
insecuritatii, Bucuresti, Editura Corint, 2010, p. 265. 

362 Henry Kissinger, Are nevoie America de o politică externă? Către 
diplomaţia secolului XXI, [Bucureşti], Incitatus, 2002, p. 63. Frontierele 
Rusiei au fost restrânse „la ceea ce fuseseră cam la 1600 spre Vest, adică 
imediat după domnia lui Ivan cel Groaznic” - Zbigniew Brzezinski, Marea 
tabla de sah. Suprematia americand si imperativele sale geostrategice, 
Bucuresti, Univers Enciclopedic, 2000, p. 103. 

materiale, de neconceput inclusiv pentru câștigător - si care ar fi 
dus la ocuparea militară a unei Moscove fumegânde și la dictarea 
constituţiei de către un general american? 

Victoria SUA este nu doar deplină, ci și elegantă, fiind obti- 
nută în mod pașnic, în urma unei perioade de destindere și de 
negocieri intense. La sfârșitul Primului Război Mondial, Rusia 
bolșevică, ulterior Uniunea Sovietică, s-a văzut izolată, un stat 
paria al sistemului internaţional, căpătând complexul de cetate 
asediată si fiind nevoită să colaboreze cu alte state revizioniste, 
precum Germania. După Al Doilea Război Mondial, Uniunea 
Sovietică s-a regăsit în tabăra coaliției învingătoare, trupele 
Armatei Roşii avansând până la Berlin și impunând propriul 
sistem social-politic țărilor „eliberate”, ceea ce i-a permis ulterior 
să amenințe Occidentul și să ridice ambiţii globale. La sfârșitul 
Războiului Rece, SUA şi-au asumat misiunea de a transforma 
fostul adversar de moarte într-un actor clasic și responsabil al 
comunității internationale. Si, pe cât este posibil, au încercat să 
menajeze respectul de sine al Rusiei și vanitatea sa rănită. 
Moscovei i s-a oferit rolul de partener, de mai mică anvergură, e 
adevărat, al SUA, rol cu care trebuia să se acomodeze treptat. 

Dar eleganța nu exclude echivocul. Războiul Rece a început 
fără o declaraţie și s-a încheiat fără un tratat.364 Se mai poate 
vorbi despre câștigători si perdanti? A fost Moscova într-adevăr 
atrasă pe orbita Occidentului? Fostul consilier pe probleme de 
securitate națională al președintelui Carter, Zbigniew Brzezinski, 


364 Don Juan Manuel de Castille et Leon a inventat expresia „Război Rece” 
în secolul al XIV-lea, pentru a descrie conflictul din Spania între creștini și 
musulmani; un conflict în care ostilitățile au început fără declarație de 
război și s-au sfârșit fără un tratat de pace. Bernard Mannes Baruch a 
folosit din nou termenul într-un discurs rostit în Columbia, la 16 aprilie 
1947, pentru a caracteriza starea relaţiilor internaționale din perioada 
postbelică. Cam în aceeași perioadă, Walter Lippman a publicat o carte cu 
același titlu, de aceea e greu de spus cine a „reînviat” acest termen. 
Constantin Hlihor, Colapsul imperiului sovietic. O explicaţie prin teoria 
raritatii evenimentelor din istoria universală, în Constantin Corneanu, 
Adrian Pop, op. cit., pp. 71-72.Vezi si André Fontaine, Istoria Războiului 
Rece, vol. I, Bucuresti, Editura Militară, 1992, p. 8. 

a surprins foarte bine situaţia: „Spre deosebire de Germania și 
Japonia, Rusia n-a fost nici ocupată, și nici supusă «reeducării» 
politice de către învingătorii Războiului Rece și nici nu s-a ocupat 
de o reconstrucţie socială extinsă sub directa lor supraveghere. 
Pentru majoritatea rușilor, rezultatul a fost ambiguu și confuz. 
Majoritatea, la început, nu s-a simţit învinsă; multi, mai târziu, au 
fost deceptionati; puţini au fost receptivi față de tutelajul vestic’?3® 

Nimeni însă n-a putut să nege nuda realitate, de neînchipuit, 
poate, doar cu câteva zile înainte: prăbușirea Uniunii Sovietice. 
Cauzele acestui deznodământ sunt multiple si disparate, de 
ordin intern și extern, astfel încât este imposibil s-o distingem pe 
cea principală. Una dintre ele, oricum, este slăbiciunea funda- 
mentală și originară a regimului sovietic însuși, care s-a dovedit 
incapabil să asigure prosperitatea promisă tocmai clasei munci- 
toare pe care se lăuda că o reprezintă. Uniunea Sovietică a 
pierdut Războiul Rece, înainte de toate, în frigiderul propriilor 
cetăţeni, chiar dacă liderii sovietici nu ar fi admis niciodată acest 
lucru, după cum s-a văzut la 24 iulie 1959, în timpul celebrei 
„dispute din bucătărie” dintre vicepreședintele Statelor Unite, 
Richard Nixon, şi premierul sovietic Nikita Hrușciov.35% În 1986, 
membrii Biroului Politic, care anterior nu avuseseră acces la 
astfel de informaţii, aveau să afle cu perplexitate cum era 
construit bugetul sovietic. Cifrele erau ameţitoare. Aproximativ 
40% (sic!) din buget era destinat cheltuielilor legate de apărare. 


365 Zbigniew Brzezinski, Triada geostrategică. Convietuirea cu China, 
Europa, Rusia, București, Historia, 2006, p. 115. 

366 La 24 iulie 1959, Statele Unite au deschis o expoziție de produse 
industriale și electrocasnice de larg consum în Uniunea Sovietică, într-o 
clădire din apropierea Parcului Sokolniki din Moscova. La inaugurare a 
participat, din partea americană, vicepreședintele Richard Nixon, iar, din 
partea sovietică, însuși conducătorul sovietic Nikita Hrușciov. Evenimentul 
avea să devină faimos pentru celebra „dezbatere din bucătărie” dintre cei 
doi lideri. Nixon și Hrușciov s-au oprit în fața unei bucătării echipate 
complet și au început o polemică despre progresele tehnologice ale țărilor 
lor. Vezi Yale Richmond, The 1959 Kitchen Debate, în „Russian Life”, iulie/ 
august 2009 pp. 42-47. De asemenea, vezi Sarah T. Phillips, Shane Hamilton, 
The Kitchen Debate and Cold War Consumer Politics: A Brief History with 
Documents, Bedford, St. Martin's, 2014, passim. 

Pe lângă acestea, Moscova își subventiona nu doar sateliții din 
Europa, ci și statele clientelare din întreaga lume. Vietnamul în- 
ghitea anual 40 de miliarde de ruble. Cuba era mai ieftină, costa 
doar 25 de miliarde de ruble, Siria 6 miliarde, și așa mai departe. 
Din anii 1950, sovieticii au furnizat mari cantități de echipament 
şi tehnică militară (inclusiv tancuri, avioane și rachete) unor 
state precum Irak, Libia si Siria, fără a primi nicio rublă.367 
„Uniunea Sovietică a acordat dreptul de a produce pistoale- 
mitralieră Kalasnikov unui număr de 18 tari, în general, ca pe un 
dar oferit gratis”. Pe lângă acestea, aruncătorul de grenade RPG- 
7, pusca-mitraliera Kalaşnikov PK, tancul T-54 etc „erau oferite 
gratuit oricui declara că luptă împotriva capitalismului ”.368 
În schimb, cetățeanul sovietic, ca şi cel din statele-satelit, nu 
avea acces la cele mai obișnuite bunuri de larg consum și îndura 
o serie de privatiuni umilitoare: „Aceasta se făcea pe socoteala 
Uniunii Sovietice, unde în jumătate dintre maternități nu era apă 
caldă, iar în jumătate dintre școli nu erau toalete încălzite; pe 
socoteala ţării care nu putea să se hrănească singură si să pună la 
dispoziţia ofiţerilor ei locuinte’369 Nu-i de mirare că sovieticul era 
pesimist, apatic, lipsit de motivaţie și de iniţiativă. Chiulea de la 
muncă sau muncea fără tragere de inimă și bea peste măsură. În 
consecinţă, pierderile economice erau enorme. Muncitorul care 
avusese „şansa” de a se fi născut in Patria Proletariatului nu mai 
dorea nici măcar să aibă copii: rata avorturilor, la nivelul întregii 
Uniuni Sovietice, era incredibilă și oscila între 60 şi 70%. Datele 
nu puteau fi contestate nici de către cei mai inversunati repre- 
zentanti ai liniei dure de la Moscova. De altfel, aceștia nu puteau 
uita că, în Berlinul de Est, în august 1961, a fost nevoie de ridi- 
carea unui zid, pentru a-i împiedica pe nemți să evadeze din 
„raiul comunist”, lăsând tara pustie. Până si glumele reflectau 
această neagră realitate. Bunăoara, potrivit uneia, un profesor al 
unei școli sovietice de provincie le spune copiilor: ,«Uniunea 


367 Vladislav M. Zubok, op. cit., p. 299. 

368 Victor Suvorov, O să vă îngropăm! Cronica mărețului deceniu, laşi, 
Polirom, 2012, pp. 290-291. 

369 [bidem, p. 291. 

Sovietică este acolo unde sunt cele mai bune spitale, cele 
mai bune școli, cele mai bune avioane, cele mai bune uzine, 
cele mai bune jucării și dulciuri». Unii elevi încep să strige: 
«Vrem si noi să trăim în Uniunea Sovietică!»"370 

Dar tocmai arsenalul militar formidabil, obţinut cu atâtea 
sacrificii din partea omului de rând, şi pe baza căruia Kremlinul 
proiecta în exterior o imagine de forţă, isi dezvăluia limitele. În 
1979, Uniunea Sovietică a invadat Afganistanul. În curând, după 
ce SUA au început să se implice furnizând mujahedinilor echipa- 
ment și expertiză militară, armata sovietică a început să sufere 
mari pierderi de vieți si tehnică de luptă. Orgoliul sovietic a mai 
primit o lovitură în 1982, în timpul războiului din Liban. Într-o 
singură zi, forțele aeriene israeliene, dotate cu avioane ameri- 
cane F-16 şi beneficiind de un sistem sofisticat de comandă, 
control, comunicaţii și informaţii, au reușit să doboare mai mult 
de șaptezeci de MIG-uri siriene.371 Elita conducătoare de la Mos- 
cova a fost nevoită să admită că Uniunea Sovietică era depășită 
nu numai din punct de vedere militar, dar și în domeniul 
tehnologiei informatice. Cu toate acestea, URSS rămânea o 
superputere, una a fricii. După cum remarca istoricul Mark 
Almond, „sărăcia și imobilitatea sunt secretele supravieţuirii 
sale”.372 Jar coeziunea îi este menţinută de constanta invocare a 
pericolului extern, care permite și funcționarea unei economii de 
război. Moscova comunistă și sistemul său nomenclaturist ar fi 
putut continua, poate până în zilele noastre, așa cum se întâmplă 
în Coreea de Nord, dacă această ,,reteta” a menţinerii puterii ar fi 


370 Nikolai Zlobin, Humor as Political Protest, în „Demokratizatsiya: The 
Journal of Post-Soviet Democratization”, vol. 4, nr. 2/ primăvara 1996, p. 
224. 

371 Michael Stiirmer, op. cit., p. 135. Alţi autori vorbesc despre 85 de avioane 
distruse. A se vedea Gordan M. Clarke, The 1982 Israeli War in Lebanon: 
Implications for Modern Conventional Warfare, Washington, DC, The 
National War College, National Defense University, aprilie 1983, p. 3. 

372 Mark Almond, 1989 fără Gorbaciov. Ce s-ar fi întâmplat dacă nu s-ar fi 
prăbușit comunismul?, în Niall Ferguson (coordonator), „Istorie virtuală. 
Evoluţii alternative și ipoteze contrafactuale”, Iasi, Polirom, 2013, p. 254 si 
p. 265. 

fost păstrată.373 Dar panica si lipsa de speranță s-au insinuat 
chiar si în birourile potentatilor sovietici, care au decis că e 
nevoie de o schimbare: Uniunea Sovietică avea nevoie de un 
respiro în confruntarea aprigă a Războiului Rece, pentru a 
reduce decalajele fata de Occident si pentru a revitaliza 
societatea. „Chipul uman” al socialismului urma să fie Gorbaciov. 

Dar vulnerabilitatea Uniunii Sovietice era evidentă nu doar 
pentru aparatcikii, ci şi pentru adversarul ei ireconciliabil, SUA. 
Rapoartele de la începutul anilor '80 ale experţilor de la Langley 
stau mărturie în acest sens. După cum am văzut mai sus, la 30 
noiembrie 1983, Herbert E. Meyer, vicepreședinte al Consiliului 
Naţional de Informaţii al SUA, argumenta, într-o analiză secretă 
adresată CIA, că Moscova a pierdut Războiul Rece si că nu este 
departe momentul în care se va prăbuși, impunându-se, de 
aceea, planificarea pentru o lume post-sovietică. La 28 iunie 
1984, el a revenit cu un alt memorandum în care oferea chiar o 
strategie privitoare la relaţiile cu Uniunea Sovietică. Marea sa 
temere era ca nu cumva sovieticii, conștientizând dezastrul în 
care se găsesc, să nu încerce să își exporte necazurile la scară 
globală, antrenând SUA într-un război. Meyer propunea câteva 
linii directoare de bun simţ, care în prezent ar putea părea 
banale: SUA aveau nevoie să-și întărească apărarea, pentru a 
descuraja orice gest belicos și nebunesc al Kremlinului; decă- 
derea URSS era iminentă, de aceea n-avea rost ca Washingtonul 
să provoace Moscova, oferindu-i pretexte pentru un conflict 
„cald”; pur şi simplu era suficient să-i fie refuzat accesul la resur- 
se financiare și tehnologie de ultimă generație, pentru ca aceasta 
să-şi piardă suflul; în ipoteza în care decideau să treacă la refor- 
me, sovieticii puteau fi încurajați în acest sens, dar fără să le fie 
acordat sprijin economic - sistemul nu putea fi reformat, iar 
banii nu ar fi ajuns oricum la cetăţenii de rând, ci ar fi fost 
eventual folosiți pentru înarmare. La începutul Războiului Rece, 
Kennan recomandase „îngrădirea”, la sfârșitul său Herbert E. 
Meyer recomanda, sintetizăm noi, „carantina”: bolnavul era 


373 Ibidem, p. 254. 

incurabil si recalcitrant, periculos pentru el si pentru cei din jur, 
de aceea leacurile nu-și aveau rostul, trebuia lăsat să se stingă de 
la sine. Întâmplător sau nu, aceasta a fost strategia urmată de 
președinții Reagan și Bush. 

După o perioadă de tensiuni bilaterale fără precedent de la 
criza rachetelor din Cuba (1962), în 1985 Uniunea Sovietică era 
văzută, de către președintele Reagan, dar și de către majoritatea 
compatriotilor săi, drept un Imperiu al răului. Intrarea în scenă a 
lui Gorbaciov nu a schimbat cu nimic lucrurile. Tânărul lider 
sovietic a fost privit initial cu mefienta la Washington, mai ales 
din pricina stilului său degajat și a charismei personale. Nimeni 
nu s-a înșelat în privința sa. Era un nomenklaturist din noua 
generaţie, care încerca să revigoreze sistemul și să facă mai 
atrăgătoare ideologia comunistă. Într-un sens, părea chiar mai 
periculos decât predecesorii săi, întrucât avea capacitatea de a 
corupe o parte a opiniei publice occidentale.374 În 1985 SUA 
dețineau însă un mare avantaj: își cunoșteau inamicul. Admi- 
nistratia de la Casa Albă era informată atât despre subrezirea 
edificiului sovietic, cât si despre nevoia conducătorului său de a 
beneficia de un mediu internaţional lipsit de confruntări, iar 
astfel se creau premisele pentru ca Uniunea Sovietică să piardă 
Războiul Rece și pe plan extern. Reagan a sesizat oportunitatea 
și a deschis poarta dialogului bilateral, presându-l în paralel pe 
Gorbaciov prin menţinerea programului Războiul Stelelor. 
Primele întâlniri au rămas tensionate și, pentru a convinge 
Washingtonul că este într-adevăr interesat de destindere, liderul 
sovietic s-a văzut nevoit să supraliciteze, avansând o serie de 
inițiative, precum retragerea din Afganistan sau reducerea unila- 
terală a propriilor efective militare. Când a reușit să convingă, în 
sfârşit, Occidentul asupra bunelor sale intenţii în plan interna- 
tional, Gorbaciov isi pierdea deja susținerea propriilor cetăţeni, 
nemulțumiți că politica sa de „restructurare” si „deschidere”, în 
loc să le îmbunătățească viata, le-o îngreuna. În propria-i tara, 


374 Cancelarul Helmut Kohl, înainte de a-l întâlni, compara talentul de 
propagandist al lui Gorbaciov cu cel al lui Goebbels./bidem, p. 253. 

liderul sovietic ajunsese subiect de bancuri. lată unul dintre ele, 
povestit mai târziu de el însuşi: „Doi bărbați stau la o coadă 
pentru a cumpăra vodka. Trece o oră, trec două, iar ei mai că nu s- 
au mișcat. Toată lumea e prost dispusă. Până la urmă, unul dintre 
bărbați nu mai poate îndura. «Până aici! M-am săturat de viata 
asta, peste tot sunt cozi, nu poţi să cumperi nimic, iar 
rafturile magazinelor sunt goale. Toate astea se întâmplă din 
cauza lui Gorbaciov și a prostiei lui de perestroika. Mi-ajunge. 
Mă duc la Kremlin chiar acum și-l omor». După alte două ore, 
omul revine în rând, încă furios, si exclamă: «La dracu cu toate! 
La Kremlin coada ălora care vor să-l curețe pe Gorbaciov este 
mai mare decât asta»’?’° Bush este cel care a știut să profite 
din plin de acest „călcâi al lui Ahile” al omologului său, jucând de 
data aceasta pe cartea unui iluzoriu sprijin economic, dar si 
speculând narcisismul lui Gorbaciov, care simţea tot mai mult 
nevoia de a fi apreciat afară, pe măsură ce era tot mai criticat 
acasă. În schimb, a pretins doar ca Gorbaciov să fie consecvent 
cu principiile pe care si le asumase la nivel retoric si să nu 
recurgă la forță pentru a opri evoluţiile din statele-satelit, pe 
care, de altfel, chiar el le inspirase si le incurajase. În opinia 
noastră, Malta reprezintă momentul de cotitură al Războiului 
Rece. Odată ce Uniunea Sovietică a pierdut brâul de securitate 
din Europa Răsăriteană si a contemplat pasiv prăbușirea 
regimurilor comuniste în această regiune, soarta sa era 
pecetluită. Până și dictatorul român Nicolae Ceaușescu a sesizat, 
încă de la 4 decembrie 1989, că politica Moscovei subminează 
înseși regimurile comuniste și i-a reproșat acest fapt lui 
Gorbaciov: „Noi suntem foarte preocupaţi de ce se întâmplă în 
câteva tari socialiste din Europa. Intelegem perfecționarea, 
înnoirea, însă nu de aceasta vreau să vorbesc acum, dar forma în 
care se acționează pune foarte serios în pericol nu numai 
socialismul ci si existența partidelor comuniste din ţările 


375 Nikolai Zlobin, op. cit., p. 224. 

respective (subl.n.). Dacă se lasă să se continue acest curs, se 
va ajunge la o situaţie foarte gravă” (subl.n.).376 

Pe măsură ce contactele bilaterale au sporit, la nivelul 
relaţiilor interpersonale Gorbaciov a căpătat, treptat, simpatia 
omologilor săi americani. Dincolo de această scară umană, el a 
fost însă considerat de Casa Albă interesant și dezirabil doar în 
măsura în care mergea pe drumul reformelor care apropiau 
URSS de Occident. În plus, capitalul său de stimă şi de încredere 
nu a fost transferat automat și asupra Uniunii Sovietice, care a 
rămas - practic până la căderea sa - un inamic, chiar dacă unul 
suferind. 

În mod paradoxal, după ce și-a învins fără drept de apel ina- 
micul, la nivelul opiniei publice mondiale și chiar printre 
specialiștii în relaţii internationale s-a ajuns la minimalizarea, 
ignorarea sau chiar la negarea rolului jucat de SUA în încheierea 
Războiului Rece. De ce s-a întâmplat asta? 

În primul rând, Washingtonul nu au putut să poarte în fata 
lumii coroana de lauri a învingătorului, pentru a nu ofensa Rusia, 
statul succesor al fostului adversar, pe care încerca acum să-l 
aducă în rândul actorilor decenti ai sistemului international. 
Abia în ianuarie 1992, Bush a declarat triumfător, în timp ce 
adresa Congresului discursul despre starea naţiunii, că SUA 
„Câștigaseră Războiul Rece”, primind ovatiile prelungite ale celor 
prezenti.377 Dar Bush nu a putut să spună: „Am urmărit 
distrugerea Uniunii Sovietice și am făcut toate eforturile în 
această direcţie, iar astăzi, iată, marele nostru duşman pur si 
simplu nu mai există”, După cum nu putea să mărturisească 
public, asumându-și un machiavelism feroce, că l-a manipulat cu 
cinism pe Gorbaciov.378 In mod ironic, acesta din urmă a asistat 


376 Lavinia Betea, Ultima vizită a lui Nicolae Ceaușescu la Moscova. 
Stenograma discuţiei dintre Nicolae Ceausescu și M.S. Gorbaciov din 4 
decembrie 1989 (1), în „Sfera Politicii”, nr. 142 / 2009, p. 87. 

377 Michael R. Beschloss, Strobe Talbott, op. cit., p. 593. 

378 Istoricul Catherine Durandin nu are motive să se autocenzureze: 
„Gorbaciov a fost, deci, manevrat (subl.n.) de echipele lui Reagan și ale lui 
Bush”. „Fiecare (Bush, Kohl, Mitterrand, Thatcher - n.n.) pretinde că ar fi 

cu amărăciune, dintr-o poziţie neoficială, la cuvântarea 
preşedintelui american și a declarat pentru postul NBC că simte 
nevoia să-și critice ,prietenul”, pe Bush senior: „Nu sunt de 
părere că sfârșitul Războiului Rece trebuie privit ca o victorie 
a uneia dintre parti. Dacă această afirmaţie a fost făcută din 
motive legate de campania electorală, pot s-o trec cu vederea 
fără probleme. Dacă însă Bush chiar crede așa ceva... Nu pot 
să fiu de acord... Sfârșitul Războiului Rece este o victorie 
repurtată în comun, pentru care merită felicitati toţi 
politicienii care au făcut-o posibilă”.379 

Mai mult, au existat chiar foşti oficiali americani care au 
refuzat administrațiilor de la Washington vreun merit în 
destrămarea Uniunii Sovietice. Poate cea mai şocantă declaraţie 
de acest tip îi aparţine lui Jack F Matlock (ambasadorul 
american la Moscova între 1987 şi 1991): „Unul dintre miturile 
pe care le auzim - și despre care cred că este foarte dăunător - 
este acela că noi am câștigat Războiul Rece, de parcă ar fi fost o 
victorie împotriva unei alte ţări. Președintele Reagan a avut mai 
multă acuratețe în memoriile sale, când a spus că a fost victoria 
unui sistem asupra altuia. Voi adăuga la aceasta: când Războiul 
Rece s-a încheiat, sistemul sovietic nu mai era ceea ce fusese, 
Colaborând pentru a sfârși Războiul Rece, Gorbaciov nu a 
făcut concesii care erau contrare intereselor statului său 
(subl.n.). Acordurile erau în interesul ambelor tari. A fost o soluție 
câștigătoare pentru ambele tari [...]. Sunt un mare admirator al 
președintelui Reagan si al diplomaţiei sale - asa cum cei care au 
citit cărțile mele știu - dar nu el a fost cel care a învins 
comunismul. Omul care a învins comunismul în Uniunea Sovietică 
a fost Gorbaciov'380 


înțeles psihologia profundă a lui Gorbaciov și își permite să dea sfaturi 
celorlalți privind manipularea personajului (subl.n.), în scopul de a 
progresa fără ciocniri”. Catherine Durandin, Statele Unite ale Americii, mare 
putere europeană, p. 30. și p. 39. 

379 Michael R. Beschloss, Strobe Talbott, op. cit., p. 593. 

380 Markian Dobczansky, op. cit., p. 6. 

Este, desigur, un punct de vedere. Dar susținând această idee 
în 2006 (la 15 ani de la demantelarea URSS), Matlock exagerează 
şi derutează prin simplificare. O posibilă explicaţie pentru 
atitudinea lui ar fi dorința de a-l proteja pe fostul lider sovietic 
de reproșurile care i-au fost constant aduse în Rusia pentru că ar 
fi avut o poziţie defetistă, de cedare în fața Occidentului. Dacă 
este asa, Matlock izbutește doar să-l incrimineze, apropiindu-se 
în mod bizar de poziţia unor radicali de la Moscova. Ca să oferim 
un singur exemplu recent, la începutul lunii aprilie 2014, un 
grup de deputați ruși a cerut deschiderea unei anchete penale 
împotriva părintelui perestroikăi, pentru dezmembrarea URSS în 
1991 si pentru trădarea intereselor nationale.381 

În al doilea rând, profitând de faptul că administraţia 
americană nu şi-a clamat victoria, „interpreţii marxisti ai relatii- 
lor internaţionale” din chiar Statele Unite au declanșat încă din 
1991 o discuţie academică legată de întâmplările majore la care 
asistaseră. lată cum descrie Henry Kissinger ideile acestora: „Im- 
periul sovietic nu fusese niciodată o ameninţare reală. Politica 
americana fie fusese irelevantă, fie amânase transformarea 
socială sovietică. Politica democratiilor pe o perioadă de 
patruzeci de ani nu avea niciun merit semnificativ, nici măcar 
pentru schimbările de politică externă sovietică. Si de vreme ce 
nimic nu fusese realizat de fapt, evenimentele pur și simplu se 
petrecuseră cum voiseră ele, din prăbușirea Imperiului sovietic 
nu se putea extrage nicio lecție - mai ales niciuna implicând 
necesitatea angajamentului american în crearea unei noi ordini 
mondiale, pe care terminarea Războiului Rece o făcea necesară. 
Dezbaterea americană devenise un circ întreg”.382 

În al treilea rând, a intervenit tentativa sovietologilor și a 
kremlinologilor de a se disculpa pentru eșecul anticipării căderii 
comunismului. Întrucât majoritatea lor nu a putut să descifreze 
și să înțeleagă sensul schimbărilor de la Moscova, unii s-au 


381 Depesa AFP: Russian MPs want Gorbachev probed for treason over USSR 
breakup, 10 aprilie 2014. Depeșă REUTERS: Group of deputies wants 
Gorbachev investigated over Soviet break-up, 10 aprilie 2014. 

382 Henry Kissinger, Diplomatia, pp. 722-723. 

scuzat apelând la o logică îndoielnică, de tipul: „dispariția ideolo- 
giei comuniste și destrămarea URSS au fost impredictibile, prin 
urmare nimeni (nici politicienii, nici serviciile de informații, nici 
savanții) nu le-a putut prognoza. Or, dacă nimeni nu le-a putut 
prognoza, nu ni se poate imputa nici nouă lipsa de acuitate și de 
intuiție”. Dar, după cum s-a văzut din paginile acestei cărți, lu- 
crurile nu au stat deloc asa. Ca să-l cităm pe Leszek Kolakowski, 
unul dintre disidentii polonezi care a întrevăzut viitorul, „mulți 
au prevăzut căderea Imperiului sovietic și s-a dovedit că aveau 
dreptate” Kolakowski crede că aceștia au reușit pentru că n-au 
pariat, facil, „pe cel mai sigur mod de a face previziuni”, respectiv 
pe supoziţia „că ziua de mâine va semăna foarte mult cu cea de 
astăzi”383 Apoi, realitatea este că, după cum observa Catherine 
Durandin, „experţii CIA s-au înșelat mai puţin decât universitarii 
specializaţi în URSS”, iar „echipele politice (americane - n.n.) au 
fost mai îndrăzneţe decât spionii si analiștii care le informau”.384 


383 Leszek Kolakowski, Printre patetice ruine, în Vladimir Tismăneanu 
(coordonator), ,,Revolutiile din 1989. Între trecut și viitor”, laşi, Polirom, 
1999, p. 64. 

384 Catherine Durandin, CIA in rdzboi, pp. 211-212. 

SUBIECT:Ce e de făcut cu rușii? 


De aproape 40 de ani, noi si predecesorii nostri din comu- 
nitatile de informații si factorii de decizie în politică externă ne- 
am consacrat cea mai mare parte a timpului și energiei pentru a 
găsi un răspuns la o singură întrebare: Ce e de făcut cu rușii? 

Această căutare a căpătat un caracter special de urgenţă în 
ultimele câteva luni, când evenimentele, acţiunile și atitudinile 
sovieticilor s-au combinat, concentrând o atenţie fără precedent 
asupra rivalitatilor din cadrul superputerii si, mai mult, a apărut 
spectrul unui conflict serios SUA - URSS: sovieticii s-au retras de 
la trei runde de negocieri pentru reducerea armamentelor, l-au 
îngropat pe luri Andropov după o domnie scurtă, dar violentă, 
care a inclus si doborârea zborului KAL 007, au recunoscut 
public că, timp de un an, au minţit în legătură cu starea de 
sănătate a lui Andropov și l-au ales ca nou lider pe Konstantin 
Cernenko, în mod vizibil bolnav. Sovieticii au hărțuit zboruri 
comerciale occidentale către și dinspre Berlin, au deschis focul 
asupra unui elicopter al armatei americane de-a lungul graniţei 
dintre Germania și Cehoslovacia și au anunţat prezenţa unor 
submarine sovietice cu armament nuclear în largul coastei de est 

a Statelor Unite. Au lansat o serie de exerciții militare care i-au 
înspăimântat pe unii observatori occidentali, au boicotat Jocurile 
Olimpice de Vară de la Los Angeles din 1984, au lansat un baraj 
de propagandă anti-SUA mai strident și susținut decât oricare 
altul din ultimul timp și, în general, au încercat să stârnească 
temeri de război care, ca ton și conţinut, seamănă nefiresc de 
mult cu cele din 1927, despre care istoricii cred că le-a pregătit 
Stalin ca parte a unui efort (reușit) de a-şi reprima inamicii 
interni. 

Ca participant la actualul val de întâlniri, sesiuni de 
brainstorming, bârfe, prânzuri de lucru, chiar și cine festive - si 
ca un observator avid al unor astfel de valuri anterioare - sunt 
uimit de un punct slab recurent: ne concentrăm întotdeauna pe 
necesitatea unei politici; niciodată nu ne concentrăm pe nevoia 
de strategie. Dar fără o strategie - mobilizarea forțelor politice, 
economice, psihologice și militare ale unei națiuni pentru obti- 
nerea sprijinului maxim pentru politicile adoptate de aceasta -, 
nicio politică, indiferent de calitatea ei, nu va avea forța necesară 
pentru a supravieţui atunci când apar problemele. Nu prea e de 
mirare că atât de multe dintre politicile fata de sovietici pe care 
le-am urmat în ultimii 40 de ani - sub republicani, democrați, 
liberali sau conservatori - au fost în cele din urmă distruse ca 
nişte clădiri subrede lovite de tornadă. 

O strategie eficientă de tratare a Uniunii Sovietice ne este 
acum la îndemână, iar acest memoriu își propune să o descrie. 
Cheia acestei strategii stă în percepţia nouă, aproape revolu- 
tionara fata de URSS care începe să se impună printre specialiști, 
universitari și observatori din întregul Occident. Percepția este 
una pe care o împărtășesc la rândul meu - în parte pentru că 
explică mult din actualul comportament al sovieticilor - și pe 
care am detaliat-o într-un memoriu anterior, intitulat De ce este 
lumea un loc atât de periculos? Pentru a recapitula pe scurt: 

După 67 de ani de regim comunist, Uniunea Sovietică rămâne 
un imperiu tipic secolului al XIX-lea, format din mai mult de 100 
de grupuri nationale și dominat de ruși. Nu există niciun grup 
național major care să fie mulțumit de actualul aranjament 

controlat de ruși; nici vreunul care să nu tânjească după libertate 
politică și economică. 

Deoarece sistemul imperial este el însuși imperfect, toate 
imperiile vor decădea în cele din urmă. Și în cele din urmă istoria 
pare să ajungă din urmă ultimul imperiu supraviețuitor din 
lume. Deceniile de accent excesiv pus pe producţia militară au 
distrus baza industrială și tehnologică civilă a țării. Mai exact, 
sovieticii nu au reușit deloc să genereze genul de inovaţii de care 
sunt tot mai dependente economiile moderne: robotică, micro- 
electronică, comunicaţii computerizate și sisteme de procesare a 
informaţiei. Chiar dacă sovieticii ar putea dezvolta astfel de 
sisteme, nu le pot implementa fără a pierde controlul politic de 
care depinde chiar supraviețuirea Partidului Comunist. Pentru 
că, după 40 de ani în care intelectualii occidentali s-au temut că 
tehnologia va duce inexorabil la societăți de tip Big Brother în 
întreaga lume, s-a dovedit acum că tehnologia, sub forma 
computerelor personale şi a altor echipamente de acest fel, a dus 
comunicațiile si procesarea informațiilor dincolo de controlul 
oricărei autorități centrale. Fără să dorească sau să fie capabilă 
să dezvolte si să adopte astfel de inovaţii - așa cum facem noi în 
Occident cu un entuziasm solid - Uniunea Sovietică nu mai poate 
produce acum multe în afară de armament. Ca urmare, economia 
sovietică a început să stagneze și ar putea chiar începe să se 
reducă - o tendință care a început să facă chiar și producţia de 
armament mai costisitoare si mai ineficientă. 

În acelaşi timp, Uniunea Sovietică a devenit neajutorată şi din 
punct de vedere demografic. Astăzi, numai aproximativ jumătate 
din populaţia țării poate vorbi rusa; pentru o societate indus- 
trializată, avansată din punct de vedere tehnologic, acest lucru 
este intolerabil. Mai mult, rata natalității în Rusia a fost atât de 
scăzută, încât în următorii ani populaţia activă a Republicii Ruse, 
care include aproape două treimi din capacitatea de producţie 
industrială totală a Uniunii Sovietice, va scădea de fapt. Nu este 
vorba numai despre o scădere a ratei de creștere; este o scădere 
a numărului total de persoane care vin în fiecare dimineaţă, bete 
sau treze, la muncă. Mai mult, ratele de natalitate mari din 

republicile musulmane au început să atragă tot mai multe 
investiții pentru școli, spitale, drumuri si asa mai departe. Astfel, 
tot mai puţini ruși trebuie să muncească tot mai mult pentru a 
susține tot mai mulţi non-ruși. Această situație nu poate conti- 
nua la nesfârşit. Dar nici tendinţa în sine nu poate fi inversată în 
mai puţin de câteva decenii. 

Toate acestea se combină cu o nemulțumire și dezorganizare 
chiar în sânul lumii comuniste. Eforturile Moscovei de a reduce 
presiunile economice interne prin transferarea poverii către 
sateliții săi est-europeni întâmpină tot mai multă rezistență din 
partea liderilor tarilor-satelit, care se tem, pe bună dreptate, 
pentru propria lor stabilitate la putere. Una dintre reflectările 
acestei temeri este nivelul în creștere al opoziţiei liderilor est- 
europeni fata de planurile Moscovei de creştere a cheltuielilor 
pentru apărare în statele satelite;o alta este reprezentată de 
eforturile vocale fără precedent ale acestor lideri de a-i aduce pe 
sovietici înapoi la masa negocierilor pentru reducerea arma- 
mentelor. În mod evident, sovieticii au suficientă putere militară 
pentru a merge pe calea lor, dar acum cresc șansele ca sovieticii 
să aibă nevoie să si folosească această putere. Și pretutindeni în 
lumea comunistă - în pofida oricăror teze ale filosofiei marxiste 
- naţiunile comuniste se află în război între ele. Mai precis, 
Uniunea Sovietică si China, care au fost implicate în lupte de-a 
lungul graniţei comune, luptă acum împotriva sau prin interme- 
diul unor „înlocuitori”: China împotriva Vietnamului, Vietnamul 
împotriva Cambodgiei. 

Din punctul de vedere al Moscovei, istoria nu ar fi putut alege 
un moment mai prost pentru a ajunge din urmă imperiul 
sovietic. După o perioadă de derivă, Statele Unite conduc din nou 
Occidentul înainte: 

Economia noastră se reface - creşterea a ajuns recent la o 
rată anuală de peste 9 la sută, un nivel care bucură pe toată 
lumea, cu excepţia pesimistilor de serviciu de pe Wall Street - în 
timp ce economiştii serioşi dispută doar mărimea si amploarea 
acestui boom. 

Cheltuielile pentru apărare ale Statelor Unite sunt în creștere, 
cu o dezbatere în Congres și cu discuţii electorale legate numai 
de dimensiunile adecvate ale acestei creșteri. 

Noi și aliații nostri am început să limităm fluxul de credite 
către Uniunea Sovietică. 

Noi și aliații noștri am început să oprim afluxul de tehnologie 
către Uniunea Sovietică. 

Prin amplasarea inițială de rachete Pershing II și rachete de 
croazieră, NATO începe în cele din urmă să readucă în favoarea 
sa echilibrul de forțe din Europa. 

Odată cu apariţia a cinci revolte anticomuniste - în Nicaragua, 
Mozambic, Angola, Cambodgia si Afganistan - efortul sovietic 
pentru dominație în Lumea a Treia a fost încetinit. Și, desigur, 
faptul că noi am folosit forța militară pentru eliberarea Grenadei 
a zdruncinat mitul că revoluțiile comuniste ar fi ireversibile. Iar 
acum chiar piesele lor de domino se prabusesc. 

Mai mult, acum ne aflăm în pragul unei schimbări istorice a 
chiar naturii războiului. Tehnologia mută avantajul de la ofensivă 
către defensivă. Deoarece Statele Unite sunt o putere defensivă, 
în timp ce Uniunea Sovietică rămâne o putere ofensivă, avantajul 
pe termen lung se mută acum în direcția noastră. Acesta este, 
desigur, motivul pentru care sovieticii se tem atât de mult de 
accentul pus de noi pe armamentul de înaltă tehnologie, așa cum 
este cazul rachetelor de croazieră și al muniției cu ghidaj de 
precizie; înseamnă că Statele Unite au recunoscut și au și 
acționat în conformitate cu noua realitate. Aceasta explică și de 
ce sovieticii sunt atât de supăraţi din cauza Initiativei de Apărare 
Strategică a președintelui, deși este un proiect pe termen mai 
lung. Ținând cont de istoria minunată de succese înregistrate de 
țara noastră când combinăm capacitățile științifice și tehnologice 
cu forța industrială - și ne gândim la proiectele Manhattan și 
Apollo -, sovieticii trebuie că se gândesc că în cele din urmă vom 
reuși. Şi, când se va întâmpla asta, rachetele sovietice nu vor mai 
fi o ameninţare pentru nimeni. 

Din momentul în care Partidul Comunist al Uniunii Sovietice 
a preluat puterea în 1917, obiectivul principal al propagandei 

sale a fost de a convinge nu numai proprii oameni, dar, de 
asemenea, pe noi, cei din Occident, că revoluţia partidului este 
ireversibilă, că Uniunea Sovietică organizată de Lenin & Co. este 
un stat stabil, permanent. Atât de reușit a fost acest efort al 
propagandei, încât timp de decenii gândirea convențională aici, 
în Occident, a fost asa: Uniunea Sovietică se află aici pentru a 
rămâne. Un corolar al înțelepciunii convenţionale este că însăși 
rivalitatea dintre SUA si URSS reprezintă o caracteristică 
permanentă a vieţii pe pământ. 

Cu toate acestea, noua perspectivă pe care am conturat-o în 
De ce este lumea un loc atât de periculos, şi pe care am recapitu- 
lat-o pe scurt aici, contestă in mod fundamental atât intelepciu- 
nea convenţională cât si corolarul său. Această perspectivă recu- 
noaste Uniunea Sovietică drept ceea ce este - un imperiu - si 
admite faptul că, la fel ca toate imperiile, şi acesta trebuie, în cele 
din urmă, să se dezintegreze. Mai mult decât atât, acest punct de 
vedere susține că începuturile acestei descompuneri sunt evi- 
dente acum. Într-adevăr, după publicarea memoriului anterior, 
au continuat să se adune informaţii care sugerează că decăderea 
progresează: 

Alegerea lui Konstantin Cernenko ca succesor al lui Andropov 
arată clar că birocrația nu poate înghiți nici chiar eforturile mo- 
deste de reformă economică începute după moartea lui Brejnev. 
Conducerea politică a încetat practic şi să discute despre refor- 
mă; deci probabil că stagnarea va continua. 

Standardele de viață în Uniunea Sovietică încep să scadă. 
Marshall Goldman, specialist în Uniunea Sovietică la Harvard 
University, spune acum că aprovizionarea cu alimente în afara 
zonei Moscova - Leningrad este deficitară si că au fost impuse 
rationalizari în 12 oraşe. Conform ultimelor numere ale publi- 
catiilor medicale sovietice, cinci dintre cele șapte principale boli 
transmisibile sunt scăpate de sub control: poliomielita, difteria, 
scarlatina, tusea convulsiva, pojarul. Demograful Murray 
Feshbach de la Georgetown University - unul dintre cei mai 
competenți și de încredere observatori ai vieții sovietice - afirmă 
că, potrivit statisticilor sovietice publicate, incidența pojarului 

este atât de mare, încât ajunge doar cu putin sub nivelul pe care 
îl acordă epidemiologii problemei subnutritiei de masa. Cerce- 
tările anterioare ale lui Feshbach au arătat că în întreaga Uniune 
Sovietică mortalitatea infantilă este în creștere, iar speranța de 
viata în scădere. 

Populaţia sovietică este cuprinsă de un sentiment de 
pesimism profund. O reflectare a acestuia este rata avorturilor, 
care, în întreaga Uniune Sovietică, este cuprinsă între 60 și 70 la 
sută, iar în cazul slavilor si balticilor ajunge la 75-80 la sută. Nu 
putem atribui aceste rate cutremurătoare doar proastei calități a 
produselor anticonceptionale disponibile și deciziilor unor 
părinţi practici si rationali care vor să limiteze dimensiunile 
familiilor pentru că nu au suficient spațiu locativ pentru a-și 
păstra confortul. Mai degrabă trebuie să considerăm aceste rate, 
cel putin în parte, drept o indicație a felului în care apreciază 
cuplul obișnuit viaţa în Uniunea Sovietică. După cum spune 
Frank Shakespeare, aceste rate ale avortului reflectă o viziune a 
viitorului care e sumbru și fără speranță, până aproape de 
punctul sinuciderii naţionale. 

Lucrările artistice sunt deseori un indicator important al per- 
ceptiei unei societăți asupra propriilor perspective, iar artiștii 
sovietici se îndreaptă acum către noi teme ale declinului care se 
profilează. Un cântăreț/ poet pe nume Bulat Okudjava a 
prezentat în ultima vreme într-un cabaret din Moscova un mic 
număr care compară în mod neașteptat Uniunea Sovietică din 
zilele noastre cu Imperiul Roman în ultima sa perioadă. lată 
prima strofă: 

„Imperiul Roman, la vremea prăbușirii sale, 

Mentinea aparenţa unei ordini de fier, 

La locul său era Cezarul, înconjurat de tovarășii de arme, 

Viaţa era minunată, dacă te iei după scripte. 

Dar criticii vor spune că «tovarăși de arme» 

Nu-i latină vorbă, 

Că această greșeală golește de sens întreg acest cânt. 

Poate, poate, poate nu-i latină vorbă”. 

Pentru prima dată, în ziarele și revistele sovietice apar 
articole care vorbesc despre „contradicţiile socialismului” si 
sugerează vag nevoia de schimbări structurale de bază. Date 
fiind limitările asupra a ceea ce poate spune cineva în presa 
sovietică - si să rămână în libertate pentru a mai spune si altă 
dată - acestea sunt lucruri cu adevărat explozive. În mod clar, 
comentatorii trimit semnale puternice că, din punctul lor de 
vedere, sunt necesare schimbări fundamentale si, cu cât mai 
curând, cu atât mai bine, pentru ca regimul să supraviețuiască în 
actuala sa formă. 

Sentimentul de pesimism care se răspândește si declinul care 
se profilează ar putea explica si actualul comportament al sovie- 
ticilor. Într-un mod vag, dar profund, liderii sovietici încep să 
recunoască faptul că ceva a mers îngrozitor de rău. Nu vorbim 
aici despre un incident în relaţiile cu SUA sau o perioadă de 
ghinioane; vorbim despre o schimbare fundamentală percepută 
în balanţa viitorului puterii. Istoria nu mai este de partea 
Moscovei - dacă a fost vreodată -, iar liderii sovietici simt că nu 
au voința, energia, resursele și, cel mai mult, timpul pentru a o 
recâștiga de partea lor. De aici, actuala izbucnire de retorică și 
acțiuni ranchiunoase si intepatoare. Este ca prima reacţie a unui 
om foarte meschin, a cărui carieră a evoluat din victorie în 
victorie, peste trupurile zdrobite ale dușmanilor - și care, având 
în fata victoria finală, tocmai a aflat că suferă de o boală 
incurabilă. 

Implicaţiile tuturor acestor lucruri sunt cutremurătoare. 
Dacă, într-adevăr, Uniunea Sovietică este un imperiu aflat la 
începutul declinului său, este posibilă una dintre următoarele 
trei variante: 

Sovieticii ar putea întreprinde reforme fundamentale. 
Aceasta rămâne o posibilitate si, în mod evident, trebuie să 
urmărim cu atenţie orice indicii. Dar pare probabil că liderii 
sovietici nu vor face schimbările necesare, fie pentru a inversa 
aceste tendinţe, fie pentru a le face fata. Liderii de la Kremlin pot 
impulsiona rata de creştere economică numai reducând bugetul 
pentru apărare sau aplicând reforme economice masive. Oricare 

dintre aceste remedii ar ameninţa controlul asupra puterii 
exercitat de Partidul Comunist, iar acesta este un pret pe care 
liderii de la Kremlin nu au fost niciodată dispuși să-l 
plătească.Coșmarul demografic este la fel de dificil de rezolvat. 
Moscova nu poate transfera capacități de producţie industrială 
dinspre Rusia către republici non-ruse și, în special, către 
republici non-slave. Dacă ar face acest lucru, aceste republici ar 
avea mai multă putere asupra Moscovei decât este dispusă să 
riște Moscova. lar Moscova nu poate importa muncitori pentru 
fabricile ruseşti din republicile musulmane, deoarece aceștia (a) 
nu vorbesc rusa, (b) nu vor să vină și (c) ar fi respinși de 
muncitorii ruși, care ar trebui să împartă resursele locative si 
alimentare sărăcăcioase cu persoane pe care le consideră 
inferioare din punct de vedere rasial. 

Sovieticii ar putea s-o dea în bară. Asta înseamnă că ar putea 
să nu reușească să oprească decăderea imperiului lor si, în timp, 
să permită Uniunii Sovietice să alunece într-o spirală 
descendentă din care ar putea rezulta un alt tip de societate. Ca 
să fie clar, nu avem nicio idee despre cum ar putea arăta această 
societate. Ar putea fi o societate „mai bună”, ceea ce ar însemna o 
societate mai liberă şi mai democratică. Sau ar putea fi diferită 
fata de societatea actuală, dar exact la fel de rea si de represiva. 
Și nu putem decât să ghicim în legătură cu viitoarele relaţii 
dintre Republica Rusă - puterea imperială, ca să zicem așa - si 
cele 14 republici non-ruse care formează acum Uniunea 
Sovietică. Dar este clar că orice tip de cădere liberă a imperiului 
va produce o structură politică mai putin amenințătoare pentru 
Occident decât regimul actual, cel puţin pentru o vreme. 

Sovieticii ar putea decide «să rupă pisica-n două». Confrun- 
taţi cu o situaţie de tip „acum ori niciodată”, liderii sovietici ar 
putea alege o variantă foarte riscantă, cu scopul de a schimba 
raportul de forțe înainte de a fi prea târziu. Așa cum vă amintiţi, 
aceasta este opţiunea din centrul memoriului De ce este lumea 
un loc atât de periculos? Mesajul rationamentului meu era că, 
odată ce liderii sovietici percep că timpul nu le mai este aliat, 
gama de opţiuni pe care vor fi dispuși să o ia în considerare se va 


166 | Alexandru Purcăruș 


extinde în mod inevitabil. Așadar, trebuie să ne pregătim pentru 
posibilitatea ca sovieticii să facă ceva foarte, foarte periculos - de 
exemplu, o acaparare a Golfului Persic, un atac asupra Europei 
de Vest, chiar si un prim atac asupra SUA. Din nou, ca si în 
memoriul anterior, subliniez că nu putem prezice niciuna dintre 
aceste acțiuni. Pur si simplu arăt - și acesta este suficient de 
îngrijorător - că pentru unii sovietici aceste acțiuni s-ar putea să 
nu mai fie prea riscante pentru a fi luate în considerare. De aici, 
îngrijorarea mea că următorii ani vor fi cei mai periculoși dintre 
cei pe care i-am trăit vreodată. 

EXACT DIN CAUZĂ CĂ URMĂTORII ANI VOR FI ATÂT DE 
PERICULOȘI TREBUIE SĂ PREGĂTIM, SĂ ARTICULĂM ŞI SĂ 
IMPLEMENTĂM O STRATEGIE PENTRU A TRATA CU UNIUNEA 
SOVIETICĂ ASTFEL ÎNCÂT SĂ EVITAM RĂZBOIUL. SENSUL 
ACESTEI STRATEGII, PE SCURT, TREBUIE SĂ FIE: LE 
INTERZICEM SOVIETICILOR O SOLUȚIE EXTERNĂ PENTRU 
PROBLEMA LOR. Logica este următoarea: 


Uniunea Sovietică este ultimul imperiu al lumii si, după 67 de 
ani de comunism, a intrat în faza terminală. Nu trebuie să mai 
fim surprinși sau alarmati sau usurati de acest lucru mai mult 
decât de un apus de soare la sfârşitul zilei; este pur și simplu 
inevitabil, iar alegerea pe care trebuie să o facem nu tine de 
acceptarea situaţiei, ci de cum ar fi cel mai bine să reactionam. 
Singura întrebare operațională se referă la rata decăderii. 


Noi nu vom face nimic pentru a încerca să „doborâm” regimul 
sovietic. Mai direct spus, nu ne vom duce peste ei să-i bombar- 
dăm. Orice efort de acest fel, din partea oricărei tari, ar fi peri- 
culos de stupid. Nu ne vom angaja într-o astfel de activitate și 
vom împiedica pe oricine altcineva care ar încerca. Vom lăsa ca 
rata declinului Uniunii Sovietice să fie gestionată de cel mai 
puternic aliat al nostru: Istoria. 


De asemenea, nu vom face niciun efort pentru a împiedica 
decăderea regimului sovietic. Este ușor de văzut de ce, în urmă- 
torii ani, sovieticii vor încerca să obţină asistență masivă, 

financiară şi tehnică, din Occident. Dar noi și aliaţii noștri am 
învățat, pe calea cea grea, că sovieticii folosesc orice ajutor le 
oferim nu pentru a îmbunătăţi standardul de viata al țării ci, mai 
degrabă, pentru a construi si instala arme suplimentare. Nu îi 
împrumuţi unui om bani - indiferent de dobândă - dacă știi din 
experiență că, în loc să-şi hrănească familia, el va cumpăra mai 
degrabă o pușcă și va jefui chiar banca ta. Lăsând deoparte 
bunul-simt si moralitatea - iar bancherii sunt cunoscuţi pentru 
asta -, acest tip de afacere este prost din punct de vedere finan- 
ciar. Profitul mic este mai mult decât anulat de cheltuielile cu 
asigurarea suplimentară împotriva furturilor și măsurile fizice 
de securitate. Când oficialii sovietici vor veni să ceară ajutor 
economic și tehnologic, trebuie să-i refuzăm ferm și politicos. Și 
trebuie să-i împiedicăm să fure ceea ce isi doresc. 


Speranţa noastră este că liderii sovietici își vor folosi 
abilitățile și energiile considerabile pentru a-și reforma sistemul. 
Noi si aliaţii noștri nu ne dorim nimic altceva mai mult decât o 
Uniune Sovietică sigură, prosperă, liberă. Dacă Moscova va arăta 
fie și cel mai mic semn că merge în această direcție, noi și aliații 
noştri trebuie să îi ajutăm si îi vom ajuta în orice fel putem. Într- 
adevăr, ne dorim să negociem serios cu Uniunea Sovietică o 
întreagă gamă de subiecte controversate - reducerea armamen- 
telor, desigur, dar și acorduri economice, științifice, tehnologice 
şi de mediu care ar putea contribui la îmbunătăţirea standarde- 
lor de viata și ar reduce riscul de război în întreaga lume. 


Îngrijorarea noastră este că liderii sovietici nu vor dori, sau 
nu vor putea, să aplice reforme fundamentale. Și dacă nu le pot 
aplica sau nu vor să le aplice, păcat! Declinul unui imperiu nu 
este niciodată un lucru foarte plăcut pentru cei care trăiesc în 
interiorul graniţelor sale și le dorim tuturor popoarelor sovietice 
mult noroc când vor trece prin dificila perioadă în care vor face 
fata transformării actualei structuri politice în altceva - ceva ce 
sperăm și ne rugăm să le fie de mai mare ajutor decât ceea ce au 
acum. 

Scopul nostru este să fim absolut siguri că în niciun moment 
din următorii ani liderii sovietici nu vor ajunge la concluzia că se 


pot salva cumva distrugându-ne pe noi. Asta înseamnă nu numai 
să ne protejăm de cărămizile care vor cădea. Este simplu. 
Trebuie să anticipăm genul de acţiuni agresive la care ar putea fi 
tentat să recurgă un imperiu în destrămare și care, dacă ar reuși, 
ar putea fie să inverseze sensul declinului, fie să îl încetinească. 
Si trebuie să stabilim un set de condiţii în care, dacă sovieticii ar 
fi tentaţi, să sfârșească prin a respinge măsurile respective, 
pentru că nu ar funcționa. Seamănă puţin cu stabilirea 
condiţiilor în care, într-un anumit cartier, un pierde-vară care 
intră pe fereastra bucătăriei și vede o bancnotă de 20 de dolari 
pe masă decide, în cele din urmă, să o lase acolo unde e, de 
teamă că nu va scăpa. Poate că, în timp, l-am putea determina pe 
acel pierde-vară să bată politicos la ușă și să întrebe dacă nu s-ar 
găsi ceva de lucru și pentru el. 

În mod evident, vom avea nevoie de o apărare puternică 
pentru ca această strategie să funcționeze. Mai exact, vom avea 
nevoie să îi împiedicăm pe sovietici să blocheze accesul la petrol 
sau alte materii prime pe care noi și aliații noștri le importăm 
din ţările Lumii a Treia - cum încearcă să facă acum în Golful 
Persic şi în sudul Africii. Trebuie să rezistăm în continuare 
eforturilor sovietice de a pune mâna pe tari fragile si de a le 
transforme astfel în baze pentru reexportul de revoluţie - cum 
încearcă să facă acum în America Centrală. Trebuie să fim 
suficient de puternici pentru a-i împiedica pe sovietici să creeze 
disensiuni politice între noi și aliaţii noștri - asa cum încearcă sa 
facă acum în Europa Occidentală. Şi, cu orice preţ, trebuie să fim 
atât de puternici din punct de vedere defensiv, încât, chiar și în 
cele mai proaste momente ale lor, liderii sovietici să nu fie tentaţi 
să isi lase rachetele să zboare în niciun fel de pariu disperat si de 
ultim moment pentru a distruge pe toată lumea, în speranța că 
vor reuși să controleze epava. 

O strategie care să-i împiedice pe sovietici să obțină soluții 
externe pentru problemele lor va genera sprijin pentru o 
apărare puternică, deoarece oferă singurul lucru pe care oamenii 

îl cer, pe bună-dreptate, în schimbul oricărui sacrificiu: speranţa. 
Aduceti-va aminte că, reușind să-i convingă pe oameni ca im- 
periul sovietic va dura veșnic, rețeaua de propagandă a Moscovei 
a convins oamenii şi că rivalitatea SUA-URSS este o componentă 
permanentă a vieții pe Pământ. Aceasta, în schimb, a dus la o 
percepţie tot mai puternică a faptului că toate cheltuielile noastre 
de apărare nu duc nicăieri. Ei cheltuie, noi cheltuim, armele devin 
tot mai mortale, iar ciclul continuă la nesfârșit; și cresc inevitabil 
șansele să se întâmple ceva îngrozitor, dacă nu intenționat, 
atunci accidental. Această perspectivă este atât de sincer și de- 
primant de înfricoșătoare, încât tot mai multă lume nu vrea să se 
confrunte cu ea si, în schimb, este atrasă de scheme nebunesti si 
uneori periculoase despre care li se spune că ar putea cumva să 
întrerupă acest ciclu. În această categorie as include și ideea că 
un moratoriu nuclear si diferitele propuneri care se învârt în 
jurul acestuia, într-o formă sau alta, ar putea duce la dezarmarea 
unilaterală. În disperare, oamenii uită lecţia pe care Paul Nitze şi 
Dean Acheson au dat-o atât de elocvent în 1950, în faimosul lor 
memoriu NSC-68: „În istorie nu a supravieţuit niciun popor care 
a crezut că isi poate apăra libertatea devenind inofensiv pentru 
inamici”. Această strategie de a nu le permite sovieticilor să 
obțină o soluţie externă pentru problema lor va susține și chiar 
va genera sprijin pentru o apărare puternică - nu numai în rân- 
durile americanilor, ci si ale aliaților noștri -, deoarece sugerează 
că, dacă mai putem rezista puţin, nevoia pentru un astfel de sacr- 
ificiu se va reduce. 

Retineti că eu schitez aici o strategie, nu o politică. Scopul ei 
este să servească drept ghid pentru formularea unor politici spe- 
cifice și ca fundament pentru politicile pe care le alegem. Trebuie 
să intrăm în negocieri ASAT (armament antisatelit - n.n.) cu 
sovieticii? Trebuie să încercăm să obținem un summit? Trebuie 
să introducem o nouă propunere START la masa negocierilor la 
Geneva? Trebuie să le vindem cereale? Cum să tratăm alunecă- 
rile spre stânga din Surinam și Guyana? Nicio strategie nu poate 
- şi nu trebuie - să dicteze răspunsuri la întrebări ca acestea. 
Prea mult va depinde - și trebuie să depindă - de circumstanţele 

de moment si de nevoile si interesele noastre nationale din acel 
moment. O strategie de a le refuza sovieticilor o soluție externă 
pentru problema lor este o acțiune pe termen lung, cu suisuri si 
coborâșuri inevitabile și chiar utile pe parcurs. Flexibilitatea nu 
este un antonim al puterii, ci mai degrabă sursa ei. 

Pentru ajustarea acestei strategii prin luptele de politică ce 
vor urma în mod inevitabil, nimic nu este mai important decât o 
cunoaștere precisă a stadiului de pregătire al sovieticilor și, chiar 
şi mai important, a stării lor de spirit. În esență, trebuie să 
aducem această tara si diversele ei elite într-un fel de sistem de 
monitorizare de terapie intensivă. Trebuie să facem mai mult 
chiar decât facem acum - si asta este deja mult - pentru a urmări 
dezvoltarea si amplasarea de arme și trupe, starea economiei 
sovietice și perspectivele pentru știința și tehnologia sovietice. 
Si, într-o măsură în care nu am mai făcut-o niciodată si nu am 
avut nevoie niciodată, trebuie să urmărim starea elitelor 
sovietice - lideri politici, căpetenii industriale, personalități mili- 
tare, oameni de știință, toți membrii intelighentiei sovietice. 
Pentru că, în definitiv, starea de spirit a acestor oameni - gradul 
lor de pesimism si opiniile lor despre perspectivele ţării - ne vor 
avertiza dacă Uniunea Sovietică se pregătește pentru reforme 
majore, se îndreaptă către o decizie periculoasă de tipul „acum 
ori niciodată” sau pur și simplu renunţă si isi acceptă scufun- 
darea în istorie. În acelaşi timp, trebuie să fim siguri că aceste 
elite sovietice ne înțeleg mai bine decât ne-au înțeles până acum 
- puterea noastră militară, desigur, dar, și mai important, puterea 
voinţei noastre de a supraviețui ca popor liber si disponibilitatea 
noastră de a le oferi sprijin numai dacă vor înceta să ne ame- 
ninte supraviețuirea. 

Permiteti-mi să vă ofer câteva indicaţii despre posibilele 
reacții. Am testat propunerea de strategie pe câteva zeci de 
personalităţi politice, ziariști, specialişti în probleme ale Uniunii 
Sovietice si prieteni si apropiaţi cu cunoștințe de afaceri publice. 
Pacifistii profesioniști resping propunerea de strategie deoarece 
implică în continuare niveluri ridicate de cheltuieli pentru 
apărare, oferă un argument pentru actualele eforturi din 

America Centrală, încurajează sprijinul pentru Iniţiativa de 
Apărare Strategică și, în general, indică o cale către o lume post- 
sovietică în care SUA ar rămâne singura superputere. Militariștii 
profesioniști resping strategia propusă de mine motivând - chiar 
asa! - că pacifistii profesioniști o vor considera ca o adevărată 
mană cerească. Așa cum o văd militariștii, această percepţie a 
Uniunii Sovietice drept imperiu în declin le va oferi pacifistilor 
munitia retorică necesară pentru a împiedica multe dintre 
inițiativele noastre actuale. „Pentru numele lui Dumnezeu, haide 
să nu întărâtăm și mai mult un urs rănit. Este periculos, așa că 
haideţi să ne retragem si să nu facem nimic - nimic - din ceea ce 
ursul ar putea să considere drept ameninţare”, vor spune paci- 
fiştii. Sau asa se tem militariștii. Opinia mea este că militariștii si 
pacifistii au aceleași dispute de atât de mult timp si au devenit 
atât de pricepuţi la argumentele taberei adverse încât aceste 
reacții negative sunt un răspuns instinctiv la ceva nou. Pe de altă 
parte, există o școală de gândire care susține că o strategie căreia 
i se opun cu aceeași vehementa extremiștii din ambele parti ale 
spectrului politic este probabil corectă. 

Din această strategie pe termen lung va rezulta și un bene- 
ficiu imediat. Va contribui la potolirea uneia dintre cele mai 
inversunate și agresive dezbateri care a avut vreodată loc în 
rândurile americanilor și aliaților noștri, una care, mă tem, va 
destrăma cu timpul textura societăților noastre. De o parte sunt 
aceia dintre noi care isi doresc pacea atât de mult încât sunt 
dispuși să plătească orice pret pentru ea. De cealaltă parte, sunt 
aceia dintre noi care isi doresc pacea la fel de mult, dar considera 
că pacea fără libertate ar fi intolerabilă și, pe termen lung, 
instabilă într-un mod violent. Cu strategia pe care am schitat-o 
aici, această dezbatere se va stinge încetul cu încetul, pe măsură 
ce oamenii vor începe să înțeleagă că nu trebuie să aleagă. Va fi 
pace. Si vom fi si liberi. 

Herbert E. Meyer 

(SURSA: Herbert E. Meyer, What Should We Do About The 
Russians, National Intelligence Council, 28 iunie 1984, la 
http: //www.foia.cia.gov) 

2. John Browne (Membru al Parlamentului britanic, deputat 
de Winchester, Anglia), DL Gorbaciov - un Kennedy la 
Kremlin?, 20 mai 1985 


Impresii despre personalitatea, stilul și posibila sa influență 
asupra relaţiilor dintre Blocul Răsăritean și Occident 


De decenii, Uniunea Sovietică a fost condusă de oameni 
stersi, care s-au pitit, in mod conştient, după un zid de secrete. În 
martie 1985, se pare că s-a renunțat la această imagine. Un nou 
tip de conducător a fost ales - un conducător care, deși deloc 
mare la stat, are o prezenţă impunătoare - un om cu o privire 
pătrunzătoare și cu un zâmbet, cu toate acestea, binevoitor, care 
transmite încredere și forță interioară. Acest om este Mihail 
Sergheevici Gorbaciov, a cărui semnătură se află pe fotografia (a 
se vedea mai sus) care-l arată așezat la biroul lui Lenin din 
Clerkenwell, Londra, în decembrie 1984. El reprezintă o nouă 
generație de lideri sovietici. Aduce cu sine o combinaţie 
proaspătă de loialitate profundă fata de Partidul Comunist și o 
abilitate de conducere evidentă. Deși este un produs clar al 
sistemului sovietic, Domnul Gorbaciov nu numai că emană 
încredere de sine, dar are și un stil personal charismatic, care se 
poate dovedi a fi de mare folos Uniunii Sovietice. Din nefericire, 
ceea ce avantajează Uniunea Sovietică poate fi o mai mare 
provocare pentru Occident. Pentru o mai bună înțelegere a noii 
conduceri sovietice trebuie să speculăm cum a fost selectat un 
asemenea om pentru o poziţie atât de înaltă în cadrul Partidului 
Comunist si să evaluăm impactul pe care conducerea sa l-ar 
putea avea asupra relațiilor între Est si Vest. 

În decembrie 1984, Dl. Gorbaciov, împreună cu soția domniei 
sale, Raisa, s-a aflat în fruntea unei înalte delegaţii în vizită în 
Marea Britanie. În timpul șederii delegației la Londra, ca oaspeți 
ai Parlamentului britanic, am fost invitat nu numai să fac parte 
din comitetul de primire, ci și să însoțesc delegaţia de-a lungul 
vizitei. I-am însoţit în vizita la editura lui Lenin din Clerkenwell, 

la British Museum si la Camera Comunelor. Aceste vizite au 
reprezentat un prilej deosebit de a-i observa îndeaproape pe 
soții Gorbaciov, de a le asculta întrebările si de a le observa 
reacţiile fata de diferite afirmaţii şi evenimente. 

Această apropiere neobișnuită de soții Gorbaciov mi-a lăsat 
impresia personală că Dl. Gorbaciov este atât de charismatic 
încât, dacă sistemul comunist ar permite așa ceva, Dl. și Dna. 
Gorbaciov ar putea foarte bine deveni echivalentul sovietic al 
cuplului Jack si Jacqueline Kennedy. Cu toate acestea, tin să 
subliniez că Dl. Gorbaciov este un comunist dur si dedicat, iar 
politicile sale ar fi fundamental diferite fata de cele ale regreta- 
tului Președinte Kennedy. Aceasta e doar părerea mea personală, 
izvorâtă dintr-o apropiere de soţii Gorbaciov de lungă durată, 
neobișnuit de relaxată și în varii circumstanţe. 

Este evident că, pentru a ajunge la vârsta de 54 de ani până la 
vârful sistemului Partidului Comunist, Dl. Gorbaciov a muncit 
foarte mult, folosindu-și ambiția si exceptionala competenţă si 
eleganță politică. Însă ambiția si competenţa pot stârni senti- 
mente de gelozie și suspiciune. Astfel de sentimente sunt cu atât 
mai puternice în cadrul sistemului comunist sovietic, unde loiali- 
tatea fata de mai-marii partidului, fata de dogmele și tradiţiile 
acestuia este fundamentală pentru a avansa. Dl. Gorbaciov tre- 
buie să fi dat dovadă de multă răbdare și de o deosebită loialitate 
fata de partid, din moment ce a fost promovat atât de rapid în 
aceste condiţii. 

Urmărindu-i discursurile, prezentările și răspunsurile, Dl. 
Gorbaciov este în mod evident un om politic bine cizelat, abil şi 
în pas cu vremurile. Nu e nici pe departe un „conducător iubit al 
poporului” cu rădăcini în comunitatea agrară sau militară. Este 
unul dintre primii reprezentanţi ai generației de politicieni 
sovietici „crescuţi” pentru a intra pe scena internațională. 

Din primele momente ale întâlnirii cu Domnul Gorbaciov a 
devenit limpede că este inteligent, iscoditor și ager. Nu numai că 
a pus constant întrebări, dar a ascultat de asemenea meticulos si 
atent răspunsurile. Această calitate are implicaţii politice impo- 
tante prin faptul că oamenii presupun că oricine este sincer 

interesat in ceea ce au de spus este probabil demn de respectul 
lor. Aceste calități, împreună cu zâmbetul său reţinut, dar totuși 
căluros, îl fac atractiv şi cât se poate de fascinant. Cu toate 
acestea, poate fi extrem de ferm când își foloseşte vocea, ochii 
străpungători și chiar gesturile, pentru a sublinia ceva. 

Am observat un exemplu viu al acestor două extreme ale 
expresivitatii. Pilda a apărut când l-am întrebat de ce Uniunea 
Sovietică încurajează și finanţează în continuare terorismul în 
America Latină. Mi-a răspuns, în timp ce m-a bătut în mod 
repetat pe umăr, chiar înainte ca interpretul să traducă între- 
barea mea. Aceasta mi-a creat impresia clară că, probabil, inte- 
lege engleza. M-a întrebat dacă i-aș considera pe coloniștii care 
au luptat în Războiul American de Independenţă teroriști sau 
luptători pentru libertate. Întreaga sa expresie s-a schimbat 
abrupt apoi, când m-a atins încet pe încheietura mâinii spunând 
„dar desigur ne opunem total teroriștilor izolați precum cei care 
l-au ucis pe Dr. Morro în Italia”, 

Exemplul de mai sus nu-i evidenţiază doar capacitatea vastă 
de exprimare, ci si cunoștințele de istorie occidentală. Aceste 
cunoștințe au ieşit din nou la iveală când a pus sub semnul 
întrebării demonstraţia de la British Museum. Când am men- 
tionat că în Marea Britanie oamenii au un grad mare de libertate, 
Dl. Gorbaciov a răspuns: „Ceea ce spuneți dumneavoastră, Dle 
Browne, si adevărul sunt două lucruri distincte. Până și Lordul 
Byron a fost nevoit să părăsească Anglia din cauza lipsei de 
libertate”. Şi-a manifestat curiozitatea și interesul si când l-a 
întrebat pe un custode de la British Museum ceva despre nişte 
monede saxone pe care rușii le înapoiaseră Marii Britanii în 
secolul al XIX-lea. Era foarte entuziasmat să afle dacă existaseră 
legături comerciale între cele două tari încă din acele timpuri. 

Curiozitatea Dlui Gorbaciov în timpul vizitei pare să aibă 
două scopuri: în primul rând, e dornic să învețe de la Occident ce 
ar putea fi adaptat la sistemul comunist si, în al doilea rând, nu 
pierde nicio ocazie să pună la îndoială orice dovezi i se prezintă. 
Această din urmă calitate e de importanță majoră pentru orice 

lider, deoarece inspiră mai mult respect și loialitate din partea 
subordonatilor și îi reconfirmă eficacitatea ca administrator. 

Se pare că setea nestăvilită și deschiderea către noi cunos- 
tinte a Dlui Gorbaciov nu e ceva obișnuit printre liderii sovietici. 
De obicei, înalții oficiali ai Partidului Comunist evită să dea chiar 
şi cea mai mică impresie că ar avea vreo lacună, dorind să dea de 
înțeles că ar fi atotstiutori. Pe de altă parte, felul în care Dl. 
Gorbaciov se arată cu adevărat interesat s-ar putea dovedi una 
dintre cele mai eficiente unelte politice ale sale. Această curio- 
zitate nu aduce cu sine doar o multitudine de informaţii noi într- 
o societate în care informaţia este supusă unei cenzuri drastice, 
ci îi va aduce mai mult sprijin atât din partea superiorilor, cât sia 
subordonatilor. De curând, în timpul unei vizite la Moscova, avea 
programat un ceai în apartamentul unei familii obișnuite de 
muncitori. Examinând ceașca oferită, a observat că avea sigla 
guvernului și, prin urmare, fusese adusă de consilierii săi pentru 
a-i crea impresia falsă că nivelul de trai al clasei muncitoare 
moscovite se imbunatatise. Se pare că Dl. Gorbaciov a plecat 
imediat, înfuriat de descoperirea tnselaciunii. Un astfel de inci- 
dent trebuie să-i fi atras admiraţia gazdelor și respectul subor- 
donatilor. 

Dl. Gorbaciov nu e dornic numai să afle cât mai multe despre 
trecut, ci si să înveţe despre obiceiurile și procedurile existente 
în Occident. S-a abătut spontan de la programul stabilit, prefe- 
rând să viziteze întâi Catedrala Sf. Paul, în loc de mormântul lui 
Marx, si apoi să privească reședința oficială a Prim-Ministrului 
din Downing Street nr. 10. Aceste schimbări de program denotă 
o aparentă dorință a domniei sale de a-şi contura o impresie la 
prima mână, subiectivă, despre Marea Britanie. Ceea ce mi-a 
întărit impresia că Dl. Gorbaciov dorește să se familiarizeze cu 
uneltele fundamentale ale succesului din lumea occidentală și să 
le selecteze, să le adapteze și să le integreze pentru a le folosi în 
Uniunea Sovietică. Abordarea aceasta s-ar putea dovedi a fi fun- 
damental diferită de cea a Țarului Petru cel Mare care, la întoar- 
cerea din vizite în Occident, a încercat să impună poporului rus 
obiceiuri pe care le admira la occidentali în loc să le integreze. 


176 | Alexandru Purcăruș 


Dl. Gorbaciov s-a arătat extrem de sensibil atât fata de ideile 
care contraziceau principiile comuniste, cât si fata de aluziile la 
potentialele slăbiciuni ale sistemului sovietic. De exemplu, la 
British Museum, unde i s-au arătat morminte antice egiptene, a 
părut deranjat cand i s-a explicat că doar numele celor de vita 
nobilă erau cioplite în piatră. Acest obicei egiptean elitist 
contravine principiului meritocratiei din sistemul sovietic. 
Disconfortul vădit al Dlui Gorbaciov poate fi atribuit originilor 
sale modeste, de fiu al unui țăran din Stavropol, de unde s-a 
ridicat, pătrunzând în vârful conducerii ţării sale la vârsta de 54 
de ani. A ajuns unde este astăzi devansând concurenţa acerbă, 
prin forțe proprii. O altă situaţie în care s-a manifestat această 
sensibilitate a fost reacția domniei sale la răspunsul pe care i l- 
am dat la o întrebare cu privire la locurile din Camera Comu- 
nelor. Am menţionat că avem bănci, iar nu locuri individuale, si - 
chiar si asa - cu băncile pline până la refuz, tot nu au loc decât 
circa 500 dintre cei 650 de membri. Am explicat si că băncile, 
spre deosebire de locurile individuale, conferă un anume 
dinamism Camerei, care devine astfel „Teatrul Viu al Politicii 
Britanice”. S-a arătat neîncrezător. Dând un exemplu, i-am 
explicat că dânsul și Dna. Gorbaciov se aflau în acel moment în 
fata primei bănci de sub arcadă, pe partea opoziţiei. Am povestit 
că, în mod tradițional, banca era ocupată de aripa de stânga a 
Partidului Socialist, dar că, după desprinderea unei aripi de 
dreapta, care a format Partidul Social-Democrat, au loc confrun- 
tări fizice pentru ocuparea unui loc pe bancă. 

Am mai explicat si cum acest comportament pare copilăresc 
în ochii privitorului neavizat, însă e o reprezentare teatrală a 
dilemei cu care se confruntă alegătorii de orientare socialistă, 
care nu știu dacă să voteze cu aripa de stânga sau cu cea de 
dreapta a partidului. Pe Dl. Gorbaciov l-a deranjat afirmaţia mea 
cum că socialiștii ar avea vreo dilemă politică, cum a fost cea de 
la începuturile Uniunii Sovietice între bolșevici și menșevici, 
acum scoasă de sovietici din cărţile de istorie. S-a întors către 
restul delegației, spunând: „Ceea ce tocmai ne-a relatat Dl. 
Browne ilustrează perfect uriașa ipocrizie a politicii britanice. 

Aleg 650 de parlamentari, dar îi primesc în sală doar pe jumătate 
dintre ei!” 

Conducerea sovietică e în esență pragmatică, acesta e un fapt 
bine cunoscut. A fost interesant să observ maniera ostentativă în 
care se manifestă acest spirit de conducere în timpul primei 
recepții la Hotelul Claridges. Cum îi insotisem pe soţii Gorbaciov 
mare parte a primei zile, am fost rugat să le prezint alți membri 
ai Parlamentului în timpul receptiei. Prezentările au decurs în 
maniera obișnuită pentru oaspeţi și parlamentari. E totuși 
interesant de menţionat că, la prezentările deputaților socialiști, 
în general, s-a depășit titulatura obișnuită de tipul ,,permiteti-mi 
să vi-l prezint pe DL. A, parlamentar de X”. În general au insistat 
să se prezinte drept „reprezentantul socialiștilor din X”, probabil 
pentru a câștiga simpatia liderului comunist și a soţiei sale. Soții 
Gorbaciov, însă, plimbându-se liber printre invitaţi, i-au ignorat 
cu desăvârșire pe acei parlamentari care încălcaseră protocolul 
prezentărilor, socializând cu alti oaspeţi. Se poate să fi fost o indi- 
catie a faptului că sovieticii considerau - pe baza rezultatelor 
recentelor alegeri generale și a sondajelor de opinie conform 
cărora Partidul Socialist ajunsese la un minim istoric - că 
Partidul Conservator avea să rămână la putere în Marea Britanie 
în viitorul apropiat. Așadar, era mai important să-și stabilească 
legături cu conservatorii decât cu socialiștii. 

În ciuda dorinţei aparente a Dlui Gorbaciov de a arăta, 
ocazional, că delegația sa era una foarte democratică, iar dânsul 
se considera mai degrabă primul între egali, era evident că 
exercita o mare autoritate, fapt vizibil în felul în care îl tratau 
tovarășii săi. În timpul sesiunii de întrebări şi răspunsuri de la 
Comisia pentru Afaceri Externe din Camera Comunelor, am stat 
lângă un general rus foarte amabil, dar obosit, în zona rezervată 
delegației sovietice. Generalul părea că abia reușește să nu 
adoarmă când a fost rugat de un consilier să meargă până la DI. 
Gorbaciov. Câteva cuvinte soptite la ureche și generalul a revenit 
la locul dumnealui transpirând și a început să ia foarte multe 
notițe! E clar că Dl. Gorbaciov nu tolerează prefăcătoria sau 
trândăvia în rândul personalului. 

A fost, de asemenea, impresionant cum Dl. Gorbaciov a 
răspuns la întrebări neconvenite în prealabil din partea 
membrilor Comisiei pentru Afaceri Externe cu privire la subiecte 
sensibile cum ar fi persecutarea evreilor si creștinilor în Uniunea 
Sovietică și politica sovietică în Afganistan și Orientul Mijlociu. 
Au fost numeroase relatări, greșite, după părerea mea, cum că Dl. 
Gorbaciov și-ar fi pierdut cumpătul. Desi e adevărat că a ridicat 
tonul, nu s-a răstit. E drept că a răspuns ușor iritat la astfel de 
întrebări, dar n-a fost niciun moment nepoliticos. Este, de 
asemenea, adevărat că a dat răspunsuri evazive, însă s-a eschivat 
abil, întorcând povara persecuției religioase către interlocutor, 
aducând în discuţie acuzațiile de persecuție religioasă din 
Irlanda de Nord. Pe scurt, a răspuns la întrebări cu o iscusinta 
demnă de un versat om politic occidental. Şi mai impresionant e 
faptul că a răspuns cu fermitate și convingere - genul de convin- 
gere specific oamenilor în poziții de autoritate. Această convin- 
gere m-a făcut să cred la acea vreme că Dl. Gorbaciov era deja 
liderul de facto al Uniunii Sovietice, aflate sub comanda lui 
Cernenko, foarte bolnav. Eram convins că era pe punctul de a fi 
ales, dacă nu cumva fusese deja ales să-i succeadă lui Cernenko. 

Programul Dlui Gorbaciov și al delegației sale în timpul vizitei 
la Londra a fost destul de aglomerat, genul de program care ar fi 
solicitat la maximum orice lider de delegație, atât fizic cât și 
psihic. Dl. Gorbaciov și-a îndeplinit rolul de lider al delegației cu 
mult entuziasm, vorbind atât de mult în timpul dineurilor oficiu- 
ale, încât abia dacă se atingea de mâncare. Îi era atât de foame 
încât se pare că se întorcea la ambasada sovietică să mănânce. 
Am fost profund impresionat de felul în care a făcut fata, atât 
fizic, cât si psihic. Pe lângă forma fizică bună, s-ar putea spune că 
are o minte puternică si ageră. 

Pe lângă puterea fizică și psihică evidentă în timpul vizitei la 
Londra, am simţit că Dl. Gorbaciov posedă o forţă interioară 
deosebită, bazată pe convingere, control și încredere. În această 
privință, sunt de acord cu remarca Dnei prim-ministru Thatcher, 
care a afirmat că poate lucra cu Dl. Gorbaciov. 

Sistemul comunist tinde să descurajeze manifestările indivi- 
dualiste, creativitatea si adaptabilitatea. Consider că, datorită 
acestei forte interioare, Dl. Gorbaciov va avea ocazia să se folo- 
sească de aceste calități neobișnuite pentru Uniunea Sovietică. 
De la moartea lui Stalin, poate doar cu excepţia lui Hrușciov, con- 
ducerea sovietică a fost în mod bizar lipsită de asemenea calități. 

Punând în balanță tenacitatea și pragmatismul Dlui 
Gorbaciov, am remarcat o parte profund umană în caracterul 
său. Acest element de umanitate într-un lider este adesea unul 
din cele mai importante ingrediente ale farmecului personal. 
Liderul este umanizat si, totuși, în sine, diferit. 

Fotografia de mai sus îl portretizează pe Dl. Gorbaciov în 
picioare, cu soţia în planul secundar, în faţa biroului lui Lenin de 
la editura acestuia din cartierul londonez Clerkenwell. De la 
acest birou a pornit gândirea comunistă timpurie. Având 
privilegiul de a fi una din puținele persoane care au avut acces în 
birou, am vrut să văd cât de profund mișcat a fost Dl. Gorbaciov, 
potenţial lider al lumii comuniste, de prezenţa în biroul lui Lenin. 

A fost de asemenea interesant de remarcat cat de afectat si de 
stânjenit s-a simţit în timpul demonstraţiei celor trei studenți 
într-una din sălile de la British Museum. Aceștia s-au apropiat cu 
repeziciune până la aproximativ trei metri de Dl. Gorbaciov și de 
delegația sovietică, strigându-i cuvinte dure și numindu-l 
criminal și ucigaș. Dl. Gorbaciov s-a înroșit puternic și a părut 
profund șocat de situație. 

În ciuda momentelor tensionate, am remarcat că Dl. 
Gorbaciov are un simţ al umorului ascuţit si subtil, în presă fiind 
citate numeroase exemple. Întâmplarea care m-a amuzat cel mai 
tare s-a petrecut în partea dedicată istoriei saxone la British 
Museum. Custodele tocmai terminase de vorbit despre regele 
Alfred cel Mare, încheind cu observaţia că „problema e că scolarii 
englezi rețin un singur lucru despre regele Alfred cel Mare și 
anume că a ars plăcintele”. Într-o clipită, Dl. Gorbaciov a răspuns: 
„Se pare că nu trebuia să faci mare lucru ca să devii celebru în 
vremurile acelea”. 

Întâmplarea de mai sus mi-a întărit convingerea că Dl 
Gorbaciov este un personaj și o personalitate demnă de luat în 
seamă. Este cu atât mai remarcabil faptul că aceste calități au 
ieșit la lumină în ciuda stereotipului sever promovat de sistemul 
Partidului Comunist. 

Impresia publicului occidental cu privire la soțiile liderilor 
sovietici e că sunt femei masive, anoste și deloc implicate în 
cariera politică a soţilor lor. Soţia Dlui Gorbaciov, Raisa, s-a 
dovedit a fi la polul opus al acestui stereotip. Este educată, are un 
doctorat, e inteligentă și atrăgătoare. Mai mult, după standardele 
sovietice, s-ar putea spune că e de-a dreptul cochetă. Mi s-a 
părut o femeie foarte inteligentă și echilibrată. Și dumneaei are 
un simț al umorului deosebit. Când custodele departamentului 
egiptean de la British Museum s-a scuzat că vizita ne poartă 
înapoi în timp, Dna. Gorbaciov a răspuns că „într-un muzeu nu se 
poate călători decât în trecut”. Mi s-a părut foarte interesant si 
remarcabil cum, în timpul întâlnirii Dlui Gorbaciov cu Comisia 
pentru Afaceri Externe, Dna. Gorbaciov părea foarte interesată și 
conștientă de ce se petrecea. Cred că e deosebit de interesată de 
cariera soțului si, am impresia, se ocupă in mod direct de ţinuta 
lui. Metaforic vorbind, stă alături de el, nu în planul secundar. Pe 
scurt, este o soţie profesionistă de lider politic și împreună 
formează o echipă formidabilă si impresionantă. 

E de asemenea interesant de remarcat că soții Gorbaciov sunt 
interesați de cultură, mergând la spectacole de balet în calitate 
de simpli cetățeni. Dl. Gorbaciov a spus despre reprezentatia 
operei Cosi fan Tutte că a fost un exemplu excelent de interpre- 
tare a muzicii lui Mozart. E posibil ca această aplecare pentru 
cultură si artă să rezoneze cu intelighentia Uniunii Sovietice, o 
parte a societăţii care, începând din 1917, s-a opus aproape în 
totalitate conducerii sovietice. Este așadar posibil ca Dl. si Dna. 
Gorbaciov să creeze o punte de influență politică între condu- 
cerea sovietică şi intelectuali. Cu timpul, aceasta i-ar putea aduce 
Dlui Gorbaciov un aliat politic de nădejde, dacă situaţia va fi 
gestionată adecvat. 

După cum am spus și mai devreme, Dl. Gorbaciov nu este un 
liberal -este un comunist convins și un produs al școlii 
comuniste, fata de care e sigur că are loialitati profunde. Cu toate 
acestea, spre deosebire de predecesorii săi, cu excepţia lui 
Hrușciov si a lui Stalin, Dl. Gorbaciov are, după părerea mea, 
charisma - o charisma de tip occidental, precum și abilitatea si 
dispoziția de a se folosi demass-media din Vest, cu precădere de 
televiziune. 

Evaluând trăsăturile de caracter ale Dlui și Dnei Gorbaciov, e 
greu de imaginat ce calităţi ar fi putut avea în plus cuplul 
prezidenţial Jack si Jacqueline Kennedy. Cred că e absolut rezo- 
nabil să ne gândim că Dl. și Dna. Gorbaciov, dacă le va permite 
sistemul politic, ar putea deveni echivalentul sovietic al echipei 
Kennedy si, în consecință, ar avea un impact major asupra 
întregii lumi. Apariția unui lider charismatic la Moscova ar putea 
avea un efect foarte benefic pentru Uniunea Sovietică. În aceeaşi 
măsură, ar putea crea provocări mai mari pentru liderii occi- 
dentali. În pofida avantajelor pe care le-ar aduce, pare ciudat că 
nomenclatura Partidului Comunist, prin definiţie conservatoare, 
l-a numit pe Dl. Gorbaciov în poziţia de secretar al partidului. 

Cum anume este ales liderul sovietic știu probabil foarte 
puţini oameni chiar și în interiorul Uniunii Sovietice. Se pare că 
acesta e nominalizat de o mână de membri importanţi din Biroul 
Politic al partidului si poate, uneori, chiar si de liderul în funcţie, 
şi trebuie să fie acceptat atât de cercurile înalte ale Comitetului 
Central, cât și de elita sovietică sau nomenclatură. 

Este binecunoscut faptul că nomenklatura a fost creată de 
Stalin pentru a conduce Uniunea Republicilor Sovietice în locul 
aristocrației ţariste și a corpului funcţionarilor publici, lichidat în 
mare parte de Stalin. În schimbul loialității, acestei elite i se 
acordau numeroase privilegii, inclusiv magazine speciale etc. 
Pentru a-și asigura în continuare devotamentul lor, Stalin i-a 
supus doar partial Marii Terori. Nomenclaturistii care-și amin- 
tesc teroarea stalinistă manifestă o puternică lipsă de încredere 
si frică fata de orice lider prea charismatic si deci puternic și în 
afara mașinăriei de partid. E interesant să observăm, în trecere, 

că atunci când Hrușciov a început să-și dezvolte propria formă 
de charismă, a fost imediat îndepărtat de la conducere, foarte 
probabil din cauza acestei frici instinctive a nomenclaturiștilor. 
Nomenclatura se bucură de foarte multe privilegii, așadar este 
direct interesată să-și păstreze poziția în cadrul sistemului 
sovietic. Desigur, în nomenclatură se regăsesc mare parte din 
cadrele militare sovietice, iar păstrarea statutului ţine de 
menţinerea cheltuielilor militare masive și, deci, de menţinerea 
unei permanente stări de alertă fata de o eventuală invazie. 
Invazia tătară, care a subjugat Rusia timp de 250 de ani; invazia 
lui Napoleon din 1812; si nu în ultimul rând invazia lui Hitler în 
timpul celui de-al Doilea Război Mondial sunt evenimente isto- 
rice care susțin acest argument. 

Mai mult, un alt argument al armatei sovietice este acela că 
Rusia e încercuită de puterile aliate occidentale, de la Canada și 
Statele Unite peste Polul Nord la Organizația Tratatului Atlan- 
ticului de Nord (NATO); la Organizația Tratatului Central 
(CENTO), acum dizolvată; la Organizația Tratatului Asiei de Sud- 
Est (SEATO), acum dizolvată; până la bazele americane din 
Extremul Orient. Așadar, elita sovietică e condiţionată atât de 
frică, cât și de privilegii, să susțină menținerea actualul status 
quo - o situaţie de care membrii acestei elite sunt direct 
interesați. E firesc să susțină alegerea unui „membru de comitet” 
în poziţia de lider și ar privi cu suspiciune un lider individualist, 
mai ales dacă e si charismatic. Mai mult, cei mai de seamă mem- 
bri ai nomenclaturii, anume cei din Biroul Politic, tind să aleagă 
lideri fără nicio particularitate și care, practic, nu se deosebesc 
cu nimic de ei înșiși. 

Cum se face, deci, că acei câțiva membri ai Comitetului 
Central, care au probabil puterea de decizie asupra conducerii, 
au ales drept secretar de partid un om atât de diferit de concep- 
tul de lider care trebuie să primească acceptul nomenclaturii 
sovietice si de care depinde întreaga Uniune Sovietică? Cred că 
se datorează faptului că, desi precauti, liderii sovietici sunt în 
esență pragmatici și înțeleg că Uniunea Sovietică traversează o 
perioadă de criză economică, socială si militară. Înţeleg că sunt 

puși la zid si schimbarea nu este doar necesară, ci si de dorit 
dacă vor să-și menţină viziunea asupra Uniunii Sovietice si 
nivelul de trai al majorității nomenclaturiștilor. 

Impresia generală este că economia Uniunii Sovietice se află 
în stagnare. Atât conducerea fabricilor cât și muncitorii sunt 
lipsiţi de motivaţie pentru a produce eficient, iar specula e la 
putere. Armata sovietică a dovedit o gravă incapacitate de a 
aplica în producţie si utilizare efectivă cercetarea și dezvoltarea 
de tehnologii avansate. Aceasta este una din cele mai mari griji 
ale sovieticilor cu privire la Iniţiativa Strategică de Apărare 
propusă de președintele Reagan. Mai mult, alocarea unei 
capacităţi enorme de producție domeniului militar a dus la o 
insuficiență cronică gravă în producția de bunuri de consum. 

Liderii sovietici sunt cu siguranță conștienți de faptul că 
rămân foarte repede în urmă într-un domeniu esenţial al revolu- 
tiei tehnologice - cursa pentru noua generație de calculatoare. 
Această cursă a tehnologiei computerelor nu doar că întrece 
orice imaginație a lumii a treia, ci și mărește distanța în așa-zisa 
lume dezvoltată dintre puterile tehnologice de primă mână și 
cele de mâna a doua. Este evident că Statele Unite și Japonia 
concurează cu succes în această cursă, iar Uniunea Sovietică s-ar 
putea alătura Europei în „lumea a doua”, nemaiputând fi consi- 
derată o superputere. Acest aspect al tehnologiei computerizate 
și impactul oricărui grad de acceptare a computerelor personale 
au implicații majore într-un stat totalitar, în care controlul 
asupra informaţiei și cenzura constituie ingrediente vitale ale 
puterii. Așa cum puterea Bisericii Catolice în Europa a scăzut 
odată cu apariţia tiparului, puterea unui guvern totalitar, cum 
este cel al Uniunii Sovietice, poate fi considerabil erodată prin 
acceptarea computerelor personale, care ar permite unei bune 
parti din populaţie să primească si să transmită un volum atât de 
mare de informaţii încât devine foarte greu, dacă nu chiar 
imposibil, de cenzurat. 

Liderii sovietici nu sunt ameninţaţi doar de provocarea 
tehnologică venită dinspre America cea relativ „pasivă', ci au de 

înfruntat şi o nouă provocare economică din partea vecinilor de 
la sud-est, China potenţial „agresivă”. 

În timpul vizitei mele la Hong Kong, în octombrie 1983, 
atmosfera era una de pesimism, majoritatea considerând că va fi 
imposibil pentru Marea Britanie, sub conducerea prim-minis- 
trului Margaret Thatcher, să semneze un tratat cu China comu- 
nistă care să fie acceptabil pentru chinezii din Hong Kong. În 
orice caz, s-a ajuns la o înţelegere. Acum, se pare că chinezii nu 
încearcă să extindă modelul comunist în Hong Kong ci, dimpo- 
trivă, aduc modelul capitalist în China. Președintele Deng 
Xiaoping pare să conducă în China o revoluţie la fel de semni- 
ficativă ca aceea din Rusia din 1917. El încurajează dreptul de 
proprietate limitat, descentralizarea și stimulente capitaliste 
pentru profit. O astfel de schimbare în dogma partidului trebuie 
să fie o mare provocare pentru orice lider comunist. Totuși, 
președintele Deng Xiaoping are trei mari avantaje fata de 
sovietici. În primul rând, revoluţia comunistă din China s-a 
petrecut relativ recent, iar tara e mai susceptibilă să reaprindă 
scânteia capitalistă si chiar să primească înapoi cetăţenii 
calificați care au emigrat și sunt încă în putere de muncă. În al 
doilea rând, chinezii sunt mai muncitori decât rușii. În al treilea 
rând, președintele Deng Xiaoping se poate aștepta la mai puţină 
rezistență din partea nomenclaturii clădite de Mao Zedong, căci 
majoritatea nomenclaturiștilor au fost lichidati sau neutralizati 
în timpul revoluţiei culturale. 

Efectele reformelor lui Deng se fac deja simţite. În zonele 
rurale s-a introdus un nou „sistem al răspunderii” și s-a introdus 
agricultura privată (pe parcele de maximum 60-70 de hectare). 
Veniturile din mediul rural au crescut cu peste 250% începând 
cu 1978 si China a înregistrat cea mai mare creștere economică 
din lume în 1984. 

Noi sloganuri precum „caută să te-mbogatesti” le-au înlocuit 
pe cele vechi precum „mai bine buruieni socialiste decât răsaduri 
capitaliste”. 

Uniunea Sovietică are de înfruntat acum provocarea 
economică directă din partea Chinei comuniste, care deja discută 

despre propria navetă spaţială lansată cu rachete Ariane. 
Sovieticii mai trebuie să accepte faptul că noua economie 
chineză de tip capitalist s-ar putea dovedi foarte de succes din 
perspectiva lumii a treia. Un asemenea succes relativ ar putea 
ameninţa, în sens strategic, influența crucială a URSS. 

Liderii sovietici se mai confruntă si cu o societate în care 
corupția, trândăvia si beţia ating proporții covârșitoare. In 
același timp, există un curent de opinie care pretinde mai multe 
produse de consum disponibile în magazine. O economie reală în 
stagnare sau în scădere pune și mai mare presiune pe Uniunea 
Sovietică si pe speranţele acesteia de a menține echilibrul militar 
si de a-şi păstra statutul de superputere. 

Rapoartele venite din Afganistan menționează numere mari 
de răniţi si dezertori din rândurile armatei sovietice. Deși e 
posibil ca aceste rapoarte să fie exagerate, fără îndoială că 
trebuie să provoace îngrijorări serioase pentru conducerea 
sovietică, în special din cauza populaţiei islamiste numeroase. 
Mai mult, odată cu amplasarea cu succes a rachetelor de 
croazieră si Pershing de către NATO și lansarea Initiativei 
Strategice de Apărare de către președintele Reagan, sovieticii se 
confruntă cu noi cereri pentru cheltuieli militare importante, 
pentru a menţine actualul echilibru militar. Nu numai că e 
improbabil ca economia sovietică să poată susține o asemenea 
creștere de cheltuieli, dar sovieticii sigur sunt conștienți de 
propriile limitări în tehnologia computerizată și relativa 
incapacitate de a pune în practică cercetările în domeniul 
producţiei avansate de armament bazate pe computer. 

Acest domeniu al tehnologiei computerizate e esenţial pentru 
sistemele moderne de armament. Aici este interesant să notăm 
importanța accesului larg la computere personale. Păstrarea 
puterii într-un stat totalitar depinde în mare măsură de cenzura 
la scară largă și controlul informaţiei. Accesul publicului larg la 
computere personale într-un stat totalitar ar eroda dramatic 
puterea guvernului de a controla informaţia. Asta înseamnă că, 
dacă sovieticii avansează în domeniul tehnologiei până într- 
acolo încât să permită utilizarea computerelor personale la scară 

largă, ar produce vulnerabilitati majore în cadrul sistemului 
actual de putere. 

Confruntati cu această situație de criză internă, consider că 
înalții oficiali sovietici au simţit că se impune o schimbare în 
Uniunea Sovietică pentru ca această să rămână o superputere. 
Au fost nevoiţi să aleagă ca lider un om care să nu fie doar de 
încredere, ci și destul de inteligent cât să înțeleagă problemele 
fundamentale cu care se confruntă Uniunea Sovietică și capabil 
să le rezolve. Și mai important, și totodată riscant, cred că a fost 
să aleagă un lider capabil să convingă elita sovietică nu doar de 
necesitatea, ci si de oportunitatea schimbării. 

Născut pe 2 martie 1931, într-o familie de țărani din satul 
Privolnoe din regiunea Stavropol din Caucazul de Nord, Dl. 
Mihail Sergheevici Gorbaciov a fost evacuat între 1946 și 1950, 
lucrând la o uzină mecanizată de tractoare lângă Marea Caspică. 
Această slujbă trebuie să-i fi oferit o experienţă profundă asupra 
economiei sovietice, la nivelul cel mai de bază. 

Apoi a studiat dreptul la Universitatea de Stat din Moscova, 
înscriindu-se în Partidul Comunist în 1952. După terminarea 
facultății în 1955, a fost numit Prim-Secretar al organizației 
orășenești Komsomol din Stavropol (organizaţia de tineret a 
partidului). Este o perioadă interesantă, la doi ani de la moartea 
lui Stalin si cu un an înainte ca Hrușciov să denunțe cultul perso- 
nalitatii lui Stalin în 1956. Este așadar dificil de stabilit dacă 
afinitatile politice timpurii ale Dlui Gorbaciov erau puternic 
staliniste sau ceva mai moderate. La 31 de ani urmează studii 
pentru o diplomă în agronomie. La 35 de ani își asumă responsa- 
bilitatea creșterii producţiei agricole în regiunea Stavropol, o 
zonă cu teren destul de fertil, care i-a adus recolte bogate într-o 
perioadă în care agricultura rusă n-o ducea prea bine. La 39 de 
ani este numit Prim-Secretar al comitetului regional Stavropol. 
În 1978 este trimis la Moscova, unde este numit responsabil 
pentru agricultura sovietică, ca secretar al Comitetului Central al 
Partidului Comunist. În această funcţie se dovedeşte a fi un 
adevărat „supravieţuitor politic” căci, deși are parte de o serie de 
recolte dezastruoase în timpul mandatului, atât de slabe încât 

guvernul renunță să mai publice statistici agricole, eșecul nu este 
pus pe seama sa, ci pe seama vremii nefavorabile. Desi Dl. 
Gorbaciov nu era în postura de a implementa schimbări 
fundamentale la acea vreme, era într-o poziţie bună pentru a 
observa și evident era destul de inteligent să înțeleagă procesele 
care stăteau la baza „mașinăriei” agricole si care nu funcționau. 
Cu siguranță a remarcat problemele agriculturii colectivizate. A 
avut ocazia să observe îndeaproape ce trebuia făcut pentru a 
eficientiza agricultura sovietică. În 1979 e promovat ca membru 
supleant în Biroul Politic, iar în octombrie 1980, la nici 50 de ani, 
devine cel mai tânăr membru cu drepturi depline. 

Unele voci susțin că încercarea Dlui Gorbaciov de a înfăptui 
reforme agrare în timpul embargoului american asupra 
cerealelor face din el un „liberal” după standardele sovietice. 
Această afirmaţie este dificil de dovedit. 

În fond, Dl. Gorbaciov e un produs al Partidului Comunist. E 
evident că a stat la locul lui si a rezistat tentatiei de a-și submina 
superiorii. Din experienţele trecute și cum se întâmplă în cadrul 
majorităţii sistemelor politice, promovarea nu se face doar pe 
criterii de competenţă si loialitate. Prieteniile și norocul sunt de 
asemenea elemente esenţiale. Primii si poate cei mai importanţi 
susținători ai Dlui Gorbaciov au fost Fiodor Kulakov și Mihail 
Suslov. La fel ca Dl. Gorbaciov, ambii deţinuseră postul de 
secretar de partid la Stavropol. Stavropolul e o stațiune. Așadar, 
Dl. Gorbaciov trebuia să întreţină și a avut ocazia să impresio- 
neze numeroși membri de seamă din Biroul Politic care-și petre- 
ceau vacantele în regiune. Dl. Gorbaciov i-a succedat lui Kulakov 
la Stavropol şi apoi la Moscova. În 1978, DI. Kulakov moare subit. 
Acest eveniment norocos îl propulsează pe Dl. Gorbaciov. Se pare 
că Dl. Suslov, care a avut un rol important în promovarea lui 
Andropov în poziția de lider sovietic, a fost un alt important 
susținător al Dlui Gorbaciov. Dl. Suslov fusese însărcinat să asi- 
gure continuitatea purității ideologice marxist-leniniste a Parti- 
dului Comunist. Printre sarcinile sale era şi aceea de a recruta 
tineri comuniști loiali pentru partid, pe care să-i formeze în 
propria sa manieră. Aflat la Moscova, Dl. Gorbaciov se 

împrietenește cu Mareșalul Ustinov. Sub conducerea lui Iuri 
Andropov (fost șef al KGB), e promovat de la agricultură într-o 
funcţie de răspundere pentru supravegherea întregii economii 
sovietice. (Cred că e posibil ca Dl. Andropov să-l fi numit pe DI. 
Gorbaciov drept succesor, însă facțiunea pro-Gorbaciov din 
cadrul Biroului Politic nu avea destulă influență la momentul 
morții lui Andropov pentru a-i face respectată dorința. Este 
posibil ca, în încercarea de a câștiga timp pentru a-și consolida 
poziţia în cadrul Biroului Politic, facțiunea pro-Gorbaciov să fi 
susținut numirea lui Cernenko, a cărui stare gravă de sănătate a 
fost inițial făcută publică de către Dr. David Owen, membru al 
Parlamentului. Pentru orice eventualitate, Dl. Cernenko, grav 
bolnav, îi deleagă tot mai multe responsabilităţi, iar înainte de 
decesul Dlui Cernenko, Dl. Gorbaciov este adesea văzut în 
compania Dlui Gromiko (de la care se presupune că primea 
informaţii şi sfaturi.) Părerea mea este că facțiunea pro- 
Gorbaciov din cadrul Biroului Politic a reuşit să-l nominalizeze și 
chiar să-l aleagă în mod neoficial ca Secretar al Partidului încă 
dinainte de moartea Dlui Cernenko. Este posibil și chiar probabil 
ca, la momentul vizitei la Londra din decembrie 1984, Dl 
Gorbaciov să fi fost „directorul executiv” al Uniunii Sovietice sub 
„conducerea” Dlui Cernenko, aflat pe moarte. 

Fiind nevoită să aleagă un lider care să distragă atenţia de la o 
criză iminentă, crema elitei sovietice trebuia să aleagă un om 
care să fie nu doar capabil, ci și devotat ideologiei și doctrinei 
politice. În acelaşi timp, acest lider trebuia să reprezinte şi un 
„motor” al schimbării, căci, indiferent cât de neplăcută, schim- 
barea era văzută probabil drept ceva absolut necesar. Așadar, 
noul lider trebuia să fie capabil să comunice și să convingă restul 
nomenclaturii de necesitatea și oportunitatea schimbării. 

Alegându-l pe Dl. Gorbaciov, consider că liderii sovietici și-au 
asumat un risc calculat. Dl. Gorbaciov era nu doar un politician 
abil, energic și devotat, ci o adevărată forță a schimbării și 
potenţial charismatic ceea ce, în luptele interne din Partidul 
Comunist... [ilizibil în original, n.n.], ceea ce însemna că orice pas 
greșit avea să-i urmărească multă vreme. De aceeea cred că au 

menținut neocupate celelalte două funcţii importante, cea de șef 
de stat și cea de șef al consiliului de apărare, format din cinci 
membri. 

În urma vizitei Dlui Gorbaciov la Londra, în decembrie 1984, 
şi a deteriorării stării de sănătate a Dlui Cernenko, s-au întețit 
speculaţiile conform cărora Dl. Gorbaciov ar putea fi luat în 
considerare pentru conducerea Uniunii Sovietice. Am afirmat în 
cadrul a numeroase prezentări, în America și în Anglia, că eu 
cred că Dl. Gorbaciov fusese deja ales și era deja liderul de facto 
al Uniunii Sovietice sub „conducerea” lui Cernenko. M-am 
convins de acest lucru nu doar din observațiile mele personale în 
legătură cu Dl. Gorbaciov, pe care am încercat să le expun mai 
sus, si necesitatea cronică a unei forme de schimbare în masi- 
năria politică a Uniunii Sovietice, ci și dintr-o serie de 
manifestări pe care le-am remarcat în timpul vizitei soţilor 
Gorbaciov la Londra înainte de Crăciun. 

Mi s-a părut neobișnuit ca o întâlnire atât de importantă cu 
delegația rusă să aibă loc la nivel de Parlament, și nu la nivel de 
Guvern. Sovieticii au dat dovadă de o precauţie neobișnuită, ca si 
cum ar fi vrut să se asigure si împotriva celui mai mic risc. În al 
doilea rând, spre deosebire de majoritatea delegatiilor parla- 
mentare din blocul comunist, unde adevăratul lider se află în 
poziţia a doua sau a treia, Dl. Gorbaciov s-a remarcat ca fiind 
liderul delegaţiei de la bun început. Felul în care era tratat de 
ceilalți membri ai delegaţiei și reacţiile acestora la cererile sale 
mi-au lăsat impresia unei personalităţi aflate într-o poziţie 
importantă si care reflectă o mare putere. Autoritatea cu care a 
vorbit si încrederea cu care a răspuns la întrebări neașteptate si 
potential stânjenitoare din partea Comisiei pentru Afaceri 
Externe şi a altor oficiali mi-au lăsat impresia că nu se afla în 
postura de candidat pentru putere, ci deja deținea frâiele puterii. 
În sfârșit, anunţul decesului Mareşalului Ustinov nu a fost făcut, 
ca de obicei, la Moscova, prin Pravda sau Tass, ci de însuşi 
Gorbaciov, aflat la Edinburgh. Acest fapt părea să arate că Dl. 
Gorbaciov se afla deja într-o poziţie de putere și mi-a confirmat 
multe din observaţiile culese în timpul vizitei sale la Londra. 


190 | Alexandru Purcăruș 


După moartea Dlui Cernenko, am remarcat cu uimire cât de 
rapid si fără incidente s-a realizat succesiunea, ceea ce din nou 
m-a făcut să cred că Dl. Gorbaciov fusese ales dinainte. Această 
convingere mi-a fost întărită și mai mult când funeraliile lui 
Cernenko nu au determinat nici amânarea negocierilor de la 
Geneva privind armamentul și nicio modificare a caracterului 
acestora. Deşi tonul general al negocierilor nu s-a schimbat prea 
mult fata de discuţiile precedente, si anume ambele mari puteri 
s-au învârtit în jurul cozii fără a aduce propuneri noi, majore si 
serioase, consider că stilul de negociere al părții sovietice a 
început să reflecte un stil marca Gorbaciov. Acest stil e foarte 
diferit de abordarea sovietică din trecut, când negociatorii 
sovietici treceau pe lângă ziariști fără vreo urmă de expresie pe 
față și fără să facă vreun comentariu. La Geneva, negociatorii 
sovietici nu numai că s-au lăsat fotografiati de presa occidentală, 
dar au și stat de vorbă și au glumit cu ziariștii - în mod clar o 
nouă abordare și încă una care prinde în Occident. 

Discursul Dlui Gorbaciov la funeraliile Dlui Cernenko a fost 
mai mult decât un omagiu adus unui vechi tovarăș. A fost mai 
degrabă un discurs despre starea naţiunii, în care a îndemnat 
poporul sovietic să se ridice si să muncească, avertizând că nu e 
timp de pierdut. Se pare că un muncitor comunist s-ar fi 
îngrijorat întrucâtva și ar fi întrebat dacă muncitorii vor fi 
obligați să muncească mai mult acum că Dl. Gorbaciov venise la 
putere. În ultimele câteva luni, în presa occidentală au apărut 
numeroase articole despre Dl. Gorbaciov si chiar despre familia 
acestuia, inclusiv despre fiica și nepoata sa. 

Din ce am auzit că ar fi spus despre familia sa în timpul vizitei 
la Londra, era de așteptat ca aceasta să nu rămână pentru multă 
vreme într-un con de umbră. Acest lucru a început să se 
întâmple și e o schimbare radicală fata de atitudinea discretă pe 
care o aveau foștii lideri sovietici în privinţa familiei. Cred că 
deschiderea Dlui Gorbaciov va aduce o notă de umanitate 
imaginii sale publice, ceea ce ar putea să-l ajute în bătălia tot mai 
aprigă pentru simpatia lumii a treia și a celor din democratiile 
industrializate. 

De când a preluat puterea, se pare că Dl. Gorbaciov s-a grăbit 
să-şi numească protejatii în poziţii de autoritate si a început să-și 
consolideze o bază de putere personală. Mai mult, nu s-a sfiit şi 
chiar a fost neobișnuit de cinstit vorbind despre corupţia, 
alcoolismul și trândăveala din Uniunea Sovietică. Şi mai mult, 
numeroasele sale apariţii în presa occidentală de la preluarea 
funcţiei mă fac să cred că acea charismă pe care sunt convins că 
o are nu va trece neobservată pentru mult timp. 

Cred cu tărie că stilul de conducere charismatic al Dlui 
Gorbaciov va avea o influență majoră atât în interiorul, cât și în 
exteriorul Uniunii Sovietice. 

În Uniunea Sovietică, el ar putea deveni primul lider care 
reușește mai degrabă să-i convingă, decât să-i forțeze pe mun- 
citori să lucreze. Astfel muncitorii ar lucra mai eficient. Acest 
lucru ar trebui să aibă un impact major asupra economiei 
sovietice si asupra capacităţii URSS de a-și metine statutul de 
mare putere, impresionând si păstrând alianțele cu mare parte 
din lumea a treia, precum și de a menține echilibrul militar cu 
Occidentul - sau poate ar trebui să spun superioritatea militară. 
În plus, DI. Gorbaciov va trebui să convingă majoritatea nomen- 
claturii sovietice, în care armata este foarte bine reprezentată, 
nu doar de necesitatea, ci și de avantajele și nevoia urgentă de a 
accepta măcar unele schimbări economice importante. De aici e 
posibil să asistăm la o mai mare flexibilitate nu numai în ceea ce 
privește comerțul, ci și în domeniul negocierilor militare și poli- 
tice. E puţin probabil să fie o dovadă a unei slăbiciuni a poziţiei 
Uniunii Sovietice ori vreo schimbare în scopurile sale funda- 
mentale, însă va deschide calea pentru numeroase oportunităţi 
de afaceri între comercianții și politicienii occidentali si blocul 
sovietic. De exemplu, cel mai probabil vor exista oportunităţi 
majore în domeniul comercial și cel al finanțării de proiecte, 
inclusiv investiţii masive pe pieţele de capital occidentale. 

Dl. Gorbaciov s-ar putea dovedi a fi primul lider sovietic 
capabil să se folosească de presa occidentală pentru a vorbi 
peste capetele negociatorilor sau politicienilor occidentali, adre- 
sându-se direct popoarelor occidentale. O astfel de abordare va fi 

însă cu sens unic, căci liderii occidentali nu vor avea același grad 
de acces la presa sovietică să se adreseze direct populațiilor din 
blocul comunist. Cu ajutorul televiziunii, mai ales, e posibil ca Dl. 
Gorbaciov să fie văzut ca un model de lider si o inspiraţie pentru 
mișcări precum Campania pentru Dezarmarea Nucleară, 
Mișcarea Anti-nucleara si alte forte clandestine și anti- 
democratice de care democratiile occidentale nu duc lipsă si pe 
care trebuie să le combată pe plan intern. 

De asemenea, Dl. Gorbaciov şi-ar putea folosi puterea perso- 
nală de convingere în mod direct asupra liderilor occidentali. Se 
prea poate să folosească şi cele mai mici diferențe de opinie care 
pot apărea între aliații occidentali cu privire la subiecte precum 
programul Initiativei Strategice de Apărare, transferul de 
tehnologie avansată în domeniul comercial și ramificatiile poli- 
tice ale găzduirii sistemelor sau bazelor militare americane etc. 

E interesant, observând lupta pentru putere dintre Est si Vest, 
să comparăm punctele forte si punctele slabe fundamentale ale 
statelor totalitare, cum este Uniunea Sovietică, și ale statelor 
democratice, cum sunt Statele Unite. Punctul forte al statului 
totalitar e capacitatea de a susține conflicte armate în lipsa 
vreunei amenințări directe asupra teritoriului său. Punctul slab 
este incapacitatea de a genera avutie. Punctul forte al unei 
democraţii, ca de exemplu Statele Unite, este capacitatea de a 
genera creștere economică, iar punctul slab, mai ales de la 
momentul Vietnam, este incapacitatea de a menţine operaţiuni 
militare în apărarea libertăţii și a altor democraţii când nu există 
amenințări directe la adresa teritoriului Statelor Unite. Ar trebui 
să învăţam această lecţie si să fim mereu conștienți de ea. E pre- 
ferabil pentru noi să ne folosim de puterea economică mai 
degrabă decât să riscăm să ne găsim într-o poziţie din start infe- 
rioară, unde trebuie să folosim puterea militară pe termen scurt. 

Sunt slabe șanse ca scopurile fundamentale ale sovieticilor să 
se schimbe sub conducerea Dlui Gorbaciov, însă abordarea s-a 
schimbat si sunt convins că va continua să se schimbe. Duse sunt 
vremurile ursului sălbatic, lăsând loc unei noi imagini a Uniunii 
Sovietice - responsabilă, rezonabilă si de încredere. (Cei de 

părere contrară amintesc de recentul incident în care maiorul 
american Nicholson a fost împușcat de un soldat rus. Personal, 
consider că acel incident a fost o regretabilă eroare, la fel ca și 
doborârea zborului KAL 007 din 1983, care a pricinuit multă 
jenă în rândurile ierahiei sovietice). Afacerile murdare ale 
sovieticilor vor fi preluate din ce în ce mai mult de state surogat 
precum Vietnamul de Nord, Cuba, Germania de Est etc. Metaforic 
vorbind, consider că, deși ciocanul va fi păstrat la îndemână în 
caz de nevoie, va fi înlocuit de secera ascuţită. Cu toate acestea, 
fundalul va rămâne neschimbat - roșu, culoarea sângelui, roșu 
sovietic. Noi, cei din Occident, nu trebuie să uităm. 

Deși imaginea sa publică poate părea atrăgătoare și asemă- 
nătoare celei a regretatului președinte Kennedy, e imposibil ca 
ţinuta sa activă, politică, să treacă drept una liberală. 

N-am sugerat niciodată că politicile Dlui Gorbaciov ar fi libe- 
rale sau în orice fel asemănătoare celor ale regretatului preșe- 
dinte Kennedy. Cu toate acestea, observând trăsăturile fizice, 
psihice și personale ale Dlui și Dnei Gorbaciov, mă întreb ce 
aveau în plus președintele si prima doamnă Kennedy. Uitandu- 
mă la impactul pe care Dl. Gorbaciov îl are deja în Occident si 
abilitatea cu care continuă să se folosească de presa occidentală, 
sunt tot mai convins că prima mea impresie a fost cea corectă. 
De pildă, s-a mai văzut vreun lider sovietic care să organizeze 
plimbări prin Uniunea Sovietică? Cât de des au apărut până 
acum în presa occidentală fotografii ale soțiilor liderilor sovietici, 
ca să nici nu mai vorbim de fiice si nepoate? Dacă si când DI. 
Gorbaciov va vorbi în cadrul Adunării Naţiunilor Unite în toamna 
anului 1985, sunt convins că se va vedea tot mai bine efectul a 
ceea ce încerc să descriu. Multă lume, în special în Statele Unite, 
va vedea cu propriii ochi că Dl. Gorbaciov are o charismă de 
sorginte occidentală. Cu timpul, se va vedea cum, pe lângă 
abilitate, sarm si fermitate, are o forţă interioară care face din el 
un inamic cumplit. Ar putea fi bine pentru blocul comunist dar 
periculos pentru Occident. Căci Dl. Gorbaciov are un mare 
potenţial de a fermeca și linişti liderii occidentali și opinia 

publică. E capabilsă-i facă pe aliați să-și scadă bugetele de 
apărare cu miliarde de dolari doar cu vorba bună. 

Luna trecută am avut onoarea de a-l întâlni pe președintele 
Reagan. Este posibil ca în viitorul apropiat președintele Reagan 
şi Dl. Gorbaciov să participe la un summit al marilor puteri. Cei 
mai multi dintre noi speră ca o asemenea întâlnire să ducă la 
realizări însemnate. În realitate, o realizare majoră e improba- 
bilă, iar bătălia principală între lideri va fi una verbală pentru 
stabilirea credibilitatii personale în ochii și inimile lumii. 

În aşteptarea unui posibil summit unde personalitatea ar 
putea juca un rol fundamental, e interesant să facem o com- 
paratie între cei doi lideri. După părerea mea, amândoi sunt im- 
punători din punct de vedere fizic. Despre Dl. Gorbaciov am 
vorbit deja. Președintele Reagan mi s-a părut si mai impunător 
în persoană decât socotisem din apariţiile televizate și văzându-l 
de la distanţă când a ţinut un discurs în Parlamentul Britanic. De 
asemenea, e într-o formă fizică deosebită pentru vârsta sa, mai 
ales dacă ne gândim că nu demult a fost victima unei tentative de 
asasinat. 

Amândoi par să emane o forță interioară. După mine, forța 
președintelui Reagan pare să vină, ca și cea a lui Margaret 
Thatcher, din convingerea fermă că luptă pentru o cauză dreaptă. 
Forța Dlui Gorbaciov îmi pare că vine dintr-o încredere 
deosebită în forțele proprii si în experienţă. 

Amândoi sunt vorbitori excelenți. Dl. Gorbaciov însă e o 
figură nouă, ceea ce este o ştire în sine. 

Amândoi au sarm. Șarmul președintelui Reagan e remarcabil 
şi pare să fie perfect autentic și din suflet. Al Dlui Gorbaciov, în 
schimb, e cerebral si foate controlat si calculat. 

Această ultimă observaţie poate părea neserioasă, însă e 
foarte probabil ca această trăsătură să facă parte din acea 
calitate nedefinită numită charismă și cu siguranță poate juca un 
rol foarte important în imaginile televizate în lupta pentru 
simpatie și adepţi. Cred că președintele Reagan trebuie să fie 
conștient, în timpul transmisiei televizate a oricărei întâlniri de 
la summit, că există riscul ca Dl. Gorbaciov să-l atragă într-o 

situaţie în care ambii lideri să pară că se înțeleg foarte bine în 
fata camerelor de luat vederi. Într-o astfel de situaţie, controlul si 
agerimea Dlui Gorbaciov poate fi devastatoare, dacă președintele 
american este prins pe picior greșit, știrbindu-i astfel din 
crediblitate. 

Consider de asemenea că e foarte important locul în care ar 
avea loc un summit. Presa americană e de obicei mai favorabilă 
preşedintelui când acesta se află în străinătate. Sfatul meu către 
DI. Președinte e că - dacă va fi de acord cu organizarea unui 
summit - acesta ar trebui să aibă loc pe teritoriu neutru, în afara 
Statelor Unite. 

În încheiere, consider că Dl. Gorbaciov reprezintă într-adevăr 
un potenţial echivalent al lui Kennedy la Kremlin. Părerea mea 
este că, în ciuda constrângerilor sistemului partidului Comunist, 
ar putea avea un impact major asupra politicii sovietice. Mulţi nu 
vor fi de acord cu această afirmaţie, a cărei corectitudine rămâne 
să fie stabilită de istorie. Dar, dacă am dreptate, noi cei din 
Occident avem motive de îngrijorare. Dl. Gorbaciov ar putea 
rămâne la Kremlin vreme îndelungată, devenind din ce în ce mai 
puternic. E posibil ca lumea occidentală să se confrunte cu un 
nou set de provocări complexe, pe care trebuie să le înfruntăm 
cu tot mai multă creativitate, unitate și curaj. De pildă, lupta 
pentru simpatia opiniei publice în țările nealiniate si in 
democratiile occidentale s-ar putea intensifica în moduri noi si 
subtile. Decizia de a organiza și modul de desfășurare al unui 
summit al superputerilor va fi de importanţă capitală. 

Oamenii politici din democratiile occidentale se vor 
confrunta cu provocări din ce în ce mai sofisticate din partea 
Dlui Gorbaciov, atât în propriile tari cât și în afara granițelor. 

POST SCRIPTUM - 2 iulie 1985 

Anunţul de astăzi privind alegerea Dlui Andrei Gromiko în 
funcţia de preşedinte al Uniunii Sovietice385 e cel putin 
interesant. În articolul principal (atașat), am arătat că Dl. 
Gorbaciov nu a fost numit în funcția de președinte ori de șef al 
comitetului de apărare, iar numirile în aceste două funcţii vor fi 
de importanță capitală în analiza succesului inițial al Dlui 
Gorbaciov. 

Consider că Dl. Gromiko va fi acceptat ca om de stat pe plan 
international cu o vastă experiență si cunoștințe în domeniul 
relaţiilor internaţionale. Cred că această numire va conferi 
valoare preşedinţiei Uniunii Sovietice si că Dl. Gromiko va 
continua să se implice în politica externă. Ar trebui de asemenea 
amintit că Dl. Gromiko este văzut ca un susținător puternic al 
Dlui Gorbaciov, la fel si succesorul său la Minsterul de Externe, 
DI. Eduard Şevardnadze. Dacă privim aceste aceste numiri în 
contextul înlăturării, în cursul zilei de ieri, a rivalului Dlui 
Gorbaciov, Dl. Grigori Romanov, cred că se poate vorbi despre 
întărirea puterii Dlui Gorbaciov în cercurile cele mai înalte ale 
Uniunii Sovietice. 

Personal, cred că există un element de subtilitate în 
consolidarea puterii Dlui Gorbaciov în aceea că nu a cerut să fie 
numit în cea mai înaltă funcţie, cea de preşedinte, iar astfel, deși 
şi-a consolidat puterea, lasă impresia de modestie, reducând 
riscul unor posibile gelozii și animozitati. 

E clar că DI. Eduard Şevardnadze, în vârstă de 57 de ani, e un 
politician pe modelul Gorbaciov: energic și vorbaret, cu un tipar 
de carieră asemănător cu cel al Dlui Gorbaciov. Poziţia sa de lider 
al Partidului Comunist Georgian demonstrează loialitatea sa fata 
de partid. 


385 Gorbaciov a avut grijă ca Gromiko să fie numit președinte al Prezidiului 
Sovietului Suprem (preşedinte sovietic), o funcție ceremonială care nu 
conferea putere reală detinatorului, ci doar un soi de prestanta. În 1988, 
Gromiko s-a retras, iar Gorbaciov a preluat el însuși conducerea respectivei 
instituţii (n.n.). 

Cred că numirile Dlor Gromiko si Sevardnadze nu doar 
măresc baza puterii personale a Dlui Gorbaciov, ci sunt și dovada 
presiunii de a aduce un suflu nou politicii externe sovietice, o 
nouă abordare în care Uniunea Sovietică se va erija într-o putere 
responsabilă, rezonabilă și de încredere, în timp ce scopurile sale 
fundamentale rămân neschimbate. E posibil ca politica externă 
sovietică să se concentreze mai mult pe afacerile blocului 
sovietic decât pe o strategie internațională agresivă. Cred că Dl. 
Sevardnadze va reprezenta acest stil nou si potential seducător 
al politicii sovietice, în timp ce Dl. Gromiko va menţine scopurile 
strategice fundamentale din poziția de președinte. 

În încheiere, mă bucur să văd că summitul dintre Statele 
Unite si Uniunea Sovietică propus pentru 19-21 noiembrie va 
avea loc, după cum speram, pe teritoriu neutru, în afara Statelor 
Unite, anume la Geneva. Cred că asta va fi în avantajul 
preşedintelui Statelor Unite. 


JOHN BROWNE 

(SURSA: John Browne, Mr. Gorbachev - A Kennedy in the 
Kremlin?, 20 mai 1985, The Reagan Files, la 
http://www.thereaganfiles.com) 

3. Agenţia Centrală de Informaţii, Gorbaciov, agentul 
schimbării, 27 iunie 1985 


Directorul Agenţiei Centrale de Informaţii 
Washington, DC, 20505 
27 iunie 1985 


Stimate Domnule Președinte, puteți găsi aceasta drept o 
lectură potrivită în timpul zborului. Este un tablou bun al stilului, 
obiectivelor și metodelor de acţiune ale lui Gorbaciov, așa cum s- 
au manifestat în primele 100 de zile de conducere. Veţi simpatiza 
luarea în colimator a masivului aparat birocratic. 

[CENZURAT] 

Cu stimă, 

William ]. Casey 


Dlui Președinte 
Casa Albă 
Washington, DC, 20500 


TOATE DOCUMENTELE ATAȘATE 
Original - Președinte [CENZURAT] 
1- DCI 

1- DDCI 

1- DDI 

1- D/SOVA 

1- Dosar ER 


Autorizat pentru difuzare de către CIA 
Data: ianuarie 2011 


SECRET [CENZURAT] 


SECRET [CENZURAT] 

Agenţia Centrală de Informaţii 
Direcţia Informaţii 

IUNIE 1985 

Rezumat 

În primele 100 de zile la conducere, Gorbaciov s-a dovedit a fi 
cel mai agresiv și mai activ lider sovietic de la Hrușciov încoace. 
E dispus să ia decizii controversate si chiar nepopulare - precum 
campania anti-alcool - si să rupă tradiţia de până acum, permi- 
tandu-si să critice acțiunile colegilor săi din Biroul Politic. 
[CENZURAT] 

A lansat provocări pe subiecte controversate precum alocarea 
investițiilor, marea reformă din administraţie si eliminarea 
oficialilor incompetenti și corupți din sistem. Persistenta 
declaraţiilor sale nu prea lasă loc de compromis sau retragere. 
[CENZURAT] 

Gorbaciov mizează pe faptul că un atac la adresa corupţiei si 
lipsei de eficienţă, și nu o reformă radicală, va schimba situaţia 
internă. Deși un astfel de plan nu e lipsit de riscuri, nu trebuie să- 
i fie subestimate șansele de reușită. Deşi abordarea sa e una 
controversată, are perspective bune pe termen scurt. Spre 
deosebire de liderii dinaintea sa, a reușit deja să-și consolideze o 
bază de sprijin în cadrul Biroului Politic si a Secretariatului. De 
asemenea, poate conta pe sprijin din partea oficialilor din 
eșalonul mediu al sistemului birocratic, care au fost nemulțumiți 
de stagnarea din epoca Brejnev. Și publicul larg a reacţionat 
favorabil fata de stilul său, judecând după reacţia intiala, filtrată 
prin surse occidentale. Agresivitatea sa a pus opoziția în 
defensivă. Adversarii săi, probabil, așteaptă să-l prindă pe picior 
greșit. [CENZURAT] 


Acest document a fost redactat de [CENZURAT] de la Biroul 
de Analiză Sovietică. 

Pentru orice comentarii si întrebări, adresati-va Șefului 
[CENZURAT] 


Autorizat pentru difuzare 
Data: 18 nov 2008 

Stilul lui Gorbaciov 

Gorbaciov a adoptat un stil complet diferit de cel al predece- 
sorilor săi, care s-au purtat cu mănuși cu birocratii si au avut me- 
reu o atitudine precauta fata de schimbare. Brejnev si Cernenko 
și-au exprimat îngrijorarea față de deteriorarea mediului eco- 
nomic și a stării de spirit în tara, însă nu erau pregătiți să înfrun- 
te birocraţia aflată în calea soluţiilor. Atitudinea plină de solici- 
tudine a lui Brejnev fata de birocratie i-a șubrezit puterea pe mă- 
sură ce funcționarii au început să se creadă angajați pe viata. 
Andropov a încercat să distrugă acest șablon, însă a fost împie- 
dicat de starea sa precară de sănătate si de prezenţa adepților lui 
Brejnev, printre care Cernenko și premierul Tihonov. Invatand 
din experienţa lui Andropov, Gorbaciov a creat în mod conștient 
o stare de urgență și și-a făcut clare intențiile de a rezolva 
problemele. [CENZURAT] 

Stilul populist al lui Gorbaciov nu a mai fost văzut de pe 
vremea incursiunilor lui Hrușciov în rândul publicului și ale 
săpunelilor administrate birocratilor: 

-- A vizitat fabrici din Moscova si Leningrad și a găsit diverse 
ocazii să se apropie de muncitori, pentru a-și șlefui imaginea de 
om al poporului. Televiziunea sovietică a ilustrat cu prisosinta 
abordarea sa prietenească în relaţia cu cetăţenii simpli. 

-- Îşi administrează cu mare atenţie relaţiile cu publicul. 
[CENZURAT] 

-- Gorbaciov și-a adus și soţia, Raisa, în lumina reflectoarelor, 
aceasta având apariţii în presa sovietică si la televiziune, 
[CENZURAT] 

Deşi aceste trăsături fac din Gorbaciov un om politic sovietic 
neconvențional, stilul său de conducere e evidențiat mai ales de 
maniera directă în care înfruntă problemele interne cronice. 
Gorbaciov consideră probabil că este nevoie de o abordare 
agresivă pentru a evita piedicile întâmpinate de Andropov. Mulţi 
oficiali sovietici s-au plâns de abateri si corupţie sub conducerea 
lui Brejnev si s-au simţit descurajati când iniţiativele lui 

Andropov au pierdut avântul inițial din cauza sănătăţii sale 
precare. Aceștia sunt posibili susținători ai reformelor lui 
Gorbaciov: 

-- A instituit măsuri severe pentru a combate problema 
alcoolismului, [CENZURAT] 

-- Şi-a criticat public colegii din Biroul Politic în timpul vizitei 
la Leningrad, calificând drept inadecvată recenta decizie a 
acestora privind alocarea de parcele de teren în proprietate 
privată și respingând obiecțiile ridicate de aceștia. 

-- A criticat direct miniștri pentru lipsa de inovaţie, lene și 
proastă administrare și a sugerat că aceștia vor fi demiși. A 
criticat atitudinea de complacere a birocraţiei de partid fata de 
corupţie, cerând promovarea unor oficiali tineri și competenți la 
toate nivelurile. Desi această retorică nu e în sine una nouă, el si- 
a exprimat clar intenţia de a-și susține afirmaţiile prin fapte, 
demitand o serie de oficiali de nivel mediu. 


-- [CENZURAT] 

Gorbaciov a arătat clar faptul că el consideră că politicile sale 
sunt justificate de problemele externe și interne în creștere cu 
care se confruntă URSS: 

-- Şi-a împânzit discursurile cu un limbaj care evocă imaginea 
unei crize, și sugerează că URSS se găsește acum într-un punct 
de cotitură. [CENZURAT] ...El a decis să facă apel la conștiința 
națională rusească și să impună un control strict asupra ordinii 
şi disciplinei. 

-- La Plenara Comitetului Central din aprilie, a fost foarte 
critic la adresa relaxării economice din timpul lui Brejnev și a 
lipsei de respect fata de deciziile luate de conducere. 

-- În discursul său de la conferința S&T (Știință și Tehnologie, 
n.n.), la începutul lunii iunie, a avertizat că o creștere economică 
accelerată este un imperativ, ca urmare a necesității de a 
menține nivelurile actuale de consum în paralel cu investiţiile în 
domeniul apărării, reclamate de prezentele tensiuni 
internaționale. 

[CENZURAT] 


202 | Alexandru Purcăruș 


Consolidarea puterii 

Gorbaciov se foloseşte de metode tradiţionale pentru a-și 
consolida puterea, promovându-și aliaţii în funcţii importante de 
conducere, însă o face cu o repeziciune mai mare decât 
predecesorii săi. Se preconizează și alte schimbări: 

-- Promovandu-si trei susținători ca membri cu drepturi 
depline în Biroul Politic, în aprilie, a obţinut probabil o 
majoritate de lucru pe majoritatea temelor. 

-- Desemnându-l pe Egor Ligaciov -- unul dintre cei trei 
promovați -- pe postul neoficial de „al doilea secretar”, și-a izolat 
principalul adversar, secretarul Grigori Romanov, care a devenit 
aproape invizibil din punct de vedere politic. [CENZURAT] 

-- Şeful KGB, Cebrikov, -- de asemenea promovat -- pare a fi 
un alt aliat de nădejde, oferindu-i Secretarului General un 
important avantaj în exercitarea presiunilor politice asupra 
potenţialilor săi oponenți din Biroul Politic, majoritatea atinsi de 
corupție. 

-- Gorbaciov şi-a numit și unul din protejatii mai tineri la 
conducerea departamentului de supraveghere a numirilor de 
personal, consolidandu-si mai departe controlul asupra 
politicilor de personal și pregătind terenul pentru eventuale 
schimbări majore de personal înaintea viitorului Congres al 
partidului, care va avea loc în februarie anul viitor. Înlocuirea 
adversarilor din esaloanele birocratice se petrece într-un ritm 
alert. A demis deja un vice-premier si trei miniștri, numind nouă 
șefi regionali de partid și trei noi șefi de departamente în cadrul 
Comitetului Central. [CENZURAT] 


Strategia internă 

Folosindu-si poziția politică solidă, prioritatea numărul unu a 
lui Gorbaciov este de a-și promova programul economic intern. 
În timp ce unii oficiali sovietici au arătat că înclină să apeleze la 
metode pragmatice, inclusiv aceea de a recurge la inițiativa 
privată, declaraţiile si acţiunile sale subliniază predilectia pentru 
păstrarea sistemului economic actual și hotărârea de a-i 
îmbunătăți funcționarea. Recunoscând gravitatea problemelor 

economice, Gorbaciov se arată optimist că, împreună cu echipa 
sa, va reuşi să stopeze risipa, să întărească disciplina, să 
îmbunătățească producţia, cantitativ şi calitativ, și să accelereze 
creșterea economică. Deşi se declară mândru de realizările 
istorice ale planificării centralizate, a criticat dur rezultatele 
recente ale acesteia si a cerut schimbări „revoluţionare” în 
funcționarea sistemului. [CENZURAT] 

Prima sa prioritate e limitarea risipei și întărirea disciplinei, 
în special în rândul administratorilor: 

-- Gorbaciov a dat ca exemplu de risipă pierderea a 20% din 
recolte. Cifrele publicate în presa sovietică arată că pierderile cu 
timpul de lucru s-au redus cu 20% în urma campaniei de 
disciplină iniţiate de Andropov, iar președintele partidului 
ucrainean, Scerbitki, a anunţat recent că acea campanie a permis 
economii de câteva sute de milioane de ruble. Gorbaciov speră să 
economisească cel putin la fel de mult. 

-- Oficiali sovietici susțin că Gorbaciov a reinsufletit campania 
de disciplină a lui Andropov.[CENZURAT]Gorbaciov a reluat 
verificarea documentelor si lupta împotriva alcoolismului și 
trândăviei, amenințând să-i demită pe directorii care nu au 
rezolvat astfel de probleme în rândurile muncitorilor. 

-- Discursurile sale arată că va extinde eforturile anterioare 
de a corela nivelul salariilor cu productivitatea, atât pentru 
muncitori, cât si pentru șefi, recompensand meritele deosebite si 
penalizând sau chiar retinand în totalitate salariile celor care nu 
au performanţe. [CENZURAT] 

Plecând de la o mai bună disciplină a muncii și eficiență 
administrativă, speranţele lui Gorbaciov de îmbunătăţire a 
perspectivelor de creștere economică pe termen lung implică 
modernizarea structurilor existente, investiții mai mari în 
tehnologie și reutilarea fabricilor existente. Deși efectele unei 
astfel de abordări nu se vor face simţite imediat, a retras planul 
cincinal pentru 1986-1990 pentru a fi ajustat pe baza creşterii 
productivității si nu a resurselor. Concret: 

-- A cerut creşterea investiţiilor în modernizarea fabricilor de 
la o treime la jumătate din totalul investitiilor* și dublarea 

investiţiilor și producţiei în sectorul construcţiilor de mașini. A 
cerut chiar și amânarea unor noi proiecte de construcţie, ca o 
recunoaștere neobișnuită a existenţei unei mari probleme în 
sectorul de construcţii al Uniunii Sovietice. Modul în care pune 
accent mai degrabă pe conservare decât pe creșterea producţiei 
de materii prime arată un interes crescând în acest 
domeniu.[CENZURAT] 


* Birocratii sovietici, atât cei din ministere cât si cei din 
partid, au cerut în mod tradiţional proiecte noi de construcţie. 
Astfel de proiecte au fost acordate în stânga și-n dreapta, pentru 
a servi clientela politică. În discursul său de la conferinţa de 
Ştiinţă si tehnică, Gorbaciov a criticat această abordare si a 
insistat asupra concentrării investiţiilor către proiectele care au 
mai mare nevoie. 


Pe lângă asta, a fost mai putin explicit cu privire la alte 
initiative economice, însă declaraţiile sale sugerează că ar putea 
intenţiona să promoveze politici și mai controversate care să 
afecteze influența birocraţiei: 

-- Declaraţiile sale publice sugerează că intentioneza să 
comaseze ministere, pe care să le degreveze, împreună cu 
Comitetul de Stat pentru Planificare al URSS (Gosplan), de 
povara deciziilor administrative de zi cu zi. 

-- Vrea să acorde mai multă autonomie directorilor de fabrici 
şi e posibil să insiste pentru reducerea indicatorilor dictati de la 
centru. 

-- l-a criticat pe membrii structurilor intermediare din 
administraţie care împiedică initiațiva, sugerând că ar trebui 
simplificate ori eliminate. Scopul său este de a elimina o parte 
din uriașul aparat birocratic care, după cum s-a plâns în 
discursul de la conferinţa de știință și tehnică, implementează 
deciziile Comitetului Central în așa fel încât până la urmă „nu 
mai rămâne nimic din principiile iniţiale”, 

--Ar putea susține legalizarea anumitor părți din „economia 
secundară” si ar putea permite extinderea limitată a rolului 
agriculturii private, în ciuda eventualei opoziții ideologice. A 

făcut aluzii la asta în discursul de la Leningrad, din mai. 
Gorbaciov pare să considere că unele mici concesii - cum ar fi 
tolerarea mecanicilor privaţi sau acordarea accesului la grădini 
de vară pentru locuitorii din orașe - ar putea îmbunătăţi 
calitatea vieţii fără a submina sistemul sau a declanșa o luptă 
ideologică cu ideologii puritani din elitele care se opun în mod 
tradițional unor astfel de măsuri. 


Politica externă 

Impactul lui Gorbaciov asupra politicii externe a fost până 
acum mai mult de natură stilistică. Nu a dezvăluit vreo agendă la 
fel de urgentă ca aceea internă, de a accelera creșterea econo- 
mică. O parte din iniţiativele sale - ca de exemplu moratoriul INF 
(Intermediate-Range Nuclear Forces - Forte nucleare cu rază 
medie) - sunt moștenite de la predecesorii săi. Scopul său ime- 
diat pare să fi fost să arate atât aliaților cât si rivalilor că la 
Kremlin se află un nou lider, puternic si activ. În ciuda presiunii 
afacerilor interne, Gorbaciov a primit un flux constant de vizite 
ale unor lideri europeni si din Lumea a Treia. S-a dovedit a fi mai 
activ decât predecesorii săi si se pare că va începe în curând un 
program încărcat de diplomaţie personală și vizite în străinătate. 
Are programată o vizită la Paris în octombrie, unde se va întâlni 
cu Mitterrand, și e posibil să meargă în India anul acesta. 
[CENZURAT] 

Deși nu a lansat nicio iniţiativă nouă în relaţia cu Statele 
Unite, și-a pus deja amprenta pe politica sovietică. Se pare că a 
aprobat revenirea la masa negocierilor de la Geneva chiar 
dinainte de moartea lui Cernenko, în martie. A îmblânzit condi- 
tiile puse de sovietici în vederea unui summit cu Președintele 
Reagan la scurt timp după preluarea funcției. De atunci, se pare 
că a aprobat recenta extindere a schimburilor bilaterale și a avut 
întâlniri cu mai multe delegaţii americane. CENZURAT] 

În declaraţiile publice si discuţii private, însă, Gorbaciov e clar 
interesat să proiecteze [CENZURAT] o imagine dură si instransi- 
genta în străinătate si să convingă autoritățile americane că rela- 
tiile bilaterale se vor îmbunătăți numai dacă politica americană 


206 | Alexandru Purcăruș 


se va schimba. E evident că nici el, nici colegii săi nu cred într-o 
îmbunătăţire rapidă a relaţiilor: 

-- Diverse surse susțin că Gorbaciov se va strădui să-și creeze 
o imagine de om puternic, nu împăciuitor. 

-- [CENZURAT] 

-- [CENZURAT] 

-- În discuţiile cu oaspeţii americani s-a arătat deranjat de 
încercările acestora de a aduce în discuţie problematica 
drepturilor omului, insistând ca Statele Unite să nu încerce să-l 
„ducă cu zăhărelul”, adăugând că liderii sovietici vor fi deschişi la 
astfel de discuţii odată ce Statele Unite încep să trateze URSS ca 
pe un partener egal. 

-- Decizia mai recentă a Moscovei de a se lăsa cu greu con- 
vinsă să accepte un summit corespunde acestei strategii. 
[CENZURAT] -- ...sustin că Gorbaciov va intensifica eforturile so- 
vietice de a interveni în relațiile dintre Statele Unite și aliaţii lor. 
Deja s-a exprimat public cu privire la „comunitatea de interese” 
dintre URSS si Europa Occidentală, s-a întâlnit cu o serie de lideri 
europeni și a dat de înțeles că Moscova ar fi pregătită să 
stabilească legături politice cu Comunitatea Europeană: 

-- [CENZURAT] 

Gorbaciov a adoptat o poziţie dură si în cadrul Pactului de la 
Varşovia, ceea ce se pare că a produs îngrijorare în rândul 
regimurilor mai apropiate de stilul Brejnev, cum e Cehoslovacia. 
În declaraţiile sale publice, a insistat asupra nevoii de unitate și 
asupra unei integrări economice mai bune în cadrul blocului 
comunist. [CENZURAT] ...a(u) susținut că atitudinea dură a lui 
Gorbaciov n-ar fi doar un semnal către Occident, ci și un 
avertisment către aliați că nu e de glumit cu el. [CENZURAT] 

Primele acțiuni ale lui Gorbaciov indică de asemenea un 
puternic sprijin fata de aliații din Afganistan și America Centrală: 

-- Forțele sovietice din Afganistan continuă campania militară 
mai agresivă începută anul trecut. 

-- S-a întâlnit cu liderul din Nicaragua, Ortega, la doar câteva 
zile după ce Congresul Statelor Unite a respins cererea inițială a 
Președintelui de susținere a forțelor separatiste Contras, și a 

promis creşterea livrărilor de țiței pentru a ajuta la întărirea 
regimului. [CENZURAT] 


Opozitie fata de forţa teribilă a lui Gorbaciov? 

Opoziția fata de Gorbaciov este deocamdată dezorganizată. 
Vechea gardă din Biroul Politic - cum sunt premierul Tihonov, 
liderul de la Moscova al partidului, Grisin, sau președinții de 
republici Scerbitki si Kunaev -- se află probabil în defensivă în 
urma acuzațiilor de conducere defectuoasă și corupție în cadrul 
organizațiilor lor. Secretarul Romanov, un posibil reprezentant al 
opoziţiei, a fost izolat odată cu schimbările de personal ordonate 
de Gorbaciov si probabil nu mai reprezintă vreun pericol. 
[CENZURAT] 

În consecință, celor ameninţaţi de Gorbaciov la nivelul 
Comitetului Central le lipsește un purtător de cuvânt. Deși și-ar 
putea manifesta opoziția amânând punerea în aplicare a noilor 
politici, e posibil să-i poată îndepărta dacă nu se conformează. 
Multi reprezentanți rămași din timpul regimului lui Brejnev ar 
prefera probabil să se retragă decât să lupte. [CENZURAT] 

În ciuda poziţiei sale puternice, Gorbaciov nu are încă mână 
liberă în totalitate. Initiativele sale pot fi încă tergiversate de 
către alti membri din Biroul Politic. Unii independenți sau chiar 
aliați s-ar putea împotrivi unor aspecte ale stilului liber al lui 
Gorbaciov. Mai mult, există semnale că iniţiativele lui Gorbaciov 
au fost deja atenuate sau au întâmpinat rezistență: 

-- Din declaraţiile de la Leningrad, reiese că Biroul Politic i-a 
respins propunerile mai ample privind extinderea parcelelor 
pentru grădini, evident pe motiv că o asemenea inițiativă ar 
însemna chiar încurajarea întreprinzătorilor privaţi. 

-- Există semnale că programarea summitului SUA - Uniunea 
Sovietică s-ar fi împotmolit în politicile de conducere. 

-- [CENZURAT] 

-- [CENZURAT] 

Relatările din presa sovietică cu privire la discursurile lui 
Gorbaciov sugerează că politicile sale întâmpină o oarecare 
rezistenţă la nivel înalt: 

--Varianta discursului lui Gorbaciov de la Leningrad apărută 
în presă diminuează criticile la adresa deciziei Biroului Politic 
privind extinderea parcelelor în proprietate privată. 

-- Versiunile tipărite nu conţin nici aluziile la sprijinul 
personal al lui Gorbaciov pentru initiative de reformă 
economică. 

-- În unele ocazii, presa a publicat discursurile sale complete 
abia după câteva zile. [CENZURAT] 

Cu toate acestea, puterea poziției lui Gorbaciov sugerează că 
detractorii săi vor avea de așteptat până să facă un pas greșit sau 
să meargă prea departe cu vreun subiect controversat pentru a 
le da ocazia să se unească împotriva lui. Adevăratul test ar putea 
fi momentul în care vor începe să se vadă rezultatele succesului 
ori eșecului programului său. [CENZURAT] 


Poate reuși Gorbaciov ce n-a reușit Hrușciov? 

Eforturile lui Gorbaciov de a eficientiza sistemul reprezintă în 
continuare un pariu riscant, în ciuda dezorganizării opoziţiei. 
Hruşciov, de exemplu, a reușit să ţină opoziţia în defensivă timp 
de aproape zece ani, prin restructurări si campanii nesfarsite, 
însă în cele din urmă și-a îndepărat propriii susținători. 
Abordarea lui Hrușciov a fost atât de haotică, încât deseori 
birocratii nu înțelegeau ce anume aștepta de la ei. [CENZURAT] 


Conștient de greșelile lui Hrușciov, semnalele lui Gorbaciov 
vor fi cu siguranță mult mai clare și mai consecvente. Cu toate 
acestea, o parte din aceste semnale clare au șanse să întâmpine 
rezistență. Strategia de investiții a lui Gorbaciov i-ar putea crea 
cele mai multe probleme cu birocraţia. Alocarea investiţiilor este 
strâns legată de puterea funcționărimii, care poate împărți 
proiectele pe criterii politice, ca recompensă pentru loialitate. 

Reducând drastic fondurile pentru investiţii în anumite 
sectoare si cerând o nouă abordare a administrării, abordarea lui 
Gorbaciov ar putea îndepărta o parte din birocrati, de a căror 
sutinere depinde implementarea politicilor. Desi se poate folosi 
de demiteri și numiri pentru a impune disciplină, o astfel de 

abordare -- după cum a văzut si Hruşciov -- poate avea costuri in 
termeni de producţie și sprijin politic. [CENZURAT] 

Si încercarea lui Gorbaciov de a accelera creșterea economică 
se poate întoarce împotriva sa. Eforturile de a restructura 
fabricile existente pot duce la o scădere a producţiei, în condiţiile 
în care el speră într-o revenire a economiei la randamente mai 
mari. Deși prognoza de creștere de patru la sută pentru urmă- 
torul plan cincinal nu e tocmai de neatins, îi pune pe directori în 
postura de a alege între producție mai mare și reînnoirea 
echipamentelor din fabrici. Schimbările majore de priorităţi ar 
putea, de asemenea, crea blocaje și probleme în economie. De 
exemplu, mutarea resurselor de la industria extractivă -- într-un 
moment în care producţia de cărbune și țiței e în scădere -- către 
producţia de echipamente mai eficiente din punct de vedere 
energetic ar putea accentua un dezechilibru pe termen scurt în 
sectorul energetic. [CENZURAT] 

Gorbaciov va trebui să-și calibreze politicile cu atenţie pentru 
a evita capcanele unui sistem în care accentuarea prioritatilor 
într-un anumit domeniu înseamnă adesea delăsare în alte 
domenii. Nici perspectivele reorientării radicale a directorilor 
către calitate în loc de cantitate nu sunt încurajatoare, fiind o 
abordare contrară celei din ultimii 55 de ani. Însă experienţa lui 
Andropov a demonstrat că eforturile concertate asupra 
disciplinei administrative -- susținută de ameninţarea pierderii 
locului de muncă -- poate avea efecte benefice. [CENZURAT] 


Perspective viitoare 

Date fiind retorica urgentei și agenda ambițioasă adoptate 
până acum, Gorbaciov va fi presat să arate progrese continue, 
altfel riscând o coalizare a adversarilor împotriva sa. 
[CENZURAT] 


Consolidarea puterii. E foarte probabil ca Gorbaciov să fie 
ales Preşedinte la ședința de săptămâna viitoare a Sovietului 
Suprem. E de asemenea posibil să-și promoveze alti aliaţi în 
funcţii de conducere la plenara dinaintea ședinței Sovietului 
Suprem. E aproape sigur că Gorbaciov va folosi prilejul 

campaniei electorale dinaintea congresului partidului de anul 
viitor pentru a înlocui multi lideri regionali și guvernamentali 
rămași în funcţii din era Brejnev. Funcţia secretarului de partid 
Romanov, cândva adversarul principal al lui Gorbaciov, se clatină 
deja, iar o recentă campanie împotriva sa, menită să dezvăluie 
legăturile cu adversarii lui Gorbaciov, pare să-i pregătească 
îndepărtarea din funcție. [CENZURAT] 

Gorbaciov va continua să îndepărteze din birocrația 
economică membri marcanți din vechea gardă a lui Brejnev. 
Miniștrii pe care i-a criticat la conferința de știință și tehnică vor 
fi cu siguranță demiși. Atacurile lui Gorbaciov la adresa ministri- 
lor au slăbit poziţia premierului Tihonov, iar acesta ar putea fi 
ușor îndepărtat chiar și înainte de congres. Retragerea de la șefia 
Gosplan a lui Baibakov, un simbol al rezistenței la schimbare din 
epoca lui Brejnev, ar reprezenta un mesaj puternic către 
birocratie. [CENZURAT] 


Agenda internă. Pentru a transmite o nouă atitudine, 
Gorbaciov ar putea amâna tradiționala vacanţă de vară, ocupân- 
du-se de redactarea planului cincinal și a programului partidului 
înaintea congresului. Proiectul de program ar putea fi prezentat 
în următorul plen și cu siguranţă se va axa pe temele propuse de 
el cu privire la întărirea disciplinei și progresul tehnologic. Când 
proiectul de program economic va fi făcut public, va reflecta, cu 
siguranță, cerințele sale de creștere economică mai mare și o 
nouă strategie pentru investiţii. [CENZURAT] 

Ar putea face, de asemenea, noi incursiuni în afara Moscovei 
pentru a-şi demonstra autoritatea și activismul. Momentan se 
află în vizită la Kiev, capitala Ucrainei, si ar putea face o vizită 
undeva în Siberia pentru o mai mare expunere. S-ar putea folosi 
de aceste vizite pentru a-și menține presiunea retorică la adresa 
birocraţiei. [CENZURAT] 


Politica externă. Vom vedea probabil un impact tot mai mare 
al lui Gorbaciov asupra politicii externe. Influenţa lui Gromiko va 
scădea și mai mult față de vârful atins în timpul regimului 
Cernenko. O întâlnire cu președintele Reagan i-ar șlefui și mai 

mult imaginea de lider de stat și nu putem exclude varianta ca 
Moscova să organizeze un summit cât de curând. [CENZURAT] 

Activismul său ar putea fi reflectat si în încercări mai 
îndrăznețe de a exercita presiune asupra actualei politici a 
Statelor Unite. Am putea asista, de exemplu, la încercări mai 
abile de a atrage sprijinul Japoniei prin exploatarea frictiunilor 
pe plan comercial dintre Washington și Tokyo sau la un gest 
simbolic fata de Beijing, menit să pună bețe în roate relațiilor 
sino-americane. Sunt posibile, de asemenea, și noi iniţiative 
menite să submineze cooperarea dintre membrii NATO cu 
privire la Iniţiativa Strategică de Apărare și la restricțiile impuse 
de comitetul de coordonare al controlului multilateral al 
exporturilor (COCOM). [CENZURAT] 


CASETĂ 


Posibile piedici în calea lui Gorbaciov 

Adversarii vor căuta permanent ocazii să-i taie avântul lui 
Gorbaciov. Un semnal timpuriu al dificultăților politice ar fi 
eșecul de a obține preşedinţia. Desi pot exista numeroase motive 
pentru care un secretar general ar amâna asumarea președinției 
-- Andropov ar fi un exemplu -- Gorbaciov va trebui să ia în 
considerare consecinţele pierderii avântului politic, mai ales 
după ce a creat o legătură clară între funcția de secretar general 
şi cea de președinte, prin nominalizarea lui Cernenko în funcţia 
de șef al statului anul trecut. [CENZURAT] 

-- [CENZURAT] Una peste alta, însă, Gorbaciov ar fi probabil 
mai avantajat dacă ar deţine ambele funcţii, ceea ce i-ar facilita 
implicarea în întâlnirile la nivel înalt cu alti șefi de stat. 
[CENZURAT] 

Un alt indicator al opoziţiei fata de Gorbaciov ar fi publicarea 
cu întârziere a planului cincinal sau a programului partidului sau 
lipsa din documente a unor noi abordări de politici economice 
sau sociale. În cazul în care Gorbaciov nu reușeşte să-și susțină 
declaraţiile ambitioase demitand miniștrii pe care i-a criticat, 
acest lucru va fi interpretat în URSS ca un eșec. A făcut un subiect 
important din schimbările de personal, iar eșecul de a face 

schimbări în primele esaloane ale partidului și ministerelor ar 
însemna o lipsă de sprijin din partea colegilor săi din Biroul 
Politic.[ CENZURAT] 

SFÂRŞITUL CASETEI 


(SURSA: Central Intelligence Agency, Directorate of 
Intelligence, Gorbachev, the New Broom, iunie 1985, la 
http://www.foia.cia.gov) 

4. Agenţia Centrală de Informaţii, Estimarea Naţională de 
Securitate - Politica sovietică faţă de Europa Răsăriteană în 
timpul lui Gorbaciov, mai 1988 


Estimarea Naţională de Securitate - NIE 11/ 12-9-88 


Politica sovietică faţă de Europa Răsăriteană în timpul lui 
Gorbaciov 

(informații disponibile până la data de 26 mai 1988 au fost 
utilizate 

pentru pregătirea acestui document, ce a fost aprobat la acea 
dată de către Consiliul Director Naţional) 

CUPRINS 

ARGUMENTE CHEIE 

DISCUȚIE 


Europa de Est la mijlocul anilor 1980 
Economii în declin 

Conduceri îmbătrânite 

Provocări la adresa autorităţii sovietice 


Politicile lui Gorbaciov privitoare la Europa de Est 
Coordonarea politicii externe si de securitate 
Presiuni economice 

Dileme legate de succesiune 


Privire de ansamblu: Creșterea diversităţii, acutizarea 
conflictului 

Creșterea diversităţii 

Relaţii economice încordate 

Scenarii privind succesiunea 

Acutizarea conflictului 


Posibile provocări la adresa controlului sovietic 
Revolte populare 

Reforme rapide 

Reacţii negative conservatoare 

Perspective de viitor si scenarii 

Implicații pentru Statele Unite 


ANEXĂ: OFICIALI SOVIETICI RESPONSABILI PENTRU 
EUROPA DE EST 


Argumente cheie 


Politicile Secretarului General Gorbaciov au sporit potenţialul 
de instabilitate în Europa de Est, dar au determinat și extinderea 
zonei de experimentare și diversificare, permiţând noi posi- 
bilitati pentru o reformă evolutivă în regiune. 

Gorbaciov a stabilit o agendă ambițioasă pentru Europa de 
Est. Scopurile sale vizează asigurarea ajutorului est-european 
pentru planul sovietic de modernizare, promovarea unor obiec- 
tive sovietice de politică externă mai largi, printr-o coordonare 
mai strânsă a Pactului de la Varșovia, și stimularea unui proces 
mai intens de regenerare economică și politică în regiune. 
Conștient de diversitatea regiunii, el a stabilit planuri de reformă 
mai degrabă generale decât detaliate. Dar se confruntă totodată 
şi cu realităţile est-europene - probleme economice severe, 
conduceri îmbătrânite si nemulțumiri sociale crescânde - care 
intră în conflict cu obiectivele sovietice. 

Politica sovietică din timpul lui Gorbaciov a încercat să 
echilibreze obiectivele concurente de încurajare a schimbării si 
promovare a stabilității. DesiGorbaciov a evitat strategia foarte 
riscantă de fortare a schimbării în aceste sisteme politice fragile, 
continua presiune sovietică precum și exemplul programului 
sovietic de reformă au introdus noi tensiuni în regiune. 


Creşterea diversităţii, acutizarea conflictului 


Pentru următorii trei până la cinci ani, Europa de Est va fi 
marcată de o creştere a diversităţii, ca răspuns la presiunile 
reformei, închegarea unei abordări privitoare la Vest și 
gestionarea relaţiilor cu Moscova: 

Din punct de vedere economic, Europa de Est nu poate 
furniza ceea ce își doreşte Gorbaciov. Pe măsură ce crește 

decalajul dintre obiective si rezultate, este posibil ca Gorbaciov 
să exercite o presiune mai puternică asupra aliaților săi, astfel 
încât să creeze legături economice mai puternice, să îmbună- 
tateasca performanţa și să implementeze reforme economice la 
nivel national. 

În timp ce recenta schimbare de conducere din Ungaria este 
probabil mai aproape de preferintele lui Gorbaciov pentru 
Europa de Est, este posibil ca eventualele succesiuni in alte parti 
să nu conducă la apariţia acelor lideri dinamici și inovatori de 
care Gorbaciov are nevoie pentru a-și atinge telurile mai ambi- 
tioase în regiune. În consecință, presiunile pentru schimbare vor 
continua să se axeze pe regimurile mai puțin dotate și, în câteva 
cazuri, nedispuse să acționeze. 

În acest mod, abordarea lui Gorbaciov poate atinge numai un 
progres evolutiv spre o reîntinerire politică și spre o perfor- 
manta economică îmbunătăţită în Europa de Est. Continuată si 
probabil intensificată, presiunea sovietică va conduce la conflicte 
mai acute atât în interiorul societăţilor est-europene, cât și între 
Moscova și aliaţii săi. 


Posibile provocări la adresa controlului sovietic 


Presiunile contradictorii provenind de la Moscova, împreună 
cu gravele dileme economice și politice din Europa de Est, pot 
genera numeroase provocări pentru interesele sovietice. Trei 
scenarii extreme sunt posibile: 

Revoltă populară în Polonia, România sau Ungaria, implicând 
o împotrivire largă fata de supremația partidului si, în cele din 
urmă, fata de controlul sovietic. 

Reformă rapidă în Ungaria sau Polonia, mergând mult 
înaintea agendei lui Gorbaciov și, în final, amenințând să erodeze 
controlul partidului. 

Reacţii negative conservatoare, implicând  repudierea 
deschisă a politicilor sovietice de către liderii ortodocși din 
Germania de Est, România sau din altă parte. 

Dintre acestea, revolta populară este cea mai probabilă 
eventualitate. Gorbaciov se va aștepta ca aliații săi să acţioneze 

decisiv pentru a încheia orice violență politică ori tulburare 
majoră. Într-adevăr, liderii est-europeni sunt cel puţin la fel de 
conştienţi de nevoia de precauţie ca și Gorbaciov si au la 
dispoziția lor forte puternice de securitate, care și-au 
demonstrat eficiența în oprirea agitatiilor. Dacă evenimentele 
scapă de sub controlul lor si trec dincolo de limitele tolerantei 
sovietice, factorul extrem de control alschimbărilor din Europa 
de Est va fi forța Uniunii Sovietice: 

Gorbaciov întâmpină constrângeri mai mari decât 
predecesorii săi referitoare la o intervenţie militară în Europa de 
Est; politica sa externă și agenda pentru controlul armamentelor, 
ca și mare parte din programul său intern, vor fi amenințate. 

Un regim de tipul Dubéek va avea acum o libertate mai mare 
de a implementa reformele decât în 1968 si intervenţia sovietică 
pentru oprirea lui va fi problematică. 

In extremis, totuși, nu există niciun motiv de îndoială privind 
dorinţa lui de a interveni pentru a menţine dominaţia partidului 


va 


si influenta sovietica decisiva in regiune. 
Implicatii pentru Statele Unite 


Atitudinea lui Gorbaciov vizavi de diversificare si experi- 
mentare a extins limitele imaginabile in Europa de Est, prezen- 
tand noi oportunitati pentru politicile Statelor Unite si ale 
Occidentului: 

Dilemele economice si nevoia de tehnologie de varf vor 
conferi forta apelurilor Statelor Unite pentru reforme interne de 
tipul celor deja legitimate de Moscova. 

Politica europeană activă a lui Gorbaciov si, in general, 
perioada de relații mai dinamice între Est si Vest vor oferi noi 
oportunități pentru Occident să implice chiar și regimurile mai 
conservatoare din Europa de Est. 

În acelaşi timp, politicile lui Gorbaciov vor face dificil 
decoordonat politicile occidentale în vederea asigurării 
securității europene. Diferitele abordări din Vest vor face mai 
complicată atingerea consensului politic de către guvernele 
occidentale în tratarea cu Moscova si aliaţii săi și, totodată, va fi 

mai dificil pentru NATO să menţină un consens privind 
securitatea. 

Politicile lui Gorbaciov pot pune totodată în discuţie câteva 
dintre prezumtiile pe care se bazează politica de diferenţiere a 
Statelor Unite, în ceea ce privește obiectivele complementare 
americane privind diversitatea și liberalizarea, care sunt tot mai 
divergente. Acele regimuri care au abordări opuse fata de cea a 
lui Gorbaciov au totodată tendința de a fi cele mai ortodoxe și 
mai represive, iar ungurii și polonezii reformatori sunt acum 
foarte familiarizați cu linia sovietică. În practică, totuși, abilitatea 
noastră de a influența alternativele majore - reformă sau redu- 
cerea cheltuielilor, criză sau stabilitate - vor rămâne limitate; noi 
putem cel mult să încurajăm mișcările evolutive către libe- 
ralizare internă si către o mai mare independență fata de tutela 
sovietică. 


Discuţie 


1. De la începutul epocii Hrușciov nu s-a mai înregistrat un 
impact atât de profund asupra Europei de Est, precum cel al 
noilor reforme din URSS promovate de către Secretarul General 
Mihail Gorbaciov. Aceste noi viziuni provenite dinspre Moscova, 
precum și dilemele politice si economice interne, au apărut într- 
o eră a incertitudinii - si, foarte probabil, a schimbărilor impor- 
tante - în Europa de Est. Odată cu iminenta înlocuire a unei 
generaţii întregi de lideri din regiune, politica sovietică din 
următorii 3-5 ani are potenţialul de a fi decisivă în determinarea 
sferei de aplicare și a direcției schimbării și, eventual, a 
stabilității Imperiului Sovietic.38¢ 

2. Pentru Gorbaciov, ca si pentru predecesorii săi, Europa de 
Est este de o importanţă deosebită: reprezintă „un tampon’, atât 


386 Acest document examinează relațiile dintre Uniunea Sovietică și cei șase 
aliați ai săi din cadrul Pactului de la Varșovia - Germania de Est, Polonia, 
Cehoslovacia, Ungaria, România și Bulgaria - în următorii 3-5 ani. Se 
concentrează mai degrabă pe impactul și consecinţele politicilor sovietice 
asupra întregii regiuni, decât asupra unor analize detaliate ale fiecărei tari 
în parte (în original, n.n.). 

militar, cât și ideologic, între URSS și Occident, o bază de 
proiectare a puterii şi influenței sovietice în Europa, o cale 
comercială si de transfer tehnologic dinspre Vest, dar si un pilon 
extern cheie pentru însuși sistemul sovietic. URSS continuă să 
exercite o influență decisivă asupra regiunii prin intermediul 
unei rețele complexe de legăturipolitice, economice, militare și 
de securitate, si, fără îndoială, nu va ezita să folosească în ultimă 
instanță forța armată în vederea menţinerii partidului unic la 
conducere, precum și a poziţiei sale în regiune. 

3. Cu toate acestea, Europa de Est este, în același timp, o zonă 
caracterizată de instabilitate cronică, criză recurentă si 
diversitate crescândă; sarcinile conducerii alianţei sovietice au 
devenit din ce în ce mai importante. Lideri sovietici succesivi au 
urmărit atât coeziunea, cât si viabilitatea Europei de Est, însă au 
eșuat în a le atinge simultan. Gorbaciov, deși conștient de nevoia 
de stabilitate, a înclinat către o agendă a schimbării și a reformei 
în interesul viabilitatii regimului. Câțiva demnitari veterani est- 
europeni aseamănă situația din prezent cu campania de 
destalinizare a lui Hrușciov și revoltele din Ungaria și Polonia 
anului 1956, exprimându-și temerea că reforma sovietică va 
dezlantui în Europa de Est presiuni potential incontrolabile în 
favoarea schimbării. 


Europa de Est la mijlocul anilor '80 


4. Noua conducere sovietică a lui Gorbaciov a moştenit o 
Europă de Est a cărei tăcere aparentă era provocată de existența 
unor serioase probleme care au ieșit treptat la suprafață. Provo- 
carea venită din partea Solidarităţii în Polonia a fost depășită cu 
succes prin impunerea Legii Marţiale în decembrie 1981, iar 
regimul Jaruzelski a făcut un progres în sensul reinstaurării 
controlului Partidului și neutralizării opoziţiei interne. Cu toate 
acestea, pe teritoriul Europei de Est exista un climat instabil, 
generat de probleme economice severe, nemulțumire socială 
crescândă și stagnare politică la nivelul gerontocratiei. 

5. Economii în declin. La momentul preluării puterii de către 
Gorbaciov, în 1985, Europa de Est înregistrase aproape un 


Prin ochii inamicului... | 219 


deceniu de declin economic și stagnare. Criza financiară de la 
nivel regional a începutului anilor '80 a contribuit la sfârșitul 
unei ere de relaxare economică între Est și Vest: comerţul cu 
Vestul a scăzut considerabil, noi împrumuturi erau acordate cu 
dificultate, iar mai multe regimuri est-europene se vedeau ne- 
voite să desfășoare negocieri extinse privind refinantarea cu cre- 
ditorii vestici. Nici relațiile comerciale cu URSS nu erau cu mult 
mai bune, având în vedere că preţul petrolului în Uniunea Sovie- 
tică atinsese un nou maxim între 1982 și 1983, reflectând tardiv 
povara creșterilor pe piața mondială dintre 1978 si 1979 (pe 
măsură ce mecanismul de calcul al mediei pe 5 ani pentru expor- 
turile de petrol sovietic s-a aliniat la nivelul ratelor mondiale). 

6. Aceste răsturnări de situaţie s-au reflectat puternic în 
standardele de viata ale est-europenilor, aceștia confruntându-se 
cu imense datorii externe si performanţe economice tot mai 
scăzute. În România și Polonia, lipsa energiei și a produselor 
alimentare de bază a ridicat problema instabilității politice 
create pe fond economic; în alte parti, situaţia nu a fost la fel de 
dezastruoasă, însă a rămas acută. Eșecul respectării promi- 
siunilor de îmbunătăţire a standardelor de viata - elementul 
central al strategiilor regimurilor anilor '70 - a discreditat și mai 
mult legitimitatea politică și a adâncit alienarea societății. Inves- 
titiile reduse și încetinirea revoluţiei științifice și tehnologice au 
slăbit, de asemenea, competitivitatea Europei de Est pe pieţele 
mondiale, contribuind la sporirea „ipotecării” viitorului econo- 
mic al regiunii. 

7. Conduceri îmbătrânite. La declinul Europei de Est se 
adaugă stagnarea și imobilitatea conducerilor de partid îmbă- 
trânite. Până în 1987, media de vârstă a celor mai importanţi 6 
lideri de partid era de peste 70 de ani, cu o activitate de peste 2 
decenii. Numai generalul polonez Jaruzelski, relativ tânăr la 64 
de ani, si liderul de partid al Republicii Democrate Germane, 
Erich Honecker, încă în putere la 75 de ani, păreau capabili de o 
conducere energică; majoritatea celorlalți aveau sănătatea 
șubredă, activând în sisteme de leadership private complet de 

idei inovatoare. Aceştia nu puteau reprezenta oameni capabili să 
facă fata problemelor politice dificile ale anilor '80. 

8. Stagnarea politică a Europei de Est s-a accentuat pe parcur- 
sul mai multor ani de slăbiciune a Moscovei, întinzându-se de la 
ultimii ani ai erei Brejnev până la perioada luri Andropov și 
Konstantin Cernenko. Succesiunea a 3 conducători sovietici pe 
parcursul a tot atâtor ani - cuplată cu semnale politice mixte - a 
acutizat incertitudinile si a complicat dilemele succesiunii în 
Europa de Est. Absența unei conduceri sovietice clare și decisive 
a contribuit, de asemenea, la o perioadă de ezitare în Europa de 
Est, pe măsură ce fiecare regim a început să improvizeze abor- 
dări proprii, chiar și pe marginea unor chestiuni sensibile de 
politică externă. 

9. Provocări la adresa Conducerii Sovietice. Eroziunea ideolo- 
gică în Europa de Est - accelerată de reprimarea Solidarităţii în 
Polonia - a făcut loc apariției unor noi grupuri sociale indepen- 
dente și, în special, a unei renașteri a conștiinței naționale în 
regiune. În unele cazuri, regimurile au răspuns prin încercarea 
de a trezi sentimente pur naţionaliste, ca în cazul insusirii de 
către regimul Honecker a lui Martin Luther, Frederic cel Mare, 
precum și a altora, ca precursori ai statului est-german. În alte 
cazuri, politica oficială s-a axat pe un nationalism exclusivist, 
șovinist: regimul bulgar a condus o campanie de asimilare bru- 
tală a minorităţii turce, iar președintele român, Ceaușescu, a 
înăsprit represiunea împotriva minorității maghiare din 
Transilvania. 

10. Și mai îngrijorătoare, din perspectiva Moscovei, au fost 
noile semnale de autoafirmare naţională în rândul aliaților, mai 
cu seamă în perioada ce a urmat amplasării Armelor Nucleare cu 
Rază Medie de Acţiune în Vestul Europei, la sfârșitul lui 1983 și 
începutul lui 1984.Îngrijorarea Europei Răsăritene cu privire la 
abandonarea de către sovietici a discuţiilor referitoare la 
dezarmare de la Geneva, în 1983, a trădat temeri mai profunde 
privind răcirea relaţiilor cu Vestul. În toamna anului 1984, s-a 
manifestat o oarecare divizare a opiniilor în cadrul Pactului de la 
Varşovia - regimurile sovietic și cehoslovac militau pentru o 

atitudine mai fermă si pentru închiderea căilor de comunicare, 
în timp ce est-germanii, ungurii și românii susțineau îmbună- 
tatirea relaţiilor cu Vestul si subliniau importanţa statelor mici în 
promovarea detensionării acestor relaţii. 

11. Pentru cele mai multe regimuri est-europene, cultivarea 
acestei destinderi în Europa încetase să fie doar un deziderat; 
devenise un element esenţial al strategiilor lor economice și 
politice. Aceasta se plia, de asemenea, pe presiunile în creștere 
provenite de la populaţie, pentru exprimare si conştientizare 
națională, dar si pentru afirmarea ,europenitatii” statelor din 
regiune. Spre deosebire de revoluțiile anilor 1956, 1968 şi 1980- 
1981, aceste tendinţe nu amenințau direct supremaţia sovietică 
în regiune, dar tinteau către o extindere a orizonturilor diversi- 
tatii în planul stabilității economice si sociale. Acestea, împreună 
cu intensificarea problemelor interne, s-au adăugat la ampla 
dezordine manifestată în imperiul est-european al Moscovei. 


Politicile lui Gorbaciov privitoare la Europa de Est 


12. Ca si în alte părți, abordarea iniţială a lui Gorbaciov 
privind Europa de Est a reprezentat o extensie a unei ample 
agende interne și de control a înarmărilor: 

În plan intern, Gorbaciov a căutat să revitalizeze puterea și 
prestigiul sovietic prin „restructurare” economică (perestroika) 
și o campanie de „deschidere” (glasnost) atent coordonată, gân- 
dită pentru a întări o economie înapoiată, pentru a combate re- 
zistenta birocratică si pentru a aduce un nou suflu societății în 
ansamblu. 

În plan extern, Gorbaciov avea nevoie de un răgaz în con- 
fruntarea dintre Est și Vest și epuizanta competiţie a înarmărilor 
cu Statele Unite. A urmărit, de asemenea, să înlocuiască rigida 
percepţie ideologică a lumii moștenită de la predecesorii săi cu o 
urmărire mai sofisticată a intereselor sovietice regionale, 
îndeosebi în Europa de Vest si Asia de Est. 

13. În ceea ce priveşte Europa de Est, Gorbaciov nu avea, pro- 
babil, o concepţie complet definită asupra problemelor cu care 
aceasta se confrunta, iar în plan intern nu dispunea de un plan 

de acţiune clar și detaliat. Îmbunătăţirea performanţelor eco- 
nomice reprezenta o prioritate - în scopul transformării Europei 
de Est dintr-un factor de secătuire a resurselor sovietice într-un 
avantaj în vederea modernizării URSS şi pentru promovarea 
viabilității politice și economice. Gorbaciov privea cu vădit 
dispreț conducerile inflexibile de la Praga, Sofia și București, care 
reflectau corupția, ineficienta și dogmatismul ultimilor ani ai 
erei Brejnev. Dat fiind programul său ambițios de politică 
externă, solicita, de asemenea, o disciplină reînnoită și o mai 
bună coordonare între est-europeni: 

În urmărirea acestor obiective, Gorbaciov trebuia să impună 
schimbarea asupra est-europenilor, mai ales în cazul politicii 
economice, dar avea nevoie, de asemenea, si de stabilitate în 
regiune, pentru a nu periclita prioritățile în plan intern. 

Desi Gorbaciov nu era înclinat să se aventureze într-o 
strategie cu risc maxim, considera periculoasă o stagnare conti- 
nuă, și, ca atare, era mai pregătit decât orice alt lider sovietic de 
la Hrușciov încoace să încurajeze diversitatea şi experimentarea, 
ca soluţii pentru viabilitatea pe termen lung în regiune. 

Și, desigur, abordările sovietice față de Europa Răsăriteană nu 
îi aparţineau în totalitate lui Gorbaciov. Ca și în cazul politicii 
interne, acesta trebuia să țină cont si de punctele de vedere ale 
altor demnitari sovietici cheie. (Vezi anexa.) 

14. Coordonarea politicii externe și de securitate. Prima 
sarcină a lui Gorbaciov a fost să reafirme o conducere fermă a 
politicii externe a Pactului de la Varşovia și să aducă îmbună- 
tatiri sistemului de coordonare, în vederea sprijinirii vastei sale 
agende de control a armamentelor. A reușit acest lucru printr-o 
serie de summituri ale Pactului de la Varșovia - șase în primii 
doi ani de conducere - si printr-o practică asemănătoare functio- 
nării unui consiliu, în care est-europenii erau informaţi înainte si 
după iniţiativele majore de politică externă sovietice. Mai 
important, repozitionarea accentului de pe confruntare pe dialog 
în privința controlului înarmării a ajutat la reducerea temerilor 
est-europenilor că ar putea fi prinşi în mijlocul unor tensiuni 
crescânde, facilitând o convergență naturală între abordările 

URSS și cele ale Europei Răsăritene în materia problemelor Est- 
Vest. 

15. Ambitioasa agendă de politică externă a lui Gorbaciov 
prevedea un rol mult mai important și pentru est-europeni. 
Jaruzelski si Honecker au efectuat vizite timpurii în China, în 
vederea reinstaurării legăturilor normale interstatale și între 
partide, în timp ce alte guverne est-europene au început să 
analizeze perspectivele normalizării relaţiilor cu Israelul. Unii - 
mai ales polonezii șiest-germanii -au lansat noi propuneri 
pentru controlul armamentelor și pentru alte chestiuni legate de 
securitate, iar vizita lui Honecker la Bonn a reprezentat un 
exemplu de politică mai activă a RDG fata de Occident. 

16. În lumina intensificării activităţii diplomatice est- 
europene, nu e de mirare faptul că Gorbaciov a pus foarte mare 
accent pe coordonare si disciplină în cadrul consiliilor Pactului 
de la Varşovia. Reînnoirea Pactului însuși a fost instructivă. Cu 
termenul inițial de expirare în mai 1985, românii și, nu numai, 
au exprimat dorința unor modificări aduse textului - o diluare a 
obligațiilor reciproce de apărare și prevederi mai precise pentru 
eventuala dizolvare a Pactului - și faptul că doreau o prelungire 
de numai 10 ani. În cadrul evenimentului, Pactul a fost reînnoit 
fără a i se aduce nicio schimbare; iar Gorbaciov, aflat de numai 
două luni la conducere, a reușit o manifestare impresionantă a 
unităţii (din câte se pare, Gorbaciov a inițiat acest acord în 
momentul funeraliilor lui Cernenko - practic prima lui zi de 
muncă - însă cu prețul unor noi livrări de energie în schimbul 
acordului lui Ceausescu). Gorbaciov şi-a îndreptat atenţia, de 
asemenea, către extinderea infrastructurii Pactului de la 
Varșovia. În mai 1987, au fost create două noi organisme ale 
Pactului, în vederea coordonării poziţiilor URSS și ale Europei de 
Est pe tema controlului dezarmării și supravegherii vizitelor și 
contactelor externe ale Europei de Est.387 


387 Acestea sunt Grupul multilateral pentru schimb de informaţii curente și 
Comisia specială pentru probleme de dezarmare. 

Întâlniri multilaterale, la nivel înalt, 


sovietici si est-europeni 1985 - 1987 


ale liderilor politici 


Data Locaţia Evenimentul Agenda 

Martie Moscova Funeraliile lui 

1985 Cernenko 

Mai 1985 Varșovia Aniversarea a 30 Reînnoirea Pactului 


de ani de existență 
a Pactului de la 


de la Varșovia 


Varşovia 
Octombrie | Sofia Întâlnirea Propuneri asupra 
1985 Comitetului Politic | controlului 
Consultativ al armamentelor 
Pactului de la înaintea summitului 
Varșovia (CPC) de la Geneva 
Noiembrie | Praga Ad-hoc De-briefing informal 
1985 pe tema summitului 
SUA-URSS de la 
Geneva 
lunie 1986 | Budapesta | CPC »Apelul Budapestei” 
pentru reducerea 
armamentului 
nuclear tactic 


Noiembrie | Moscova Întâlnire ad-hoc a Programul ,CAER 
1986 liderilor de partid 2000” pentru 
CAER (Consiliul de | cooperare științifică 
Ajutor Economic și tehnologică 
Reciproc) 
Mai 1987 Berlinul CPC Reducerea forțelor 
de Est convenționale; 
doctrină militară; 
„noua ordine 
economică 
internațională” 
Decembrie | Berlinul Ad-hoc De-briefing pe tema 
1987 de Est Summitului SUA- 


URSS din Washington 


Prin ochii inamicului... | 225 


17. În acelaşi timp, totuși, Gorbaciov s-a folosit de 
organismele consultative ale Blocului mai mult pentru discuţii 
substanţiale privind politicile, decât pentru aprobarea ritualică a 
unor rezoluții deja pregătite. Influența sovietică rămâne 
dominantă, dar accentul pe care Gorbaciov îl pune în ultimul 
timp pe consultare și pe construirea consensului reflectă faptul 
că a înțeles că est-europenii au propriile legături externe, extinse 
şi utile, si că o abordare sovietică eficientă fata de Occident 
trebuie să ţină cont de aceste realități. Odată ce se adoptă o 
poziţie comună, Gorbaciov insistă asupra unei discipline a 
alianţei, si chiar și loialilor bulgari le-a fost atrasă atenţia că nu 
au aprobat cu suficient entuziasm iniţiativele privind controlul 
sovietic al armamentelor. Gorbaciov i-a instruit pe polonezi să 
reformuleze „Planul Jaruzelski” pentru reducerea armamentelor 
în Europa Centrală, jucând totodată un rol important în controlul 
ritmului și planificării dezvoltării relaţiilor inter-germane. 

18. Presiunea economică. A doua mare temă de pe agenda lui 
Gorbaciov a fost reprezentată de conectarea economiilor est- 
europene la mecanismul sovietic de modernizare. Atât prin 
relaţiile bilaterale, cât si prin intermediul CAER (Consiliul de 
Ajutor Economic Reciproc), Gorbaciov a acționat pentru a 
redresa deficitele comerciale ale Europei de Est ce datau încă din 
anii 1970, menţinând livrările de petrol sovietic la același nivel 
ca la începutul anilor 1980 si solicitând creșterea importurilor 
de bunuri de calitate superioară din Europa de Est, în particular 
bunuri de consum și mașini și echipamente de înaltă tehnologie. 
Polonezilor, românilor și ungurilor (ce înregistrau un grad foarte 
mare de îndatorare) le-a fost impusă reducerea dependenței 
economice fata de Occident; regimurile bulgar și cehoslovac au 
fost sfătuite să își revitalizeze economiile stagnante și să își 
îmbunătățească performanţele. Totodată, toate țările au fost 
forțate să se alăture „Programului Cuprinzător” condus de 
sovietici pentru cooperare tehnico-ştiinţifică până în 2000 - 
„CAER 2000”, pe scurt - prin întreprinderi mixte si coordonarea 
producţiei în domeniul tehnologiei de vârf: 

Pentru a întări aceste critici dure, Gorbaciov a creat noi 
inspecții de control a calităţii si a oferit mesaje directe si ferme 
către liderii est-europeni. 

Gorbaciov a făcut personal lobby pentru o rapidă implemen- 
tare a programului CAER 2000 la finalul lui 1985 și, astfel, a 
forțat înaintarea CAER către o nouă agendă. 

Totodată, el a făcut presiuni pentru noi înţelegeri bilaterale 
de cooperare tehnico-stiintifica și a asigurat o nouă legislație în 
țările est-europene pentru a facilita co-producţia in 
întreprinderile mixte. 

19. Actuala conduită a relaţiilor economice dintre sovietici si 
est-europeni, din timpul primilor doi ani ai conducerii lui 
Gorbaciov, a dezvăluit un nivel mai redus al schimbării decât cel 
promis de retorica iniţială. Într-adevăr, deficitul comercial al sta- 
telor est-europene în relația cu Moscova a crescut brusc în 1986 
la 2,6 miliarde de ruble - cel mai mare deficit comercial anual 
înregistrat din 1981 încoace. Desi comerțul pentru 1987 a fost 
aproape echilibrat, tendințele favorabile s-au datorat mai ales 
unui declin în valoarea petrolului sovietic, decât unor exporturi 
est-europene mai mari. Liderii est-europeni veterani au tergiver- 
sat performanța exporturilor, ca șiprocesul de „restructurare” 
internă. 

20. Est-europenii au fost extrem de precauti cu privire la 
atragerea lor în întreprinderile mixte din domeniul tehnologiilor 
de vârf finanțate (si dominate) de către sovietici, iar rezistența 
lor a fost evidentă în elaborarea programului CAER 2000. 
Datorându-și puterea industrială și accesul unic la tehnologia 
occidentală prin comerțul „intra-german”, Republica Democrată 
Germană a fost participantul cheie est-european; însă germanii 
de est, la fel ca și ungurii și românii, au fost destul de reticenti în 
a-şi primejdui propriile relaţii comerciale atent cultivate cu 
Occidentul, pentru a susține agenda internă a lui Gorbaciov. 
Diferenţele dintre sovietici și europenii de est au fost vizibile la 
summitul convocat în grabă, în noiembrie 1986, la Moscova, 
privitor la integrarea CAER, care a produs doar un consens 
minimal asupra următorului nivel de cooperare tehnico- 

ştiinţifică. Chiar și planificatorii sovietici au admis că obiectivele 
CAER 2000 erau prea optimiste. 

21. Dileme legate de succesiune. Aceste frustrări au evidențiat 
o dilemă de bază a lui Gorbaciov, si anume: cum să 
împărtășească propriul său dinamism ţărilor din Europa de Est 
fără o masivă schimbare a conducerii osificate din Praga, Sofia și 
din alte parti. Gorbaciov a recunoscut sincer, totuși, că orice 
încercare directă de a provoca o succesiune în Europa 
Răsăriteană ar implica riscuri majore. În consecință, eforturile 
sovietice au fost mai ales indirecte, axate pe stimularea elitelor 
conducătoare, prin lansarea unor idei reformiste și prin 
exemplul inovatiilor interne ale Moscovei. Aceste eforturi 
urmăreau orientarea dezbaterilor interne de partid către agenda 
preferată de Gorbaciov si, astfel, schimbarea contextului si 
accelerarea ritmului manevrelor care preced succesiunea. 

22. O asemenea presiune a fost vizibilă în mai 1987, când 
ministrul de Externe sovietic Sevardnadze a vizitat Budapesta, 
pentru a exprima nemulțumirea lui Gorbaciov fata de amânarea 
reformelor economice de către conducerea ungară. O lună mai 
târziu, Kar6ly Grósz, cunoscut ca fiind un administrator capabil 
și energic, a fost numit prim-ministru al Ungariei, iar în iulie, 
după o scurtă vizită a lui Grósz la Moscova, conducerea ungară a 
dezvăluit un set de reforme economice si măsuri de austeritate 
îndelung discutate și amânate. Un an mai târziu, evoluția 
procesului a cunoscut o turnură decisivă: 

La o conferință specială a partidului, din mai 1988, Grósz a 
fost numit Secretar General al partidului, în locul lui Janos Kadar, 
cel care se aflase la conducerea partidului încă din 1956. 

Cei mai multi dintre protejatii lui Kadar au fost și ei eliminați 
de la conducerea la vârf, fiind înlocuiți de un grup de tineri 
oficiali, puternic reformiști. 

Deși inițiativa pentru aceste decizii a aparținut, probabil, 
Ungariei, presiunea sovietică a forțat cu siguranță viteza și 
direcția schimbării. 

23. Chiar și fără apelurile sovietice pentru schimbare în 
Europa de Est, efectul demonstrativ al abordărilor interne ale lui 

Gorbaciov a cauzat schimbarea. Însăşi existenţa unui lider 
sovietic cu o minte reformatoare, alături de critica sa fata de 
gestionarea defectuoasă a sistemului din timpul lui Brejnev, a 
condus la discreditarea autorităţii și a coeziunii regimurilor est- 
europene „mai ortodoxe”. lar noua legitimitate acordată 
»restructurarii” economice și „deschiderii” politice ameninţă cu 
răspândirea unor așteptări sporite pentru o schimbare rapidă. 
Aceste atitudini nu au fost nicăieri mai vizibile ca în 
Cehoslovacia, unde aparenta apărare a ideilor reformatoare și 
chiar disidente a transmis unde de șoc conducerii divizate. 
Aceste presiuni, dar şi starea precară de sănătate a liderului 
partidului Gustâv Husâk, au condus la demisia sa bruscă în 
decembrie 1987. 

24. Evoluţia cehoslovacă a menţinut determinarea lui 
Gorbaciov de a promova schimbarea, fără a amenința 
stabilitatea. Printr-o puternică, mai mult indirectă, presiune 
asupra conducerii divizate de la Praga, Gorbaciov s-a asigurat de 
eliminarea lui Husák - personificarea conservatorismului de tip 
Brejnev - acceptând un succesor mai sigur, de tipul lui Cernenko, 
în persoana lui Miloš Jake’. Într-adevăr, presiunea sovietică 
pentru schimbare nu ar fi reuşit dacă Gorbaciov ar fi încercat să 
susțină un succesor reformist într-o conducere încă de tip 
conservator. În consecinţă, Jakeš a fost o alegere de compromis 
pentru Moscova, ca și pentru Praga; succesiunea cehoslovacă a 
subliniat limitele politicii sovietice în atitudinea față de 
regimurile conservatoare din Europa de Est. 


Succesiunea ungară 


Kar6ly Grósz 

Vârsta 57 de ani; 

Secretar General al Partidului Muncitoresc Socialist Ungar din 
22 mai 1988; 

Premier din iunie 1987; 

Membru al Biroului Politic din 1985; 

Congresul partidului i-a dat un mandat pentru 
implementareaschimbărilor politice si economice; 

Angajament pentru reformă economică nedemonstrat, 
rezultate limitate în calitate de premier; 

Respectat de liderii comunităţii de afaceri ca o persoană 
dinamică și viguroasă, capabilă să ia decizii dificile; 

Secretarul partidului din Budapesta, 1984-1987. 

Jânos Kâdâr 

Vârsta 76 de ani; 

Secretar General al Partidului Muncitoresc Socialist Ungar 
până în 1988; 

Înlocuit ca lider al partidului, membru al Biroului Politic la 
acea dată; 

După revoluţia din 1956, a creat un consens social bazat pe 
consum și relaţii relaxate între oameni și partid; 

Abilitatea de a-i convinge pe sovietici de loialitatea și 
stabilitatea Ungariei a contribuit la o conducere îndelungată; 

În ultimul timp, văzut ca un impediment pentru progresul 
economic si politic, din cauza refuzului de a extinde reformele 
din anii 1970; 

Nivel de energie în scădere, probleme medicale crescânde. 


Succesiunea cehoslovacă 


Demisia, din decembrie 1987, a lui Gustâv Husâk din calitate 
de lider al partidului cehoslovac (menţinând totuși preşedinţia 
onorifică a statului), a venit în întâmpinarea unei campanii 
sovietice îndelungate de a grăbi aplicarea agendei lui Gorbaciov 
în Praga; presiunile rezultate au încurajat, fără îndoială, 
conducerea cehoslovacă să ia măsuri împotriva lui Gustâv Husâk. 
Succesorul său, Milos Jakes, a făcut o serie de recomandări 
conducerii partidului: 

Jakeš purta moştenirea „normalizării” post-1968, fiind 
printre conspiratorii anti-Dubcek și conducătorul epurării din 
1969-1970 a membrilor de partid asociaţi cu Primăvara de la 
Praga. 

A fost secretar de partid pentru probleme economice din 
1981 și a părut că s-a alăturat elementelor pragmatice din partid 

ce favorizau reformele economice, accentuând totuși faptul că 
schimbarea economică trebuie să aibă loc sub controlul strict al 
partidului. 

Promovarea lui Jakeš - cu greu o undă verde pentru reformă 
- va ajuta regimul să meargă spre întârziata schimbare 
economică si reintinerire politică, deja sugerată de schimbările 
din aprilie 1988 din secretariatul Comitetului Central. Jakeš, 
ferm şi loial Moscovei, va fi mai receptiv față de apelurile 
sovietice pentru o performanţă economică sporită, o cooperare 
mai apropiată în companiile mixte sponsorizate de sovietici în 
domeniile înaltei tehnologii și pentru „restructurarea” internă. 
Este posibil ca el să supravegheze și schimbări ulterioare în 
conducerea partidului, încă dominat de relicvele perioadei de 
„normalizare” din 1969-1970, şi marcat de dezechilibrul etnic 
prin supra-reprezentarea cehilor în poziţiile de conducere ale 
regimului. 

Aceste schimbări nu vor reprezenta probabil scânteia unei 
mișcări populare și nici nu vor conduce la reforme de 
liberalizare semnificative în Cehoslovacia. Dar ele pot vesti o 
mult-așteptată schimbare în politica economică și pot încuraja 
grupurile de opoziţie să devină mai active, numai pentru a testa 
limitele tolerantei sub regimul lui Miloš Jakeš. 


Milos Jakes 

Vârsta 66 de ani; 

Lider al partidului din 17 decembrie 1987; 

Secretar al Comitetului Central al Partidului, 1977-1987, 
responsabil pentru agricultură până în 1981, pentru economie 
până în aprilie 1988; 

Membru al Prezidiului din 1981; 

A participat la Înalta Școală de Partid din Moscova (1955- 
1958), probabil vorbitor fluent de rusă; 

Ceh. 

Gustâv Husâk 

Vârsta 75 de ani; 

Președinte din 1975; 

Lider al partidului 1969-1987; 

Demisioneaza din poziția de şef al partidului, dar rămâne 
membru al Prezidiului; 

A suferit o operaţie de cataractă, suferă în continuare de 
probleme de vedere, stare de sănătate în degradare; 

Cunoscut ca fiind un băutor împătimit; 

Slovac. 


Schimbarea la vârf din Cehoslovacia indică limitele a ceea ce 
poate realiza politica sovietică privitoare la regimurile mai 
conservatoare din Europa Răsăriteană. 


25. Decalajul dintre obiectivele finale ale lui Gorbaciov - așa 
cum au fost ele prezentate în numeroasele discursuri și 
documente - si politicile reale pe care le-a promovat reflectă 
contradictia fundamentală dintre dorința lui pentru schimbare si 
imperativele menţinerii controlului partidului în Europa de Est: 

Gorbaciov și-a propus o agendă ambițioasă pentru Europa de 
Est, agendă care are în vedere multe dintre problemele 
regionale, dar nu este nici suficient de amplă și nici destul de 
profundă pentru a remedia slăbiciunile fundamentale ale 
sistemului; 

A extins domeniul experimentarilor permise pentru 
regimurile reformiste, cum ar fi cel din Ungaria, și a reușit să 
orienteze regimurile mai conservatoare pe calea îndelung 
amânatelor reforme, încă timide; 

Pe parcursul acestui proces, el a accentuat divizarea dintre 
conducerile est-europene și a trezit un amestec de speranţe si 
temeri populare în legătură cu iminenta schimbare. Aceste 
direcţii, împreună cu severele probleme economice, au crescut 
nesiguranța în regiune și potenţialul de criză. 

Privire de ansamblu: Creșterea diversităţii, acutizarea 
conflictului 


26. Politica sovietică pentru Europa de Est va continua, 
probabil, în direcţia liniilor deja stabilite sub conducerea lui 
Gorbaciov. Elementele sale cheie vor fi: 

În cadrul controlului strict al partidului, aprobarea diversităţii 
si a experimentării ca măsuri cheie pentru viabilitatea politică si 
economică; 

Continua presiune pentru reformă, fără dictarea unor măsuri 
specifice sau solicitarea unei imitări a practicilor sovietice; 

Insistenta asupra coordonării politicii externe, prin care est- 
europenilor le este permis un spațiu mai mare de manevră, cu 
condiţia să rămână, totuși, aproape de orientările generale 
stabilite de Moscova; 

Presiunea accentuată pentru o performanţă economică est- 
europeană crescută şi o extindere a cooperării în domeniul 
înaltei tehnologii; 

Eforturi pe termen mai lung pentru întărirea legăturilor 
instituționale, alături de tehnici combinate de management care 
facilitează controlul si influența sovietice printr-un sistem 
participativ de tipul ,,oferi-si-primesti”. 

27. Aceste ample orientări ale politicii sovietice vor rămâne 
în vigoare atâta timp cât poziţia lui Gorbaciov la nivel intern este 
asigurată, iar Europa de Est rămâne pasivă. O schimbare majoră 
în Moscova va modifica în mod vizibil ecuaţia: 

Înlăturarea lui Gorbaciov ar scurta drumul reformelor 
sovietice și ar ridica incertitudini în Europa de Est, în măsura în 
care ar apărea un nou regim. Eliminarea sa din politică ar 
transmite un nou semnal către regimurile divizate din Europa 
deEst - de data aceasta unul anti-reformist - si ar submina 
autoritatea sovietică, cel puţin temporar. 

Austeritatea la nivelul Moscovei (cu Gorbaciov încă în funcţie) 
ar întări liderii ortodocși existenţi în Europa de Est, fără a opri în 
totalitate presiunea pentru schimbare. Vizibila lipsă de unitate în 
Kremlin ar polariza mai departe Europa de Est, conservatorii 

căutând să restaureze status quo-ul anterior, iar reformistii 
continuând să pluseze pentru schimbare. 

Reforme sovietice mai îndrăzneţe - un rezultat, probabil, al 
nevoii lui Gorbaciov de a dobori rezistența birocratică prin 
politici radicale și schimbări de personal - ar destabiliza si mai 
mult Europa de Est si ar tensiona relațiile cu Moscova. Creșterea 
presiunii în regimurile est-europene le-ar determina pe unele 
dintre acestea să implementeze reforme covârșitoare sau să 
ducă la îndepărtarea liderilor existenți. 

28. Gorbaciov a jucat până acum un joc politic abil, retră- 
gându-se atunci când era necesar și adunând sprijin pentru 
următorul pas înainte. Deşi şansele unei contestări interne au 
crescut, Gorbaciov pare să dețină controlul și e înclinat să-și 
ducă ferm mai departe agenda de reforme. 

29.Cresterea diversităţii. Pentru următorii trei până la cinci 
ani, perspectiva în Europa de Est este una de creștere a diver- 
sitatii - ca răspuns la presiunea reformelor, crearea legăturilor 
cu Vestul și gestionarea relaţiilor cu Moscova. Diverse propuneri 
est-europene de control al armamentelor și abordările econo- 
mice de tip occidental vor contribui la atingerea anumitor obiec- 
tive sovietice, dar ele vor complica totodată responsabilitatile 
managementului aliat și vor contraveni acțiunilor comune de 
care este nevoie pentru cooperarea stiintifico-tehnologica. Mai 
mult decât atât, în viziunea generală a lui Gorbaciov, diversitatea 
nu este un scop în sine, ci mai degrabă un instrument pentru 
regenerare politică și economică. Aceste obiective nu sunt 
vizibile în Europa de Est și, cu excepţia Ungariei, ele probabil nici 
nu vor fi urmărite în mod serios. 

30. Glasnost şi Perestroika vor continua să producă rezultate 
mixte. Cu excepţia schimbărilor de conducere, România și 
Germania de Est vor continua să reziste presiunilor reformiste; 
Bulgaria va continua să experimenteze marginal, dar va păși 
şovăielnic spre o adevărată „restructurare”. Noua conducere 
cehoslovacă a lui Jakeš va accelera schimbarea economică, dar 
adevărata mișcare către reforma economică și politică rămâne 

un proiect de viitor Ungaria și Polonia ar putea fi mai 
interesante: 

Numirea lui Grósz - un conducător dur, încrezător, capabil să 
își asume riscuri, în genul lui Gorbaciov - ca Secretar General al 
Partidului din Ungaria și promovarea la conducere a 
susținătorilor unei reforme reale marchează un punct de coti- 
tură important. Noua conducere va fi probabil mai agresivă în 
urgentarea reformelor politice și economice, dar va întâmpina 
probleme serioase - inclusiv muncitori nemulțumiți de auste- 
ritate, intelectuali care cer mai multă libertate si o economie 
stagnanta si împovărată de o datorie externă considerabilă. 
Eșecul de a dezvolta un program de reformă mai radical și mai 
eficient va contribui pe viitor la creşterea tensiunilor. 

Bineînţeles, cu aprobarea sovietică, Generalul Jarulezski a 
consolidat deja o orientare mai degrabă neortodoxă și cazonă a 
conducerii partidului, înclinată spre acordarea unui nou statut 
legal Bisericii Catolice și propunând reforme economice care, cel 
putin pe hârtie, merg chiar mai departe decât cele ale Moscovei. 
Situaţia economică dezastruoasă si nemulțumirea socială - asa 
cum s-a demonstrat prin recentele valuri de greve - pun la 
îndoială realizarea cu succes a reformelor, dar urgenţa proble- 
melor interne poate conduce regimul spre dialogul social pe care 
l-a refuzat până acum. 

31. În politica externă, regimurile din Europa de Est au 
motive să fie multumite de angajamentul abil al lui Gorbaciov 
fata de Occident si de creșterea propriului spațiu de manevră. 
Atât timp cât Moscova menţine o abordare conciliantă fata de 
Vest, politicile sovieticilor şi est-europenilor vor rămâne în 
general asemănătoare. În acelaşi timp, încurajarea lui Gorbaciov 
pentru un rol mai activ pentru est-europeni va crește șansele 
unui conflict de interese deschis în cadrul discuţiilor din CSCE 
(Conferinţa pentru Securitate si Cooperare în Europa) si în alte 
forumuri pan-europene. Va crește totodată riscul apariţiei unor 
probleme pentru Moscova, rezultate din polemicile româno- 
maghiare sau din încălcarea drepturilor omului în regiunea 
Europei de Est. Prin urmare, coordonarea politicii externe va 

necesita un sistem de management mai abil, iar Gorbaciov va 
avea nevoie să conducă regimurile cehoslovac și bulgar spre o 
diplomaţie mai activă, totodată restrângând aspirația spre 
independență a românilor, ungurilor, polonezilor și est- 
germanilor. 

32. În acelaşi timp, realităţile est-europene vor limita 
parametrii unor posibile iniţiative sovietice. Gorbaciov nu va 
trebui doar să evalueze consecințele politicilor sovietice asupra 
stabilității politice în Europa de Est, dar şi să ia în considerare 
percepțiile si reacţiile posibile ale liderilor est-europeni. Este 
puţin probabil ca viziunile acestora să îl oprească să promoveze 
politicile pe care el le consideră esenţiale pentru interesele 
sovietice, dar, în probleme posibil destabilizatoare, cum ar fi 
relaţiile dintre germani, opțiunile sale vor fi limitate. Într-adevăr, 
campania lui Gorbaciov pentru o „casă europeană” comună, prin 
creșterea cooperării inter-europene, implică un grad de 
autonomie naţională în Europa de Est, mai mare decât ar putea 
incuviinta el însuși sau orice alt lider sovietic. Moscova va 
considera din ce în ce mai dificil să își promoveze aceste idei în 
Occident, fără a crea noi divizări în Europa de Est. (Zidul 
Berlinului va rămâne în picioare, indiferent ce avantaje tactice ar 
vedea Gorbaciov prin înlăturarea sa). 

Tabel 1 
Europa de Est: Cifre Estimative ale Datoriei, 1987-1990388 
Milioane dolari 


1987 1988 1989 1990 


Bulgaria 

Datoria brută 4954 5121 5375 5730 
Datoria netă389 3531 3598 3745 3986 
Rata datoriei de 36,7 36,4 37,1 38,4 


stat3% (procent) 


Cehoslovacia 

Datoria brută 4714 4940 5150 5335 
Datoria netă 3497 3723 3933 4118 
Rata datoriei de stat 15,3 15,8 16,4 16,7 
(procent) 


Germania de Est 


Datoria brută 16775 16573 16447 16423 
Datoria netă 8862 8660 8534 8510 
Rata datoriei de stat 41,0 38,7 36,1 33,8 
(procent) 

Ungaria 

Datoria brută 15314 16684 18084 19502 
Datoria netă 13414 14784 16184 17602 
Rata datoriei de stat 54,1 53,4 54,9 57,1 
(procent) 


388 Ultima actualizare: 14 ianuarie 1988. 

389 Cifrele folosite in calcularea datoriei nete nu includ rezervele de aur. 

390 Rata datoriei de stat este calculată folosind următoarea formulă: 
dobânzi + rambursări pe termen mediu și lung/ exporturi totale + comerț 
invizibil. Rata datoriei de stat pentru Polonia este calculată folosind 
valoarea dobânzii datorate, nu valoarea plătită. 

Polonia 

Datoria brută 34570 35937 37417 38908 
Datoria netă 32850 34117 35497 36888 
Rata datoriei de stat 73,9 74,0 64,2 74,5 
(procent) 

România 

Datoria brută 4214 3324 2679 2053 
Datoria netă 3632 2490 1593 967 
Rata datoriei de stat 34,5 21,5 16,3 14,5 
(procent) 

Tabel 2 


Privire de ansamblu asupra Europei de Est: Cresterea Anuala 
Medie pe perioada unui cincinal391 


(%) procente 
1971- 1976- 1981- 1986- 
75 80 85 90392 
Bulgaria 
PNB Total 4,7 1,0 0,8 1,0 
Investiții fixe | 6,4 -9,1 -1,1 2,5 
brute 
Consum 3,9 1,6 2,1 1,0 
personal 
Cehoslovacia 
PNB Total 3,4 2,2 1,1 1,0 
Investitii fixe | 6,5 -0,3 -1,2 1,0 
brute 
Consum 2,7 1,5 1,1 1,0 
personal 


391 Ultima actualizare: 12 ianuarie 1988. 

392 Estimările pentru perioada 1986-1990 s-au bazat pe analiza tendinţelor 
actuale, rezultatele modelelor econometrice și consultările cu experții 
naționali. 

Germania de 

Est 

PNB Total 3,5 2,3 1,7 2,0 
Investitii fixe | 1,5 1,7 -10,0 2,0 
brute 

Consum 3,8 2,0 1,2 1,5 
personal 

Ungaria 

PNB Total 3,3 2,0 0,7 1,0 
Investitii fixe | 2,3 0,3 -5,2 1,0 
brute 

Consum 3,2 2,2 0,4 0,5 
personal 

Polonia 

PNB Total 6,5 0,7 0,6 2,0 
Investitii fixe | 14,4 -2,9 -4,9 1,5 
brute 

Consum 5,6 2,4 -0,2 1,5 
personal 

Romania 

PNB Total 6,7 3,9 1,8 2,0 
Investitii fixe | 10,4 6,9 -2,2 2,0 
brute 

Consum 5,1 4,7 0,2 1,0 
personal 


33. Relaţii economice încordate. Europa de Est nu poate 
furniza ceea ce isi dorește Gorbaciov: îmbunătăţiri semnificative 
în performanța comercială, în special în domeniul înaltei 
tehnologii. Polonia și Ungaria vor rămâne fără fonduri, cu datorii 
uriașe pentru viitor, iar Germania de Est și Bulgaria se vor 
confrunta, la rândul lor, cu probleme privind datoriile. Economia 
românească, secătuită de plățile către creditorii occidentali,va 
rămâne devastată câţiva ani de acum înainte, iar baza industrială 
și tehnologică a Cehoslovaciei se va învechi după ani de neglijare. 
Pretutindeni în regiune, ratele de creștere preconizate și 
fondurile alocate pentru investiţii vor fi suspendate, lăsând 

economiile est-europene numai cu o capacitate limitată de 
sprijinire a motorului sovietic de modernizare. Cel mai probabil, 
nici est-europenii nu își vor periclita relaţiile economice cu 
Vestul si nici nu se vor hazarda la reducerea continuă a 
standardelor de viata interne de dragul agendei economice a lui 
Gorbaciov. 

34. Deocamdată, presiunile economice ale lui Gorbaciov - 
similare cu cele ale liderilor sovietici precedenţi - au produs 
puţine rezultate tangibile în afara anumitor domenii, cum ar fi 
mașinile unelte. Planurile comerciale externe pentru 1986-1990 
sunt în contradicție cu obiectivele principale ale lui Gorbaciov, 
reclamând o creștere anuală medie de numai 5 procente în 
comerțul dintre URSS si Europa de Est - cea mai scăzută creștere 
în comerţul planificat din ultimii 15 ani. În mod similar, cele mai 
multe dintre obiectivele tehnice ale CAER 2000 sunt de neatins - 
numai o mână de întreprinderi mixte au fost create si accentul 
pe „legături directe” între companii a rămas afectat de impedi- 
mentele economice și birocratice, care au creat frustrări asupra 
celor ocupați cu planificarea în URSS încă de la început. Mai mult 
decât atât, condiţiile de schimb dintre URSS şi est-europeni au 
început să se întoarcă împotriva Moscovei, ca urmare a faptului 
că mecanismul pe cinci ani pentru preţul petrolului sovietic a 
ajuns din urmă preţurile aflate oricum în declin de pe piaţa 
mondială. Dacă preţul petrolului în lume va rămâne aproape 
stabil pentru următorii câţiva ani - sau chiar dacă va crește 
întrucâtva - datoria în ruble a est-europenilor va începe să 
dispară, slăbind în continuare puterea de negociere a Moscovei. 

35. Gorbaciov se va confrunta cu un decalaj sporit între obiec- 
tivele sale economice si rezultate în următorii trei până la cinci 
ani, chiar în momentul în care planurile sale de modernizare 
internă ar necesita o creștere semnificativă în consumul din 
Europa de Est și un progres vizibil în programul CAER 2000. 
Urmând traiectoria politicilor sale interne, Gorbaciov și-a dat 
seama că obiectivele sale în relaţiile economice dintre URSS şi 
est-europeni nu pot fi atinse fără reforme sistemice economice si 
instituționale. La întâlnirea din octombrie 1987 a prim- 

miniștrilor din CAER, sovieticii au readus în discuţie unele dintre 
problemele fundamentale menţionate anterior chiar si de est- 
europeni: lipsa unei monede convertibile, nepotrivirea dintre 
legăturile directe între firme și absența unui sistem rațional de 
stabilire a prețurilor. lar Gorbaciov își va da seama, dacă nu a 
realizat deja, că reforma procedurilor comerciale interne ale 
CAER este zadarnică fără reforme structurale profunde în 
sistemele economice interne. 

36. Astfel, dilema promovării schimbării fără a provoca insta- 
bilitate în Europa Estică va deveni din ce în ce mai acută. 
Înfruntând o nevoie aproape sigură de creștere a ritmului 
reformei interne, Gorbaciov va spori probabil presiunea fata de 
est-europeni pentru introducerea perestroikăi şi a reformelor 
economice, chiar și cu un impact sau intensitate mai mici decât 
în URSS. 

37. Scenarii de succesiune. Schimbările de conducere în 
Europa de Est prezintă atât riscuri cât și oportunităţi pentru 
Gorbaciov. Pe de o parte, este din ce în ce mai clar că schimbarea 
pe care Gorbaciov o doreşte nu va avea loc în timpul actualei 
generaţii de lideri. Perspectiva plecării câtorva lideri veterani îi 
oferă lui Gorbaciov o oportunitate nesperată de a influența 
selectarea unor conduceri de partid mai energice și mai 
inovatoare. Pe de altă parte, câțiva dintre succesorii est-europeni 
- unii dintre ei pe cale a fi numiţi - implică riscuri pentru 
stabilitatea politică și, deci, pentru agenda generală a lui 
Gorbaciov. 

38. Succesiunea din Ungaria din mai 1988 a modificat 
dramatic conducerea la vârf şi a sporit aşteptările populare 
pentru reformă, însă prezentele măsuri de austeritate vor 
amplifica probabil tensiunile interne. Nici procesul de 
succesiune nu este complet: schimbări de conducere viitoare, 
incluzând numirea unui nou prim-ministru, sunt încă în plan. Şi 
în Cehoslovacia, înlocuirea lui Husák cu Jakeš este doar începutul 
unei schimbări în întreaga conducere post-1968, la aceasta 
adăugându-se nevoie de echilibrare a proportiei dintre cehi si 

slovaci. În alte părţi, succesiunile iminente par să fie la fel de 
tensionate: 

Jivkov s-a aflat la conducere mai mult de trei decenii; plecarea 
sa va avea reverberatii asupra întregului aparat bulgar; 

Cu şapte membri ai Biroului Politic cu vârste peste 70 de ani, 
partidul din Germania de Est va întâmpina o schimbare majoră a 
liderilor încă rămași din generația din timpul războiului. 

Succesiunea post-Ceaușescu în România va aduce cu sine 
incertitudini considerabile în conducerea extrem de 
personalizată si ar putea aduce rivalitate între Est si Vest, ca 
urmare a încercărilor Moscovei de a-şi creşte influența asupra 
următorului regim. 

39. Responsabilitatea lui Gorbaciov va fi să gestioneze câteva 
dintre tranzitiile la nivel de conducere, probabil simultan, să se 
asigure că succesori preferaţi, sau cel putin acceptabili, sunt 
numiți si că autoritatea regimului se păstrează în timpul acestui 
proces. Abilitatea sa de a face acest lucru va depinde de succesul 
cu care se va apăra de forțele conservatoare din propria sa 
conducere. Opțiunile și constrângerile cu care se va confrunta în 
Europa de Est sunt clare: 

Va avea nevoie să lucreze cu conducerile la vârf existente; 
preferințele sovietice vor fi importante, dar nu decisive; 

Va exista o listă scurtă de trei până la cinci nume în fiecare 
partid, cu o vechime ce le conferă un drept pentru această 
sarcină; 

Excluzând clanul Ceaușescu, aproape toate aceste nume 
posedă un minimum de aptitudini (experiență și încredere). 

Exceptând Ungaria, nimeni nu a demonstrat dinamismul pe 
care Gorbaciov l-ar fi dorit, deşi câţiva au avut idei reformatoare. 

În timp ce succesiunea din Ungaria se va situa mai aproape 
de preferinţele lui Gorbaciov pentru Europa de Est, viitoarele 
schimbări de conducere din alte zone nu vor produce liderii 
dinamici si inovatori de care are nevoie Gorbaciov pentru a-și 
atinge telurile mai ambitioase din regiune, ca întreg. El va trebui, 
probabil, să-și impună o serie de lideri de tranziţie și apoi să 

lucreze pentru a asigura pregătirea unei noi generații de 
conducători cu vederi reformatoare. 

40. Această abordare precaută și graduală are avantajul 
minimizării discontinuitatilor inerente în rândul succesiunilor 
est-europene. Dacă este gestionată cu prudenţă, ar putea, de ase- 
menea, să faciliteze eventualul transfer de putere către o nouă și 
modernă generaţie de lideri. Însă va mai trece timp până când va 
genera liderii dinamici și inovatori de care Gorbaciov are nevoie 
pentru a-și atinge telurile economice și politice mai ambitioase 
din Europa de Est. Înseamnă, totodată, și că acesta îşi va 
directiona presiunile reformiste către conduceri slab pregătite și, 
în unele cazuri, reticente să acţioneze. 

41. Acutizarea conflictului. Așadar, Gorbaciov poate, în cel mai 
bun caz, să obțină un progres de tip evolutiv în cadrul „reîmpros- 
pătării” politice si îmbunătăţirii performanţei economice în 
Europa de Est. Dar reformele avute în vedere pentru moment nu 
vor rezolva problemele politice si economice adânc înrădăcinate 
în acea zonă. Pe măsură ce decalajul dintre obiective și rezultate 
se adânceşte, Gorbaciov va fi nevoit să militeze mai agresiv 
pentru schimbări profunde, ca preconditie necesară pentru 
revitalizare economică şi politică. În acest scop, va fi necesară o 
atentă calibrare a politicii sovietice: el va trebui să insiste 
suficient de mult pentru a obţine rezultate tangibile, dar nu într- 
atât încât să provoace o instabilitate care ar putea pune în 
pericol întregul sistem. Riscul unor calcule eronate va crește. 

42. Gorbaciov a generat deja o serie de tendinţe destabili- 
zatoare in Europa de Est prin critica deschisă fata de eșecurile 
din trecut ale socialismului, presiunea economică sporită asupra 
aliaţilor și, mai ales, efectul demonstrativ al programului său de 
reformă internă. Acutizarea conflictului este probabilă, chiar și în 
cazul în care Gorbaciov nu va spori presiunea asupra aliaților săi. 
Pe măsură ce dinamica reformei sovietice continuă, presiunile 
pentru schimbare asupra regimurilor din Europa de Est vor fi 
din ce în ce mai puternice. 

43. Aceste presiuni divergente, împreună cu problemele eco- 
nomice severe și incertitudinile legate de conducere, vor acutiza 

nelinistile populare din Europa de Est. În Polonia, recentele 
măsuri de austeritate au condus deja la numeroase greve, 
proteste și demonstrații; Ungaria și România se confruntă, de 
asemenea, cu o stare de nemulțumire în permanentă creștere. Se 
va manifesta o intensificare a activismului împotriva regimului, 
cauzat de climatul de „deschidere” si o mai mare dispoziţie de a 
testa limitele tolerantei acestuia. Organizațiile pentru protecţia 
drepturilor omului, religioase, pacifiste, de mediu și altele - deja 
active in cea mai mare parte a Europei de Est - vor deveni din ce 
în ce mai agresive. Modelul de cooperare între disidentii 
Ungariei, Cehiei și Poloniei este probabil ca, de asemenea, să se 
extindă. 

44. Aceste evoluţii luate individual nu vor periclita 
conducerea Partidului, însă împreună vor conduce la: 

Slăbirea autorității regimului; 

Subminarea perspectivelor de refacere economică; 

Constituirea unei baze pentru provocări mai serioase. 


Posibile provocări la adresa controlului sovietic 


45. Există cel puţin trei scenarii extreme posibile care ar 
putea reprezenta serioase provocări la adresa controlului 
sovietic asupra Europei de Est. 

46. Revoluţia ungară din 1956, Primăvara de la Praga din 
1968 şi revoluţia socială poloneză din 1980-1981 (împreună cu 
multe alte revolte mai mici) sunt dovada incontestabilă a 
instabilității inerente zonei de influență a Moscovei în Europa 
Răsăriteană. Deşi au avut dinamici diferite, toate au dus la 
amenințarea generalizată a supremaţiei partidului și controlului 
sovietic în regiune. lar fiecare dintre ele a condus la criză - prin 
aceasta înțelegând, în contextul est-european, o realitate sau o 
iminentă probabilitate a intervenţiei militare. 

47. Cu toate acestea, sprijinul lui Gorbaciov fata de reformă și 
experimentare implică o definiţie sovietică mai liberală pentru 
conceptul de „criză”. Reforma în vederea liberalizării (precum 
cea imbratisata de conducerea cehoslovacă în 1968) poate să nu 

mai conducă atât de repede si de automat la o „criză” în ochii 
Moscovei. 

48. Revolte populare. Câţiva dintre indicatorii uzuali ai 
instabilității - nemulțumire cu privire la standardele de viata, 
conducere slabă și divizată, neliniște socială - sunt evidenti în 
unele state, iar toate se confruntă cu presiuni venind dinspre 
Moscova. Noi şocuri - măsuri severe de austeritate, decesul sau 
înlăturarea vreunui lider de partid sau apariţia unei opoziții 
organizate și curajoase - pot cauza instabilitate serioasă aproape 
oriunde, îndeosebi în state precum Polonia, România și Ungaria: 

Probabilitatea unor revoluţii multiple și simultane este cea 
mai mare din ultimii 30 de ani. La sfârșitul anilor '80 si începutul 
anilor '90, toate ţările Europei de Est se confruntă cu probleme 
asemănătoare: economii stagnante, succesiuni la conducere și 
presiuni reformiste din partea Moscovei. 

La fel ca în trecut, scenariile posibile diferă, totuși, de la o ţară 
la alta. Numai în România există ameninţarea reală a violenţei 
generalizate; în celelalte părți, probabilitatea cea mai mare ar fi 
cea a unei contestări organizate a autorității regimului. (În 
Polonia, însă, acest ultim scenariu ar putea conduce, de 
asemenea, la un ciclu al represiunii și violenţei). 


România: Criză iminentă? 


Potenţialul pentru o criză amenințătoare la adresa regimului 
este în creştere în România, tara cea mai putin afectată de 
politicile lui Gorbaciov și cea mai sfidătoare la adresa criticilor. 
Problemele României sunt domestice, din cauza măsurilor 
severe de austeritate ale regimului Ceaușescu și politicilor 
interne draconice. 

O revoltă majoră în Braşov, implicând un număr estimat între 
5000 şi 10 000 de protestatari, în noiembrie 1987, a fost cea mai 
vizibilă manifestare a nemulțumirii publice ascendente, care a 
generat greve generalizate, demonstraţii și acte de sabotaj. Până 
acum, nemulțumirile au rămas izolate și localizate: nu există 
opoziţie organizată, iar forțele de Securitate sunt bine echipate 

pentru a suprima protestele - cu provizii de alimente, dar si cu 
bastoane. 

Evidentă este, de asemenea, creșterea agitatiei în cadrul 
ierarhiei de partid în sine. Dezamăgirea cadrelor - alimentată de 
protestele populare si de transformarea partidului în „ţapul 
ispăşitor” pentru eșecurile economice ale lui Ceaușescu - l-a 
izolat. Critica publica a lui Gorbaciov fata de stilul de guvernare 
al lui Ceaușescu și larga cunoașterea a problemelor medicale ale 
lui Ceaușescu accelerează această tendinţă, pe măsură ce 
funcţionarii din întregul sistem încearcă să se distanteze de el, 
pentru a evita să devină victime ale curateniei post-Ceausescu. 
Nemulțumirea în cadrul partidului a fost difuză până în prezent, 
iar îndepărtarea de către Ceauşescu a unor personaje-cheie a 
oprit apariţia unui factor de opoziţie. 

Aceste presiuni economice și politice se adaugă situaţiei 
interne tot mai volatile, oricum, mai multe scenarii posibile ar 
putea conduce la o revoltă pe scară largă: 

- Decesul lui Ceausescu sau incapacitatea. Ceausescu suferă de 
cancer de prostată și a slăbit vizibil în ultimul an (deși își 
menţine un program aglomerat). Dacă el va deceda în timpul 
mandatului, va fi, probabil, înlocuit de un colectiv care ar 
include-o pe soţia sa Elena, si pe alti loiali; un astfel de regim ar 
fi, probabil, implicat rapid într-o luptă extinsă pentru succesiune. 

- O lovitură de palat. Cel mai probabil scenariu al crizei ar 
consta în creșterea nemulțumirii populare, stimulând si mai 
mult insatisfactia în cadrul partidului și creând premisele pentru 
înlăturarea lui Ceaușescu. EI va fi, probabil, urmat de un colectiv 
de figuri aflate în prezent în cadrul conducerii partidului; Elena 
şi restul clanului ar fi maturati împreună cu Ceausescu. 

- O explozie a nemulțumirii populare. Izbucniri simultane de 
protest ar putea declanșa o revoltă mai extinsă, coplesind 
resursele Securităţii și ducând la destrămarea ordinii publice. 
Cvasianarhia care ar rezulta ar putea duce la confiscarea puterii 
de către militari. 

Poziţiile sovietice 

Atât timp cât România nu va cădea într-o dezordine 
completă, Moscova ar avea, probabil, mai mult de câștigat decât 
de pierdut într-un scenariu de criză. O conducere post- 
Ceaușescu ar oferi oportunităţi pentru restabilirea influenței 
pierdute; iar realitățile geopolitice și economice ale României 
vor reprezenta constrângeri severe pentru orice regim succesor 
în Bucureşti. 

Intervenţia militară nu ar fi nici măcar o eventualitate plauzi- 
bilă, cu excepţia cazului în care ar exista semne de anarhie 
incipientă în România sau semne ale apariţiei unei conduceri 
care să amenințe cu retragerea României din Pactul de la 
Varşovia. Niciuna nu este probabilă. 

Impactul în Europa de Est 

Cu excepţia invaziei sovietice, evenimentele din România nu 
ar avea repercusiuni majore în altă parte. Şi nici nu ar afecta 
agenda mai largă a lui Gorbaciov, în care o criză românească nu 
ar fi legată de politicile sovietice sau de tactici de presiune; într- 
adevăr, o criză provocată de proastă guvernare a lui Ceaușescu ar 
întări argumentul lui Gorbaciov că stabilitatea reclamă o 
revigorare economică și politică. Cu toate acestea: 

- relațiile româno-maghiare ar fi grav tensionate în cazul în 
care violenţa internă în România s-ar transforma în violență 
etnică îndreptată împotriva minorității maghiare din 
Transilvania. 

-şi Iugoslavia ar fi implicată, în cazul vărsării de sânge sau de 
haos din România, care ar genera un exod al românilor în 
căutarea unui refugiu în străinătate prin Iugoslavia. 

49. Pentru Gorbaciov, o posibilă revoluție în Europa de Est 
constituie cea mai mare amenințare externă la adresa 
programului de reformă sovietic și a continuității sale în funcție. 
În ciuda tolerantei sporite manifestate fata de experimentare, se 
va aștepta ca aliaţii lui să ia atitudine rapid și decisiv pentru a 
pune capăt oricărei violenţe politice sau tuburări majore. Într- 
adevăr, liderii est-europeni sunt la fel de conștienți precum 
Gorbaciov de nevoia de vigilenta, având la dispoziție forte de 
securitate eficiente pentru a înăbuși revoltele. În eventualitatea 

în care evenimentele ar depăși capacităţile liderilor locali, nu 
există niciun motiv de îndoială că el nu va lua măsurile necesare, 
incluzând aici și intervenţia militară, în scopul menținerii 
supremației Partidului și a autorității sovietice în regiune. Ca și 
predecesorii săi, Gorbaciov ar epuiza toate celelalte opţiuni 
înaintea recurgerii la forța armată. Într-adevăr, se confruntă cu 
provocări mai mari: 

O invazie sovietică într-una din țările blocului ar produce 
pagube ireparabile imaginii sale în Occident și ar submina 
întregul edificiu al politicii sale externe. 

O revoltă în Europa de Est, mai ales una cauzată de presiunea 
reformelor lui Gorbaciov, ar ameninţa poziţia sa internă. Aceasta 
s-ar adăuga presiunii politice interne pentru înlăturarea sa de la 
putere și pentru reducerea programului său de reformă. 

50.Reforme rapide. Gorbaciov a extins limitele acceptabile ale 
reformei. Îndeosebi în Ungaria si în Polonia, planurile de reformă 
vehiculate merg mult înaintea agendei de la Moscova, iar acum 
Ungaria are o nouă echipă de conducere care cuprinde 
reformiști radicali, cum ar fi Imre Pozsgay, liderul Frontului 
Popular Patriotic din Ungaria. Deși Grósz are înclinații mai 
conservatoare decât nou-venitii, el este orientat către acţiune si 
dorește să profite de unele oportunități pentru a aduce partidul 
pe calea procesului de reformă. În lumina declinului economic, a 
alianţei dintre disidenti si a presiunilor în jurul pachetului de 
reforme, el ar putea fi atras de Biroul său Politic către soluţii mai 
radicale pentru problemele Ungariei. Având în vedere soarta 
mișcărilor de reformă anterioare, ar putea exista critici 
puternice, atât ale elitelor cât și ale populaţiei, față de atacurile 
directe la adresa supremaţiei partidului și a sistemului de alianțe 
sovietic. Dacă trecutul Europei de Est poate fi pilduitor, totuși, o 
mișcare de reformă autentică în Ungaria sau altundeva ar înclina 
inevitabil către autodeterminare și autonomie naţională. 

51. Un astfel de scenariu ar fi deosebit de promițător pentru 
Europa de Est, dar si problematic pentru Moscova, mai ales dacă 
s-ar menţine disciplina publică. Nu ar exista o anarhie incipientă 
pentru a facilita reprimarea sovietică, un număr mic de colabo- 


248 | Alexandru Purcăruș 


ratori pro-sovietici la care să se poată apela si niciun eveniment 
important care să stimuleze Moscova să ia măsuri imediate și 
decisive. Până când Gorbaciov va decide că evenimentele au 
mers prea departe, el ar putea întâmpina o conducere reformistă 
relativ unită și o populaţie disciplinată și determinată; costurile 
unei intervenţii ar fi mult mai mari decât în cazul unei 
instabilitati interne serioase. Gorbaciov ar avea de ales între a 
suprima o mișcare autentică de reformă - inspirată de propriile 
apeluri pentru glasnost si perestroika - si încurajarea cel putin 
parțială a erodării sistemului de control sovietic. Alegerea lui - 
fără îndoială neprevăzută - va avea de oscilat între ideea de 
schimbare și provocările percepute la adresa influenței URSS în 
zonă. 

52. Reacţii negative conservatoare. Presiunea lui Gorbaciov 
pentru reformă ar putea duce la o si mai puternică si mai 
deschisă sfidare din partea liderilor ortodocși din Berlinul de 
Est, București sau din alte zone. Principalul ideolog din Praga, 
Vasil Bilak, a respins public aplicabilitatea reformelor lui 
Gorbaciov în Cehoslovacia, iar presa oficială din Germania de Est 
a respins, la rândul său, în mod regulat, cel putin indirect, 
programul de reformă sovietic. Dacă viitoarele presiuni ale URSS 
vor crea noi clivaje care să influențeze direct siguranța poziţiei 
elitei conservatoare est-europene și dacăviitoarele luări de 
atitudine ale lui Elțîn vor întări în Europa de Est credinţa ca 
poziţia lui Gorbaciov nu mai prezintă stabilitate, radicalii ar 
putea deveni în mod deschis mai agresivi. 

3. Dacă, de exemplu, diviziunile percepute la nivelul 
Kremlinului ar încuraja anumiţi lideri est-europeni să adopte 
platforme puternic antireformiste, efectele negative asupra 
autorităţii lui Gorbaciov s-ar amplifica. El ar trebui probabil să-i 
reducă la tăcere pe Jivkov si pe Jakeš, dar capacitatea lui de a 
îndepărta efectele unui val de opoziție condus de Honecker sau 
Ceausescu ar fi limitată, mai ales dacă aceștia sau alti opozanți 
şi-ar uni forţele (într-adevăr, Gorbaciov l-a criticat deja pe 
Ceausescu pentru încercarea lui de a crea o „alianță antireformă” 
cu Honecker): 

Un astfel de scenariu ar fi interactiv - ar necesita aprobarea 
tacită a opozanților interni ai lui Gorbaciov, care, la rândul lor, s- 
ar simţi mai confortabil cu o reacție negativă est-europeană. 

Dacă ar avea loc un eveniment neprevazut, mai putin amenin- 
tator si mai putin probabil, ar reprezenta fără îndoială o 
provocare majoră pentru autoritatea lui Gorbaciov și pentru 
politicile din Blocul sovietic. Pentru a înlătura pagube 
irecuperabile pentru ambele parti, el ar trebui să forțeze o 
aplanare in Europa de Est - probabil prin apelul la demisiile 
unora dintre cei mai ferventi critici ai săi. 

54. Perspective de viitor si scenarii. Chiar dacă niciunul dintre 
aceste scenarii extreme nu e foarte probabil în viitorul apropiat, 
probabilitatea lor va spori în următorii trei până la cinci ani. Mai 
mult decât atât, aceste evoluţii nu trebuie să se manifeste ca 
atare, însă nici nu se exclud reciproc. Pe scurt, dintre aceste 
scenarii extreme, există posibilitatea ca, undeva în Europa de 
Est, să apară o nouă mișcare pro-reformistă mai îndrăzneață, o 
nouă relație tensionată la nivelul publicului sau o rezistență mai 
deschisă pentru agenda de reforme promovată de Moscova. Am 
putea constata existenţa celor trei la un loc. 


Implicații pentru Statele Unite 


55. În mod cert, Europa de Est intră într-o perioadă de 
schimbare. Aceasta devine mai vizibilă într-un număr tot mai 
mare de tari - și pe mai multe paliere - acum mai mult decât 
oricând în perioada post-stalinistă. Parcursul următorilor trei 
până la cinci ani va determina probabil configurarea vieţii 
politice în regiune pentru generația următoare: 

În orizontul de timp avut în vedere de prezenta Estimare, 
acest parcurs nu va conduce la destrămarea imperiului moscovit 
din Europa de Est și nici nu va diminua ameninţarea militară a 
Pactului de la Varşovia. 

O criză în Europa de Est ar submina coeziunea Pactului, cel 
puţin temporar, dar ar conduce aproape sigur la represiuni (cu 
sau fără intervenţie sovietică), anulând orice concesii făcute 
anterior. 

În afara evoluţiilor extreme, aria schimbărilor avute în vedere 
în regiune s-a extins considerabil, iar probabilitatea unei creșteri 
a diversităţii și a unui conflict mai acut va crea noi oportunităţi 
pentru legăturile dintre Occident și Europa de Est. 

56. Agenda promovată de Gorbaciov, o agendă de reforme, 
deschidere si experiment este congruentă cu telurile Statelor 
Unite de a promova pluralismul în Europa de Est si o 
independență sporită față de Moscova. Această ultimă parte a 
procesului nu este ceea ce își dorește Gorbaciov, bineînţeles, dar, 
pentru a încuraja schimbarea drept cheie a dinamismului și unei 
viabilități sporite, el a consfințit diversitatea și limitele 
acceptabile la nivelul Europei de Est. 

57. Politicile lui Gorbaciov pun totodată problema unora 
dintre premisele pe care se bazează politica de diferențiere a 
Statelor Unite, prin aceea că telurile pereche ale liberalizării si 
independenţei fata de Moscova intră în conflict din ce în ce mai 
mult în Europa de Est. Aceste regimuri care vin în contradicție 
cel mai mult cu viziunea lui Gorbaciov au tendinţa să fie și cele 
mai conservatoare si mai represive. În schimb, ţările relativ 
deschise, precum Polonia și Ungaria, care au beneficiat de 
tratament favorabil din partea Statelor Unite, sunt acum puse în 
acord cu Moscova. 

58. Aceste contradicții in politica SUA vor deveni cu atât mai 
acute cu cât Gorbaciov rămâne la putere, iar dinamica 
reformelor sovietice continuă. Totuşi, abilitatea noastră de a 
influenţa alternativele majore - reforma sau austeritatea, criza 
sau stabilitatea - va rămâne într-adevăr limitată; noi putem cel 
mult să promovăm o schimbare marginală favorabilă: 

Politicile lui Gorbaciov au creat noi oportunități de încurajare 
din partea Occidentului pentru implementarea unor reforme 
liberale de către regimurile dispuse către acestea, precum cele 
din Ungaria sau din Polonia. Pentru alţii, Statele Unite ar putea 
avea alte pârghii de promovare a diversității, chiar dacă 
perspectivele de reformă sunt îndepărtate. 

Politica SUA se confruntă cu dilema referitoare la faptul că 
segmente mari din societățile est-europene nu sunt dispuse să 

accepte austeritatea pe care o implică implementarea reformelor 
economice. lar regimurile nu sunt dispuse să riște reformele 
politice pentru a obţine acceptarea măsurilor economice dure. 


Politica Statelor Unite fata de Europa de Est 


Extrase din NSDD (National Security Decision Directive) 54, 2 
septembrie 1982 

„Scopul principal pe termen lung al Statelor Unite privind 
Europa de Est este să [CENZURAT]; să faciliteze eventuala sa 
reintegrare în comunitatea europeană a naţiunilor... Statele 
Unite... pot avea un impact important în regiune, cu condiția ca 
acestea să continue să își diferentieze politicile fata de Uniunea 
Sovietică si fata de țările Pactului de la Varșovia din Europa de 
Est, astfel încât să încurajeze diversitatea prin măsuri economice 
şi politice adaptate țărilor în mod individual ...” 

»Diferentierea va viza: 

Încurajarea unor orientări mai liberale în regiune. 

Promovarea drepturilor omului si a celor civile în ţările est- 
europene. 

Consolidarea orientării  pro-occidentale a popoarelor 
acestora. 

Diminuarea dependenței economice și politice a acestora față 
de URSS și facilitarea asocierii lor cu naţiunile libere din Europa 
de Vest. 

[CENZURAT] 

Încurajarea dezvoltării unei economii private orientate către 
piaţă, a unei activități sindicale libere etc...” 

„În implementarea politicilor sale, SUA își vor calibra 
măsurileastfel încât să discrimineze pozitiv guvernele care: 

Arată o independenţă relativă față de URSS în edificarea 
politicii externe, măsurată prin gradul în care rezistă asocierii cu 
obiectivele politicii externe sovietice și sprijinirea sau abtinerea 
de la blocarea obiectivelor Occidentului; sau 

Arată o liberalizare internă relativ sporită, manifestată prin 
dorința de a respecta drepturile omului recunoscute 

internaţional și de a urma un grad sporit de pluralism și de 
descentralizare, inclusiv o economie de piață...” 

59. Politicile lui Gorbaciov vor pune în dificultate abordările 
occidentale fata de securitatea europeană. Pentru regimul de la 
Bonn, ideea unor relaţii mai strânse cu vecinii din Est a readus în 
atenție vechi ambiţii pentru un rol sporit în Europa Centrală. 
Fiind îngrijorați de tendința apropierii de Est manifestată de 
regimul de la Bonn, dar și suspicioși în privinţa scopurilor lui 
Gorbaciov, francezii au luat inițiativa de a rezista în faţa unui nou 
val de destindere politică europeană: 

din cauza acestor diferențe, guvernele vest-europene vor 
întâmpina dificultăți în ajungerea la un consens politic în ceea ce 
priveşte Moscova si aliații săi. Mai mult decât atât, aceste 
diferențe vor îngreuna încercările NATO de a păstra un consens 
legat de securitate. 

Cu toate acestea, politicile divergente ale Occidentului față de 
Europa de Est creează presiuni care promovează diversitatea, 
împiedică integrarea in CAER si lezează disciplina politicii 
externe a Pactului de la Varşovia. 

60. Influentarea Europei de Est. Statele Unite au urmat 
întotdeauna o dublă politică în Europa de Est, comunicând direct 
atât cu populaţia est-europeană, cât și cu guvernele respective. 
Aceste căi directe de comunicare vor avea o importanță majoră, 
deoarece se creează noi oportunități și apar noi curente de idei: 

Transmisiile internaţionale - în principal prin Radio Europa 
Liberă, dar și prin alte radiouri din Occident - vor fi un 
important mijloc de informare pentru publicul din Europa de Est 
în ce priveşte reformele sovietice, dar şi pentru a exercita 
presiune în mod indirect asupra regimurilor est-europene. 

Va exista o mai mare oportunitate pentru dezvoltarea 
contactelor între Est și Vest: acele regimuri care au implementat 
deja politici cu o oarecare deschidere vor avea mai mult spaţiu 
de manevră pentru a le extinde, iar celelalte vor fi determinate 
de către Moscova și proprii lor cetățeni să urmeze aceeași 
direcție. Astfel de contacte (ce variază de la schimburi ştiinţifice 
la dialoguri la nivel academic și programe interpersonale) vor 

ajuta la promovarea diversităţii, consolidarea presiunii din 
partea publicului și a elitelor pentru reforma pe plan intern și 
vor veni în ajutorul funcţionarilor care pot avea roluri-cheie în 
regimurile succesoare. 

61. Vor exista întotdeauna noi oportunități pentru implicarea 
Europei de Vest în regimurile est-europene. Acestea se vor 
datora în principal: 

Dilemelor de tip economic ce constrâng mai multe guverne 
din Europa de Est să accepte condiții considerate de neagreat în 
trecut, în schimbul obţinerii unor credite din Vest. 

Cerintelor de înaltă tehnologie care pun presiune asupra est- 
europenilor pentru a facilita crearea de contacte directe cu firme 
și organizații economice internaționale. 

Campaniei lui Gorbaciov pentru „Casa Comună Europeană”, 
care îi forțează pe cei din Europa de Est să ia parte la o 
diplomaţie mai activă si care reflectă sensibilitatea fata de 
acuzaţiile referitoare la nerespectarea drepturilor omului. 

Climatului general de reformă și „deschidere” care oferă 
oportunități pentru a face cunoscute în Europa de Est subiecte 
tabu și care duc la adoptarea unor reforme pe plan intern de 
tipul celor deja adoptate de Moscova. 

62. Regimurile est-europene vor continua să fie prudente în 
ce priveşte propunerile venite din Vest, care s-ar putea confrunta 
cu controlul exercitat de regim sau cu prerogativele sovietice 
asupra politicii externe și de securitate. Totuși, sunt șanse ca ele 
să fie mai receptive decât în trecut la propunerile Statelor Unite 
pentru cooperare antiteroristă şi împotriva narcoticelor, 
extinderea contactelor dintre Est si Vest si chiar în privința 
îmbunătăţirilor în sfera drepturilor omului. 

Procesul CSCE oferă un nou forum pentru activitate 
diplomatică est-europeană separată, dacă nu chiar independentă 
(la fel ca în cazul propunerii privind minoritățile naționale 
susținute de Ungaria și Canada). Astfel de progrese arată că este 
într-adevăr o nevoie mai mare pentru implicarea Vestului în 
Europa de Est în ce priveşte problemele cheie între Est si Vest. Se 

vor promova astfel o mai mare diversitate, cât și un nivel sporit 
de independență în regiune. 

Un posibil acord între CAER și Comunitatea Europeană, 
împreună cu o viitoare conferință CSCE pe relaţii economice 
între Est si Vest, ar complica eforturile Statelor Unite de a 
controla transferul de tehnologie, dar ar aduce și oportunități 
pentru a încuraja implicarea Europei de Est în politici comerciale 
externe si de reformă pe plan intern. 

S-ar dezvolta noi oportunități pentru crearea unui adevărat 
dialog de securitate, în special dacă s-ar organiza o nouă serie de 
dezbateri având ca subiect reducerea forțelor convenţionale, în 
scopul avansării pe calea diplomaţiei est-europene. 

În ceea ce priveşte liberalizarea pe plan intern, convergenta, 
oarecum ironică, a apelurilor SUA si URSS pentru reformă 
politică şi economică, ar încuraja extinderea cooperării 
economice. 

63.Influentarea comportamentului sovietic. Dacă tendinţa 
prevăzută de Gorbaciov ar duce la o revoltă spontană sau la o 
reformă cuprinzătoare în Europa de Est, atunci ultimul factor de 
control va fi reprezentat de limitele tolerantei sovietice. 
Gorbaciov va întâmpina serioase piedici în calea intervenţiei în 
Europa de Est, în special cu scopul de a reprima o mișcare 
reformistă. Gorbaciov și membrii Biroului Politic nu par a ezita 
să treacă la acțiuni vitale pentru interesele sovietice, dar Statele 
Unite și aliaţii lor sunt capabili să schimbe riscul anticipat prin 
augmentarea prețului pe care Moscova va trebui sa îl plătească. 
Dimensiuneaunei intervenții dure sovietice ar putea fi 
influențată de capacitatea Statelor Unite de a transmite cu 
claritate efectele pe care acest comportament sovietic l-ar avea 
asupra agendei vaste a relaţiilor SUA - URSS. 

ANEXĂ 
OFICIALI SOVIETICI RESPONSABILI PENTRU EUROPA DE EST 
Relaţii în cadrul Partidului 


Mihail Gorbaciov 
Secretar General al Partidului Comunist al Uniunii Sovietice 
(din martie 1985) 


Până în momentul în care a devenit Secretar General în 
martie 1985, Gorbaciov întâlnise deja toţi liderii de partid est- 
europeni si discutase si cu unii dintre principalii lor loctiitori. În 
noiembrie 1969 a făcut parte dintr-o delegaţie în Cehoslovacia. 
După ce a devenit secretar pentru agricultură al Partidului 
Comunist în 1978, s-a întors în Cehoslovacia (aprilie 1979). 
Gorbaciov a vizitat Ungaria în octombrie 1983 și Bulgaria în 
septembrie 1984 și aproape sigur s-a întâlnit cu liderii acestora 
şi cu alţii în Moscova în timpul reuniunii anuale a CAER din luna 
iunie a fiecărui an, precum și la alte reuniuni. A fost implicat în 
găzduirea fiecărui lider de partid politic din Europa de Est la 
începutul anilor 1980. 

La funeraliile lui Cernenko, din martie 1985, liderii de partid 
ai statelor membre ale Pactului de la Varşovia au fost primii 
demnitari străini cu care s-a întâlnit Gorbaciov. Începând din 
acel moment, el a vizitat fiecare tara est-europeană cel putin o 
dată, cu excepţia Albaniei, și s-a întâlnit la Moscova cu oficiali din 
Europa de Est de 39 de ori. 


Egor Ligaciov 
Membru al Biroului Politic si secretar al Comitetul Central (din 
1985) 


Ca „secretar II” neoficial, Ligaciov, în vârstă de 67 de ani, este 
responsabil cu supravegherea politicii externe; în prezent [1988] 
prezidează Comisia Supremă Sovietică pentru Afaceri Externe. 
Nu a vizitat frecvent ţările est-europene, dar, în 1987, a călătorit 
de două ori în Ungaria și a vizitat si Polonia în 1984. În ciuda 

reputației sale de principal conservator în Biroul Politic sovietic, 
Ligaciov a lăudat reformele economice din Ungaria, sugerând în 
mod ferm faptul că Budapesta nu trebuie să imite politicile 
economice si structurile sovietice. Abordarea sa prudentă fata de 
reformele interne din Uniunea Sovietică sugerează totuși că el ar 
fi precaut si fata de o schimbare majoră in Europa de Est. 


Aleksandr Iakovlev 
Membru al Biroului Politic (din iunie 1987) și secretar, 
Comitetul Central (din martie 1986) 


Iakovlev, în vârstă de 64 de ani, este unul dintre cei mai 
apropiaţi consilieri ai lui Gorbaciov pe teme de politică externă si 
o figură influentă a mecanismului sovietic de elaborare a 
politicilor fata de Europa de Est. El a condus delegaţia sovietică 
în ianuarie 1987 la întâlnirea din Varşovia a Secretariatelor 
Internaţionale din Blocul Socialist, unde a susținut noi tehnici 
media pentru a promova agresiv un concept socialist ce viza 
democratizarea și drepturile omului. Un susținător principal al 
reformei, lakovlev a îndemnat la o politică europeană mai 
sofisticată și a accentuat nevoia pentru mai multă flexibilitate în 
dezvoltarea socialistă, ceea ce sugerează că este relativ deschis 
diversităţii interne în ţările Blocului. El s-a întâlnit frecvent cu 
delegații est-europene, iar în 1987 a călătorit în Polonia și 
Germania de Est. 


Vadim Medvedev 

Șef, Departamentul de Legătură cu Partidele Comuniste și ale 
Muncitorilor din Ţările Socialiste („Relaţii în cadrul Blocului”); si 
secretar, Comitetul Central (din martie 1986) 


Desi Medvedev, un susținător al reformei economice, nu a 
lucrat pe problemele Europei de Est, scrierile sale au subliniat 
faptul că teoria economică socialistă trebuie să apeleze atât la 
modelul sovietic, cât si la experiențele altor tari din Bloc. 
Medvedev, în vârstă de 59 de ani, a condus câteva delegații în 
țările din Blocul sovietic si l-a însoţit pe Gorbaciov într-o 
călătorie în Ungaria, în iunie 1986. El susține diversitatea în 

privința măsurilor economice și politice din regimurile din 
Europa de Est, cu rezerva că toleranța sovietică va depinde de 
abilitatea acestora de a contribui la modernizarea economiei 
sovietice. 


Relaţii Diplomatice 


Eduard Sevardnadze 
Ministru de Externe 


Din momentul în care a devenit ministru de externe în iunie 
1985, Şevardnadze, în vârstă de 60 de ani, a călătorit frecvent în 
Europa de Est, vizitând toţi miniștrii de externe est-europeni în 
capitalele lor și participând în mod regulat la întâlnirile 
miniștrilor de externe din Pactul de la Varşovia. Ultimul an a fost 
cu siguranță cel mai activ al lui Sevardnadze, în care aproape 
jumătate din cele 20 de vizite ale sale în străinătate au fost 
efectuate în tari din Europa de Est. În timpul vizitei din iunie 
1987 de la Budapesta, se spune că a forțat înaintarea Ungariei pe 
calea reformei economice,exprimandu-si nemulţumirea fata de 
relaţiile bilaterale în domeniul economic, ştiinţific si tehnic. În 
octombrie 1986, Sevardnadze a vizitat România, iar în luna 
martie a aceluiași an a făcut o vizită în Polonia. El a devenit din 
ce în ce mai mult un susținător fățiș al reformei și al „noii 
gândiri” din politica externă sovietică. 


Relaţii Economice 


Nikolai Rijkov 
Preşedinte, Consiliul de Miniştri al URSS; membru al Biroului 
Politic (din 1985) 


Premierul Rijkov, în vârstă de 58 de ani, coordonează 
legăturile economice dintre guvernele Uniunii Sovietice și cele 
ale Europei de Est. Un susținător puternic al reformelor 
economice interne, el a încurajat prim-miniștrii din CAER să 
sprijine schimbările din cadrul operaţiunilor comerciale din 
CAER. În timpul unei întâlniri din 1987 cu omologii săi est- 
europeni, Rijkov a recomandat reforme valutare intra-CAER, 

contacte directe între întreprinderi, companii mixte și o nouă 
schemă de organizare a CAER. Ca răspuns fata de opoziția 
câtorva lideri est-europeni fata de descentralizarea limitată a 
managementului planificat, Rijkov a atentionat că acele tari care 
nu doresc să participe la aceste schimbări n-ar trebui să stea în 
calea celorlalte. 


Relaţii Militare 


Viktor Kulikov 

Șeful Marelui Stat Major (din 1971), Comandantul Suprem al 
Forțelor Armate Unite ale Pactului de la Varșovia (din ianuarie 
1977) 


Un comandant abil, mareșalul Kulikov, în vârstă de 67 de ani, 
este al treilea om în ierarhia militară sovietică. El exercită o 
influență politică puternică în Europa de Est si, prin tactici de 
convingere si intimidare, a impus respectarea politicilor 
Moscovei, în special în probleme operaţionale și în planificarea 
impunerii legii marţiale în Polonia în 1981. Deși oficialii Statelor 
Unite au fost impresionați în repetate rânduri de Kulikov, 
[CENZURAT] se crede că se va retrage în curând. Liderii de la 
Kremlin par să-l considere pe Kulikov, care susţine cu destul de 
multă precauție programul lui Gorbaciov de revizuire doctrinară, 
drept o piedică în fata schimbărilor majore din domeniul 
apărării. 

(SURSA: Central Intelligence Agency, National Intelligence 
Estimate - NIE 11/12-9-88, Soviet Policy Toward Eastern Europe 
under Gorbachev, mai 1988, in Benjamin B. Fischer (ed.), „At Cold 
War's End: US Intelligence on the Soviet Union and Eastern 
Europe, 1989-1991”, Washington, DC, Central Intelligence 
Agency, 1999, pp. 151-177) 

